
JL/e her meddelte Breve fra og til Peter Andreas Hei- 
berg høre — på et Par enkelte Undtagelser nær — til 
en Samling „Heibergiana", som længe har været opbevaret 
i Universitetsbibliotheket, men endnu ikke ligefrem er bleven 
offentlig Ejendom. Alle de øvrige Breve hidrøre fra den 
store Nyerup'ske Brevsamling i Universitetsbibliotheket 
(særhg fra de to Folio-Pakker med danske Breve, Additam. 
Additam. Nr. 14 — 15), som allerede tidligere har afgivet 
mange Bidrag til dansk Literaturhistorie og endog én Gang 
ydet Stof til en hel Bog^), uden at den dog endnu på 
nogen Måde kan siges at være udtømt. 

Brevene ere naturligvis alle gjengiyne bogstavret, men 
for at lette Forståelsen har jeg af og til læmpet den 
originale Interpunktion lidt. 


) , Udvalg af Breve, hovedsagelig fra bekjendte Nordmænd, til Pro- 
fessor R. Nyerup. Udgivne som Bidrag til Norges nyere Historie 
af Ludvig Daae. Christiania. 1861." 

Breve fra og til P. A. Heiberg. 


Fra P.A.Heiberg til den kor^elige Skuespildirektion. 

Underdanigst Promemoria. 

Da den af mig forfattede Komedie i fem Akter, For- 
vandlingerne kaldet, har fundet den høye Directions Biefald 
og er kiendt værdig til at opføres paa den Kongelige 
Danske Skueplads, saa maae jeg underdanigst anholde hos 
den høye Direction, om ikke den almindelige, originale For- 
fattere tilstaaede, Gratification, nemlig frie Entree udi Par- 
terret, ogsaa maatte blive mig tilstaaet. 

De Grunde, hvorpaa jeg by^er denne min under- 
danigste Ansøgnings Billighed, ere følgende: 

1. Der gives vel neppe noget Exempel, at denne 
Gratification hidtildags er bleven nogen Original Forfatter 
nægtet, enten saa de antagne Stykker have bestaaet af 
5 eller mindre Acter, ja det har endogsaa ofte været 
tilstaaet Oversættere og andre, som aldrig har skrevet tioget 
originalt for Theatret. 

2. Der er ingen Fare for, at Antallet paa de originale 
Forfattere skulle blive saa stoert, at deres frie Entree skulle 
giøre den allermindste kjendelige Forandring i Skuespil 
Kassens Indtægter, siden Originaliteten her, som Steme 
siger, er, paa min Siæl! bleven lige saa rar som Ærlig- 
heden. 

1* 

3. Jeg er den eeneste af de originale Forfattere, hAis 
Arbeider denne Gang ere blevne antagne, der kand komme 
i Betragtning i Henseende til denne Gratification , da de 
andre deels eye dette Prærogatiy i Forveyen, enten som 
Skuespillere eUer som Skuespildigtere, og deels ere langt 
fraværende i saadanne Embeder, som ingen Frygt giver for, 
at de nogensinde skulle komme til at benytte sig deraf. 

4. Hensigten med denne Gratiflcations Tilstaaelse er 
uden Tvivl at opmuntre Forfattere og at bane dem Veyen 
til uden for stoere Bekostninger at danne deres Smag til 
bedre og hældigere Udarbeidelser, hvilken Hensigt jeg ogsaa 
tør vove at applicere paa mig. Det er heller ikke at be- 
frygte, ja det er endog en aldeeles falsk Sats, at den, som 
saadan en Opmuntring tilstaaes, derved skulle giøres efter- 
laden, i fald han føler Kald til at vedblive at skrive for 
Theatret; den vil tvertimod drive ham til meere; naar han 
derimod vil tabe Lysten, ifald eet for ham saa opmuntrende 
og for Skuespilkassen saa aldeeles ubetydelig Prærogativ 
skulle blive ham nægtet, saa længe det endnu er en al- 
mindelig antagen Skik. 

5. Det er bekjendt, at man ved det Stockholmske, de 
Engelske Govent Gardens og Drury Lånes, de Pariser og 
mangfoldige Tydske Theatre tilstæder en Original Skuespil- 
Forfatter frie Adgang i Parterret, ja vel endog paa fleere 
Steder, blot for at opmuntre ham og give ham LeiUghed 
og Lyst til at skrive for Theatret. Og mon man i Danne- 
mark skulle være mindre for at opmuntre Geniet end paa 
andre Steder? Ney, det hverken kand eller tør jeg troe, 
især da det kand skee paa en saa passelig og for Theater 
Kassen saa aldeeles ubekostelig Maade. 

6. Naar det ofteommeldte Prærogativ ikke extenderes 
til andre end til de originale Forfattere, hvis Arbeider ere 

antagne, da findes der for nærværende Tiid ikke fleere end 
i det høyeste 4 å 5 deslige i Dannemark, hvilket Antal 
dog paa ingen Maade kand skade Theater Kassens Ind- 
tægter; Og skulle den høye 'Dir. hidindtil have fundet 
eller herefter finde det fornødent at extendere dette Bene- 
ficium til andre end til Forfattere og originale Forfattere, 
da er det min underdanigste Formeening, at disse i ingen 
Maade derved burde lide. 

7. Naar Hr. Instructeur Schwartz i sin Lommebog for 
Skuespilyndere for Aar 1784 psg, 199 udtrykkelig siger, 
at dette Prærogativ virkeligen existerer, og altsaa derved 
bekræfter den almindelige Erfaring, saa giver den høye 
Directions Taushed i at igienkalde samme Punkt, ifald den 
var urigtig, tydeligen tilkiende, enten at Hr. Schwartz har havt 
solid Authoritet for sig. da han skrev dette, eller og at den 
høye Direction selv tacite har erkiendt Rigtigheden af en 
Sag, som ingen i .Publico i det mindste nu i tree Aar har 
tvivlet paa. Jeg har troet den tilligemed det heele Publi- 
cum, og skulle den, imod al min Formodning, af den høye 
Direction erkiendes for at være falsk, saa formeener jeg dog 
underdanigst, at en uskadelig Vedtægt, der ved Trycken 
offentlig er blqven bekiendtgiort og den Gang af den høie 
Direction icke modsagt, ei kan eller bør ansees for op- 
hævet, saa længe den icke ligesaa offentligen er bleven til- 
bagekaldt, ligesom det paa den anden Side er upaatvivle- 
ligt, at fra det Øieblik af, at denne offentlige Gienkaldelse 
er.skeet, ingen tilkommende Forfatter længere paa denne 
Prærogativ kan giøre Paastand. 

Jeg er overbeviist om, at den høye Direction vil indsee 
Rigtigheden af mine Grunde og Billigheden af min under- 
danigste Ansøgning, og har derfor det underdanigste Haab, 

at den ovenmeldte Gratification mig høygunstigst bliver 
tilstaaet. ^) 

Kiøb. d. 10 Sept. 1787. 

(Efter Heibergs egenhændige Koncept i Univ.-Bibl.) 


Fra P.A.Heiberg til den kongelige Skuespildirektion. 

P. M. 

Her har jeg den Ære igien at indsende Komoedien 
Heckingborn med de smaae og ubetydelige Forandringer, 
som jeg har fundet fornødent at giøre deri. Fomemme- 
ligen har jeg pag. 133 ^) sadt en Note , som fuldkommen 
hæver den Vanskelighed ved Denouementet , ifald Pistol- 
skuddet icke skulle gaae af. Hvad den mig mundtlig i 
Directionen giordte Indvending angaaer, at Heckingborg(!) i 
Slutningen taber sin Caracteer og bliver en hverdags Morder, 
da kand den vel neppe blive rigtig; thi ved nøyere at 
igiennemlæse Stycket vil man befinde, at det er icke egrie 
Ulycker og Pengemangel, men den Forestilling at have 
bragt uskyldige Mennesker, ja endog sine egne Velgiørere, i 
Ulycke, der nedtrykker Heckingborn saa dybt, at han falder 
til det Raserie at ville tage Livet af sig selv, hvortil ogsaa 
kommer den Forestilling at passere i Verdens Øyne for 
Bedragere, Mordere og Mordbrændere. Hans allersidste 
Replique viser desuden, at han langtfra icke biefalder en 


O Ved Skrivelse fra Direktionen til Heiberg af 26. Oktober 1787 til- 
kjendegaves det ham, at i Følge kgl. Approbation af 22. September 
var der tilstået ham fri Entrée i Parterret for et Ar. 

^) I den første samlede Udgave af Heibergs Skuespil 1. Bd. (1792) 
S. 292. 

saa uoverlagt Handling, men anseer den for et Raserie, og 
viser det urimelige og uforsvarlige i samme, saa at Styckets 
Moralitet fra denne Side icke vil kunde tages i Tvivl. 
Hvad Daltons Gharacteer angaaer, da maae jeg herom for- 
klare mig saaledes : Naar en theatralsk Caracteer icke er 
en heel Sottise og icke indeholder noget, stødende enten 
Religion eller gode Sæder eller enkelte Personer i Staten, 
da troer jeg, at en Forfatter forresten icke kand foreskrives, 
hvorledes .han skal danne sine Personer, men at de paa 
hans Regning bør staae og falde for Publicums Dom. Jeg 
har saaledes villet vise i Daltons Person et Menneske af 
meget gode ja endog stoere naturlige Anlæg, hvis Forstand, 
men icke Hiertet, er bleven forfusket ved en slet Op- 
dragelse. Han decouvrerer et stoert Hang til betydehge 
og vigtige Planer, men Mangel paa Kundskab om Verden, 
Læsning og Forfinelse giør, at han forfeiler de besté 
Midler til at opnaae Hensigten med sine Planer, hvilket han 
ogsaa selv sidst i Stycket icke utydeligen giver tilkiende. 
Hans Ordsprog og fordærvede Fransk reiser sig af samme 
Aarsag. De første er en Overflødighed af naturiig Vittig- 
hed, der bliver til et Pedanterie, men ville vise sig paa en 
langt fordeelagtigere Maade hos et Menneske, der havde 
samme naturlige Talenter foreenede med en forfinet Op- 
dragelse, og det sidste retfærdiggiør hans Syster Miss Harriet. 
Jeg troer endog altsaa, at der, ved at betragte Dalton fra 
denne Side, meget vel kand trækkes en sund og vigtig Moral 
af hans Gharacteer for Forældre, som deraf kand see, hvad 
Skade et Barn Uder, naar hans ofte ypperlige naturlige 
Talent unddrages og berøves den Gultur og Forfinelse, som 
det er Forældres Pligt efter Evne at forskaffe deres Børn. 
Jeg har følgelig icke kundet forandre fleere af hans Ord- 
sprog end to, hvoraf det eene kandskee kunde synes at 

indeholde en usømmelig Equivoque, og det andet muelig 
icke forstaaes af alle. Hans Franske Jargon har j^ med 
Fliid giordt urigtig i henseende til de Feil, som en Ud- 
lænding og den, der icke forstaaer noget Sprog grammat- 
ticalsk, næsten altid begaaer; forresten er denne Jargon 
kuns en Biesag og brugt sparsom, da det aldrig har været 
min Tanke, at han derved skulle moere eller interressere. 
Demæst har jeg bestemt Rollernes Fordeeling saaledes, 
som jeg troer den bør være, uden Hensigt til Komoedien 
Raptussen ^), endskiøndt Heckingborn er en Gontinuation af 
samme, men er dog et Stycke for sig selv, der icke i mindste 
Maade forresten dependerer af Raptussen, men kand spilles, 
uden at noget af Fabelen skulle savnes, om end Stephanies 
Stycke aldrig existerede. Til Slutning tager jeg mig den 
Friehed at udbede mig, at Directionen ville have den God- 
hed at beordre Vedkommende saa snart som mueligt at 
udskrive Rollerne, paa det at intet fra den Side skal være 
i Veien for Styckets Opførelse, og haaber jeg forresten, at 
Directionen vil være mig saa gunstig, at Opførelsen kunde 
skee paa en meere beleilig og fordeelagtig Tiid end den, 
hvorpaa Forvandlingerne i Fior bleve opførte 2), Kiøben- 
havn d. 15de Augusty 1788. 

Til 
Den liøyKongelige Direction 
for Skuespillene. 

(Efter Heibergs egenhændige Koncept i Univ.-Bibl.) 


^) „Raptussen**, af Stephanie den yngre, opførtes første Gang på det 

kgl. Theater den 12. April 1779 (Overskou: Den danske Skueplads 

III, 131). 
=*) « Forvandlingerne" af Heiberg opførtes første Gang på det kgl. 

Theater den 4. Marts 1788. „Heckingborn** første Gang den 

30. Oktober 1788. 


9 — 


P.Å.Heiberg til det forenede dramatiske Selskab. 

P. M. 

Det giør mig ondt, at jeg herved nødes til at tilmælde 
Sælskabet, at Operan Michel og Malene, uagtet al min an- 
vendte Møye og Umage, icke kand opføres. Jeg skylder 
Sælskabet en historisk Efterretning om de Omstændigheder, 
som have lagt mig Hindringer i Veien, der for det første 
icke kand overvindes; og her er den^). En Musicalsk 
Sanunenrottelse af en stoer Deel svagsindede og indbildte 
Virtuoser, der icke i anden Henseende var farlig, end fordie 
den lumskelig vai* anlagt og holdtes hemmelig indtil det 
sidste Øyeblik, og blev bestyrket ved Frafald af Musici, 
der havde givet mig deres positive Løfte om Assistance, 
var den første Hindring. Frygten for de mægtigere Musici 
inaae dog have været særdeeles stoer hos de smaae, siden 
disse icke engang ved en Belønning af 10 Rd. pro Persona 
vare at formaae til at begaae en uskyldig Handling, da 
man dog nuomstunder er i Stand til at skabe Bensonstierner ^) 
en migniature med halvdeelen. Om denne Sammenrotteises 
Oprindelse og Fremgang vil det høystærede Selskab vist 
med Tiden blive underrettet, dersom det, som man siger, 
er sasu uheldig at have nogle af disse Sammenrottede iblandt 
sine Medlemmers Antal, især da det, desværre! nu om- 
stunder hører til den gode Levemaade at prale af de Ting, 
som Æren ellers byder os at fortie. Denne Hinder var 
dog lyddet af Veien; thi een saa svag og ubetydelig Mine 


^ ) Jvfr. en kortere Meddelelse om samme Sag i P. A. Heiberg's Skue- 
spil l.Bd. (1792.) S. 369— 70. „Mikkel og Malene" var en Parodi 
på Operaen „Orpheus og Eurydice**, som første Gang var bleven 
opført på det kongelige Theater den 31. Januar 1786; se Overskou: 
Den danske Skueplads III, 310. 

*) o: Benzelstierner. Jfr. Svenskt biograf. Lexikon N. F. I, 360 flg. 

var kuns at foragte og kunde ingenlunde sprænge min 
Plan. Den første Prøve blev holdt paa Sælskabets Theater 
Onsdagen d. 22de hujus, hvorved alle de Spillende Personer 
indfandt sig undtagen een Mand, der ved en uundgaaelig 
Omstændighed blev hindret fra at møde, men om hvis Be- 
redvillighed og Lyst til at opfylde et givet Løfte der icke 
er den ringeste Skygge af Tvivl. Herr Gielstrup, der ved 
den første Prøve langt ovei'gik min svage Formodning (!) om 
ham, forandrer pludselig sine Tanker og siger mig i Gaar 
Eftermiddags, at han icke ville opfylde sit givne Løfte, og 
at han frasagde sig sit Partie. Det var saa langt fra, at 
dette var mig uventet, at jeg endogsaa allereede for længe 
siden havde belavet mig paa at substituere en anden i hans 
Sted, naar dette indtraf, som jeg vist formodede maatte 
skee; Jeg maae dog herved icke undlade at roese denne 
Mand for hans honnette Opførsel, da han i denne Affaire 
afvigede fra sit sædvanlige Principium, som er: at holde 
Ord til det sidste Øyeblik, og da at svige. 

Hans Frafald kunde altsaa icke have standset Operens 
Opførelse ; men i Morges lader man den tredie Mine springe. 
Herr Saabye, et ungt Menneske, der formodentlig endnu 
ingen frie Villie har^), forøgede Renegaternes Antal i 
Morges, uagtet han endnu i Aftes med Haand og Mund 
lovede mig Troefasthed. Om Sammenrotteisen eller et par 
Øyne, der ofte ere farligere end alle Sammenrottelser, 
var Aarsag i hans Frafald, skal jeg icke sige; nok er 
det, at han svigede mig og mange af mine Venner, der 
beklage, at de eré nødte til at ansee ham som deres Kol- 
lega, uden enddog at tale om den utilgivelige Uforskammen- 
hed, som han har giordt sig skyldig i imod det h: ærede 
Selskab. 


') Han var dog dengang fyldt 27 Ar (f. 1. Mai-ts 1762). 

Havde jeg kundet formode saadanne og saaniange 
Hindringer i Forveyen, da skulle jeg sikkert have befæstet 
mit Anlæg saa vel, at det endnu kunde have taalt 3 slige 
smaae Miner, men min altfor stoere Tillid til den Menne- 
^skelige Redelighed har bedraget mig. 

Det smerter mig, at det høy stærede Selskab saaledes 
er blevet insulteret af Folk, der ere levende Parodier over 
redelige Mennesker; men Sælskabets Foragt vil være Straf 
nok for dem, og denne er ogsaa det eeneste Vaaben, som 
man bør bruge imod dem. 

Hvad Omkostninger Sælskabet i denne Begivenhed har 
maattet giøre, samt hvad Skadesløsholdelse Directionen 
maatte flnde billigt at tilstaae Budet for hans kandskee allerede 
til deels giordte Anstalter, er jeg ligesaa villig som pligtig til 
.strax at godtgiøre, saasnart som Directionen derover ville 
behage at meddeele mig deres Tanker, og ønsker forresten 
intet meere end at kunde vise saavel det heele Sælskab 
som ethvert enkelt af sammes værdige Medlemmer don 
Høyagtelse, som samme fortiener. Khn. d. 25 April 1781). 

P. A. H. 

Til 

Det foreenede Dramatiske Selskab. 

P. M. 

Directionen ombedes behagelig at lade indsluttede circu- 
lere imellem Medlemmerne. Khavn. d. 25 April 1789. 

P. A. H. 

Til 

Directionen i det foreenede 
Dramatiske Selskab. 

« 

(Efter Heibergs egenhændige Koncept i Univ.-Bibl.) 

P.A.Heiberg til Musikdirektør S. Sønnichsen. ^) 

P. M. 

Til Besvarelse paa Deres Velædelheds ærede Skrivelse 
af dato hujus har jeg den Ære herved at sende Dem det 
gamle Ordsprog: Naar man slaaer iblandt en Flok Hunde, 
saa piber den, man rammer. Uden at sammenligne de 
Herrer Virtuoser og Non-Virtuoser af det Kongelige Kapel 
med Hunde, hvilken Lignelse dog icke kunde fornærme 
dem, da jeg kunde anføre Skrifter, hvori Musici lignes ved 
Dyr, der langt fra icke ere saa ædle som Hunde, vil jeg 
blot indskrænke mig til at beklage, at disse Herrer ved 
deres Skrig har foraarsaget, at det anførte Ordsprog er blevet 
sandet paa dem selv, og altsaa har givet mig Andledning til 
at troe, at den Sætning er virkelig, som jeg i mit Brev til 
det foreenede dramatiske Selskab kuns har fremsadt som en 
Muelighed. Thi da Deres Velædelhed raundtligen har be- 
svaret mit til dem giordte Spørgsmaal saaledes: at ingen 
andre af det foreenede dramatiske Selskabs musicalske Med- 
lemmer have besværet sig over mit Brev eller forlanget 
Forklaring derover, uden blot de, som henhøre til det 
Kongelige Gapel (det store eller lille, veed jeg ikke), saa 
følger deraf, at de andre musicalske Medlemmer maae vide 
sig fuldkommen frie for at have biedraget noget til den 
musicalske Gabale, hvorom her tales, da derimod de Herrer 
Professions Musici tydeligen give tilkiende, at deres Sam- 
vittighed er besværet med en Baggatelle, som jeg af Christen 


^) Heibergs Skrivelse til det forenede dramatiske Selskab fremkaldte 
et Brev til ham fra S.Sønnichsen, „p. t. Musikdirecteur", hvori 
denne „efter nogle af de Musikalske Medlemmers Forlangende" 
bad om Forklaring af det Sted i Heibergs Skrivelse, hvor han 
antyder, at der mellem de sammenrottede måske fandtes nogle af 
Selskabets egne Medlemmer. Herpå svarede så Heiberg, som følger. 

Kiærlighed vil lætte dem for, naar jeg forsikkrer dem, at 
den heele Musicalske Gabale var altfor ringe og foragtelig, til 
at den skulle kunde have hindret Opførelsen af Operan Michel 
og Malene, saafremt icke et par andre, hver for sig ligesaa 
foragtelige, Cabaler, havde foreenet sig dermed. 

Hvem der forresten har været Hovedmand eller Rådels- 
fiihrer, som Tydsken kalder det, for denne Sammenrotteise, 
er mig uværdigt at undersøge; kuns dette maae jeg endnu 
anføre, at Herr Violon Berthelsen har givet mig en Grund, 
hvorfor han icke ville assistere, der havde været gandske 
antagelig for en Tosse. Denne Grund var hans, som han 
kaldte det, intime Venskab med Capelmester Naumann ^). 
Hr. Berthelsen ville dog tillade mig, efter den Kundskab, 
jeg har saavel om Capelmester Nauman som om ham, 
til evig Tid at troe, at et intime Venskab imellem dem 
umueligen kand existere. Skulle vel Hr. Berthelsen aldrig 
have roest sig af de Faveurs, som heele Verden veed, at han 
aldrig har nydt? Vi ere alle Mennesker, og sligt kand let 
hændes, og han ville pardonnere mig, at jeg hertil regner 
det intime Venskab med Naumann, som han roeser sig af. 

Dette er alt, hvad jeg kand svare Deres Velædelhed 
paa ærede Skrivelse. 

Kh. d. 2. May 1789. 

P. A. H. 

Til 

Velædle Hr. S. Sønnichsen. 

(Efter Heibergs egenhændige Koncept i Univ.-Bibl.) 


) Naumann havde komponeret Musiken til Operaen „Orpheus og 
Eurydice'*, hvis Text Heiberg som sagt havde parodieret i „Mikkel 


og Malene**. 

Fra P.A.Heiberg til den kongelige Skuespildirektion. 

P. M. 

Hermed har jeg den Ære at tilsende Directionen 2 nye 
originale Syngestykker, nemlig Tndtoget i 2 Acter, og 
Selim og Mirza i 3 Acter. Om det første, hvortil Herr 
Kapelmester Schultz har været saa artig at love mig at 
componere Musiquen, har jeg intet videre at sige, end 
at det er min første Prøve i dette Fag, og at jeg har 
omarbeidet den største Deel Arier og Duetter efter den An- 
viisning og de Anmærkninger, som Velbemeldte Hr. Kapel- 
mester har givet mig, og om hvis Rigtighed han har fuld- 
kommen overbeviist mig. Denne Anviisning er det ogsaa^ 
der har sadt mig i Stand til i det andet Stycke, Selim og 
Mirza, hvortil Hr. Zinck har componeret Musiken, at und- 
vige den største Deel af de Feil, som fandtes, og tildeels 
kandskee endnu findes i Indtoget; dog tør jeg smigre mig 
med, at disse Feil aldeeles icke ere af den Beskaffenhed, 
at de skulle kunde hindre Opførelsen. I begge Stykkerne 
har jeg, som jeg troer er en Dansk Theaterdigters Pligt, 
havt Tarvelighed og Oekonomie for Øynene. Directionen 
vil altsaa befinde, at ingen af disse to Stykker fordrer 
nogen Omkostninger udenfor de sædvanlige, som følge med 
ethvert Dramatisk Arbeide. IngeQ nye Decoration, ikke een 
eeneste nye Dragt behøver expresse dertil at anskalBfes, med 
mindre Directionen selv skulle finde for godt at anordne 
anderledes. Da Musiken til Selim og Mirza allereede er 
færdig, saa har jeg det Haab, ifald den tilligemed Stykket 
skulle finde Directionens Approbation, at det, som en ori- 
ginal Product af to Danske Forfattere, snart maatte blive 

forestillet paa vores Skueplads ^) , da den Lykkelige Op- 
tagelse, som vi haabe, at Stykket skulle nyde hos Publicum 
og Directionen, skal være Komponisten og Forfatteren 
Opmuntring til nye Forsøg, hvoraf dette er en Begyndelse. 

I Henseende til Indtoget har jeg endnu dette at til- 
lægge, at Arierne og Duetterne deri mueligt endnu kunde 
blive nogen Forandring underkastede, naar Komponisten be- 
gynder at arbeide derpaa; dog ville disse Forandringer 
blot foretages i Henseende til Musiken og dens^Regler og 
ingenlunde blive af den Beskaffenhed, at de paa nogen 
Maade skulle kunde give Directionen Anledning til at for- 
andre sin Dom over heele Stykket udi sit nærværende 
Udseende, da Dialogen og Stykkets Gang bliver saaledes, 
som det er. 

Til Slutning skulle jeg udbede mig, at den under dato 
11. passato indsendte lille Komoedie Virtuosen ^) maatte 
blive mig tilbagesendt, paa det at jeg enten kand giøre 
nogle Forandringer deri, som jeg har fundet nødvendige, 
eller og aldeeles kassere den. 

Kiøbenhavn, d. 4 September 1789. 

Heiberg. 
Til 
Den høykongelige Direction 
for Skuespillene. 

(Efter Heibergs egenhændige Koncept i Univ.-Bibl.) 


') „Selim og Mirza** opførtes første Gang på det kgl. Theater den 

1. Februar 1790. 
^) Heibergs egenhændige Koncept til den Skrivelse, hvormed dette 

Stykke indsendtes, bevares i Univ.-Bibl. 

Fra P.A.Heiberg til Direktørerne og Reprcesentanteme 

i »Kronprindsens Klub*. 

Pro Memoria. 

Da jeg [i] Gaar aftes kom paa Coneerten i Kron- 
prindsens Klub, blev jeg vaer, at Herr Etatsraad og Politie- 
mester Flindt stoed i Goncert Sablen. Dette forekom mig 
meget besynderligt, siden jeg vidste, at han icke var ind- 
voteret i Sælskabet, og jeg tillige troede, at han paa Embeds 
Vegne icke kunde komme der førend efter Klokken elleA^e. 
Jeg henvendte mig derfor til Herr Administrator Mengs og 
spurgte, hvorledes dette kunde hænge sammen. Jeg fik til 
Svar, at jeg meget vel vidste, at han. Mandagen den 17de 
January sidstleden, var i Directions Forsamlingen, efter 
Herr Gonferenceraad Fabritius's Proposition , ^antaget uden 
at betale det for andre Medlemmer fastsadte Indskud, blot 
imod den aarlige Contingents Erlæggelse, og at jeg selv 
havde underskrevet den i ProtocoUen desangaaende fattede 
Resolution. Jeg nødtes herpaa at svare Hr. Mengs: at det 
var urigtigt ^) , og at jeg indtil det Øyeblik havde været 
aldeeles uvidende herom, siden jeg den bemeldte 17de 
January kuns et Øyeblik var tilstede i Directions Sam- 
lingen, og at min Underskrift icke fandtes i Resolutions 
ProtocoUen. Jeg erfarede siden, at fleere foruden mig havde 
været fraværende, da denne lovstridige Resolution blev 
fattet, og at man først bag efter havde søgt ved deres 
Underskrift at skaffe denne Handling et Skin af Ret. Jeg 
nævner iblandt disse Herr General Auditeur Nørregaard, 
Hr. Cancellieraad Brunniche og Hr. Professor Juul, der først 
i Gaar Morges have kiendt denne Resolution og underskrevet 
den; og iblandt dem, der ere holdte aldeeles uvidende om 


') Der har først stået: aldeeles Usandhed. 

Tingen, foruden mig Herr Professor Lem. Som den, der 
har den Ære at være een af Selskabets Repræsentantere, 
og hvis Hovedpligt det altsaa er at paasee, at icke Sel- 
skabets nok beskaame Rettigheder krænkes, eller dets Ære, 
hvorover et Selskab aldrig kand være jaloux nok, paa nogen 
Maade compromitteres, er jeg nødsaget til at forestille mine 
samtlige Herrer Meddireeteurer og Repræsentantere , hvor 
absolute denne Handlemaade strider imod de af dem selv 
underskrevne Love, hvorom de altsaa icke kunde være 
uvidende, naar det i den 7de § heder: Ingen Votering 
eller Ballottering paa Medlemmer skeer uden af 
samtlige Directeurer ogRepræsentantere. Jegforbi- 
gaaer den personlige Fornærmelse imod mig, at man har 
præsenteret Resolutions Protokollen adskillige til Underskrift 
i deres egne Huuse, hvoriblandt de anførte 3 Mænd, og mig, 
der dog er General Auditeur Nørregaards nærmeste Nåboe, 
har man forbiegaaet. Her er icke Spørgsmaal om, at jo 
enhver enkelt Medlem ville med Fornøyelse tælle Hr. Etats- 
Raad Flindt iblandt Selskabets Brødre, men Directeureme 
og Repræsentanterne have fra den Dag, Lovene ere under- 
skrevne, ingen Rettighed til at eftergive nogen Punkt i 
Lovene; og jeg skulle meget tage Feil, om jeg icke var 
overbeviist om , at Hr. Etatsraad Flindt vil tage det meget 
ilde op, naar han bliver underrettet om, at han, om jeg 
saa maae sige, er bleven ligesom indsmuglet i Selskabet, 
uden at være kommen den ordentlige Vey, hvorpaa andre 
tilstedes Adgang. Jeg er heller icke i Stand til at finde 
nogen anden antagelig Aarsag, hvorfor man saa meget har 
iilet med denne Mands Optagelse i Selskabet, at man 
endog har forbiegaaet de ved andres Optagelse brugelige og 
foreskrevne Formaliteter, ved hvilke han paa ingen Maade 
kunde have lidt noget, end denne, at maaskee Vedkommende 

have frygtet for grundede Indvendinger imod en Handlo- 
maade, der saa stricte strider imod de af dem selv under- 
skrevne og sanctionerede Love, der nu ere blevne saa meget 
meere forbindende, som de allereede næsten af det halve 
Selskab ere underskrevne. Min Paastand bliver altsaa denne: 
„at den saa kaldede Votering, hvorved Herr Et. Rd. og 
„Politiemester Flindt Mandagen den 17 January 1791 er 
„bleven optaget til Medlem i Selskabet Kronprindsens Klub, 
„bliver som aldeeles stridende imod Lovenes § 7 gandske 
„tilsidesadt og kiendt for uefterretlig, og at han igieii 
„foreslaaes til nye lovlig Votering og derpaa følgende Ballot- 
„ tering, samt, naar han saaledes i Selskabet indkommer, 
„erlægger de for alle andre Medlemmer bestemte Ind- 
„trædelsespenge 20 rd. og ligeledes svarer den almindelige 
„Aarlige Contingent. Desuden at Herr Conference Raad 
„Fabritius, som hans Proponent, der altsaa bør ansees som 
„den, der tvertimod de af ham selv underskrevne Loves 
„Bydende har indbragt en uberettiget Mand i Selskabet, 
„erlægger til Selskabets Kasse den i Lovenes 13 § fastsadte 
„Mulet 5 rd. — Dette finder jeg mig saa meget meere 
beføyet til at paastaae, som det icke er den første Gang, 
jeg har maattet paaanke saadanne af enkelte Personer, 
uden de andres Vidende, tagne Resolutioner, som stridende 
imod Selsk. Grundlove, da jeg forudseer, at Selsk. Forfatning, 
naar Lovene idelig overtrædes af dem, der burde handthæve 
dem, vil blive til et fuldkomment Anarchie. 

Skulle mine Herrer Meddirecteurer og Repræsentantere 
icke behage at reflectere paa denne min Paastand, da for- 
beholder jeg mig at underrette Selskabet om Fremgangs- 
maaden i denne Sag; hvortil jeg troer mig forbunden, da 
jeg ingenlunde kand ansee Selskabets Directeurer og Re- 
præsentantere anderledes end som de, der staae Selskabet 

til Ansvar for deres Handlinger, Selskabet vedkommende, 
hvilket Ansvar jeg for min Deel agter at befrie mig fra. 

Kiøbenhavn den 24de January 1791. 

P. A. Heiberg. 
Til 

De Herrer Directeurer og Repræsentantere 

i Selskabet Kronprindsens Klub. 

(Efter Heibergs egenhændige Koncept i Univ.-Bibl.) 


Fra P.A.Heiberg til Etatsraad, Politimester Flindt. 

P. M. 

Det slaaer vel neppe Feil, at man jo har forebragt 
Deres Velbhd. den Protest, jeg i Directions Forsamlingen i 
Kronprindsens Klub den 24de hujus fandt mig beføyet at 
nedlægge imod Maaden, hvorpaa Deres Velbaarenhed 
var bleven optaget til Medlem i dette Selskab. Jeg tvivler 
heller icke paa, at jo Sagen er forestillet Deres Velbhd., om 
just icke i et falskt Lys, saa dog saaledes, at De icke vil 
være i Stand til rigtig at bedømme den; og Deres Velbhd. 
kiender mig endnu saa Udet, at jeg umueligen kand fortænke 
Dem, om De, førend De kiender Sagens sande Sammen- 
hæng, troer, at jeg med en saa naragtig Ubetydelighed skulle 
ville revangere mig, fordie Uliigheden i Deres og mine Mee- 
ninger een eller anden Gang maaskee kand have forvoldet 
mig Ubehageligheder ^). Jeg skylder mig selv altsaa at 
meddeele Deres Velbaarenhed Oplysning i denne Sag, hvilket 
vel neppe kand skee paa en meere simpel og os alle an- 


') Herved sigtes naturligvis særlig til den kort i Forvejen sluttede 
Politisag mod Heiberg i Anledning af hans Vise: Hver Mand i 
Byen om Indtoget taler. 

2* 

stændig Maade end ved at meddeele Dem indslultede Afskrift 
af bemeldte min Protest, hvoraf vil erfares, at det icke er 
Tingen, men Fremgangsmaaden, jeg har været imod, da 
jeg troer, at jeg icke er værdig den Ære at være et saa 
anseeligt Selskabs Repræsentant, naar jeg icke modsætter 
mig alle de Foretagender, som stride imod dets Love, 
saasnaii som jeg bliver dem vaer, og det uden mindste 
Hensigt til Personer. Latterligt ville det være at statuere, 
at jeg hermed skulle have søgt at lægge Hindringer i Veyeii 
for Deres Velbaarenheds Antagelse i Selskabet, da man dog 
vel neppe vil troe mig saa eenfoldig, at jeg icke veed, at 
ingen af Sælskabets Directeurer eller Repræsentanter kunde 
eller ville have det allerringeste imod Deres Velbhds. An- 
tagelse i Selskabet, og at min individuelle Stemme, naar 
Sagen var behandlet ordentlig og efter Lovene, umueligen 
kunde have afgivet nogen skadelig Pluralitet; men det har 
altid været min Skiebne at blive misforstaaet, ja endogsaa 
mistydet, naar man icke har været i Stand til at mis- 
forstaae mig. 

Khavn. d. 26.Jany. 1791. 

P. A. H. 
Til 

S. T. Hi-. Et Rd. og Polit. Mest. Flindt. 

(Efter Heibergs egenhændige Koncept i Univ.-Bibl.) 


Fra P.A.Heiberg til Direktørerne og Repræsentanterne 

i „Kronprindsens Klub". 

P. M. 
Forretninger forbyde mig at møde i Aften i Directions 
Samlingen, hvor de til forestaaende General Forsamling 
fornødne Proponenda, i Følge den af Directionen i Onsdags 

tagne Resolution, skal fremlægges og approberes. Da nu 
disse Proponenda formodentlig ville for en Deel komme til 
at' røre mig personligen, eller dog i det mindste skulle 
angaae den af mig giordte Protest, saa troer jeg mig be- 
rettiget til at begiere en verificeret Afskrift af samme, for 
saa vidt som de kunde vedkomme mig personligen, paa 
det at jeg kand vide, hvortedes jeg i denne Sag har at 
forholde mig ved General Forsamlingen. Ligeledes udbeder 
jeg mig en verificeret Afskrift af Hr. Etats Raad og Politie- 
mester Flindts Skrivelse til Directionen, da den indeholder 
Ting, som angaae mig, og skal, som Etatsraaden selv i 
Brevet siger, tillige tiene til et Svar paa min ham tilskrevne 
Promemoria. Vel er den bleven lydeligen forelæst i Direc- 
tionen, men det er enhver af Erfarenhed bekiendt, hvorlidet 
man kand forlade sig paa at erindre, hvad. man selv har 
sagt og skrevet, end sige andres Tanker. Disse tvende 
Documenter udbeder jeg mig tilstillede saa betimeligen, at 
jeg icke, ifald det ved General Forsamlingen skulle blive 
fornødent at detaillere min Sag nøyere, som jeg dog icke 
formoder, skulle faae Aarsag til at beklage mig over Mangel 
af de fornødne Oplysninger. Da jeg i øvrigf anseer alle 
Klubsager for at være Bagateller, saa overlader jeg det 
gandske og aldeeles til de øvrige Herrer Directeurers og Re- 
præsentanteres Godtbefindende, enten de vil forelægge Sagen 
for Selskabet eller icke, da jeg i det første Tilfælde blot 
agter for det første at indskrænke mig til at vise Selskabet, 
at jeg har handlet i Overeensstemmelse med Lovene, saa- 
ledes som jeg troer det var min Skyldighed. Kh. d. 23. 

Febry. 1791. 

P. A. H. 

Til 
DHrr. Direct, og Repræs. i Kronpr. Klub. 

(Efter Heibergs egenhændige Koncept i Univ.-Bibl. — Til denne 
Skrivelse knytter sig følgende Resolution af Bestyrelsen i Kronprindseiis 
Klub, som bevares i Heibergs Afskrift samme Steds:) 

Resol. Da disse Documenter deels circulere imellem Dii*ec- 
teureme og Repræsentanterne, deels blive i Selskabet 
til alles Efterretning opslagne, saa anseer man det 
ufornødent at medde^le Hr. Heiberg de forlangte 
Afskrifter, ligesom og ingen af Directionen eller 
Repræsentanterne troer sig (Jertil forbunden. 


Fra P.A. Heiberg til Kapelmester Schultz. 

P. M. 

For meere end to Aar siden leverede jeg Hr. Kapel- 
mesteren til Composition det af mig forfattede Syngestykke 
Indtoget, hvoi-ved jeg havde vovet paa et Forsøg til at 
afhielpe den af Herr Kapelmesteren paaklagede Mangel 
af originale lyrisk- dramatiske Arbeider her i Dannemark. 
En rum Tiid forgik, uden at jeg hørte noget videre derom. 
Jeg gik til Hr. Kapelmesteren og spurgte, om De, ved at 
igiennemtænke Stykket, troede, at det ville lønne Deres 
Umage som Gomponist. De svarede Ja, at De fandt Stykket 
gandske interessant, kuns at nogle af de musikalske Numere 
icke vare saa aldeeles beqvemme for Compositionen , som 
det var at ønske. Jeg borttoeg disse Numere og satte andre 
i Steden, med hvilke Hr. Kapelmesteren erklæi^ede sig al- 
deeles fornøyet; uagtet jeg selv følte og føler endnu, at 
nogle af dem havde langt mindre Poetisk Værd end de kas- 
serede, men jeg troede ligesaavel at skylde Componisten 
nogen Opofrelse, som at kunde fordre den af ham. Efter 
nogen Tiids Forløb havde De den Godhed at spille de fem 
første Numere for mig, som De havde komponeret, hvilken 


Begyndelse, uden at smigre, gav mig Haab om, at Stykket 
sikkert skulle behage paa Skuepladsen. Deels Hr. Kapel- 
mesterens Helbreds Forfatning, deels Høstgildets *) Goiri- 
position, deels ogsaa en Hoben andre Arbeider, der, om 
de just icke vare Embeds Pligter, dog maaskee vare meere 
behagelige end Compositionen af mit Indtog, hindrede Dem 
i nogen Tiid fra at opfylde Deres givne Løfte, om hvis 
Opfyldelse jeg, i Betragtning af Deres bekiendte Caracteer, 
icke bærer den ringeste Tvivl. Imidlertid fandt jeg mig 
beføyet og tildeels nødt til at lade Stykket trykke for at 
rydde alle de vrange Fortolkninger af Veyen, som Hr. Kapel- 
mesteren selv i en mundtlig Samtale havde sagt mig, at 
man maatte befrygte ^), Jeg har selv personligen afleveret et 
Exemplar heraf i Hr. Kapelmesterens Huus, da -jeg icke fandt 
Dem selv hiemme. Da delte netop ofte har været min 
Skiebne, uden at jeg nogensinde har kundet nyde den 
Lykke, at Herr Kapelmesteren har villet beære mig med 
sit Besøg, saa seer jeg mig endeligen nødsaget til skriftlig 
at erindre Dem om Opfyldelsen af et Løfte, der hos Mænd 
af Hr. Kapelmesterens Tænkemaade altid pleyer at være 
helligt; saameget meere som Arbeidet er af saa liden Be- 
ty denhed, at det kuns ville medtage en Maaneds Tid for 
en Komponist af langt ringere Talenter; og siden De selv 
nyelig har givet saa ufeilbare Prøver paa, at Skiønheden 
af Deres Arbeider icke taber enten ved sammes Mængde 
eller ved Hastigheden, hvormed de forfærdiges. Da jeg nu 
altsaa troer mig at have den ældste og meest grundede 
Fordring paa Hr. Kapelmesterens Muse, saa udbeder jeg 


') Th. Thaarup's bekjendte Syngespil, opført første Gang på det konge- 
lige Theater den 16. September 1790 (Overskou: Den danske Skue- 
plads III, 452). 

') Jvfr. Fortalen til Originaludgaven af .'Indtoget« (Kbh. 1791). 

mig et skriftlig Svar, paa Tydsk eller Dansk, om jeg kand 
haabe, at dette Stykke, der allerrede i Aaret 1789 er af 
Theater Directionen antagen til Opførelse, i Følge sammes 
Brev til mig, dér af Hr. Kapelmesteren selv tillige er under- 
skrevet, kand blive færdig fra Deres Haand i Sommer, eller 
naar samme kand skee. Skulle De derimod have forandi*et 
Deres Tanker, og enten aldeeles icke vil komponere Stykket, 
eller dog udsætte det længere, da udbeder jeg mig Stykket 
med det første tilbagesendt, hvorhos jeg er overbeviist om, 
at Hr. Kapelmesteren icke vil undslaae sig for skriftlig at 
underrette mig om Grimden, hvorfore De seer sig nødt til 
at bryde deres givne Løfte. Khavn. den 29. April 1791. 

Heiberg. 
Til 
S. T. Hr. Kapelmester Schultz. 

(Efter Heibergs egenhændige Koncept i Univ.-Bibl.) 


Fra P.A.Heiberg til Kapelmester Schultz. 

P. M. 

Kuns i 24 Timer, førend jeg tilskrev Herr Kapelmesteren 
mit Brev af dato 29de April, havde jeg tvivlet om Op- 
fyldelsen af Deres givne Løfte, og selv denne Tvivl vai* 
icke Virkning af et Flyve Indfald, men deraf, at man be- 
rettede mig Herr Kapelmesterens forehavende Reise til 
Tydskland, og at De havde anmodet en anden Forfatter 
om at forfærdige Dem et Syngestykke, som De under 
denne Reise ville sysselsætte Dem med at componere. 

Uagtet jeg nu ingenlunde vover at maale mig med den 
Digter, som man nævnede mig, i det Fag, hvori han med 

saa megen Ret holdes for stoer ^), saa kunde jeg dog icke 
tilbageholde den Tanke ogsaa at kunde frembringe og at 
have frembragt noget, der icke var en Mand af Hr. Kapel- 
mesterens Talenter uværdigt; og den utaalelige Tanke at 
blive sadt i en saa ydmygende Sammenligning, endogsaa 
med en stor Mand, var den Tanke, der dieterede mig mit 
ovenmeldte Brev til Hr. Kapelmesteren. Havde jeg nu end, 
da jeg skrev dette Brev, nogen Tvivl, der kunde fornærme 
Hr. Kapelmesterens Redelighed, da har ogsaa Deres saa 
usædvanlig aabenhiertede Svar aldeeles udryddet den. Jeg 
skål giemme det og læse det, saa ofte som, icke Deres 
egne Handlinger, men andre Personers Indskydelser giør 
det nødvendigt for mig at bruge det som Medicin imod 
Mistillid til en bekiendt redelig Mand. Mit første Brev, der 
var en Virkning af tilladelig Selvfølelse, skyldte jeg mig 
selv. Dette skylder jeg Hr. Kapelmesteren, hvis Venskab 
jeg herved paa det alvorligste udbeder mig, overbeviist om, 
at De icke vil fortryde at være Ven med en Mand, der 
vel formedelst en, maaskee overdreven. Patriotisme og Sand- 
heds Kierlighed undertiden har tildraget sig Uvenner, men 
som dog er sig selv bevidst aldrig at have giordt lumske 
Angreeb imod nogen, og allermindst imod den retskafne 
Medborger, uagtet han selv icke sielden har været Maalet for 
slige Angreeb. Endnu maae jeg tilføye dette: At jeg icke 
troer at burde tage Hr. Kapelm. givne Forsikring i den 
bogstavelige Forstand, som De selv har lagt deri. Jeg har 
ingen Rettighed til at giøre Fordring paa Deres Tid, naar 
vigtigere og befalede Arbeider kræve samme; jeg giør icke 


1) Formodentlig menes Th. Thaawip, til hvis Syngestykke „Peters 
Bryllup* (opført første Gang 1793) Schultz komponerede Musiken. 
løvrigt havde Schultz også dengang Baggesen's „Erik Ejegod" 
under Arbejde. 

engang Paastand paa den Tiid, som De kunde have Lyst 
til at anvende paa andre, mindre vigtige Arbeider ; jeg ud- 
beder mig kuns dette, at De paa mit Arbeide vil anvende 
Tiid efter eget Behag og uden Ulyst. Naar Hr. Kapelmesteren 
vil komponere Indtoget med Lyst, da skal jeg icke troe, 
at det kommer for sildigt paa Skuepladsen, om det endog 
skulle hvile den næste Saison over ^), ihvor kiert det endog 
altid er en Forfatter at see sine Arbeider producerede saa 
snai't som mueligt. Kiøbenhavn den I.May 1791. 

Heiberg. 
Til 

S. T. Hr. Kapelmester Schultz. 

(Efter Heibei-gs egenhændige Koncept i Univ.-Bibl.) 


Fra P. A. Heiberg til Stiftsprovst P. D. Bast. 

P. M. 

Deres Høy ærværdighed ville behage at tilgive mig, at 
jeg herved giør Dem opmærksom paa en Fornærmelse, 
som jeg i det følgende skal bevise, at De med frit Forsæt 
har tilføyet en Mand, der er sig selv bevidst aldrig at have 
fornærmet Dem. Det er bekiendt, at De er Udgiver af de 
paa Gyldendahls Forlag i Aar udkomne Sange til Tids- 
fordriv for Danske og Norske Krigere. Lættelig 
kunde jeg tilgive Dem, at De icke i denne Samling har 
villet værdige min, Dem icke ubekiendte, Søemandssang^) en 
liden Plads, uagtet jeg dog tør troe, at en Samling, hvori 
der findes fem af Deres Høyærværdigheds egne Sange, ikke 


O Jndtoget" blev opført første Gang 26. Februar 1793. ' 
^) Udkom særskilt, med Titel: Søemands-Sang i Aaret 1794, af P. A. 
Heiberg. 

skulle kunde vanæres ved Selskabet med en Vise, som jeg 
har gode Grunde til at ansee for een af de beste, jeg 
nogensinde har skrevet; Lættelig, siger jeg, skulle jeg kunde 
tilgive Dem denne Fornærmelse, naar De kunde undskylde den 
med Glemsomhed eller med politiske Betænkeligheder. De 
har, ved en værdig Mand her i Byen, der giør mig den 
Ære at være min Ven, ladet mig anmode om min Tilladelse 
til at indrykke min Vise i Samlingen, dog med Udeladelse 
af to Vers. Deres Forlægger har giordt mig samme An- 
modning, som jeg afsloeg. Men — De tillade mig — De, 
som Udgiver, burde have kiendt Deres Pligter, og selv 
underrettet mig om Grundene, hvorfore De ønskede to Vers 
udeladte. Jeg tør forsikre Deres Høyærværdighed ojii, at 
hverken Deres Stand eller Værdighed ville have været be- 
skiemmet, om De i denne Anledning havde besøgt mig i 
mine Værelser, hvor mange honette Folk giøre mig den 
Ære at søge mig. Det var hverken Forlæggeren eller nogen 
tredie Mand, men Udgiveren alleene, som denne Sag kunde 
afgiøres med. Saa vidt som nu disse to, tildeels uved- 
kommende Mænd, have sagt mig, var det egentlig det 4de 
og 5te Vers, der har stødt Deres Høyærværdighed ^) ; men 


^) Det 4<Je og 5*e Vers lyde: 

Vi gaae ei ud, som Røverpak, 
For fremmed Gods med Vold at rane; 
Naar Danske Søemand Værgen trak, 
Han altid stoed paa Ærens Bane. 
Og naar han slaaer, hans Sag er god; 
Saa maae det koste Fienders Blod. 

Vor Handel truer man med Baand, 
Vor Søefart vil man undertvinge; 
Vi gaae med Mod og væbnet Haand, 
Og skal igien tilveiebringe 
Den Friehed paa det salte Vand, 
Som Britten lyver om sit Land. 

skulle De da icke have anmærket, at der i Frankenaus 
smukke Søemandssang, som er N« 49 i Deres Samling, 
findes netop det samme, som, sagt under mit Navn, hai- 
skurret i Deres ØrenV Har han icke giordt Udfald imod 
Britten, ligesaavel som jegV har han icke talt om Stie- 
mænd, ligesom jeg om Røverpak? Herpaa har jeg til 
Overflod giort Deres Forlægger opmærksom! Altsaa er 
det kuns mit Navn, og icke Tingen eller Udtrykkene, som 
Deres Hhd. anseer for stødende. Forsætlig er altsaa Deres 
Fornærmelse imod mig. Og for at bevise dette endnu tyde- 
ligere, saa tillad mig at spørge: Er den Patriotisme roes- 
værdig, der har bevæget Deres Høyærværdighed til under 
N« :2 at indrykke Ewalds bekiendte og skiønne Sang: 
Kong Christian stoed ved høyen Mast, just paa en 
Tiid, da den Danske og Svenske Flode skulle £^ere i For- 
eening med hinanden? Har De betænkt, hvad Følgerne 
kunde blive af denne Fremgangsmaade ? Fortiente det 
icke vel saa mange Betænkeligheder at indrykke en Sang, 
der indeholder stødende Udtrykke imod en allieret Na- 
bo em agt, end at indrykke en Sang, der sigter til en Magt, 
imod hvem den allierede Flaade i fornødent Tilfælde er 
bestemt at bruges? Kunde icke een af Deres Uvenner 
heraf tage Anledning til at spørge Dem, om De har læst, 
hvad Franckenau siger i den førommeldte Vise? 

Haan med enhver, som tør lumskelig nære 
Mellem foreenede Stridsmænd Svig! 
Fiernt for vort Blik han giemme sig! &^^) 

Jeg troer altsaa at have fuldkommen beviist, at det 
hverken er Glemsomhed eller politiske Betænkeligheder, der 


') I 2. Oplag af „Sange til Tidsfordriv for Danske og Norske Krigere'*, 
der udkom Året efter, er virkelig „Kong Christian stod ved 
højen Mast** udeladt. 

er Aarsag i, at min stakkels Vise er forbiegaaet, men at De 
har villet tilføye mig en personlig Fornærmelse, der ligner 
Foragt saa meget som et Æg det andet. Deres Høyær- 
værdighed kunne af Erfarenhed have lært, at jeg icke 
taaler offentlig Yttrelse af Foragt, af hvem det saa og 
maatte være, og da De saaledes offentlig har fornærmet 
mig, saa maae De tilgive mig, om jeg eengang offentlig 
tager min Revange. Jeg henvender mig til Dem, uagtet 
Deres Navn icke staaer paa Titelbladet af Samlingen, fordi 
jeg tør paatage mig at bevise, at De tilegner Dem den 
Ære at være Udgiver; men forresten beder jeg Dem at 
anmærke, at det er icke Udeladelsen af min Vise, men 
Deres Fremgangsmaade i denne Sag, hvorover jeg finder 
mig fornærmet, da De icke har villet værdige mig den Ære 
at tilkiendegive mig de Grunde, hvorefter De handlede; i 
hvilket Tilfælde jeg gierne skulle have føyet mig efter en 
Skrøbelighed, hvoraf De maaskee har troet at kunde have 
Fordeel. Endnu maae jeg icke glemme at overlade det til 
Deres Høyærværdighed, hvad Brug De behager at giøre af 
dette Brev, ligesom jeg har bestemt, hvad Brug jeg i sin 
Tid agter at giøre af Goncepten. 

Kiøbenhavn den 3 September 1794. 

P. A. Heiberg. 
Til Deres Høyærv. 
Hr. Stiftsprovst Bast. 

(Efter Heibergs egenhændige Koncept i Univ.-Bibl.) 

Fra P. A. Heiberg til Landråd Manderfeldt^). 

P. M. 

En ueftertænksom Udladelse af een af Folkevennens ^j 
Udgivere har givet mig en Art juridisk Vished om, hvad 
heele Byen med mig forhen formodede, nemlig at De, min 
Herre ! er Medarbeider i bemeldte Blad. Den samme Uefter- 
tænksomhed har ogsaa ladet bemeldte Udgiver sige, at 
Folkevennen arbeidede paa min, saa kaldede, Biographie. 
Allereede siden sidst i Aaret 1789, da en Piece udkom, 
hvoraf heele Verden sagde Dem, min Herre! at være For- 
fatter, og hvori jeg paa en icke meget hæderlig Maade 
blev mishandlet ved en sammendynget Massa af Løgn og 
Usandhed, har jeg stedse ventet mig noget lignende fra 
Deres Haand. Ligesom jeg i den forbemeldte Piece icke 
blev nævnet og følgeligen icke kunde anraabe Lovenes 


^) Om denne meget berygtede Person, en Svensker af Fødsel, hvis 
egentlige Navn var Carl Ingman, se især Y. Nielsen i (Norsk) 
Historisk Tidsskrift 2 R. I, 40, 53—54 o. fl. St., og L. Daae i Gran- 
zow's og Thrige's Historisk Arkiv 1882, S.246flg.; jvfr. Nyerups 
Literaturlexikon ; F. Bajer: Nordens politiske Digtning 1789—1804 
S. 25 og 57; et nedenfor aftrykt Brev fra Rahbek til Heiberg af 
^'lo 1794; o. fl. St. Han havde været svensk Spion i Norge, Husven 
hos den ilde ansete Grev Danneskjold Laurvig, hvem han havde 
hjulpet af med en hel Del Penge, og havde efter Grevens Død 
giftet sig med hans Mætresse, Ingeborg Ackeleje. Senere tog han 
til Danmark, hvor han ligeledes antoges at være Spion for den 
svenske Regering. 

*) Et lidet agtet konservativt Ugeblad, som udkom i Årene 1794—95, 
redigeret af en vis Student Steineck, og efter hans Død en kort 
Tid af G.F.Primon. Det indeholdt ofte hadefulde Angreb på 
Mænd af Oppositionen, og navnlig på Heiberg, som allerede i et 
Avertissement i Berlingske Tidende for 21. April 1794 havde ad- 
varet Udgiverne, hvis de, som det sagdes, agtede at skrive „Pa- 
skviller** over ham. 

Biestand, har jeg stedse formodet, at De og Folkevennen, 
hvis Forsigtighed er mig icke ubekiendt, ville indrette denne 
Biographie saaledes, at jeg icke skal blive istand til at 
søge til Domstoelene. De vil altsaa neppe forundre Dem 
over, om jeg herved giør Dem opmærksom paa, at jeg nu 
allerede i fem Aar har smaaligen samlet Anekdoter til 
Deres Biographie, for i paakommende Tilfælde at kunne 
revangere det eene med det andet; og hertil har icke 
aleeneste een af Deres erklærede Uvenner, men endogsaa 
mine Embeds Forretninger forsynet mig med betydelige 
Biedrag. Ikke agter jeg at benytte mig heraf uden som et 
Nødværge; men da jeg deels veed, at De, min Herre! og 
Folkevennen icke kunne finde Farver, der forekomme 
Dem sorte nok til at male mig med, og da jeg deels aldrig 
har nægtet og aldrig skal nægte ,^ at der i min Ungdoms 
— eller rettere sagt Barndoms Historie — thi til sit 
21de Aai" kand man dog nok kaldes Barn — findes et par 
Blade, som jeg ønskede at kunde rive ud deraf ^), saa for- 
moder jeg med Grund, at det er disse Blade, der, forøgede 
med en Hoben Usandhed, som forhen, skulle gives Pubhkum 
i Hænder for at nedsætte mig i dets Øyne. 

Ikke troer jeg at vinde noget hos Dem ved at fore- 
stille Dem Skiændigheden af den Fremgangsmaade , naar 
man, i Mangel af Grunde, bruger Personalier til at giendrive 
sin Fiende med; men jeg vil blot søge at giøre Dem op- 
mærksom paa følgende Punkter: 

1°. At De, hos den tænkende Deel af Publicjim, ikke 


) Jvfr. Breve fra Peter Andreas Heiberg. Udg. af J. L. Heiberg. S. 6. 
Hvorvidt der også i et Skrift fra 1789 „Heiberg for Publicum'* etc. (jvfr. 
Thaarup : P. A. Heiberg. 2 Udg. S. 22 flg.) hentydes til de samme 
Kjendsgjerninger , som Heiberg her har for Øje, skal jeg lade 
være usagt. 

er istand til at opnaae Deres Hensigt, med mindre De kand 
finde Materie dertil i min Manddoms Krønike, hvilket over- 
gaaer Deres Kræfter. 

2®. At De ville behage at gribe i Deres egen Barm 
for at betænke, om det ville være Dem behageligt at see 
min Ungdoms Krønike belønnet med Deres Manddoms 
Historie, hvortil jeg umueligen kand mangle Materialier, 
som De selv veed, og 

3<*«. At jeg, saafremt den omtalte Biographie udkommer 
anonyme eller pseudonyme, nødes til, i Uvisheden om dens 
Forfatter, at tage min Hevn paa Dem, paa hvad Maade 
jeg best veed og kand, og som kan bestaae med Lovene 
og min egen Ære. Er derimod Forfatteren benævnet, og 
jeg ligeledes nævnet ved Navn, saa at ingen Tvetydighed 
kand finde Sted, da skal De være angerløs i denne Sag, 
forsaa vidt som det staaer til mig. 

Jeg forsikret Dem om, at jeg icke frygter for at see 
mine Ungdoms Feil og Forseelser oflfentligen fremlagde 
for Publikums Øyne; hvad jeg flygter for, er kuns, at det 
skulle skee paa Niddings Viis; og De maae tilgive mig, om 
jeg bærer denne Frygt ved at tænke paa Dem og Deres 
Colleger. 

Jeg overlader det nu til Dem at giøre, hvad Brug 
heraf som De behager, ligesom jeg ogsaa agter at tage 
mine Mesures imod Dem og enhver anden, der fornærmer 
mig, det være sig paa ædel Mands eller gammel Strands 
Maneer. Hvad Ridicule man endog behager at kaste paa 
mine Meeninger, Skrifter, Kundskaber, Talenter eller Person, 
rører mig icke i nogen mærkelig Grad, og allermindst naar 
politisk Dissents giver Anledning dertil; angriber man der- 
imod min moralske Caracter, som jeg med Vished veed i 
en temmelig Række af Aar at være ubesmittet, da lover 

jeg icke at blive saa taalmodig; og da maaskee kunne 
Folkevennens Forfattere i Almindelighed, og De, min Herre ! 
i særdeeleshed, finde i mig en farligere Fiende, end De 
forestille sig. Tilsidst tilgive De mig, om jeg, som Dem 
aldeles ubekiendt, icke skulle anføre Deres Titel rigtig her 
under Brevet; Deres Karakteer kiender jeg. 

Kiøbenhavn den 9de October 1794. 

P. A. Heiberg. 
S. T. Hr. Landraad Manderfeldt. 

(Efter Heibergs egenhændige Koncept i Univ.-Bibl.) 

Den nærmeste Følge af det foranstående Brev var, at Manderfeldt 
i Adresseavisen for IS^e Oktober indrykkede en Erklæring, som gik ud 
på, „at den, som siger, at jeg har skrevet en eneste Linie eller Bogstav 
i Folkevennen, eller at jeg directe eller indirecte har bidraget i mindste 
Maade til dens Existence, han skal være og forblive en Løgner''. Han 
påstår, at han ikke engang nogensinde har læst Folkevennen „førend 
i Dag", og udtaler fremdeles, at han „aldrig har skrevet og aldrig 
agter at skrive en eeneste Stridsskrivt eller noget, som kan smage af 
Pasqvil eller personlige Fornærmelser, hvorfor jeg altid har havt den 
meest bestemte Afskye". — Dagen efter, den 16^« Oktober, tilskrev 
han Heiberg et Brev (Orig. i Univ.-Bibl.), hvori han bl. a. „paa Borgerlig 
Troe og Aere" forsikrer, at han i den af Heiberg omtalte Piece fra 
1789 „har lige saa liden Deel som i Folkevennen, det er, aldeles 
ingen", og at han, om det end skulde koste hans Liv, „ej var i Stand 
til at opgive en eeneste Linie til hans Biographie". De af Heiberg 
„med saa megen Soin" i 10 År samlede Bidrag til hans Biografi „blir 
jeg Dem meget forbunden for, helst om De som aerlig Mand vil øse 
af de aegte Kilder og icke udelade de autenthique Oplysninger, som 
De kunde faae fra en Bernstorffs Cabinet om mine politiske hand- 
linger, hvilke endtelig ere kronede med det udmaerkteste held, samt 
fra det Svenske Cabinet om den offentlige reparation, min 
Konge har tilkiendt mig for mine overgangne uheld i Russiand ". — 
Til Slutning indbyder han Heiberg til at besøge ham for at blive 
nærmere bekjendt med hans Karakter og overbevise sig om, at han i 
5 År grusomt har miskjendt ham. — Heiberg besvarede denne Skrivelse 
med følgende Brev: 

P. M. 

Maaskee er det en Feil i mit Temperament, at jeg er 
noget tilbøyelig til at troe det onde, der forebringes mig 

3 

om Folk, som jeg icke kiender; maaskee reiser dette sig 
deraf, at jeg har havt det Uheld at lære at kiende Massen 
af Menneskerne i Verden fra en icke meget agtværdig Side, 
maaskee ogsaa deraf, at jeg selv saa ofte miskiendes ; men det 
være hermed, hvordan det vil, saa tør jeg paa min Ære 
forsikre Dem, at ingen kand være mere tilbøyelig til at 
troe det gode om en Mand end netop denne saa mistroiske 
Jeg, saasnart der gives mig en nogenledes ants^elig Gruiid 
derfor. Vær altsaa forvisset paa, at Deres ærede Skrivelse, 
saavelsom Deres Erklæring i Avisen, har aldeeles overbeviist 
mig om, at De ingen Deel haver enten i Folkevennens 
forehavende Plan eller i den i Aaret 1789 udkomne skamme- 
lige Piece, hvis Titel jeg, efter saa lang Tids Forløb, icke 
i en Hast erindrer^), da jeg aldrig har eiet den, men blot 
havt den til Laans af en Ven. Men i det jeg saaledes 
giver Dem denne høytidelige Erklæring, ville De behage at 
anmærke, at jeg afgiver samme i den fuldeste Tillid til 
Sandheden af Deres Forsikringer, og at intet i Verden ville 
ligne min Smerte over at see mig nogensinde bedraget i 
denne Tillid, uden netop den Foragt, hvorpaa jeg i min 
Skrivelse har givet Dem nogle Prøver, og hvorom jeg herved, 
Deres Uskyldighed forudsat, oprigtig erklærer Dem min 
Fortrydelse. At et almindeligt Sagn i Aaret 1789 angav 
Dem som Forfatter af hiin Paskil, det er ligesaa vist, som 
det vil være umueligt for mig efter 5 Aars Forløb at be- 
vise, hvem der bidrog til Udspredelsen af dette Dem for- 
nærmende Rygte. Men af samme Aarsag vil De vel neppe 
finde det ubegribeligt, at jeg var altfor tilbøyelig til at troe, 
hvad man berettede mig om det Forhold, hvori De skulle 
staae til Folkevennen; især da jeg kan forsikre, at jeg 


^) Der har først stået; — Piece, kaldet: Folkets Røst om Tydskerne. 

icke stolede blot paa Udgiverens Sigende, der paa 4de eller 
5te Haand blev mig meddeelt, men havde endogsaa en 
prøvet Vens uvilkaarlige Forsikring om Rygtets Authenti- 
citet. At jeg skulle compromittere denne Ven, vil De vel 
neppe forlange; det synes heller icke fornødent, siden vores 
Mellemværende ingen større Publicitet har faaet end den, 
som De selv har givet samme. Og har jeg fornærmet Dem 
med en ugrundet Mistanke, saa troer jeg, ovenstaaende 
min Erklæring, hvilken jeg herved igientager, er og maae 
være tilstrækkelig til Deres Beroeligelse. Enhver Leilighed, 
der overbeviser mig om, at jeg har en Uven mindi'e eller 
en Ven meere, er mig yderst velkommen; og ved mine 
Skrifter har jeg dog været saa lykkelig nu og da at giøre 
en Uven til min Ven, men aldrig førend forgandske kort 
siden har jeg erfaret Ubehageligheden af at faae en gammel 
Ven til Fiende; Folkevennen har skaffet mig denne Ube- 
hagelighed, og som heele Verden veed, at jeg aldrig har 
givet min forrige Ven Anledning til Uvenskab, saa skal 
Verden ogsaa af min ubrødelige Taushed see, at jeg aldrig 
skal glemme, at Manden eengang var min Ven^). At Dis- 
sentz i Meeninger kand opvække Tvist, ja endog Uvenskab, 
det finder jeg menneskeligt og beklager dette ; men dievelsk 
er det, nåar man utvungen bruger Personalia istedenfor 
Grunde, og denne har stedse været Folkevennens modus 
procedendi; hvad derimod hans Principer i Politiquen an- 
gaaer, da kand en Mand gierne have dem og dog være en 
retskaflfen Mand, naar han kuns er bona fide. At De har 
undertiden følt nogen Harme ved Læsningen af mine 
Stridsskrifter 2) , kand jeg meget let undskylde, og ønsker 
kuns i den Anledning at giøre Dem opmærksom paa denne 

') Talen er om Johan Nordal Brun; se mere herom nedenfor. 
') Som Manderfeldt havde ytret i sit Brev. 

3* 

Sandhed, at jeg altid har været fornærmet og angreben, 
førend jeg blev angribende; hvilket ogsaa er Tilfældet nu 
med Folkevennen. 

Altsaa! jeg troer og bør — efter Deres paa borger- 
lig Ære givne Forsikring — troe, at min Mistanke har 
været ugrundet, ihvor soeleklar endog Sagen med Rette 
forekom mig; og jeg tør formode, at De vil fæste lige saa 
stor Tillid til denne min Forsikring, som jeg har fæstet til 
Deres Erklæring. Jeg har altsaa kuns een Anmærkning til- 
bage, førend jeg slutter; og her er den: I Deres Avertisse- 
ment i Avisen erklærer De, at De icke havde læst 
Folkevennen førend samme Dag, som mit Brev 
kom Dem tilhænde; og dog har jeg for meere end 6 
Uger siden seet Deres Dom over bemeldte Blad skrevet med 
Deres egen Haandskrift; hvilket jeg saa meget mindre 
har kundet tvivle paa, som Deres Haandskrift allereede i 
nogle Aar har været mig fuldkommen bekiendt. At her 
maae være i det mindste en lapsus memoriæ, holder jeg for 
at være næsten upaatvivleligt, men forsikrer tillige, at jeg 
deraf ingenlunde vil drage nogen Slutning, der kunne for- 
nærme Dem. 

Kiøbenhavn den 16de October 1794. 

P. A. H. 

Til 

S. T. Hr. Landraad Manderfeldt. 

(Efter Heibergs egenhændige Koncept i Univ.-Bibl.). 


Fra P. A. Heiberg til Hofmarskal, Theaterchef 

A. W. Hauch. 

Den 28. Februar 1797 tilskrev Hofmarskal Hauch P. A. Heiberg 
et yderst artigt Brev, hvori han gjorde mange Undskyldninger for, at 

han havde gjort sig skyldig i en Uordholdenhed overfor Heiberg. Han 
havde — i Henhold til et Løfte til Heiberg — truffet den Aftale med 
Skuespillerinden Mad. Berthelsen, at „Indtoget** ikke måtte opføres, 
med mindre hun sang en ny „Arie", som Heiberg havde indlagt i 
Stykket, og Hauch anså hermed Sagen for afgjort, så at han, da „Ind- 
toget** igjen skulde opføres (27. Febr. 1797), forsømte at skaffe sig 
Kundskab om, hvor vidt hun virkelig havde lært Arien. Det viste sig 
imidlertid på Prøven, at hun ikke havde gjort det, og da Tiden nu 
var for langt fremrykket, til at der kunde ansættes et andet Stykke, 
blev „Indtoget" opført uden den ny Arie. Hauch lover at tage sine 
Forholdsregler bedre, når den næste Opførelse finder Sted, og slutter 
således: „Efter saaledes at have fremlagt denne Sags virkelige Sammen- 
hæng, bærer jeg ingen Tvivl om, at De jo vil imodtage mine igientagne 
Undskyldninger og lade mig vederfares Ret ved at troe, at det er 
meget imod min Villie, hvergang Leyligheden berøves mig at give Dem 
Beviis paa den fuldkomne Høiagtelse, med hvilken jeg har den Ære 
at forblive Deres Velbyrdigheds ærbødige Tiener Hauch*)." — Herpå 
svarede Heiberg, som følger: 

P. M. 

Den smigi'ende Maade, hvorpaa Deres Høyvelbaarenhed 
har behaget at tilkiendegive mig Aarsagen, hvorfor den nye 
i Syngestykket Indtoget tilkomne Arie ikke blev siuiiget ved 
Opførelsen sidst afvigte Mandag, paalægger mig den be- 
hagelige Pligt herved at bevidne min Taknemmelighed imod 
en Mand, der stedse har besiddet min uskrømtede Høyag- 
telse. I Følge hvad Deres Hhed forhen havde ladet mig 
forsikre om, var jeg saa fuldkommen overbeviist om, at be- 
meldte Arie skulle have blevet givet, at jeg, da min For- 
ventning sloeg Feil, aldrig faldt paa at forestille mig anden 
Grund dertil end blot en Hændelse; i hvilken Anledning 
jeg kan beraabe mig paa Assessor Falsens 2) Vidnesbyrd, 
der bestandig samme Aften stoed ved Siden af mig i Par- 
terret, og hvem jeg, i modsat Tilfælde, sikkert ikke ville 
have undladt at meddeele mine Anmærkninger, i Følge min 


^) Efter Hauchs originale Skrivelse i Univ.-Bibl. 
'^) Højesteretsassessor Enevold Falsen, Forfatter til „Dragedukken' 
og meget andet. 

gamle Vane, slrax og uden Tilbageholdenhed at sige den 
første af mine Venner, som jeg trseflfer, mine Tanker om 
enhver offentlig Ting, der tildrager sig min Opmærksomhed. 

Inderlig glæder det mig saaledes at have faaet en Lei- 
lighed til at udbede mig af Deres Hhd. endnu den Godhed, 
at Indtoget for Eftertiden maae blive givet efter den nye Ud- 
gave, som jeg tør troe har noget Fortrin for den gamle. 
Det forstaaer sig, at dersom Stykket skulle blive oftere op- 
ført i denne Saison, kan jeg ikke være saa ubillig at for- 
lange, at Skuespillerne skulle lære den nye Udgave. 

Jeg har Grunde til at troe, at det eengang var DHhds. 
Tanke at lade opføre mit første Skuespil Forvandlingerne. 
Jeg har troet, at een af de Grunde, der hidtil have staael 
i Veien for sanmies Opførelse, er den, at DHhd. har anseet 
det for at være problematisk, om dette Stykke, efter den 
totale Omarbeidelse, samme har faaet, vai* Theatrets eller 
min Eiendom. Det fomøyer mig at have fundet saa god 
en Leilighed til at declarere, at jeg altid har anseet mig for 
at være tilstrækkelig betalt for min ved Omarbeidelsen an- 
vendte Møye, naar jeg kunde see den nye Udgave adopteret 
og den gamle forkastet. 

Endnu har jeg een Ting at tale om, der længe har 
ligget mig saa meget paa Hierte, at jeg med Glæde griber 
denne Leilighed for paa eengang at oplyse Deres Hhd. og 
opfylde en Pligt imod mig selv. Een af de adskillige vig- 
tige Grunde, der hidindtil har afholdt mig fra at henvende 
mig til DHhd., hvor jeg havde eet eller andet at anmærke 
i Henseende til mine Dramatiske Arbeider, er den, at man 
i Anledning af de Ubehageligheder, der existerede imellem 
Grev Ahlefeldt^) og mig, har beskyldt mig for at have ob- 


*)Den forrige Theaterchef. Om Heibei^s Strid med denne se den 
„Subskriptions-Plan", hvormed han indbød til Prænumeration på 

truderet mig hos ham. Jeg har ikke viilet udsætte mig for, 
at denne uretfærdige Beskyldning med allermindste Skin af 
Sandhed skulle kunde giøres imod mig anden Gang, og der- 
for har jeg nu i tree Aar været aldeeles taus og skulle til 
evig Tid have forholdt mig passive, dersom icke DHhds. 
smigrende Forekommenhed havde ryddet denne Vanskelig- 
hed af Veien. Meget skal jeg udbede mig, at DHhd. vil 
troe, at jeg herefter skal i første Instants henvende mig 
directe til Dem selv, saa ofte som jeg har noget Ønske, der 
vedkommer mine Dramatiske Arbeider i Særdeleshed eller 
det Dramatiske Fags TaiT i Almindelighed; og jeg er til- 
fulde forvisset om, at DHhd. vil værdige mine Anmærknin- 
ger, naar jeg finder Leilighed at giøre samme, om ikke 
Deres Biefald i alle Tilfælde, saa dog Deres Opmærksomhed. 
Meget kunde jeg endnu fylde dette Blad med; men 
jeg anseer det for unødvendigt. Hos en Mand af Marskal 
Hauchs Kundskaber og Tænkemaade staaer man ikke Fare 
for at blive miskiendt eller misforstaaet , naar man gaaer 
ligefrem og ærlig tilværks. Hvad meere jeg altsaa kunde 
have at anføre, forbeholder jeg mig til en anden Leilighed, 
og til jeg, inden kort Tiid, kan giøre min personlige Op- 
vartning, hvortil jeg herved udbeder mig Tilladelse. 

^ Kiøbenhavn den 1. Marts 1797. 

P. A. Heiberg. 
Til Deres Høyvelbaarenhed 
Herr HofMarskal og Kammerherre Hauch. 

(Efter Heibergs egenhændige Koncept i Univ.-BibL). 


3die Bind af sine Skuespil, og som, med en Del nye Anmærk- 
ninger, er optrykt i Indledningen til „Hofsorgen", i det ufuldendte 
3die Bind af Skuespillene (1794). 

P. A. Heiberg til General-Prokurør 
Christian Colbiørnsen. 
P. M. 

Jeg haaber sikkert, at Deres HøyVelbhd. ikke miskieii- 
der min Hensigt, naar jeg, isteden for at gaae Publicitetens 
Vei for at forsvare mig imod et Angreeb, som DHVhd. hai* 
ved Hielp af Publiciteten giordt imod mig, hellere vælger 
den mildere Vei af et privat Brev for at forklare, hvori jeg 
troer mig at være fornærmet. 

I Deres HVbhds nyelig udkomne Skiift imod Ri eg el s ^) 
kalder De mig (Pag. 5) Ri eg el s's Ven. Jeg skammer mig 
sandelig slet ikke ved at være hans Ven; thi jeg troer, al 
man kan være en Mands Ven uden at billige alle hans 
Handlinger, uden at sværge paa alle hans Meeninger, og 
uden at troe uprøvet alt, hvad han foregiver; men den 
Haan, den Persifflage, den Bitterhed, der hersker heele 
Skriftet igiennem, den Tone, hvori det fra først til sidst er 
forfattet — en Tone, der (tilgiv mig!) herefter ikke bør be- 
breides nogen Dansk Skribent, naar selve General Procu- 
reuren i det Danske Gancellie tillader sig den — viser alt 
for tydeligen, at Deres Høyvelbaarenhed anseer det Præ- 
dicat af R i [e] g e 1 s's V e n at grændse temmelig nær til Vanære. 

Jeg skylder intet Menneske i Verden Regnskab for, 
hvem jeg kalder min Ven ; men ikke desmindre skylder jeg 
mig selv ved denne Leilighed at anmærke, at Riegels og 
jeg have talt 5 å 6 Gange og corresponderet 3 å 4 Gange 


^) „Et Par Ord fra General-Procureur Christian Colbiørnsen til Op- 
lysning i Anledning af de udkomne Tvende Breve fra Rie- 
gels til Heiberg, reisende til (!) Norge. Kbh. 1797." — 
Titelen på Riegels's Skrift er: „Tvende Breve fra Riegels til Hei- 
berg, reisende i Norge, om Vinkelskrivere, forhexede President- 
Penne, om Bibellæsning, og om Normandens haarde Bøigde-Læn- 
ker . . . Kbh. 1797«. 

med hinanden. Vi have læst hinandens Skrifter, og maa- 
skee skylder jeg eet eller andet af mine Årbeider det Ven- 
skab, som han bærer for mig; og jeg for min Deel skal 
aldrig nægte, at jeg anseer den Mand at fortiene min Høy- 
agtelse, der har virket og endnu vedbliver at virke saa over- 
maade meget til Pesthusets Opkomst og Forbedring, om 
jeg endog ikke vil kaste hans litteraire Fortjenester i Vægt- 
skaalen. 

Det er ikke min Sag, maaskee heller ikke passende for 
mine Kræfter, at drøfte Herr Riegels's Skrift eller Deres 
Høyvelbaarenheds Giendrivelse deraf, omendskiøndt jeg, 
efterat have læst begge Deele, troer at øyne adskillige Ste- 
der, hvor DHhds Varme har forført Dem til at ansee Tin- 
gene fra en Synspunkt, hvorfra de, efter mine Tanker, ikke 
burde sees; og skal Skribentens Tone tages i Betragtning. 
— hvilket selv Domstolene desto værre ofte have giordt — , 
da vil selv Deres Høyvelbaarenheds Skrift blive et Argu- 
ment imod Deres Sandhedskierlighed ; da vil man med 
samme Ret kunne fordømme og forkaste den Sanger, som 
Naturen gav den herligste Basstemme, fordi han ikke synger 
Diskant. 

Herr Riegels har aldrig sendt mig sine tvende Breve, 
hverken før eller efter Publicationen, hverken trykte eller i 
Manuscript. Jeg vidste ikke af, at de vare til, førend min 
Hiemkomst fra Norge; og først to eller tre Dage, førend 
jeg kom tilbage, vare de blevne publicerede i Aviserne; og 
altsaa har jeg saa meget mindre fortjent den Haan, som 
Deres Høyvelbaarenhed har villet kaste paa mig*). Disse 


') For så vidt Heiberg har haft Anledning til at føle sig mindre be- 
hagelig berørt af denne Sag, var Skylden ganske vist udelukkende 
Riegels's, og ingenlunde Colbiømsens. Når denne sidste nemlig 
på det anførte Sted siger, at „han [Riegels] beder til Slutning sin 

Omstændigheder ere Dem rimeligviis ubekiendte, men de 
ere sandfærdige, og dette private Brev maae gierne ophøre 
at være privat i det Øyeblik, da Deres Høyvelbhd. skulle 
troe at have opdaget den allermindste Urigtighed i, hvad 
jeg foregiver. 

Efter at have i en Række af Aar uophørligen bestræbt 
mig for at befæste min Agtelse hos Publikum, kan jeg roe- 
lig og stiltiende lade mig haane af en Anonym og en Skrib- 
ler; men naar det skeer af en Mand, hvis Ord og Meenin^r 
har, og nødvendigen maae have, saa megen Vægt i Publi- 
kum, som Deres Høyvelbaarenheds Ord og Meeninger, da 
maae det tilvisse smerte; og dobbelt smertelig maae denne 
Opdagelse være mig, siden jeg føler, at Deres Høyvelbhds 
ufordeelagtige Tanker om mig ville rimeligviis skade mig for 
. min heele Levetid. Syv af mine beste Aar har jeg opofret 
— jeg kan næsten sige spildt — for at erhverve mig Due- 
lighed til en Post, hvortil man neppe kan blive duelig uden 
ved lang Øvelse^). Jeg er saa lykkelig fra denne Side at 
besidde alle deres uindskrænkede Tillid, der kiende mig: 
Deres HøyVbhd. har selv for ikke længe siden tilkiendegivet 
mig Deres egen individuelle Tillid og opmuntret mit Haab 
i meget smigrende Udtryk 2); og gandske kort derefter maae 


Ven Hr. Heiberg at meddeele saa mange Anmerkninger om dette 
Bøygdeslaverie" osv., da er dette kun en Omsætning af Riegel?V 
egne Ord: „Meddeel os nu om dette Bøigdeslaverie saa mange An- 
mærkninger" osv., underskrevet „stedse Deres sande Ven Riegels.^ 
Brevene begynde: ^Gode Ven", og også på mange andre Måder 
stiller Forfatteren sit venskabelige Forhold til Heiberg til Skue. 
På den anden Side nævner Golbiørnsen ikke Heiberg en eneste 
Gang, ja hentyder ikke engang til ham, udenfor hint anførte Sted. 
— Om Forholdet mellem Heiberg og Riegels se iøvrigt de neden- 
for afti7kte Breve fra. den sidstnævnte. 

') Heiberg mener Posten som Notarius publicus. 

2) Se P. A. Heiberg: Suum cuiqve. Kbh. 1798. S. 14—15; jvfr. Chr. 
Thaarup: Peter Andreas Heiberg. 2. Udg. 1883. S. 90. 

jeg have været saa ulykkelig paa een eller anden mig al- 
deeles ubekiendt Maade at have forspildt Deres HøyVbhds 
gode Tanker om mig i saadan en Grad, at De selv har 
ikke alleeneste tilintetgiordt mit Haab, men endogsaa lagt 
uovervindelige Hindringer i Veien for en udlevet, værdig 
Mands ^) høyeste Ønskers Opfyldelse. Det eeneste, der trø- 
ster mig i denne Henseende, er, at min Samvittighed frie- 
kiender mig for at have giordt noget, hvorved jeg skulle 
have fortjent nogen brav Mands Foragt; og jeg takker 
Himlen, at jeg ofte har havt Leylighed til at erfare Sand- 
heden af Digterens Ord: 

.... levius fit patientia, 
Quicquid corrigere est nefas. 

Deres Høyvelbaarenhed elsker Sandheden alt for meget 
til at fortørnes over den, der frembærer samme; og jeg 
har altid troet, at ædel Friemodighed er ingensteds meere 
velkommen end hos den Mand, der har giordt det til en af 
sine Pligter overalt at sige sine Tanker med Friemodighed. 

Kiøbenhavn den Sep^' 1797. 

Til S. T. Hr. Gonfer. Raad og 
General Proeur. Golbiørnsen. 

(Efter Heibergs egenhændige Koncept i Univ.-Bibl. — Under det 
hele har Heiberg skrevet: „NB. blev ikke afsendt, men et andet Brev 
i dettes Sted." — Dette andet Brev, hvis Tone er væsentlig forskjellig, 
ligger ved i Koncept og gjengives ligeledes:) 

Pro Memoria: 
Jeg har læst Deres Høyvelbhds Anmærkninger over 
Riegels's Brev til mig og finder, at jeg skylder Sandheden 


^) Nemlig den kort efter fratrædende Notarius publicus Schmidt, der 
ønskede at få Heiberg til sin Eftermand i Æmbedet. Som be- 
kjendt blev Æmbedet virkelig givet til en anden. 

og mig selv al giøre Dem bekiendt med mit Forhold lil 
Riegels. 

Jeg reiste til Noi-ge den 15 Juny og kom hiem igieii 
den 19de July. Faa Dage før min Hiemkomst vare Bre- 
vene første Gang publicerede i Aviserne. Jeg vidste ikke 
af deres Existence, førend man fortalte mig denne Nyehed. 
Jeg havde aldrig seet dem før enten i Mscrpt. eller trykte; 
og endnu til dette Øyeblik har Riegels ikke sendt eller 
ladet mig sende noget Exemplar deraf. 

I min heele Levetid har jeg neppe talt med Hr. Riegeb 
over G å 8 Gange, og neppe tilskrevet ham meere end 4 
(iange, og det altid til Svar paa Breve, som jeg havde 
faaet fra ham. Heri bestaaer al den Forbindelse, der er 
imellem os; og alt dette er facta, hvoraf Deres Hvhed frit 
maae betjene sig, paa hvad Tid, Sted og Maade De be- 
hager, ifald De skulle have den ringeste Tvivl om deres 
Sandfærdighed. 

Jeg troer, at man kan være Ven af en Mand uden at 
billige alle hans Handlinger, uden at svæi^e paa alle hans 
Meeninger, og uden at troe uprøvet alt hvad han foregiver. 
Saaledes er mit Forhold til alle min[e] Venner, in specie til 
Herr Ri[e]gels, og saadant er formodentlig hans Forhold re- 
ciproce til mig. Vi have læst hinandens Skrifter, dog al- 
drig i Mscript eller førend deres Publication, og maaskee 
skylder jeg et eller andet af mine Arbeider det Venskab, 
han bærer for mig; og jeg for min Deel skal aldrig nægte, 
at jeg anseer den Mand at fortjene min Høyagtelse, der 
har virket og endnu vedbliver at virke saa overmaade 
meget til Pesthusets Vel; om jeg endog ikke vil kaste 
hans litteraire Fortienester i Vægtskaalen. 

Disse Oplysninger skylder jeg endogsaa Deres Høyvel- 
baarenhed, paa det at De ikke af Uvidenhed om samme 

skal, imod Deres Villie, være uretfærdig i Deres Dom om 
mig. Benævnelsen af Riegels's Ven, som De giver mig 
pag. 5 i Deres Skrift, er Aarsag i, at jeg maae befrygte saa- 
dant; thi den heele Sammenhæng viser, at De selv ikke 
holder denne Benævnelse for at være meget hæderlig, hvil- 
ket nøder mig til paa dette Sted at glemme min egen indi- 
Aiduelle Dom om Benævnelsens Værd. 

I den halve Snees Aar, man har kiendt mig fra Litte- 
raturens Side, har jeg endnu aldrig coaliseret med noget 
Parti, med noget Komplot, eller med noget Menneske. Hvad 
godt og hvad ondt jeg har giordt, er skeet efter min egen 
Overbeviisning, ved min egen Tilskyndelse og for min egen 
Regning. Vexelviis angrebet og mishandlet af alle Partier, 
ofte endog paa een og samme Tid, næsten altid et Maal 
for de meest heterogene Pile, troer jeg at burde være umis- 
tænkt for Partie-Aand, i hvad man ellers vil mistænke mig 
for. Naar man lever som jeg, blot for sine Forretninger 
og isoleret næsten fra det heele Menneskelige Kiøn undta- 
gen sin Familie, kan man have Føye til at fordre, ikke at 
ansees for Kabalmager eller Partisan af nogen Clique; dog! 
det har været min Lod, selv med den aabneste Fremgangs- 
maade stedse at see mine Hensigter miskiendte, selv af 
dem, der ellers ere ophøyede over Fordomme. Det er 
haardt, men Erfarenheden og Tiden har lært mig at væbne 
mig med Taalmodighed og roelig at bære en saadan Mis- 
kiendelse, selv da, naar den har den kiendeligste Indflydelse 
paa min egen ufortiente Tilsidesættelse og min Families 
Velfærd. 

Jeg skylder end videre Sandheden den høytidelige Til- 
staaelse, at ligesaalidet som jeg nogensinde har coaliseret 
med et eller andet Partie, ligesaa lidet har HeiT Riegels 
paa nogen Maade inviteret mig eller søgt at drage eller 

lokke mig til at understøtte hans Meeninger eller at ind- 
gaae i nogen enten litteraire eller anden Forbindelse med 
ham. Naar vi altsaa kalde hinanden Venner, da betyder 
dette Ord hverken meere eller mindre, end at vi bære 
nogen giensidig Agtelse for hinanden. 

Deres HVhed elsker Sandheden alt for meget til at 
foi'tømes over den, der frembærer samme; og jeg har altid 
troet, at ædel Friemodighed er ingensteds meere velkommen 
end hos den Mand, der har giordt det til een af sine Pligter 
overalt at sige sine Tanker med Friemodighed. 

Kiøbenhavn den 18de September 1797. 

P. A. Hg. 

Til S. T. Herr Gonference Raad 

og General Proeureur Colbiørnsen. 


Fra P.A.Heiberg til Kongens Foged, Assessor 

Feddersen. 
P. M. 

Da nu min hidtil havte Beenskade^) er meget paa 
Veyen til at helbredes, saa vil jeg inden kort Tid blive i 
Stand til at opfylde det resterende af Dommen af 24de Dec^'. 
1799 med at begive mig ud af Kongens Riger og Lande, 
hvilket jeg haaber vil kunne skee i Begyndelsen af Februari 
Maaned, forudsat at Passasien over Beltet paa den Tid 
kan skee uden lisbaade, da Beenet ellers neppe vil kmme 
udholde den Stråhats, der er forbundet med lis Trans- 
porten. 

Min Hensigt er at gaae til Hamburg. Jeg ønsker end 
videre at forlade Kjøbenhavn om Natten og udbeder mig 


O Jfr. Heiberg's Erindringer S. 24. 

Gelejde af en Betjent, men haaber derhos, at man vil for- 
skaane mig for dette Geleyde, naar jeg er kommet i en 
vis Afstand fra Kjøbenhavn, saasom til Ringsted eller Gor- 
søer. Dette mit Ønske grunder sig, som jeg haaber, paa 
Billighed og paa de følgende Argumenter: 

1°. Min Person er aldeeles ikke farlig for Statens Sik- 
kerhed. Jeg er hverken Tyv eller Røver, Morder eller 
Mordbrænder. Heller ikke er jeg qvalificeret som Oprører, 
enten i Dommen eller under Proceduren. Min Fremgangs- 
niaade saa vel før som efter Dommen sikkrer mig hos 
enhver fornuftig Mand for denne Mistanke; og ingen Mand 
vil vel troe, at jeg skulde have acquiesceret ved Dommen 
for at komme til at begaae en Forbrydelse, hvormed en 
større Straf er forbunden. 

2*». Forordningen af 27de Sept. 1799 fastsætter Straf for 
den, der, efterat være udført, af Kongens Riger og Lande, 
igjen Indfinder sig der uden Tilladelse. Jeg underkaster 
mig den samme Straf uden at udføres, ifald jeg, efterat 
være kommet uden for Grændserne inden en vis bestemt 
peremtorisk Frist, atter lader mig see indenfor Grænd- 
serne, og meere troer jeg ikke, at Retfærdigheden kan kræve. 
Udførelsen under Bevogtning anseer jeg med Føye 
for en Haardhed, og enhver Haardhed, som ikke Statens 
Sikkerhed udkræver, er uhensigtsmessig og altsaa en Hand- 
ling, der vel med Føye kan kaldes Gruesomhed, hvilket jeg 
er forvisset om, at man ikke vil lade mig vederfares. 

3**. Den juridiske Sikkerhed for, at jeg er kommet 
udenfor Grændserne, kan erholdes uden Udførelse, ved 
min Forpligtelse at fremstille mig for den Danske Gesandt 
(.'Iler Legation i Hamburg; og til Sikkerhed for Opfyldelsen 
af denne min Forpligtelse strax ved min Ankomst til be- 
meldte Sted tilbyder jeg Caution af min Svigerfader Herr 

Dispacheur og Mahler Buntzen, samt af endnu fleere gode 
Mænd, ifald det skulde behøves og forlanges. 

¥. Den maaskee for Formaliteternes Skyld nødvendige, 
men sikkert i enhver anden Hensigt ufornødne Bevogtelse. 
som jeg hidtil haver havt i mit Huus, har allereede været 
mig byrdefuld nok og forvoldet mig betydelige Bekostninger. 
Disse ville endnu meere forøges, ifald jeg skal bebyrde? 
med en overflødig Bevogtning til Grændseme og maaskee 
end videre betale sammes Rejse og Dietpenge baade frem 
og tilbage. Endogsaa min egen Udreyse vil derved blive 
dobbelt bekostelig og udkræve en meere kostbar Befordring. 
Det er haardt nok at berøves sit Fædreneland, men dobbelt 
haardt er det desuden at berøves en betydelig Deel af de 
Midler, hvormed man kunde forbedre sine Eaår udenfor 
Fædrenelandet, og treedobbelt haardt naar saadant, som 
her, træffer en Mand, hvis eeneste Formue er hans Kund- 
skaber og Arbejdsomhed. 

5®. Folk, der ved Dom endog have mistet Æren, have 
efter Dommens Afsigelse ikke alleeneste været befriede fra 
de Bekostninger, hvormed jeg er bleven bebyrdet, men 
endogsaa nydt Underholdning og Rejse-Penge af Staten. 
Dette har jeg aldrig ansøgt, ansøger det ikke heller nu, i 
hvor byrdefuldt jeg endog føler det at have dagligdags 
Udgifter til andre end mig selv og min Familie. Jeg føler 
dette dobbelt paa en Tid, da jeg er udsat fra al Fortjeneste, 
og, om det maatte tillades mig at sige et par Ord om naig 
selv, bliver Byrden endnu haardere ved den Omstændighed, 
at den træffer paa en Mand, der, uden at have kostet 
Staten een Skilling, kan til juridisk Evidents bevise at 
have fortjent dens Kasse over Tyve tusende Rigsdaler. 

Disse ere mine Argumenter, om hvis Grundighed jeg 
troer mig overbeviist, og stoeler paa, at de ville virke noget 

i min Faveur, ifald de af Deres Velbyrdighed blive fore- 
stillede paa vedbørligt Sted, hvilket De vel neppe nægter 
mig. 

Jeg har endnu eet Ønske, nemlig at det kunde tillades 
mig under min Reise at opholde mig een Dag i Odensee, 
een Dag i Haderslev og een Dag i Flensburg, hvor jeg har 
Slægt og Venner, som jeg maaskee aldrig meere vil faae 
at see, og som fra deres Side ønske at kunne beholde mig 
hos sig i det mindste i nogle Timer. 

Skulle imidlertid disse saa moderate Ønsker ikke kunne 
tilstaaes mig opfyldte, saa vil jeg, i hvor haardt jeg endog 
føler Afslaget at være, dog alligevel vide at finde mig ogsaa 
i den Ubehagelighed at behandles strængere, end jeg troer, 
at Nødvendigheden udkræver. I saadant Tilfælde vil jeg 
blot udbede mig af Deres Velbyrdighed — ifald ikke selv 
dette Forlar^ende skulde være ubeskedent — , at Buddet 
Jørgensen maae blive beskikket til mit Følge, da jeg, uden 
Fornærmelse for den anden af disse Bud, har støiTe Tillid 
til og Agtelse for den førstbemeldte. Men skulle endnu 
dette Forlangende være for dristigt og uopfyldeligt, da for- 
langer jeg, hvad jeg troer ustridigen at være min Ret, at 
mit Gelejde tillægges udtrykkelig Ordre til at forlade min 
Vogn, saasnart som jeg er kommet over de Danske Grændser, 
og at det ikke tillades ham, eller at han authoriseres til at 
chicanere mig med at følge mig længere, end Hans Maye- 
stæts Kongens af Dannemark Territorium rækker. 

Kjøbenhavn den 21de January 1800. 

P. A. Heiberg. 
Til 

Kongens Foged 

S. T. Herr Assessor Feddersen. 

4 

(Efter Heibergs egenhændige Koncept i Univ.-Bibl. — Skrivelsens 
Resultat var den efterfølgende Kancelliskrivelse, der bevares samme 
Steds i vidimeret Gjenpart:) 

Pro Memoria. 

Efterat Gancelliet allerunderdanigst havde foredraget 
Hans Mayestæt den fra Hr. Assessor indkomne Forespørgsel 
om Executionen af Dommen over P. A. Heiberg tilligemed 
vedlagte Pro Memoria fra bemelte Heiberg, har det behaget 
allerhøystsamme derpaa under Gaars Dato saaledes at 
resolvere : 

„Ligesom Vi ved Resolution af 10de d. M. have be- 
falet, at den over P. A. Heiberg afsagte Dom, med 
hvilken han har erklæret at være fomøyet, skal exe- 
qveres, saasnart hans Helbred tillader hans Bortsendeise; 
saa ville Vi ogsaa, at samme skeer herfra om Dagen, til 
Lands til Hamborg, under Ledsagelse af Kongens Fogeds 
Bud Jørgensen ; Vi tillade ham at opholde sig een Dag i 
Odense, een Dag i Hadersleb og een Dag i Flensborg. 

Udgifterne til Buddet Jørgensens Hen- og Hiem- 
Reyse, samt Diæt-Penge, bevilge Vi at maae udreedes 
af Sigt og Sagefalds Gassen.** 

Denne allerhøyeste Resolution skulde Man ikke imdlade 
herved at tilmelde Hr. Assessor til fornøden Efterretning 
og Bekiendtgiørelse for Vedkommende. 

Det Kongelige Danske Cancellie d. 1. Februar! 1800. 

Moltke. 
Schow. Golbiørnsen. Reiersen. Feddersen. Gold. 

Knudsen. Monrad. 


Hansen. 

Fra P. A. Heiberg til Rasmus Nyerup. 

Paris 13 Fructidor 12. (31 Aug. 4). 

Dersom De har faaet Archives littéraires ^) , som jeg 
formoder, saa vil De deri have fundet et Brev af en soi 
disant Tydsker angaaende Dannemark. Denne Tydsker er 
Bourgoing^), hvorpaa De kan forlade sig. Men De vil have 
læst i Necrologien over Baden ^), som jeg har skrevet, at 
le Gouvemement Danois er toujours juste et généreux. 
Denne Løgn maae De ikke tillægge mig. Jeg havde skrevet 
disse Ord: ^„le Gouvernement Danois lui accorda dans sa 
vieillesse ce qu'il doit toujours aceorder å uh homme d'un 
mérite supérieur, une retraite honorable et au dessus des 
besoins**. Reda<iteurerne forandrede egenmægtigen mine 
Ord og loed mig sige en uanstændig Smiger; men hvad 
som er særdeeles mærkværdigt, er det, at Moniteuren, som 
copierede denne Artikel, udeloed Ordene: toujours juste et 
généreux; venteligen fordi det officielle Blad ikke maae 
roese nogen anden Regjering end den Franske. 

Jeg har læst Rahbeks Oversættelse af Voltaires Tancred ; 
det er at sige: jeg har læst den første Akt. Længere var 
det mig ikke mueligt at udholde. Jeg begriber ikke, at 
Rahbek hår været i Stand til at gjøre en saa jammerlig 
Oversættelse, og jeg beklager Voltaire, om nogen bedømmer 
hans skjønne Tragedie efter Oversættelsen. Enten har 
Rahbek aldeeles tabt Evnen til at gjøre Vers, eller og, 
hvilket jeg hellere vil troe, er den høye og tragiske Poesie 


*) Archives littéraires de TEurope. Begyndte at udkomme 1804. 
*) Jean Fran<jois de Bourgoing. Han havde en Tid været fransk 

Gesandt i Kjøbenhavn. Hans Artikel står i 3^^ Bind af det nævnte 

Tidsskrift. 
») Professor Jacob Baden, f 1804. 

4* 

ikke i hans Fag. Det kommer mig ogsaa for, som jeg 
spoerer en lilfærdighed, hvormed Arbejdet er gjordt, og 
som ikke er til Fordeel for Elegantsen. Det gjør mig ogsaa 
ondt at see, at Rahbek begynder at antage en Unode, som 
vores beste Digtere, saasom Wessel, Friman, Thaarup S:^ 
ikke have kjendt eller brugt; det er at gjøre sesquipedalia 
verba ved Sammensætning af to eller tree Ord. Dette 
Utøy har Tydsken skafifet os paa Halsen med saa meget 
andet. Evald begyndte noget lidet dermed, men Ba^esen 
er egentligen den, der forplantede Ukruddet paa Dansk 
Grmid, og efter ham er det stærkt dyrket af Guldberg og 
fleere. Jeg veed vel, at Grunden dertil skal være at efter- 
ligne det Grædske Sprog, men hermed synes mig, at intet 
moderne Sprog maae forsynde sig, førend det først skaffer 
sig lige saa mange Numeri, Gonjugationer, Modi og Tem- 
pora, som Grækerne havde. Jeg troer, at Grækerne 

selv har anseet denne Sammensætning af Ord som en Fejl; 
thi deels finder man dem saare sparsomt hos de beste 
Prosaister, ja endog hos adskillige Poeter, saasom Bion, 
Mosehus og fleere; deels skulle jeg meget fejle, om ikke 
den store Railleur Aristophanes, der ikke lettelig loed nogen 
ridicule gaae forbi uden at give den et Sidehug, har gjordt 
Nar ved adskillige Leyligheder af denne Sprogfordærvelse. 
De vil saaledes finde i den sidste Scene af hans Komedie 
éxxÅTjdtaCouaatj at han har gjordt eet eeneste Ord af 28 
andre ; og hermed kan han, som Mand af Smag og Vittighed, 
neppe have havt nogen anden Hensigt end den at raillere 
med Sprogfordærveme. 

En af vores Landsmænd, Doctor Ørsted, der i Fjor 
var i Paris, hvor han efter Sigende fandt Videnskaberne 
overhoved og in specie hans egen, nemlig Chemien, at være 
i en usel Forfatning, i hvilken Meening han dog maaskee 

kuns vil finde faa at istemme med sig, denne Ørsted er 
nyelig blevet jammerlig pidsket til Blods af en Chemiker i 
Engelland ved Navn Chenevix. Guiton Morveau har oversat 
denne Afhandling, forsynet den med nogle Noter og ind- 
rykket den i Annales de la Chimie^). Sagen er, at Ørsted 
har gjordt sig til Trompeter for en vis Winterl, der skal 
være saare Udet bekjendt, men som, i Følge Chenevix og 
Guiton maae være et sandt Pesthuuslem, og i Betragtning 
deraf sætte de Ørsted i samme Klasse. Vist nok er det, 
at dersom disse to Herrer have sagt de Sottiser, som til- 
lægges dem, saa fortjene de en Plads hver i sit Lands 
Daarekiste. Jeg vil blot nævne Dem to af disse Sottiser, 
som Chenevix forsikrer paa sin Ære at have fundet i de 
Herrers egne Skrifter. Først sige de om Architecturen, at 
den rigtigste Definition derpaa er at kalde den en frossen 
Musik (Musique congélée). Ligeledes kalde de Mytholo- 
giens Guder des cristallisations intellectuelles. Jeg traf 
forleden en ung Tydsker, der er een af Ørsteds store Til- 
bedere, og som anseer ham for eet af de største Genier i 
heele Verden; denne Tydsker paastoed, at Ørsted havde 
Ret, og vilde gjøre Tingene saa klare for mine Øyne som 
Dagens Lys. Jeg loe ad ham og forloed ham, thi med 
gale Folk bør man ikke afgive sig 2). Jeg formoder, at denne 
Ørsted er Broder til ham, der skrev Lovtale over den For- 
ordning, der i Aaret 1799 forsøgte paa at sammenfryse 
Forstanden i Dannemark og gjøre den til en intellektuel 


') Den er trykt i Annales de chimie. T. 50. Pag. 173 flg. under Titel: 
„Remarques sur un ouvrage intitulé Materialien zu einer chemie 
des neunzehnten jahrhunderts etc. , ou Matériaux . . . , publiés par 
D. J. B. (!) Oersted. Ratisbonne 1803«. 

") Jvfr. nogle næsten ligelydende Udtalelser af Engelstoft, også i et 
Brev til Nyerup fra Paris, og netop af samme Dato som Heibergs 
Brev (Udvalg af L. Engelstofts Skrifter III, 318). 


— 54 — 

Crystallisation ^). Jeg fik det første Hefte deraf her til 
Paris, men har ikke kunnet holde ud at læse det til Ende. 
Jeg anseer Afhandlingen for, hvad den er, for en Ansøg- 
ning om Protection og et godt Embede, og saa siger jeg 
om den: transeat cum ceteris. 

Vale et fave tuo 

Heiberg. 

(Efter Orig. i Univ.-Bibl., Additam. Additam. Nr. U, Fol.) 


Fra P. A. Heiberg til Rasmus Nyerup. 

Paris 22 Pluviose 13 (ll.February 1805). 


Jeg har med særdeeles megen Fomøyelse læst det første 
Bind af Deres Skilderie over Dannemarks og Noi^es Til- 
stand fra de ældre Tider 2). Jeg har talt derom ved ad- 
skillige Leyligheder, indtil at et ungt Menneske ved Navn 
Cahusac, der har studeret i Gottingen, er blevet opmærksom 
derpaa og har bedet mig skaffe ham Skriftet, hvorom jeg 
ogsaa har tilskrevet Brummer ^), som jeg har bedet bringe 
det og nogle andre Sager med sig til Leipzig, hvor han 
skal aflevere samme til en Boghandler fra Paris. En af 
de Ting, som i Særdeeleshed har fornøyet mig, er hvad der 
angaaer den saa miskjendte og alt for meget sværtede 
Christian den anden, hvis Hensigter i det mindste vare 


^) A. S. Ørsted: Forsøg til en rigtig Fortolkning og Bedømmelse over 
Forordningen om Trykkefrihedens Grændser. 1 Del. Kbh. 1801. 

*) Historisk-statistisk Skildring af Tilstanden i Dannemark og Noiv^ i 
ældre og nyere Tider. 1802 flg. 

•) Boghandler i Kjøbenhavn. 

fortræffelige, om man just end ikke altid kan bifalde de 
Midler, som han brugte til at opnaae dem. De har docu- 
menteret, hvad Riegels blot har paastaaet uden at føre 
Beviis derfor, og jeg skulde meget ønske, at De i de følgende 
Deele af Deres Værk vilde fortsætte denne Dokumentering, 
saa ofte som Leylighed gives. Torde jeg udbede mig af 
Dem at melde mig, hvad der findes trykt til Forsvar og 
Rehabilitation for denne Konge, da jeg skal lade det komme 
hertil for ved Leylighed at anvende samme. Sætte vi endog 
de Svenske Historieskriveres Partiskhed reent tilside, saa 
er det dog ingen Under, at denne Konge maatte hades af 
alle den Tids Historieskrivere; thi hvem vare disse uden 
Mænd af Adel og Gejstlighed? Reformationen, som han 
favoriserede, bragte de sidste til at skrige, om de endog 
ikke havde fundet andre Aarsager dertil af samme Art, 
som forvoldte Adelens Skrig. 

Man opretter her et Selskab for at gjøre den Tydske 
Litteratur bekjendt i Frankrig. De veed det ventelig; men 
hvad De ikke kan vide, er, at dette Selskab ikke kan 
lykkes. Formændene ere Franske og næsten alle Mænd 
af Fortjeneste, og som kjende og agte de Tydskes For- 
tjenester, uden at miskjende Værdien af andre Nationers 
Litteratur; men de har uheldigviis pakket Selskabet fuldt 
af en Mængde Fanatikere, saasom Villers ^), Oelsner^), 
Cramer^), Baggesen og mange fleere, der høyt udraabe, 

') Charles Frangois Dominique de Villers, født i tysk Lothringen, men 
af fransk Familie, bidrog meget ved sine Skrifter (blandt hvilke 
fremhæves: Essai sur Tesprit et Tinfluence de la reformation de 
Luther) til at gjøre den tyske Literatur og Kultur bekjendte i 
Frankrig. 

') Om ham se Heiberg's Erindringer S. 311 og 334, og A.jBaggesen: 
Jens Baggesens Biographie II, 130. 

*) Carl Friedrich Gramer havde været Professor i Kiel, men blev 1794 
afskediget, nærmest på Grund af nogle sympathetiske Udtalelser 

at ingen Litteratur i Verden duer uden den Tydske. Et 
par af dem, især Villers, har sagt i min Nærværelse, at om 
faae Aar ville det Danske og det Svenske Sprog aldeeles 
forsvinde og give Plads for det Tydske. Jeg har modsagt 
Herr Villers med megen Varme, ja endog med nogen 
Bitterhed, og fortalt ham, at en Plan til et Universal Mo- 
narchie havde aldrig været anlagt med saa megen Ufor- 
skammenhed som den, der er anlagt allerede for en Tid 
siden af en Clique, bestaaende af et halvhundrede eller 
fleere Tydske Litteratorer af anden og tredie Klasse og 
af nogle faa Deserteurer fra andre Lande, og jeg har derhos 
taget mig den Friehed at forsikkre Villers paa det helligste, 
at Planen aldrig kunde lykkes. Man har gjordt mig den 
Ære at tilbyde mig en Plads i dette Selskab, men jeg 
modtager den aldrig; thi jeg kan ikke indgaae i en saadan 
Goalition. Vi vil nu faae Kantisk Philosophie og Schellingsk 
Poesie i Mængde, men Selskabet vil blive ruineret. Baggesen 
har paataget sig den Danske Litteratur. 

En Herr Castberg ^) har været her i Paris og er her 
maaskee endnu, da jeg ikke har seet ham. Vel har han 
ladet mig vide underhaanden, at han ønskede at gjøre mit 
Bekjendtskab, men da det lader, som han har forudsat, at 
det var min Pligt at komme til ham, saa har Mødet ikke 
fundet Sted, og Bekjendtskabet heller ikke. Al den Ulykke, 
som deraf kan flyde for mig, er, at han troer og kan sige, 
at jeg ikke kjender mine Pligter. I Société Académique 
des Sciences har han oplæst en Afhandling over Pestalozzis 


om Péthion, hvis Skrifter han påtænkte at oversætte på tysk. Han 
nedsatte sig siden i Paris som Boghandler og Bogtrykker. 
') Vistnok Dr. med. P. A. Gastberg, der siden hl^v Forstander for 
Døvstumme-Institutet. Til hans Karakteristik jvfr. iøvrigt Udvalg 
af L. Engelstofts Skrifter HI, 316. 

Læremaade ; men kuns saare faa Mennesker vide, i hvad 
Sprog Afhandlingen er skrevet, da man neppe hist og her 
kunde opsnappe et Ord, der lignede Fransk. Hans Udtale 
siger man skal være saa besynderlig, at de fleeste troede, 
at Afhandlingen var skrevet paa Russisk. Heller ikke er 
den bleven antaget af Selskabet, da den fandt Modsigelse 
af nogle Medlemmer. Præsidenten og Secretairen for Sel- 
skabet, der ere mine meget gode Venner, have forresten 
åagt mig, at da de godt kunde mærke, at det var Herr 
Gastberg meget om at gjøre at blive Medlem af Selskabet, 
saa vilde de gjøre sig Umage derfor, og de haabede at kunne 
levere ham Diplomet inden hans Afreyse. Denne Anekdote 
kan maaskee være Dem behagelig og nyttig, ifald noget 
modsat skulde fortælles; og jeg garanterer Dem sammes 
Sandhed, uden at begjere mit Navn fortiet. 

Venteligen veed De, hvorledes vores Malthe Brun har 
associeret sig med Natuglerne her i Paris. Han er • med 
et blevet intime Ven af og Medarbejder med Geoflfroi, 
Félés, Jondot, Fiévée og fleere Lysets Fiender; han bag- 
taler nu for en Louisdor eller kandskee lidt mere om Maaneden 
al Oplysning, Philosophie, Voltaire, d'Alembert, Diderot 
og fleere. Han stoeler paa, at Tingenes Forfatning bliver 
bestandig som den er, og at han med denne Religjon vil 
gjøre Lykke, men han bedrager sig, og engang vil han 
komme til at angi-e, at han er bleven Renegat. Den Tone, 
hvori dette unge Menneske taler om alle dem, hvis Mee- 
ninger han modsiger, er ogsaa aldeeles utaalelig. Den 
første Følge af dette hans Forhold er,' at han er udelukket 
af alle de Selskaber, hvor han tilforn var admitteret, og 
nu seer jeg ham ingensteds. Ogsaa er han meget vreed 
paa mig, fordi jeg tydelig har ladet ham forstaae, at jeg 
meget misbilligede hans Forhold. 

Papiret er fuldt, jeg slutter altsaa med venskabelig 
Hilsen. Vive, vale et ama tuum 

Heiberg. 

Faaer De ordentligen Hefterne af Archives 
littéraires? Dette Spørgsmaal er fra Henrichs ^). 

(Efter Orig. i Univ.-Bibl., Additam. Additam. Nr. 14, Fol.) 


Fra P. A. Heiberg til Rasmus Nyerup. 

Paris 4 October 18()5. 

Hvad De siger mig om min Søn, er mig overmaade 
kjert; jeg takker Dem inderlig for Deres Venskab for ham 
og beder Dem at conservere ham samme. Jeg troer, at han 
gjør god Fremgang, heller ikke sparer jeg fra mine egne 
Fornødenheder uden netop for at anvende paa ham; og 
skulde jeg ikke gjøre det med Fornøyelse, naar jeg seer, 
at han har Nytte deraf V 

Major Rustad ^) har bragt mig et Brev og en Bog fra 
Prof r Strøm '^), Torde jeg udbede mig af Dem at takke 
Author paa mine Vegne og at sige ham, at jeg gjemmer 
mit Svar til en Tid, naar jeg kan sende ham noget til 
Gjengjeld for hans Venskab. 

Jeg har læst et Bind af Øhlenslægers Digte, NB. ikke 
af den sidste Samling; men jeg maae reent ud tilstaae, at 


^) Foriægger af Archives littéraires. Han var en Tysker, der havde 
nedsat sig i Paris som Boghandler, og var desuden, ligesom 
Heiberg, ansat i det franske Udenrigsministerium; jvfr. Heiberg's 
Erindringer S. 97—98. 

^) SeHeiberg's Erindringer S. 64. 

'») Uden Tvivl Christian Ludvig Strøm, der 1806 blev gift med en 
Datter af Nyei-up. 

jeg ikke er af Deres Meening i Henseende til deres Værd. 
Jeg seer nok, at Manden har Genie, men jeg finder, at han 
mangler Smag. Han studerer ingen af de tre klassiske 
Litteraturer, som Europa nu omstunder har, nemlig den 
Franske, Engelske og Italienske; derimod danner han sig 
eene efter den Tydske, der dog ikke endnu kan kaldes 
klassisk, hvilket De maaskee vil ansee for et Paradox, 
uagtet jeg troer, at det er en uimodsigelig Sandhed, i 
Følge min Definition over en klassisk Author, hvorved jeg 
forstaaer en saadan Author, over hvis Fortræffelighed 
Eftertiden igjennem fleere Generationer, og uden Modsigelse, 
har bekræftet de Samtidiges Dom. At Genie er det, der 
udgjør Grundstoffet af en Digter, det nægter jeg ikke, men 
uden Smag troer jeg ikke at nogen Digter naaer Fuld- 
kommenhed. Dog herom saavelsom over Øhlenslægers 
Digter-Garacter kunde jeg skrive en heel Bog, og den 
skjøttede De neppe om at læse, og derfor slutter jeg denne 
Materie. 

Jeg erfarer, at Overdaadighed og Fattigdom tiltager i 
Kjøbenhavn. Hvad den sidste Post angaaer, da undrer jeg 
mig ikke derover, thi desværre, det gjelder nu over heele 
Europa, hvad Chremylus siger hos den gamle Aristophanes 
i hans Plutus: „Nuomstunder kan ingen andre blive rige 
end Kræmmere, Tyve, Advokater, Fuxsvandsere og Kjel- 
tringer." Ogsaa haaber jeg, at man tænker paa at udvide 
Slutteriet og Stokhuset. 

Ba^esen og Brun seer jeg aldrig. Den sidste skjøtter 
jeg nu aldeeles ikke om at see; thi jeg foragter Apostaten, 
især naar han er de mauvaise foi. 


Totus tuus 

Heiberg. 

Fra P. A. Heiberg til K. L. Rahbek. 

Paris den 30 April 1812. 

Kjere Rahbek. 
Naar jeg begynder dette Brev med at sige dig, at jeg 
allerede i lang Tid har ventet at see nogle faa Linier fra 
dig, skal jeg indstændig bede dig ikke at antage denne 
Yttring for en Slags Arrogants eller at troe, at jeg dermed 
vil sige, at du skylder mig Svar paa mit sidste. Dette er 
saa langt fra at være Tilfældet, at jeg meget mere, da jeg 
skrev det, troede at burde opgive Haabet om nogensinde 
at see det besvaret. At jeg ikke desmindre, som sagt, i 
lang Tid har ventet Brev fra dig, det er ikke min Skyld. 
Fejlen er — ifald der er nogen — fra deres Side, der have 
givet mig Anledning til en saadan Forventning. Skylden 
er saaledes hos din ^en Kone, der i et Brev, som hun 
gjorde mig den Ære at tilskrive mig for mere end et Aar 
siden ^), lovede mig bestemt og om kort Tid Brev fra 
dig; den er fremdeeles hos vores fælleds Ven, Hr. Directeur 
Schultz, der for to Maaneder siden har i dit Navn givet 
mig det samme Haab. Dette sidste Løvte var mig saa 
meget kjerere, som det indløb paa en Tid, da jeg troede 
at have nogen Ret til at fordre af dig ikke blot en ven- 
skabelig Explikation, men endog en oflfentlig restitutio in 
integrum. Da imidlertid, til min store Forundring, ingen af 
disse mine tvende Forventninger endnu er blevet opfyldt, 
saa troer jeg at skylde mig selv at bryde Tausheden , for 
med den Ærlighed og Frimodighed, hvorfor du saa ofte har 
gjordt mig den Ære at roese mig, at sige dig alt, hvad der 
i den Anledning ligger mig paa Hjertet, overbeviist om, at 


^) Om Fru Rahbeks Brevvexling med P. A. Heiberg se „Om Karen 
Margrethe Rahbeks Brevvexling og hendes Gorrespondenter". Kbh. 
1881. S. 11 flg. 

du sætter større Priis paa en ærlig Ven, der med Oprig- 
tighed beklager sig over dig, end paa den, der tier til For- 
nærmelser og maaskee paa eengang aander Forbittrelse og 
hykler Venskab. 

U£^et du allerede vil have begrebet, hvorhen jeg sig- 
ter, troer jeg dog at burde fremstille et ordentligt factum 
og dernæst at sige dig ærligen, hvad jeg i den Anledning 
havde ventet mig fra din Side, og Åarsagerne, hvorfor jeg 
ventede det. Sidst i, afvigte December Maaned blev jeg, 
saa vel ved Breve fra Kjøbenhavn som paa andre Maader, 
gjordt opmærksom paa, at man beskyldte mig for at være 
Forfatter af en Artikel, indrykket i Monitøren for 10de 
December, og som angik den Danske Skueplads^). Jeg 
begriber ikke, paa hvad Grund man behager at gjøre mig 
den Vanære at tillægge mig Deel i nogen politisk Journal. 
Jeg veed kuns een eeneste. Artikel, som jeg har ladet ind- 
rykke i Monitøren: det var for ti Aar siden, og den angik 
Engelskmændenes Forhold paa Sainte Croix. Forresten har 
jeg meddeelt litterære Noticer til Journalen Archives litté- 
raires, der for 4 eller 5 Aar siden ophørte, og der har du 
alt, hvad jeg har ladet trykke i Frankrig, uagtet 


^) Artilden — som siden blev aftrykt og imødegået i Rahbek's , Sand- 
sigeren** for 25. Decbr. 1811 — udtalte sig meget skarpt om de 
danske Theaterforhold. Særlig hedder det, at „det er Hr. Prof. 
Øhlenschlæger, der hersker som Despot over Skuepladsen; denne 
lille Shakspear lader formelig udpibe ethvert Stykke, der ikke er 
i hans Skoles Smag; dertil bruger han en hundred Stykker Stu- 
denter og ligesaa mange Kiøbmandskarle, Medlemmer af Livjæger- 
corpset". At Heiberg let kunde antages for Artiklens Forfatter, 
hidrørte næppe mindst fra, at det hedder i den om Heibergs 
gamle Uven , Notarius pubUcus Olsen, som nu var bleven Theater- 
direktør sammen med Holstein og Rahbek, at han var „ufordeel- 
agtig bekjendt af litterariske Giennemfald" (!). Artiklen var under- 
tegnet „Morgenblatt et Sandsiger", som om det var af disse Kilder, 
Forfatteren havde øst. 

jeg flere Gange har havt Tilbud af Pengefordeele for at deel- 
tage i en Journal. Jeg har stedse forkastet slige Tilbud 
med en Slags Haan, fordi jeg — at sige Ordet reent ud — 
foragter vore Dages Avis- og Joumal-Skriverie. Dersom 
noget Menneske kan fremtræde og godtgjøre — ikke med 
juridiske, men med blotte moralske Beviser — at jeg har 
havt nogen anden positiv Andeel i, hvad for en Journal 
det endog maatte være, siden jeg forloed Dannemark, eller 
at jeg, enten for Penge eller for Venskabs Skyld, har med- 
deelt noget Blad Artikler af mig forfattede, saa vil jeg give 
ethvert Menneske Ret til at ansee mig for en Person, der 
aldrig mere fortjener at troes. Min første Anmærknii^, da 
jeg læste den omtalte Artikel, hvortil Morgenblatt og 
Sandsigeren vai*e angivne som Authoriteter, var denne: 
Forfatteren af Artikelen har begaaet et falsum; 
thi det er umueligt, at Udgiveren af Sandsigeren 
kan have givet en saadan Artikel Plads i sine 
Blade. Nu ankom Sandsigeren N®47, for 25. December^), 
hvoraf jeg, til min største Forundring, saae, at du, i at 
skrive den maaskee ikke altfor vel overlagte Diatribe, samme 
indeholder, havde glemt een af dine første Phgter som Avis- 
skriver, den at verificere Data; du vilde ellers have 
seet, at Monitøren blot har kopieret Journal de TEmpire, 
og denne Opdagelse vilde da have ledet dig paa det rette 
Spor 2). Du vil vel neppe sige, at du ikke seer denne sidste 
Journal; adskillige Artikler i den Avis, som du redigerer, 
bære Vidne om det modsatte. Kort derefter saae jeg af 
en Artikel i Dagen, at du i denne Anledning havde ts^et 


^) Rahbek havde iøvrigt tidligere protesteret mod Artiklen i „Dagen" 

for 23. Decbr. 1811. 
^) Heiberg mener, at Artiklen var af Malte Conrad Bruun; jvfr. også 

Breve fra Peter Andreas Heiberg. Udg. af J. L. Heiberg. S. 139. 

mig i Forsvar imod en anden Journalist. De Argumenter, 
som du brugte, vare, siden du havde gjordt dig skyldig i 
den første Forsømmelse, saa gode, som de efter Omstæn- 
dighederne kunde være, og jeg takkede dig derfor i mit 
Hjerte; men da det var mig magtpaali^ende at bevise min 
Uskyldighed med bedre Argumenter, saa ilede jeg med at 
give adskillige Personer de fornødne Oplysninger, og iblandt 
dem var vores Ven Herr Schultz, som ogsaa har meddeelt 
dig det fornødne. Nu ventede jeg da at see i eet eller 
andet Dagblad en positive Erklæring fra din Haand, men 
forgjeves. Du vil maaskee sige, at denne Erklæring var 
ufornøden, siden du allerede havde modsagt det Rygte, der 
havde sat en Plet paa mig. Dog ney, kjere Rahbek, din 
Erklæring har kuns gnedet Pletten dybere ind. Publikum 
— de faa, der nøye kjende mig, imdtagne — maae nødvendig 
ræsonnere saaledes: Det gjør Rahbek Ære, at han 
forsvarer sin Ven, og at han ikke vil troe ham i 
Stand til at have begaaet et saa lumpent falsum, 
men det lader dog til, .at han i sit Hjerte er over- 
beviist om Mistankens Gyldighed. Saaledes har du 
gjordt din egen Lovtale og rodfæstet med det samme, hos 
en Deel af Publikum, en ugrundet Mistanke imod mig. Er 
det for at skaane den virkelig skyldige, som du dog vel 
ikke har havt ondt for at gjette? Jeg vilde roese denne 
Skaansel, naar den ikke yttrede sig paa min Bekostning. 
At du i andre Tilfælde skaaner ham, det har jeg længe be- 
mærket af den Omstændighed, at du ved adskillige Leylig- 
heder fremstiller Ting, der vedkomme ham, noget ander- 
ledes end vi kjende dem her i Paris, men dette rager mig 
ikke. Men nu til den omtalte Artikel. Som jeg i mit Brev 
til Schultz og til andre har sagt. Forfatterens Brøde ligger 
i den falske Authoritet, som han har opgivet, men ingen- 

høyst misfomøyet over at være bleven skuffet i denne min 
Forventning ^). 

Siden jeg er ifærd med at skrive dig til, og jeg har 
nævnet Øhlenschlæger, troer jeg det ikke uvigtigt for mig 
at tale noget om ham. Jeg har Grunde til at formode, at 
man i Dannemark er urigtig underrettet om min Meening 
og min Dom over denne mit Fødelands nuværende Ynd- 
lings-Digter. Tillad mig derfor at være noget vidtløvtig i 
denne Materie; hvorefter jeg vil overlade det til dig og til 
enhver anden retskaffen Mand at uddrage Resultatet af 
min Fremstilling og at bedømme, om jeg er uretfærdig 
imod ham, og om jeg miskjender Værdien af hans udmær- 
kede Talenter. Det første Produkt af hans Muse, som jeg 
erindrer — et temmelig tykt Bind af Smaaepoesier — , blev 
mig bragt 2), om jeg mindes ret, for 6 eller 7 Aar siden, 
en Moi^en, da jeg sad og læste ved min Kamin. Med Be- 
gjerlighed aabnede jeg Pakken og søgte strax til Indholds- 
Tabellen. Uheldigviis faldt strax min Opmærksomhed paa 
et Digt over Evalds Buste^), hvori han med en — for 
at sige Ordet reent ud — utilgivelig Djrengekaadhed haaner 
Voltaire, en Kolos, som der skal Kjemper til at nedrive af 
sit Piedestal, og saadanne Kjemper har man endnu ikke 
seet; og det i en Alder, da det var physisk umueligt, at 
Øhlenschlæger kunde have læst alle Voltaires Værker, med 
mindre han intet andet havde læst. Inderlig forbittret her- 
over slængte jeg Bogen paa Ilden og brændte den, hvorved 
jeg upaatvivleligen har tabt en Mængde skjønne Smaa- 

— T^ 

*) I et tidligere Brev til sin Broder taler Heiberg kun om, hvorledes 
han „har ret moeret sig med Rahbeks komiske Vrede" over denne 
Sag (se Breve fra P. A. Heiberg. Udg. af J. L. Heiberg. S. 139.)- 

''') Af det følgende ser man, at det må have været „Poetiske Skrif- 
ter** 1. Del. 1805. 

3) Digtet har Titelen: „Gibs-Billedet** og er trykt a. St. S. 358-60. 

stykker, saasom Elegierne over Vahl og Wiedewelt, som 
jeg har hørt meget roese, endog af dem, der ikke ere Dig- 
terens ubetingede Beundrere. Jeg lovede med det samme 
ikke at læse nogen af hans Arbejder, førend han havde 
forsonet Voltaires Maner. Et Par Aar derefter kom han 
til Paris, og jeg nægter ikke, at jeg jo var ubesindig nok 
til at vente, at han vilde have beæret mig med et Besøg. 
Min Forventning sloeg Fejl, thi neppe vil han dog vel kalde 
det et Besøg, at han en Dag i det Huus, hvor jeg lo- 
gerer, sagde mig en god Morgen, just i det jeg kom ud 
fra Vandhuset i femte Etage, hvor han vilde gaae ind^). I 
Begyndelsen vidste jeg ikke, hvad jeg skulde tænke om 
denne ringe^ende Ligegyldighed; men jeg begreb snart, 
at det maatte være en Tradition fra Doktor Castbergs Dage 
eller maaskeé ældre. Denne sidste loed mig under sit Op- 
hold i Paris ved en tredie Mand vide, at det skulde for- 
nøye ham, om jeg vilde gjøre ham en Visite, for at han 
kunde gjøre mit Bekjendtskab ^), Havde jeg været fremmed 
i Paris, og han derimod boesiddende der, havde det rigtig 
nok været min Pligt at gaae først til ham, men saasom Om- 
stændighederne vare netop af modsat Art, ansaae jeg hans 
Paastand for en Impertinence og loed ham vide, at jeg 
ikke kom til ham, førend han havde gjordt mig et Besøg. 
Han kom ikke og rejste endelig. Det eeneste Resultat, som 
jeg har seet af denne Omstændighed, er, at een af hans 
Venner (Doctor Nauche^), hvis Bekjendtskab jeg forhen 
havde gjordt, har siden den Tid aldrig villet gjøre mig den 
Ære at hilse mig, uagtet han gloer mig stivt i Øynene, 
hver Gang han møder mig. Som sagt: jeg formodede, at 


•) Jvfr. Breve fra Peter Andreas Heiberg. Udg. af J. L. Heiberg. S. 124. 

2) Jvfr. foran S. 56. 

=*) Måske står der: Nanche. 

5* 

Øhlenschlsegers Ligegyldighed grundede sig paa en saadan 
Tradition, og jeg fandt mig med Taalmodighed i denne 
lille Ydmygelse. En Aften traf jeg ham, tilligemed Koes og 
Brøndsted^), hos en Senateur, i hvis Huus jeg i mange 
Aar kommer som en af hans meest fortroelige Venner. 
Koes talte et Par Ord til mig, men de to andre Herrer 
loede, som de ikke kjendte mig, hvorover heele Selskabet 
yttrede høyligen sin Forundring, da de vare borte. Oftere 
har jeg med mit Vidende ikke seet ham og kunde heller 
ikke let møde ham, da hans Omgangscirkel var næsten 
gandske indskrænket til de Tydske Huse, som jeg ikke fre- 
quenterer; men jeg har dog havt Leylighed til at erfai'e, 
at den almindelige Dom om ham iblandt hans Bekjendte 
var den, at man ansaae ham for en ung Mand af et sær- 
deles udmærket Talent, men man fandt det 'besynderligt, 
at han næsten aldrig talte om andre end om sig selv; man 
tilskrev hans Ungdom denne Egenkjerlighed og Forfænge- 
lighed, og man undskyldte samme paa Grund af hans virke- 
lige Fortjenester. Han reyste, og jeg hørte i lang Tid intet 
videre til ham, end hvad jeg saae af de Danske Aviser. 
For et Par Aar siden sendte man mig hans Palnatoke, 
Axel ogWaldborg, og et komisk Syngestykke, hvis Titel 
jeg har glemt, siden jeg intet komisk fandt deri. Nysgjer- 
righeden efter at kjende ved min egen Dom, hvad jeg 
havde hørt og læst saa meget om, gjorde, at jeg brød mit 
Løvte. Jeg læste disse Arbejder og fandt, at man ikke havde 
Uret i at ansee dem for udmærket skjønne Digter- Vær- 
ker. Om jeg just ikke i alle Deele fandt dem efter min 
Smag, det er maaskee snarere min end Authors Fejl. Men 
jeg har aldrig nægtet, at de i det heele have høyligen 


^) Jvfr. P. A. Heiberg's Erindringer S. 114. 

behaget mig, og at jeg kuns fandt at udsætte paa enkelte 
Deele. Jeg beder dig nøye at læ^e Mærke til mine iden- 
tiske Udtryk, der sige en Hoben meer, end om jeg havde 
sagt, at jeg beundrede enkelte Skjønheder, men at det 
heele ikke behagede mig. Hvad der mishagede mig i Pal- 
natoke, var den deri herskende Mysticisme, der, som jeg 
meget vel troer, ikke har fordærvet Forfatteren, men som 
sikkert har forbrændt og endnu vil forbrænde mange unge 
Hjemer, der, ikke i Stand til at efterligne deres Forbilledes 
viikelige og høye Skjønheder, efterabe hans Fejl og troe sig 
saaledes at have skabt Mesterværker. Udførelsen af Axel 
og Waldborg forekom mig ikke at svare til de For- 
ventninger, som jeg havde gjordt mig, inden jeg toeg dette 
Drama i Haanden; men vist nok erkjendte jeg ogsaa deri 
eet af de meest udmærkede Digter Talenter, som Danne- 
mark nogensinde har eyet. Denne min Dom har han, paa 
en høyst behagelig og særdeles overraskende Maade, endnu 
mere bestyrket ved sin G o r r e g g i o , og særdeles ved Stærk- 
odder. Dette sidste finder jeg aldeles fortræffeligt, og jeg 
anseer det for hans allerbeste Værk og som en stor Hæ- 
der for den Danske Litteratur. At jeg vel ogsaa derved 
kan have smaae Anmærkninger at gjøre, det forstaaer sig; 
og hvor er vel det menneskelige Værk, der er fejlfrit? F aruk 
derimod anseer jeg, reent udsagt, ikke for at være ham værdigt. 
Atter Mysticisme og flau Allegorie uden Interesse. Denne 
er min Dom og følgelig kuns en individuel Meening, der kan 
være falsk, men som grunder sig paa en Overbeviisning og 
en Følelse, som det ikke staaer i min Magt at forandre. 
Du vil af disse Details see, at man er uretfærdig imod mig, 
ifald man troer, at jeg ikke skjønner paa Øhlenschlægers 
store Digterværd; men jeg haaber, at hverken han eller du 
vil fordre af mig, at min Beundring for ham skal gaae saa 

vidt, at jeg foragter og slaaer Vrag paa alt, hvad andre, 
saa vel ældre som samtidige, Digtere have skrevet, eller at 
jeg skulde tilgive ham hans utaalelige Rii^es^telse for Voltaire 
og for den heele Franske Litteratm* i Almindelighed, hvorom 
jeg veed, at han udlader sig med et Haan, der ikke gjør 
ham synderlig Ære. Dixi et salvavi animam meam. Er 
du min Ven, saa gjør du af dette mit Skriftemaal, hvad 
Brug der er passeligt (ikke oflfentlig), thi jeg ønsker, at hele 
Verden maae kjende mig, saaledes som jeg er, men ikke 
saaledes, som Fordomme, Vrangvillighed og maaskee Ond- 
skab forestiller mig at være. 

Du har i et Nummer af Dagen yttret det Ønske at 
faae en paalidelig Efterretning om Udfaldet af den Kollekt, 
som Malthe Brun skal have foranstaltet her i Paris for de 
Danske Krigsfanger i Engelland. Ingen kjender her det 
allermindste til en saadan Kollekt^ men Sammenhænget er 
dette: I sin famøse Process med Dentu^) gjorde Brun Paa- 
stand paa, at hans Modstander skulde betale ham i Skades- 
løsholdelse ti tusende Franker, der skulde anvendes til 
ovenmeldte Brug. Siden Malthe Brun havde fattet den Be- 
slutning at moere alle dem, der ønske at lee og at faae Ley- 
lighed til at sige Sarkasmer, ved selv at plædere sin Sag^ 
siden han tiltroede sig juridiske Kundskaber nok dertil, saa 
burde han have vidst, at Paastanden var latterlig og ujuri- 
disk; at Retten, om den endog havde kunnet tilkjende ham 
en saa betydelig Skadesløsholdelse, dog ingenlunde kunde 
indlade sig i at bestemme Anvendelsen deraf, som en Sag, 
der var Retten uvedkommende og vilde have været høyst 
upasselig. Nu blev der ham ingen Skadesløsholdelse til- 


*) Bekjendt parisisk Boghandler. Han beskyldte Bruun for Plagiat; 
jvfr. Biographie universelle des contemporains T. 12, p. 337 ; Birkedal- 
Barfod: Malte Konrad Bruun S. 63. 

kjendt, da han, i hvad endog hans Journal de l'Empire 
behager at sige, tabte sin Sag lige saa vel som Dentu, thi Sagen 
er denne : Dentu stævnede Brun for P 1 a g i a t , og Brun Dentu 
for Kalomnie. Begge Sagerne bleve afviste, og Proces- 
omkostningerne ophævede. .Saasom nu Bruns Sag var af 
langt støn*e Vigtighed end hans Modstanders, saa er det 
klart, at han tabte, i det mindste lige saa meget som Dentu. 
Ved Appellen derimod vandt Brun, og Dentu tabte, fordi 
denne sidste havde stevnet, og den første forholdt sig der 
aldeles passiv. Hertil kommer endnu, at Procureur Impe- 
rial i sit Resumé, der findes i Journal de Paris, og som 
Journal de TEmpire viseligen har forbigaaet, siger udtrykke- 
lig disse Ord: „Monsieur Malthe Brun n'est pas tout å fait 
exempt de reproche, en ce que &*", hvilket han paa intet 
Sted siger om Dentu. Forresten ville det være høyst uret- 
færdigt at sætte Malthe Brun i Sammenligning med en saa 
foragtelig Person som Dentu. Man fandt det meget latter- 
ligt, at Brun vilde plædere selv, da hele Byen vidste, at 
han havde to dygtige Advokater i Ryggen, som betaltes af 
hans Forlægger. Man ansaae det for eet af de flere Char- 
latanerier, hvortil man finder det en Mand af hans Kund- 
skaber og Talenter uværdigt at nedlade sig. Denne Smaae- 
hed saavelsom den uanstændige Tone, hvori han, som 
Fremmed, taler om alt, hvad der ikke behager ham, for- 
volder, at han har saa mange Uvenner, endog iblandt dem, 
der ærligen agte ham for hans Flid og hans Indsigter. Han 
er imidlertid lykkelig deri, at hans aktive Fiender ikke ere 
istand til at undersøge de Kilder, hvoraf han øser; Man 
vilde ellers let bevise, at det meest interessante af hans 
sidste Værk (den anden Deel) tilhører næsten heel og hol- 
den Kant; endskjøndt de dog vel derhos vilde nødes til at 
tilstaae, at Brun har med megen Smag, Forstand og Skarp- 

sindighed vidst at benytte sig af dennes Ideer i bansMeta- 
physik der Natur. 

Du venter formodentlig ved denne Leylighed at erfai'e, 
hvorledes jeg lever. Nu, dermed kan jeg da snart blive 
færdig. I de første Aar, da jeg endnu var fremmed her, 
søgte jeg at kjende Paris og en Mængde Folk af alle Klasser. 
Siden toeg jeg, af gode Grunde, den Beslutning at leve saa 
ukjendt som mueligt. Dette har jeg opnaaet, og min støi-ste 
Lykke bestaaer deri, at ingen taler om mig. Jeg har saa- 
ledes indskrænket min Omgang til nogle meget faa, men 
meget prøvede^ Venner; og da jeg desuden nøye følger de 
Regler, jeg engang har antaget, hvoriblandt hører den, som 
Seneca tillægger Philosophen Athenagoras, der sagde, at 
han ikke engang vilde spise hos den Mand, der 
ikke troede at skylde ham nogen Tak for en saa- 
dan Villighed, saa flyder deraf, at jeg heel sjelden spiser 
med andre end med mig selv; men ogsaa viser jeg min 
Gjest al muelig Erkjendtlighed derfor. 

Jeg vil ikke haabe, at den Oprigtighed, der fremlyser 
af dette lange Brev, skulde kunne gjøre noget Skaar i vores 
gamle Venskab^). I saa Fald vilde det gjøre mig meget 


*) Hvorledes delte Venskab fra Heibergs Side var beskaffent, fremgår, 
foruden af andre Udtalelser, af en Ytring, som han nogle Måneder 
efter i Anledning af samme Sag brugte i et Brev til sin Broder 
(Breve fra P. A. Heiberg. Udg. af J. L. Heiberg S. 143). Han siger 
her, at han nylig har haft en alvorlig Korrespondance med Rahbek 
(om den omhandlede Sag), „der endtes med et saa smigrende Brev 
fra ham, at om jeg forhen ringeagtede ham, saa foragter jeg 
ham nu". Den skikkelige Rahbek, som hele sit Liv igjennem var 
stolt af at kunne kalde Heiberg sin Ven og redelig bestræbte sig 
for at fortjene hans Venskab, har næppe nogensinde anet, at H.s 
virkelige Følelser for ham vare, som de vare. Hver Gang han 
endnu i sine Erindringer nævner ham, strømmer han over af 
Kjærlighed til og Ærbødighed for ham. 

ondt; men jeg vilde da stræbe at bære denne Ubehagelighed 
med samme Taalmodighed, hvormed jeg har maattet nødes 
til at bære saa mange andre. 

Næst venskabelig Hilsen til din gode Kone, er jeg be- 
standig din hengivne Ven &^. 

(Efter Heiberg's egenhændige Afskrift i Univ.-BibL). 


Å 

Fra Johan Nordal Brun til P.A. Heiberg^). 

Høystærede ! 

Det vil interessere mig meget at see Brev fra Dem, og 
jeg takker for det siste. Hvor gaaer det for Resten? 
har de faaet nogen Udsigt til en solid tour? Deres Lykke 
vil oprigtig fornøye mig. — Om Rabechs Vittighed har 
jeg endnu de samme Tanker, som førend han forsøgte den 
paa min Bekostning. Hovedsagen kunde jeg ikke vente af 
ham besvaret, saa meget mindre, som ingen vigtig Indvænding 
er engang besvaret af Bastholm selv i hans siste Udgave^). 
Recensionen i de Lærde Tidender er omtrent, som den 
kunde være skrevet af Huusbye i Bergen. Nei, Skrædderen 
i Forhold til den Cultur, han besidder mod de Andre, hai* 
i Sandhed dog skrevet best*). Oden fra Constantinopel 


^) Til Johan Nordai Brun, dengang Præst, senere Stiftsprovst og 
endelig Biskop i Bergen, stod P.A.Heiberg i et meget venskabe- 
ligt Forhold fra den Tid, han (i Årene 1782-85) havde opholdt 
sig i hin By; se Heiberg's Tre Aar i Bergen, flere Steder. 

-) Bastholm's Skrift „Forsøg til en forbedret Plan i den udvortes 
Gudstieneste'' (Kbh. 1785) fremkaldte en hel Literatur. J. N. Brun 
udgav mod Bastholm „Vore gamle Kirke-Skikke forsvarede mod 
Hr. Confessionarius og Doctor Bastholm" (Bergen. 1785), og dette 
Skrift blev temmelig ugunstigt bedømt af Rahbek i Minerva 
2. Hefte 1785. 

^) R. Greve, Skrædder i Bei-gen, udgav nogle Småskrifter i den så- 
kaldte „liturgiske Fejde"; se bl. a. J. N. Brun: Gammelt nyt om 
og af Biskop Johan Nordal Brun. (Kristiania. 1877.) S. 80; Chr. 
Bruun: Bibliotheca Danica I, 561 — 62. 

maae ogsaa sige, hvad den viP). Mine tre yngste smaa 
Piger ere inoculerede og have vel overstridet. Deres snilde 
Oncle Joch: H:^) har været farlig syg, hans restitution 
glæder mig og mange Venner. Hils den fortræflfelige Ampt- 
mand Heiberg^). Glæd mig saa engang imellem med Brev, 
med en eller anden Anecdot, men i sær med Forsikkring 
om, at De blandt Deres Venner erindrer 


d. 3 Dec. 85. 

P. S. min Ode om Fiskerierne 

vil De see trykt i Det Nordiske 
Sælskabs Skrifter i London. 

(Efter Orig. i Univ.-Bibl.) 


J. N. Brun. 


Fra Johan Nordal Brun til P. A. Heiberg. 

• 

Gher Ami. Tak for Brev og latinske Løyer, jeg kiendte 
Faderen og drak hans Skaal paa Latin. Thode begaaet 
en sottisse — Ja det kan hænde den beste, men Thode er i 
Stand til at reparere eenhver sottisse med 10 sande Vittigheder, 
naar Rabech derimod har været og er toujours manqué. 
Nu har jeg giort Psalmer i all Stilhed, medens Smaaherrerne 
demere gik og loe til min Orthodoxie. Af bemeldte Psal- 
mer sendes min Ven med en nu seilfærdig Skipper et 


') Der sigtes til Digtet: „Til Herr Stads-Capitain og Skrædder Rollof 
Greve i Bergen. Konstantinopel. 1785." Det antages at være af 
P. A. Heiberg. 

2) Jochum Heiberg, Klokker ved Nykirken, hos hvem P. A. Heiberg i 
Begyndelsen af sit Ophold i Bergen havde boet; se Heiberg's 
Tre Aar i Bergen S. 1 og fl. St. 

3) Christen Heibei^,. Amtmand over Finmarkens Amt. Han opholdt 
sig dengang i Kjøbenhavn, se H.K.Heiberg: Genealog. Optegnelser 
om Familien Heiberg. (Bergen. 1864.) S. 84. 

Exemplar^), men det er den nøgne Sandhed eiler^ qvod 
idem est, et Exemplar i raa Materie. Af her hos følgende 
vilde De selv bekoste Bindet, da det var ubilligt at sende 
sin Næste et nøgent Barn paa Halsen, at han skulde klæde 
det, allerhelst naar bemeldte Næste selv kunde være Fader. 
De vil savne i dette Foster meget af det, som karakteriserer 
den nærværende Litteratur, e : gr : En forudsendt Afhandling 
om de Regler, som Psalmisten skal iagttage, hvor lange, hvor 
korte, hvor høye, hvor lave, hvad Sprog i Hymner og hvil- 
ket i Bønner, item en impertinent Gritique over den nye 
Psalmebog^), og i sær over de Psalmer, hvortil mine svare 
som palinodier. Alt dette vil De savne. Men, kiere, fortæl 
dem der neere for Resten, hvorlunde jeg giver dem en god 
Dag, samt hvorlunde jeg uden at molestere alle Famelusser 
med Bettleragtige Subscriptions Planer, der altiid ligne Op- 
skriften paa Theriach: forunderlig Essentz, gratia probatuiii 
&e., lader trykke paa eeget Forlag mit i Bergens Bye og 
seer forud den reene Gevinst, item hvorlunde jeg lever som 
Perle i Guld og læser Rabechs baggateller, medens jeg efter 
Middags Maaltiid røger min Pibe og fordøyer min Mad. Jeg 
condolerer dem med Mejers Død^), han var blant Kiøb- 
mænd en rar Velynder af Genier. Valentinsen døde ogsaa 
og blev begraven. Byefoged Dass *) har svaret recensenterne 
i de Lærde Tidender paa deres, som han kalder det, haarde 
Gritique over mig. Svaret og recensionen kan være sligt Slag. 
De ligne begge Høyeste Rettes Domme, hvor rationes decidendi 
altiid ere udeladte. Men Dass er og 77 Aar ; skriv mig til, naar 


O „Evangeliske Sange •*. Bergen 1786. 

^) Pontoppidan's. Udkom første Gang 1740. 

') Formodentlig den i „Tre Aar i Bergen'' ofte omtalte Albert Hen- 
rik Meyer til Lunggaarden, hvem Heiberg kalder sin „uforglemme- 
lige Ven, Velynder og Velgjører". 

*) Albert Christian Dass, Byfoged i Bergen fra 1741 til 1761. 

De har faaet mine Psalmer, leveer Brevet til Em : Hoe uden 
porto, jeg betaler her. Vær altiid min Ven. 

13 May 86. 

J. N. Brun. 

(Efter Orig. i Univ.-Bibl.) 


Fra Johan Nordal Brun til P. A. Heiberg. 

Bergen d. 12*e May 1787. 

Høystærede Ven. 
Parther, Meder og Elamiter, Jøder og Jøders Tilhængere, 
Greter og Araber, hvor i Verden har De dog lært at tale med 
Deres Tunger? Og hvilke tørre Ørkener har ikke Deres 
arme Siel maattet giennemvandre , inden De kunde lære 
den sorte Kunst? Men ligemeget: per ardua ad astra. Jeg 
ønsker Dem af Hiertet til Lykke, og endskiønt jeg ikke ret 
indseer det væsentlige i Deres Forrettning, e: gr: i hvilke' 
tilfælde De bliver brugt, om alleene i Gommerce-Sager, eller 
vel ogsaa i Stats-Sager, om Deres Oversættelse skal have 
Autenticité som et notarial document ^) , dog dette siste 
tviler jeg ikke om; Saa er dog dette Skrit efter mine 
Tanker en langt bedre Vei til Lykke for en Person af Deres 
talents, end om De var bleven Gopiist eller noget deslige. 
End om De nu en Gang kommer her at protestere in optima 
formå, naar Gyldenkr: ikke meere drikker Brændeviin — 


^) Heiberg, som en Tid havde assisteret Notarius publicus Schmidt 
i hans Forretninger, fik den 25. April 1787 kgl. Bestalling på at 
være „Tolk og Oversætter [o: Translatør] i og af det Portugisiske, 
Spanske, Italienske og fleere Sprog, undtagen det Tydske, Franske, 
Engelske og Hollandske Sprog, hvilke Vores her i Staden værende 
Notarius Publicus haver erklæret selv personligen at forstaae" 
osv. (Orig. i Univ.-Bibl.) 

thi da lever han ikke heller. Skam faae den, der skulde 
det fortryde. Eet og andet til R : ^) har jeg aldrig seet; 
med forrige Post fik jeg fra Gunnerus *) den første Under- 
rettning derom, uagtet jeg i 3 Uger har omsunst været nys- 
gierrig og haft 3 Breve fra Marcus Irgens^), men ikke et 
Ord derom, hvorover jeg ikke har manglet at tilkiende give 
ham min Misfomøyelse. Gierne skulde jeg giette paa Dem 
som Auctor, siden det baade er godt skrevet og af en, som 
har Venskab for mig. Men det var, soit dit entre nous, en 
Falskhed, da jeg har data nok for at giætte paa den sande. 
I Norge er det nok skrevet, skiønt ikke i Bergens Stift, 
ikke heller veed jeg endnu et Ord af Skriftet uden Tittelen 
af Aviiseme. Men Correspondence med en Ven har bragt 
mig til at formode, at og hvor noget saadant var i Giære. 
Med Skipper Kastrup har Eman: Hoe*) lovet at sende mig 
et Exemplar. Danqu : & Wol : Kron ^) siger, at thies paaske 
er en Skiælm, men at de skulle hviile som ærlige Mænd i 
deres Grav. Dette er et Sprog, jeg paa min Prækstoel 
translaterer meget kort og fyndigt: Uden at have arvet 
Middler kan ingen Ærlig Mand blive rig, og uden smaa 
Skiælmstykker vil negotien ikke flaske sig. At den unge 
Hr. Cammermeyer ®) dødelig syg blev copuleret paa Sængen 
med Jomfrue Pope, at Jomfrue Farqvar, oflfentlig forlovet 
med den unge Krøger, en Person paa 18000, sloeg ligesaa 


O «Eet og andet til Hr.Rabech i Anledning af Hr. Nordahl Brun." 
Kbh. 1787. 

*) Formodentlig Student Erasmus Gunnerus, en Brodersøn af den af- 
døde Biskop (Nyerup's Literatur-Lexikon). 

') Søn af Biskoppen i Bergen, Ole Irgens. 

*) Formodentlig en Søn af Borgmesteren i Bergen. 

*) Formodentlig den nedenfor nævnte Etatsråd WoUert Krons Søn. 

«) Johan Siegfried C, Søn (af første Ægteskab) af Johan Sebastian 
C, som 1778 ægtede en Faster til P.A.fleiberg; se H. K. Heibei-g : 
Geneal. Optegn, om Fam. Heiberg S. 48 og 69. Han døde først 1844. 

offentlig op med ham, fordie han var en doven Knækt, er 
Gontraster, hvorover De selv ville behage at reflectere. Mit 
siste Mesterstykke, jeg i denne syndige Verden har bedrevet, 
var Etats Raad Krohns ^) Brudevielse. Ets. blev aldeeles 
satisfait, og naar jeg er vis paa, at De tillige vilde blive 
det ved at læse den, at De intet vilde have at indvende 
mod et Ord, saa maae De tilstaae, jeg har giort en Bille, 
som laae prescole. Med Hoes Huus omgaaes vi mest og 
daglig, der leve alle vel. Peder Heibergs*) Kone, som 
ikke er vakker, er dog snild, mmiter og som den, der har 
faaet Smæk for sin Skilling. Peder er ogsaa nu ret qvik. 
Glæd mig engang imellem med Brev fra Dem, og vær 
altiid min Ven, som jeg er Deres, meere forlanger ikke 

J. N. Brun. 

(Efter Orig. i Univ.-Bibi.) 


Fra Johan Nordal Brun til P.A.Heiberg. 

Eenhver Prøve paa Deres Venskab er mig dyrebar, 
og eenhver Eften'ettning om Deres Vel er mig vigtig. Om 
jeg aldrig kiendte og elskede Dem, kunde det glæde mig, 
at et ungt Menileske af stort Haab var kommen i sit rette 
Nummer. Jo men havde jeg dog omsider læst eet og andet ^), 

') Etatsråd WoUert Krohn, på hvis Handelskontor P. A. Heiberg i 
længere Tid var, men som han ikke agtede meget. De Omstændig- 
heder, som forårsagede, at Heiberg måtte forlade hans Hus, ere 
tilstrækkelig bekjendte; se Tre Aar i Bergen S. 32 flg.; jvfr. Den 
norske Rigstidende for 1829, Nr. 62, Tillæg, og P. A. Heiberg's For- 
nødne Oplysninger i Anl. af et Dokument, som Herr Agent W. 
Krohn i Bergen har ladet indrykke i den Norske Rigstidende 
No 61 (!) for dette Aar. Christiania 1829. 
• ^) Vist Peter Lexau Heiberg, Kjøbmand i Bergen, gift 1786 med Frede- 
rikke Elisabeth Foswinkel (H. K. Heiberg: Geneal. Optegn, om 
Fam. Heiberg S. 24; jvfr. P. A. Heiberg: Tre Aar i Bergen S. 56). 

') Se S. 78 Anm. 1. 

førend jeg fik det fra Dem med demie Post; Men det var 
mig dog saa velkommen, at jeg nu selv sender det med Posten 
til en Ven, som det inderlig vil interessere. Indlagde til 
Johannes Irgens vilde min Ven uden Fortrydelse befordie. 
Den arme Diævel laborerer af Pænge-Trang, og hans Fader 
af PængegieiTighed. Ingen af disse Sygdomme kan jeg 
curere. Den første hører ikke til mit Fag, c^ den siste 
har jeg fundet mest haardnakken af alle Laster. Horen 
bliver ærlig, naar hun bliver gammel, og Spilleren holder 
op, naar han har ingen Pænge, Men den gierrige staaer 
Diævelen i til siste Stund. — Her hos os hersker en litte- 
rarisk Sovesyge. Fasting ^) og jeg have talt om at ville 
begynde med et eller andet Skand-Skrift for at sætte Liv 
i republiquen. Kun Skade, vi have ingen saadan nothorisk 
Synder, som vi agte saadan Refselse værd. Gyldenkrantz^) 
har holdt op at giøre ondt, Schouboe ^) kan heller ikke 
stort meere, og med smaa Canailler er det ikke Pinen 
værd. Alle vore fælles Venner her leve vel og efter gammel 
Stiil. Borgemester Hoe har skrantet paa nogen Tiid; jeg 
vil haabe, det er uden Consequence. Den Familie er os 
saare vigtig; thi med dem og nu næsten med dem alleene 
underholde vi en uafbrudt Conversation. Jeg for min Deel 
er vel allevegne paa Færde, i Giestebuder og Brøllupper i 
og uden Sognet; saaleedes var jeg forlanget at copulere 
Peder Stamer*), og i forrige Uge copulerede jeg Peder 
Stamand, Personer, der uagtet deres Navnes Liighed ere 


1) Claus F., Rådmand i Bergen, bekjendt som Udgiver af ,Provin- 
zialblade** og Forfatter til flere æsthetiske Arbejder. 

^) Formodentlig den General-Krigskommissær og Notarius G., som 
nævnes i J. N. Bruns Mindre Digte 2. Udg. (1818). S. 174 og 249. 

^) Formodentlig Stiftamtmand Christian de Schouboe. 

*) Jvfr. flBreve fra Peder Andreas Heiberg. Udg. af J. L. Heiberg.* 
(1883). S. 16—17. 

sande antipoder. Den siste ventede mig ikke, thi jeg giorde 
Gierningen i Doctor Mossins ^) Fraværelse og efter hans 
Begiæring, og der ere de Brudevielser, om hvilke det kunde 
gielde: I)ifficile est satyram non scribere. Peder & Jochum 
Heiberg leve høyst fortræffelig, og ingen retskaflfen fortryder 
derpaa. Marcus ^) har kraftelig følt mine Skrub og mærker 
nu stedse min Koldsindighed. Jeg brænder af Længsel 
efter at see Eusebius ^). Og de kommende Exemplarer af 
Eet og andet vil ikke være overflødige her. Glæd mig, 
naar De har tiid, med nogle Linier, og gak De paa den 
bannede Vei til Ære og Lykke, det skal altiid inderlig 

^^™y" J.N.Brun. 

Bergen d. 28 July 1787. 

(Efter Orig. i Univ.-Bibl.) 


Fra Johan Nordal Brun til P.A.Heiberg. 

Cher Ami. 
Min Gield til Dem er ubodelig. Brev, Hilsinger, Com- 
munication af den translatoriske Feide *), tilsendte i An- 
ledning af Kongens Klub ^), alt dette er saa mange gloende 
Kuli paa mit Hoved, at jeg kan ikke svare eet til 1000de. 
Jeg maatte lee til Riber, som vilde lade Lovene tale^): 
Om De endnu en Gang havde skrevet, at De troede, Rabech 


^) Dr. theol. Hans Mossin, Stiftsprovst i Bergen. 

') Formodentlig den før nævnte Marcus Irgens. 

^) P. A. Heiberg's (anonyme) Oversættelse : Eusebius, eller hvad Frugt 
man høster af Dyden i vore Tider. Kbh. 1787. 

*) Heiberg's literære Strid med Rahbek i Anledning af hans Over- 
sættelse af „Eusebius". 

*) Formodentbg Heiberg's Kantate til Festen i Kongens Klub i An- 
ledning af Kongens Fødselsdag den 29. Januar 1788. 

'^) Det forekommer mig, at der ikke var nogen Anledning hverken 
til Bruns Latter eller til hans følgende Bemærkninger. Heiberg 

6 

recenserte sig selv, item at De slet ikke troede, hvad Riber 
skrev, hvad sige vel Lovene om Troen, og vil vel Riber 
indbilde Verden, at hans redactorium er et Embede, samt 
at hans Attest skulle have Embeds fidemV Nei Dom[in]en 
maatte blevet: solventur risu tabulæ, tu missus abibis. 
Brev fra Emanuel Hoe og Marcus Irgens med denne Post 
indberette mig Deres Forvandlingers gode Lykke de første 
2 Gange til trods for det stærke mod Partie. Jeg tviler 
ikke paa, at jo den 3de Aften blev Forfatteren baade til 
Ære og Fordeel; jeg vil og være stolt deraf paa min Maade, 
thi De erindrer vel den, som første Gang sagde til Dem: 
Denne Fortælling af Saavedra er et Stykke for Dem at ud- 
arbeide til det danske Theater ^). — Naar man selv er 
bleven uvirksom, er der kun een Ære tilbage, at ægge andre 
til Virksomhed. Dette Forsøg reusseret vil opmuntre Dem til 

havde i sit Skrift: „Beviis, at Herr K. L. Rahbek ikke besidder de 
fornødne Egenskaber enten til at være Recensent eller Oversætter". 
insinueret, at Rahbek recenserede sine egne Arbejder; Rahbek | 
afviste (i „Svar paa det første litteraire Product af J. F. Morthoi-sts 
Presse") denne usande Beskyldning, idet han særlig støttede sig 
til Redaktøren af „Nyeste Khvnske Efterretninger om lærde 
Sager* H. W. Ribers Vidnesbyrd. Ikke desto mindre gjentager 
Heiberg (i „Ultimatum til Hr. K. L. Rahbek**) sin Insinuation, o? 
bruger med Hensyn til Ribers Vidnesbyrd den påfaldende Ytring, 
at han selv (Heiberg), når han havde været Rahbeks Ven, „aldrig 
vilde have taget i Betænkning at hjelpe ham ud af sin Forlegen- 
hed med en saadan Attest [som han anser for falsk], nemlig, vel 
at mærke, i en Sag som denne, hvor jeg var vis paa, at min 
edelige Bekræftelse aldrig kunde blive fordret." Nu indrykkede 
Riber en Erklæring i Nyeste Khvnske Efterretn. om lærde Sager 
(1787. No 46), hvori han „paa sin Ære og under sin Ed** opgav 
alle Forfatterne til de af Heiberg fremdragne Stykker, og tilføjede, 
at „dersom Hr. Forf. (Heiberg), efter denne nølere Oplysning, 
vover offentlig at yttre mindste Formodning om, at Hr. Rahbek 
har bedømt sine egne Arbeider, saa nøder han mig til det Skridt, 
som han selv, i mit Sted, upaatvivlelig burde gjøre, nemlig at lade 
Lovene tale for mig**. 
') Jvfr. P. A. Heiberg's egne Ytringer i hans SkuespU 1. Bd. (1792) S. 4-5. 

fleere deslige, og det er i mine Tanker just Deres Bane. Disse 

Ting paa Geburts Dage ere derimod gierne Geniers Pinebænk. 

At besiunge den Dag, naar en Mand giør noget stort, det kan 

jeg finde mig i ; Men at simige om den Dag, da han blev fød, det 

er en maver Text. Dog — man giør meget for at fomøye et 

Sælskab, ogopnaaerman dermed sin Hensigt, saa har man ikke 

siunget forgæves. Kronprintzen kommer ikke, hører jeg, til 

Bergens Stift, altsaa slipper min Geist, om jeg endnu havde 

nogen, at sætte sig i Bekostning. Det er dog, mellem os, tungt 

at tænke paa, at vi her skal være Udskudet af Norge, vi har 

dog her saadan skiønne Rundfisk og vakker Handel og en god 

Mundfuld Plattysk, dg her ere baade Kronerne og andre Kaval- 

leerer, som ret kunde amusere Hans Kongelige Høyhed. I 

Forgaars var Peder Heibergs Datter til Daaben. Jochum stoed 

ogsaa Fadder, og alle de Venner leve vel. Rennord ^) har 

været i Byen og bød mig hilse Dem paa det kierligste, han var 

ganske Rask, men havde ingen nye Viiser at synge, thi 

hverken Muserne eller Orgelværker lade sig her høre i Fasten. 

Jeg gratulerer Dem med Deres Kiitik i Doctor Thodes Krit: 

og Antikrit: '^) ; deraf har jeg med Hiertens Glæde læst de 

4 første Nummere, men med denne Post har Thode selv 

faaet en forbandet Salvelse i de Lærde Tidender. Glæd 

mig med Brev fra Dem og tilgiv mig Uefterrettlighed i at 

svare. Jeg og mine leve vel. Dette er dog vel ogsaa alt, 

hvad De kan vente i Dimmelugen fra Præsten 

Brun. 
Bergen d. 22 Martij 1788. 

(Efter Orig. i Univ.-Bibl.) 

*) Uden Tvivl den Birkedommer R., som omtales i „Tre Aar i Bergen" 

S. 52. 
■') Kan kim sigte til den i Nr. 4 af „Kritik og Antikritik«* indførte 
Recension af Heiberg's „Beviis, at Herr K. L. Rahbek" osv.; men den 
er iøvrigt ikke meget gunstig for Heiberg. 

6* 

Fra Johan Nordal Brun til P. A. Heiberg. 

Høystærede Ven! 
Her er et Biedrag in natura til Banco-Sæddelens Hæn- 
delser ^) , thi hvad der skal hænde denne indlagde , veed 
jeg ikke, førend De siger mig det, og De skal ikke uden 
med nogen Møye faae det at viide. Demie Møye bestaaer 
i en Commission, som intet uden Deres Venskab for mig 
kunde giøre mig dristig nok til at paalæ^e Dem. Sagen 
er denne. De veed, hvorlunde jeg er kronet af det Nordiske 
Sælskab i London ^). Det siste fra Sælskabets præses John 
Collæt^) siger mig, at man vilde Correspondere med Hr. 
Agent Gyldendahl om Sælskabets Skrifters Trykning i Kiøben- 
havn, og denne Underrettning er af 13 September 1787. 
I meere end 7 Maaneder har jeg endnu ingen Frukt seet 
af denne Correspondence. Jeg udbad mig derfor af Dem, 
at De ville spørge Hr. Agent Gyldendahl fra mig, om han 
har entreret med Sælskabet eller ikke? om Manuseripteme 
ere ham til Hænde komne, eller naar de kunne ventes, 
item hvor snart man kan haabe at see dem trykte? og 
derom et Par Ord med første Post fra Dem. Skulle De 
nu snart være færdige at gaae af Stabelen — og i saa Fald, 
det forstaaer sig, maatte indlagde Brev ikke afsendes — 
udbad jeg mig et Exemplar paa Postpapiir tilsendt med 
Posten, franceret til Christiania eller slet ikke franceret, da 
dog Banco-Sæddelen vilde maaskee medgaae til at kiøbe 
exemplaret, og dette var da een af Banco Sæddelens muelige 
Hændelser. Svarer Agenten, at han ikke har entreret eller 
ikke Corresponderet, eller opgiver nogen Omstændighed, som 


^) Sigter naturligvis til Titelen på Heibergs bekjendte Skrift. 
') Se S. 87 Anm. 1. 
3) o: Gollett. 

loed mig tvile om Skriftets Trykning denne Sommer, Da 
udbad jeg mig, at høystærede Ven vilde forseigle, CoArolutere 
og, saa langt som mueligt, francere dette indlagde, udbeedende 
Dem Svaret ligeleedes under Couvert til Dem og opgivende 
med et Par Ord Deres logis. Her var den anden Banco- 
Sæddelens Bestemmelse, til Porto. Saa gad jeg nok ogsaa 
vist, hvad Straf den lærde Verdens underlige Love dictere 
for den Auctor^ som vinder proemium for sit Skrift i et 
Rige og lader det selv trykke i et andet, allerhelst efter et 
Aars Forløb fra Kroningens Dag. Det turde vel ikke ret- 
færdiggiøre mig, at Professor Brunich^), kronet af det kongel. 
Norsk. Vid. Sælskab for et Forsøg til Mineralogie for Norge, 
loed Afhandlingen selv trykke i Khavn, at Sælskabet siden 
trykte den i Tronhiem? Hans Straf blev, at Sælskabet 
toeg ham det ilde op. Det turde maaskee være et meere 
specieus end grundigt Argument, at et Sælskab, som be- 
lønner, er ikke en Boghandler, som afkiøber en Auctor sit 
Skrift. Jeg turde dog vel have en Aarsag meere end nogen 
anden til at vove dette Skrit, Da jeg for 3 Aar siden 
sendte det Nordiske Sælskab min Ode over Fiskerierne og 
for 3 Aar siden fik Brev, at den communi applausu var 
optagen til at trykkes blandt Sælskabets Skrifter 2). Men 
endnu er intet trykt, maae man da ikke troe, at dette 
Sælskab er svagt i Trykningen? 

Hysteron proteron — Tak for Deres venskabelige Brev, 
mit til Dem afgik Post[d]agen førend jeg fik Deres. Den 
Rabechiske Cabbale var ventelig Aarsag i, at De ikke fik 
meere hidkomst af Deres Aften ^). Men denne Cabbale er 


') Den bekj endte Mineralog Morten Thrane Bmnnich. 
O Se S. 87 Anm. 1. 

^) Sigter til Opførelsen af „Forvandlingerne'*. Forfatterens Aften var 
den IQde Marts 1788 (Overskou: Den danske Skueplads III, 378). 

kun den biæflfen^e Deel af Publikum, og De har vist nok 
fundet ^adane Mænds Biefald, som kan holde Dem skadesløs 
derfor. Hvor gaaer det Fastings Actier? De voxe i Bergen; 
det var Skade, om de faldt i Kiøbenhavn *). Do^, han har 
jo Minervanerne med sig. Her passerer ingen Ting. Freed 
over alt. Taushed over alt. I mit Huus ere alle vel. Hos 
Hoé er nu Jomfrue Wiingaard for at takkles til Rang-Skib 
og saa snart at gaae af Stabelen. Lev De vel, elskelige 
Ven ! og bliv lykkelig med Deres Admiral. Jeg venter med 
Længsel at see Deres Forvandlinger og er nu som før Deres 

Oprigtige Ven og Tienner • 

J. N. Brun. 
Bergen d. 2 2) . . . 

Addressen til John CoUæt maatte endten Agent Gylden- 
dahl viide at give, eller den findes i det N*^ af forrige Aars 
lærde Tidender, hvor priis Opgaven stoed. 

(Efter Orig. i Univ.-Bibl.) 


Fra Johan Nordal Brun til P. A. Heiberg. 

Høystærede Ven! 
Endelig var det paa høy Tiid at skrive, at takke for 
saa mange venskabelige Breve, at lykynske med AUiencen, 
af hvilken man har Aarsag at spaae saa meget godt^). 


') Her er et Ordspil, idet der ved det sidste sigtes til Fastings Skue- 
spil „Actierne". Det opførtes den 9. Oktober 1788 og gjorde fuld- 
stændig Fiasco (se Overskou: Den danske Skueplads III, 393 og 
399). 

') Brun har ikke fuldendt Dateringen. Brevet må imidlertid være 
skrevet i Foråret 1788, idet der haves et Brev fra John CoUett til 
P. A. Heiberg af 13. Juni 1788, som hentyder til et Brev fra Heiberg 
af 17. Maj, der igjen øjensynligt er fremkaldt ved Brun's Skrivelse. 

^) Sigter til Heibergs Forlovelse, til hvilken der dog allerede synes at 
være hentydet i det foregående Brev. 

I Sandhed, min Ven! et hældigt Valg skaber nye Mandom 
i vor Tænkemaade. Disse væsentligste Forbindelser i det 
Menneskelige Sælskab danne just den retskaf&ie Verdens 
Borger. Rousseau og Voltaire kunde aldrig blive det, thi de 
hadede Ægteskab. En Pebersvend er altiid et treekantet 
Dyr. Kort, gak De hen og bliv lyksalig med Deres agtbare 
Pige og sig hænde, at jeg vil være stolt deraf, om hun af 
Kierlighed til Dem stundom nævner Deres fraværende Ven. 

Omsider kom da mine Udødelige Værker for Dagen ^), 
og det, som jeg formoder, i en Ulykkelig Stund, da alle 
Folk af Vigtighed, Kronprintzen inclusive, have andet at 
bestille end læse politiske Tørheder. Det er hors de saison 
at siunge om Fiskerier for Folk, som gaae i Krig, og inden 
Krigen er til Ende, er Bogen gamel og glemt. Ret mange 
Trykfeil ere der ogsaa, over hvilke jeg kunde ærgre mig, 
naar jeg havde Tiid; Men see, jeg gaaer hen i Korskirken 
og prædiker for et talrigt og opmærksomt Auditorium og 
giver den heele lærde Verden en god Dag. 

Hav De Tak for Deres kierUge Omsorg med at over- 
sende mig Tingen. De er saa accurat Commissionair, som 
om De stoed i Sold hos mig, og jeg salarerer dog kun med 
tørt Venskab. Hos Jochum var jeg i Forgaars i Sælskab 
med de snilde Fyrer Peter H. og Danquertzen, vel at for- 
staae, ikke den Flabrian Danquertzen, som molesterer det 
Menneskelige Kiøn, Men den hin, som er netop hans Anti- 
pode. Der drak vi Deres Skaal og vare glade. Jeg bliver 
bestandig i mine gamle Gircler. Hoés Huus converserer 
jeg mest, og De kan troe, Datteren der bliver en interessant 


') ^Samling af Skrifter udgivne fra det Nordiske Selskab i London. 
1. Bd. Kbh. 1788.'' De to første Stykker heri, nemlig „Fornuftig 
Kierlighed til Fædrenelandet. Et Priis-Skrift% og „Fiskerierne. 
En Ode", ere af Brun. 

Pige. Hils vor fælles Ven Inspecteur Øm*), med hans Kone 
talte jeg i Gaar og annammede hans venskabelige Hilsen 
til mig. Alting for Resten omtrent ved det gamle. Vore 
1200 Mand udrustede med 20 Dages Kost ligge endnu for 
Modvind 6 Miile herfra; just i Dag udløbe de 20 Dage, og 
stort Spørsmaal, om de herfra i Gaar afsendte Victualia 
kunne naae dem. Jeg skulle dog vel ikke troe, Vor Herre 
toeg Partie med Svensken denne Gang. Vil han og 
Engelsk Manden være neutral, saa faaer Svensken vist 
en Ulykke. Men hvordan forstaaer jeg dette, som synes 
mig underligt? Gerner forguudes i Kiøbenhavn. Han val- 
en Skibsbygger, ut nil supra. Kiøbenhavn har Skibe, ut 
nil supra. Europa skal beundre dem, endten den vil eller 
ei, og naai" alt kommer til Alt, saa har det eene Skade i 
Rumpen, og det andet i Vandgangen, og naar Kanonerne 
komme paa det tredde, gaaer det, som skrevet staaer: 
Gemuit sub pondere Cymba. 

Min Familie lever vel. Jeg læser nu selv for mine 
Drænge. A propos om Drænge — giør De nogen, naar 
De blir gift, da kom ihu at giøre godt Hoved paa dem; 
det mangler mine, og jeg kan ikke giøre dem om iglen. 
Lev altiid vel og bliv ved at elske Deres 

aldeeles hengivne Ven 

J. N. Brun. 

Lad mig dog ved Leilighed viide, hvad man siger om 
min patriotisme^). 

(Efter Orig. i Univ.-Bibl. — Brevet er udateret.) 

') Jvfr. „Tre Aar i Bergen" S. 5 og S. 37, hvor han kaldes „Konsum- 
tions-Inspektør**. 

^) Formodentlig sigter Brun til sin foran nævnte Afhandling ,For- 
nuftig Kjærlighed til Fædrenelandet **. 

Fra Johan Nordal Brun til P. A. Heiberg. 

. Bergen d. 29 May 1790. 

Min Synd er stor og ganske svar, 
Deraf er Sorgen (!) mine, 

O, Herre! giør mig fra den klar 

Ja i Sandhed, De holder det rigtig længe ud med mig, 
og jeg beundrer Deres Taalmodighed. De mælder mig For- 
lovelse — jeg tier ^) ; De mælder Biøllup, jeg tier endnu, og 
har tiet saa længe, at all Lykynskning kommer for silde. 
Vil De dog med alt dette træ, at baade Deres Lykke og 
Ære altiid har været mig maktpaali^ende og neppe nogen- 
sinde vil blive mig lig^yldig, saa er De vel meget efter- 
givende, men troer dog ikke meere end netop hvad Sand- 
hed er. Kim for at sige Dem dette skrev jeg nu, da jeg 
havde Tiid. Det er ikke for at sende Dem hoslagde tørre 
Gonfect; Men da jeg troer. De befinder Dem indlemmet i en 
Ofiiciers-Klub , Saa turde denne Ting interessere een heller 
' anden Militair Siel*). Mig har den allerreede forskaffet 
til Belønning et saare naadigt Brev fra Prins Carl af Hessen. 
Kunde nu ogsaa piecen tiene noget lidet til Afdrag paa min 
Gield hos Dem, var det en skiønne Sag. Min siste Søn 
loed jeg kalde Ludvig efter Rennord ^), og har jeg nu 8 
levende Børn. Gak De hen og giør ligesaa; jeg vil haabe, 
Begyndelsen er giort allerreede, men skulde jeg nu appl[i]cere 
det bekiendte: Dimidium facti, qvi coepit bene, håbet, saa 
var det at spaae Deres imge Kone en Qvaterne, og det er 
for stor Dosis til at aabne Maven med. Jochum lever vel, 
agtet og æret som sædvanlig af alle. Pett. Lex. H.*) non 

O Brun må have glemt det foran trykte Brev. 

') Fonnodentlig menes den i Nyerups Literatur-Lexikon nævnte ^Pa- 

rentation over Generallieutenant Fasting. Bergen. 1790". 
*) Se foran S. 83. 
*) Peter Lexau Heiberg, se foran S. 79 Anm. 2. 

item. Gud veed, hvor saadant kommer fra. Heele Publi- 
kum er imod ham. Jochum og jeg deflfendere endnu, saa 
længe vi kunne. Lev De vel, smag Ægteskabets heele Lyk- 
salighed og hav endnu en Smule Venskab for den forsøm- 
meligste Correspondent af Verden 

J. N. Bruun. 

(Efter Orig. i Univ.-Bibl.) 


Fra Johan Nordal Brun til P.A.Heiberg. 

Stiæle Sænge- Klæder fra en skikkelig Vert — Laane 
Lomme-Tørklæde af en gammel Vens unge Kone — og saa 
reise over Hals og Hoved. Dette burde staae i Margen paa 
det nye Land-Kart over Canaan*); thi saa omtrent giorde 
Israel, da de gik ud af Ægypten. Ret Alvor: Hav den God- 
hed at spørge min -Vert, om han ikke savner de hermed 
følgende Hoved-Puuder. Jeg begriber ikke rettere, end at 
de maae være blevne indpakkede med mine Køy-Klæder, 
da jeg skulde reise. Lomme Tørklædet hører vist Lille 
Moer 2) til ; hænde tilhører ogsaa medfølgende Sundmørs 
Flynder. 

Lev vel! 

J. N. Brun. 

Bergen d. 5te September 1791. ») 

Udskrift: Til Velædle Hr. Translateur Peder Andreas Heiberg i Kiøbeii- 
havn. Hermed følger en Sæk , hvori 2^^ Hoved-Puder og 
1 Vog Sundmørs Flynder, item en liden Pakke, hvori et 
Lomme-Tørklæde m^' P. A. H. Fragten betalt. 

(Efter Orig. i Univ.-BibL) • 

^) Sigter til „Rigsdalerseddelens Hændelser". 

'^) Heibergs unge Kone. 

') Om J.N. Bruns Kjøbenhavnsrejse se iøvrigt J. N. Brun: Gammelt 

nyt om og af Biskop Johan Nordal Brun S. 97 flg., og den følgende 

Meddelelse af P. A. Heiberg. 

De foran aftrykte Breve få et interessant Supplement 
ved en Optegnelse af P. A. Heiberg om hans Forhold til 
Johan Nordal Brun, en Optegnelse, som hidi-ører fra Arene 
1809 — 12*), og som forefindes mellem hans i Universitets- 
bibliotheket bevarede efterladte Papirer. Den lyder således: 

„Blandt alle mine Fiender og iblandt dem, der, uden 
at være mine Fiender, dog alligevel have gjordt mig ondt, 
er der ingen mindre undskyldelig end Biskoppen i Bei^en, 
Johan Nordahl Brun. Enhver anden kan finde Udveie til, 
om just ikke at forsvare, saa dog at undskylde sit Forhold 
imod mig. Biskop Bruns Forhold derimod er aldeles ube- 
gribeligt og uforsvarligt. Jeg kom til Bergen i 1782 som 
et ganske ungt Menneske. Ved min Farbroder blev jeg 
indbragt i Brims Huus og vandt snart hans Venskab i en 
meget høi Grad. Brun elskede meget Selskaber, og ingen 
Uge gik forbi, uden at han jo havde nogle Venner at spise 
hos sig, og sjelden undlod han at indbyde mig. Ved disse 
Aftenselskaber blev altid siunget Viser og Skaaler, og det 
var ham og mig, der vexelviis forfattede disse intetbetydende 
Sange. Undertiden kappedes vi med hinanden ved Bordet 
med at gjøre Inpromptuer, som vi fandt fortræffelige, end- 
skjøndt de sjelden duede noget. I Anledning af disse Sel- 
skaber og disse Drikkeviser maae anmærkes, at det sjelden 
manglede paa gjensidige Komplimenter imellem os 2). Her- 
ved skeede det, at Brun satte mig undertiden Ideer i Ho- 
vedet, som siden gjorde mig megen Skade i Bergen, hvilket 


*) Snarest vistnok fra de sidste Dage af 1809 eller Begyndelsen af 
1810. — Kjæmen i den følgende Udtalelse vil man dog allerede 
finde — skjønt uden Nævnelse af Bruns Navn — i den 1795 af 
Heiberg udgivne , Procedure og Dom i Sagen ang. Visen : Vor Klub 
er dog en herlig Sag etc", S. VI, Anm. . 

^) Om Heibergs Forhold til Brun i Bergen se også hans Skrift: Tte 
Aar i Bergen, flere Steder, især S. 15 flg. 

han ikke burde have gjordt, da han burde have havt mere 
Eftertanke end et ungt uerfarent Menneske, der saare let 
forledes til at troe, hvad der smigrer hans Forfængelighed. 
Dog heri kan Brun ikke bebreydes andet end Mangel paa 
Overlæg, thi hvad han gjorde, havde ingen anden Grund 
end et virkeligt Venskab for mig. Ogsaa var jeg i Bergen 
saa lykkelig at vise ham nogle smaae Tjenester, som han 
formodentlig ikke hai' lagt Mærke til, men som dog ikke 
vare uden Fordeel for ham. I Aaret 1785 reiste jeg fra 
Bergen til . Kjøbenhavn og underholdt siden i nogle Aar en 
venskabelig Brewexling med Manden, indtil han først i 
Aaret 1791 gjorde selv en Rejse til Kjøbenhavn. Her var 
det min første Omsorg at vise ham al den Artighed, som 
stoed i min Magt, og som jeg følte, at jeg skyldede ham 
for hans gamle Venskab imod mig. Jeg tilbød ham at spise 
hos mig, hvilket han ogsaa modtog, saa ofte som han ikke 
var indbudet af andre. Jeg skaffede ham nye og interessante 
Bekjendtskaber, gjorde smaae Rejser med ham i Egnen om- 
kring Kjøbenhavn, kort sagt, jeg stræbte paa alle mig Muelige 
Maader at gjøre ham hans Ophold behageligt. Men han forlod 
Kjøbenhavn misfornøyet. Aarsagerne til denne Misfomøyelse 
kan jeg blot gjette. Maaskee opnaaede han ikke, hvad der 
egentlig var Hensigten med hans Reyse.til Kjøbenhavn, nemlig 
et positiv Løfte om den Bergenske BispestoeP), naar den 
ved Irgens's Død blev ledig; Maaskee var hans Stolthed 
noget fornærmet ved at see sig i Kjøbenhavn saa at sige 
eklipseret af en Hoben Mennesker, som han ikke kunde 
nægte udmærkede Kundskaber og Talenter, han, som i 
denne Henseende var i Bergen ikke blot den første, .men 


') Det var dog dengang kun Udnævnelsen til succederende Stifts- 
provst, han attråede ; jfr. J. N. Brun : Gammelt nyt om og af Biskop 
J. N. Brun, S. 101. 


— 93 — 

den eeneste; maaskee ogsaa reiste hans Misfomøyelse sig 
af de nye Meeninger, som den nyelig udbrudte Franske 
Revolution havde fremavlet. Det er rimeligt, at alle disse 
tre Betragtninger have bidraget til hans Misfomøyelse. Vist 
er det, at han kom i et meget slet Lune til Bergen, og det 
føi-ste Beviis, som han der gav paa sit onde Lune, var at holde 
i Korskirken en Prædiken imod Tidernes og især Hoved- 
stadens Tænkemaade. Hertil havde hans Forfængelighed 
tildeels drevet ham, da han i Kjøbenhavn havde holdt 3 
eller 4 Prækener, der, til hans store Ærgrelse, intet Bifald 
havde havt. Denne sin Prædiken lod han trykke og for- 
syne med en Fortale, fuld af Udfald imod mig og andre i), 
og et Exemplar deraf sendte han til min Kone med et 
Brev, hvori han stiklede paa mig paa den meest uanstændige 
Maade. Kort derefter skrev han imod mig i det berygtede 
Blad Folkevennen^), og er det vel at mærke, at han er 


') Heiberg har vist husket fejl af Tiden, idet den Prædiken, han 
sigter til, uden Tvivl er den, Brun holdt i Korskirken i Bergen 
den 23. Marts 1794, og som han udgav under Titelen: „Lydighed 
mod Øvrighed uomgiengelig nødvendig til Sælskabets Lyksalighed*^. 
I Fortalen i;oser han det af Heiberg forhadte, konservative Blad 
„Folkevennen* og udtaler som sin Formening, at det skal „gjøre 
Epoque i vore politiske Skrifters Smag og nedstemme i det rin- 
geste Demagogernes hidtil alt for høyt lydende Stormklokke". I 
øvrigt havde Brun allerede i en af de i Kjøbenhavn 1791 holdte 
Prædikener talt om „urolige Hoveder, Fredsforstyrrere, der aldrig 
ere tilfreds, der vide ikke selv, hvordan de ville have det; hvis 
Aasyn er mørkt, naar Mængdens lyser" osv. (se Tvende hellige 
Taler. Kbh. 1791. S. 8). 

*) Heiberg tænker vistnok nærmest på den under Brun's Navn trykte 
Artikel i Folkevennen Nr. 28— 29: En Smule Dramatico-Politicum, 
i hvilken H. dog ikke nævnes ved Navn. En direkte mod Heiberg 
rettet Artikel (som dog var fremkaldt ved et voldsomt Angreb af Hei- 
berg selv på „Folkevennen* i Skuespil 3 D. S. 124 flg.) findes i „Folke- 
vennen** Nr. 46: Hr. Translateur Heiberg oversadt paa Norsk af den 
Nordenfieldske Militaire. Denne Artikel anføres i Nyenip's Literatur- 
lexikon under J. N. Brun , idet der dog tilføjes , at denne ikke har 

[d]en eeneste Mand af nogen Reputation, der ikke hai* 
skammet sig ved at skrive i dette Blad under sit Navn. 
Dette var endnu ikke nok for ham, men nu begyndte han 
i sin private Brewexling med Prinds Carl af Hessen, med 
General Mansbach og maaskee med endnu betydeligere 
Personer at denoncere mig som Jacobiner, Oprører, Ede- 
sindet og Gud veed hvad mere, for at ophidse Magten 
imod mig. Nu kom den ulykkelige Ildebrand i Bergen, der, 
som bekjendt, ikke blev standset uden ved den virksomste 
Hjelp af Mandskabet paa en Franske Fregat, som laae i 
Havnen. Sammenhængen hermed blev mig meddeelt af 
tre forskjellige Venner i Bergen, og jeg loed alle Omstæn- 
digheder bekjendtgjøre i den Berlingske Avis^). Saasnart 
som dette Blad kom til Bergen, var Følgen deraf den, at 
Branddirektøren blev rasende af Vrede og ansaae sig som 
fornærmet, ret som om han ikke havde været i Stand til 
selv at slukke Ilden uden Hjelp af de forbandede Fransk- 
mænd. Nu stak Herr Johan Nordahl Brun sig bag ved sin 
Svoger Branddirektør Rolfsen ; og da han ikke havde kunnet 
komme til at hevne sig paa mig personlig, saa besluttede 
han at udøve sin Hevn paa en Mand, som han vidste, at 
jeg elskede som min Fader, og som var Bruns mangeaarige 
Ven. Den gamle, ærværdige Joachim Heiberg blev nu 


vedkjendt sig den. I Virkeligheden synes der ikke heller at være 
Grund til at tillægge Brun den, jvfr. navnlig hans Udtalelser i 
„Folkevennen" S. 405-6. 
O Berl. Tidende 1795, 9. Februar. Der er Uddrag af to Breve fra 
Bergen. I det første hedder det: „At ikke hele Byen afbrændte, 
derfor kan vi, næst Gud, fornemmelig takke de franske Skibe*, og 
at Franskmændene „udrettede langt mere end alle vores ellers 
gode Brandanstalter ". I det andet Brev hedder det bl. a., at „Vel- 
signelser over de kiekke Franske strømmer af enhvers Mund. 
Efterat Uden var forbie, saae man Folk paa Gaden i enthusiastisk 
Glæde at omfavne de Franske med taarefulde Øyne**. 


— 95 - - 

nævnet som den, der havde meddelt mig de ovenmeldte 
Efterretninger. Han tilstoed det, men havde den Svaghed 
offentlig at tilbagekalde, hvad han havde tilskrevet mig, og 
at erklære det i de Bergenske .Aviser for Usandhed. Men 
dette var ikke nok. Branddirektøren, efter Brmis Indsky- 
delse^), ophidsede Brandfolkene imod den Stakkels Mand 
og truede med at plyndre hans Huus. De gik saa vidt 
med deres Trudsler, at Manden maatte med sin heele Fa- 
milie flygte til en Ven i Byen og torde i et Par Dage ikke 
vove paa at komme hjem, førend endeligen Uroelighederne 
vare stillede. Dette er korteligen Historien om mine For- 
hold med Johan Nordahl Brun, og i Følge Omstændig- 
hederne troer jeg at have Ret til at sige, at af alle mine 
Uvenner er han netop den, hvis Fremgangsmaade imod mig 
er aldeeles uundskyldelig og uforsvarlig. 


Fra Rådmand i Bergen Claus Fasting til 

P. A. Heiberg. 

Berg. d. 29de Sept. 1787. 

Allerhøystærede Ven! 
Hvormeget jeg takker Dem for begge Deres seeneste 
venskabelige Breve, behøver jeg ikke at sige Dem! Broses 
Død gav mig rigtig nok et Appendix af omtrent 300'^- til 
mit forrige og et Trin nærmere til et Par endnu i Tiden; 
Politie-mester-Tienesten søger jeg vel ogsaa, men uden Haab 


^) Jeg tror, belært af forskjellige Erfaringer, at burde advare Læseren 
imod at skjænke Heibergs Beskyldninger af denne Art altfor ube- 
tinget Tiltro, især hvor der er Tale om Personer, til hvilke han 
havde fattet Nag. Om Ophidselsen i Bergen i Anledning af den 
omtalte Sag se iøvrigt Sagen og Foss: Bergens Beskrivelse S. 87 
—89; Y.Nielsen: Bergen fra de ældste Tider indtil Nutiden S. 392. 

« 

at faae den. Hvad der kommer ud af Aktierne ^), vil Tiden 
lære; for det første giøre de mig nu bekymret som For- 
fatter, thi at give sig til Priis for Publieum har mange Be- 
tænkeligheder. Føle De ikke ogsaa noget saadant? To 
Gange har De nu gratuleret mig ved to Goups; gid De og- 
saa kunne gratulere mig med den- 3die, med at have reus- 
seret, og gid jeg kunne giengielde Dem det samme! For 
Deres venskabelige Tilbud med purring i Direktionen takker 
jeg Dem forbindtligst; Jeg har tillige et Par andre Venner 
til dette Brug, men En Ven meere tager jeg altid imod med 
Glæde for at sammenstøde med de øvrige. Entréen maae 
De paastaae, da den er retfærdig; Var jeg tilstæde, gav jeg 
ikke slip derpaa, men nu nytter den mig ikke, uden den 
lod sig realisere i 20'^- per annum, som vel er Prisen af 
en Parterre-Billet for Aaret, og denne Pension var den 
listigste af alle. Ligesaa forbindtlig takker jeg for Deres 
Tilbud af Værelser, Seng etc, om jeg kom til Kiøbenh. 
Men der kommer jeg neppe saa snart af meer end een 
Aarsag, hvoriblant ogsaa den at treflfe fleere bekiendte af 
et vist Slags, end man ønsker; De forstaae mig vel, thi 
De er ikke rigere end jeg, og Jøder og Kristne ere Dem 
ikke meere ubekiendte end mig. Disse Ansigter slipper jeg 
nu for, for Distanzens Skyld, og hvad deres Breve ang., da 
ere de ikke saa farlige som deres Personer. Amtmanden, 
vor Ven 2), vandt endelig Seyer, og man forbander ham nu 


') Jvfr. foran S. 86, Anm. 1. 

*) Christen Heiberg, Amtmand over Finmarkens Amt, derefter Amt- 
mand på Bomholm; jvfr. foran S. 75, Anm. 3. I et tidligere Brev 
(af 16. Juli 1786) siger Fasting: „Man truer med at ødelegge os i 
Anledning af en Kiøbstæd i Nordlandene, og dette sætter de mo- 
digste Hier [t] er i Forskrækkelse. Man lyser ved denne Leylighed 
ingen Velsignelser over Hr. Amtmand Heiberg, som man tiltroer 
Planen for det Heele, og Gud veed, hvem der har Ret. Jeg søger 
at undslaae mig for at skrive i den Sag" osv. 

ret artig, men destobedre trives han, efter Ordsproget, end- 
skiønt det ikke slaaer nær saa vel ind med en vis anden 
Herre, der dog ey mangler fo[r]bandelser; Sat Sapienti. 
Hoe og Briimi hilser Dem meget. Hiorthøy og Ven Jochum 
Kgeledes. Vi ønske alle got over Dem, og ingen meer end 

Deres 
Norske Ven og Tiener 
Fasting. 

(Efter Orig. i Univ.-Bibl.) 


Fra Claus Fasting til P. A. Heiberg. 

Bergen d. 16de Aug. 1788. 

AUerhøystærede Ven! 

Længe skylder jeg Dem Svar paa Deres seeneste meget 
kiere Brev og den forbindtligste Tak for tilsendte meget 
gode Stykke*), over hvis Lykke jeg af gandske Hierte har 
fomøyet mig. Gid den blive en Forløber for stedse flieere 
og større, hvortil Deres sieldne Talent og øvrige Fortienester 
give Dem saa megen Ret frem for saa mange! Hvad De 
med seeneste Post har tilski'evet vor fælleds Ven, mig ang., 
takker jeg Dem dobbelt for. Desværre, at min Lod deri 
skal være at mislykkes, som i saa meget andet; Gud veed, 
at jeg i den Sag, som i alle andre, har saa faa Pretensioner, 
som mueligt. Ikkedestomindre er jeg dog skrøbelig nok til 
heller at ønske det beste end værste, og endog til at haabe 
det. Publikum har ey endnu seet Stykket og har altsaa 
ey endnu erklæret sig. Hvad det vil giøre, er altsaa vel 
neppe mueligt gandske at forudsee, endskiønt jeg, efter en 


') Må være „Forvandlingerne". 

saa klog Vens Dom som Deres, har største Grmid at for- 
mode det værste. Imidlertid, da dette Dyr med mange 
Hoveder, som Hotaz saa rigtig kaldte Publikum, er stedse 
vægelsindet, kunne jeg jo, om jeg traf dets gode Luune, vel 
gaae igiennem, og i Tillid til dette synes mig, at jeg i det 
ringeste bør vove Forestillingen, saa meget meere, som jeg 
derved dog ey kan vove, hvor intet er at tabe; thi paa 
Reputation i Literatur kan jeg ingen Paastand giøre, uden 
aliene giennem mine Venners Godhed, som, for et mis- 
lykket Stykke meer eller mindre blant saa mange før mis- 
lykkede Arbeyder, ey derfor maaskee vil agte mig mindre 
end forhen. Dette er mine Tanker i denne Sag, aller- 
høystærede Ven, som jeg ønsker meget maatte finde Und- 
skyldning, allerhelst hos Dem, der har Forstand og Godhed 
nok til at overbære med, hvad deri er skrøbeligt, og tillige 
self(!) er Forfatter, endskiønt med meere Ret og Lykke, 
altsaa nøye bekiendt med den for enhver Forfatter sæd- 
vanlige Situation; jam ad alia. Til Deres forestaaende 
Giftermaal ønsker jeg Dem beste Held og Lykke og hilser 
Den smukke ubekiendte fra hendes Kierestes Ven, der, som 
denne betragtet, ønsker hendes gode Venskab tillige. Min 
kiere Veyermester med hans kiere Familie, den nye Robert 
incl., beder jeg kierligst hilset. Arven fra Indien faldt i en 
god Jord og var mig saa kierkommen at høre, som om 
det var min egen. Næste Post skal jeg skrive ham til. 
Tale De med Gane. Atke, saa hav den Godhed '«it hilse 
ham! Vennerne her leve alle vel. Gid De stedse leve 
ligeledes, det ønsker Deres uforanderlige Ven 

og Ærbødige Tiener 
Fasting. 

(Efter Orig. i Univ.-Bibl.) 

Fra Claus Fasting til P. A. Heiberg. 

Bergen 30 May 1790. 

AUerhøystærede Ven! 

Længe, længe har jeg ikke skrevet Dem til, men jeg 
har læst Dem, konverseret Dem og fornøyet mig, saavel 
over Skribenten som over at Skribenten var min Ven. Lad 
os ey saa længe udeblive med Korrespondenz en anden 
Gang, og dermed punctum. 

Overbringeren maae og faaer De hielpe, kiære Heyberg; 

Han er, ved Jupiter, et Genie. Liige søge Liige, derfor 

søger han Dem. Maler er De vel ikke, og det er hans 

Kasus, men i Kraft af, hvad De er, kiende De andre, som 

igien ere, hvad De ikke er, deriblant formodentlig Maler 

Juul, Kleve, Clemens, et quotquot sunt ; med disse maae De, 

ved Gud, skaflfe denne Ungersvend i nøye Bekiendtskab. 

Han brænder af Lyst at lære. Han maler allerede og 

treflfer frappant, har aldrig lært, er 18 Aar, er utrættelig, 

fører sig desuden ypperlig op; kort, han fortiener i alt 

Deres Omsorg; kun om at anbringes er det ham om at 

giøre; Penger trænger han ey til: En stor Post, og sielden 

for Genier. Han vil leve af Uhrmagerie, hvori han har sin 

Svenddom, til Maleriet kan føde ham, og da kaster han 

Uhr og Sey erværk Fanden i Vold, fordi han er født til 

Maler, eller, som Wieland siger, som Zeuxis til Palet. Prøv 

ham aliene, og lad ham afkontfafeye Dem, og jeg vil 

have tabt, om han ey treflfer Dem von vorne und von 

hinten, i profil og en face, et ubique locorum. Kiender De 

patres paa Akademiet, e. g. Wiedevelt, Stanley, Preisler 

t'tc, saa rekommandeer ham derhen, men for alt til Juul, 

Eders non plus ultra i Portræter, som Tami Heyberg i 

Skuespil. At jeg tog en Ende med Forskrækkelse i den 

Vey, spaaede De rigtig. Nu, derom en anden Gang. For 
denne Gang et Vergiss mir nicht, og saa 

Deres totus 
Fasting. 
(Efter Orig. i Univ.-Bibl.) 


Fra Claus Fasting til P. A. Heiberg. 

Bergen 15de Jan. 1791. 

AUerhøystærede Ven! 

Tak for Deres Brev og for Deres Venskab mod Møller^), 
som jeg haaber stedse vil blive det værdig. Han er nu i 
den beste Vey af Verden og erkiender det. Abildgaard 
viser ham al Godhed. Han maler Nat og Dag og lærer 
bestandig. Indsluttede vil tillige vise, at han ingen Mangel 
lider. En Farmoder, som elsker ham, understøtter ham, 
saa meget hun formaaer. Til denne Tid har hun alle- 
rede sendt ham TO'^-. Med denne Post taler han om 
Kasse -Mangel, og strax følge SO'^- indtil videre. Meere 
kan hun ikke giøre, og meere er maaskee ikke eengang 
tienligt. Et Par Ord altsaa til Dem i denne Anledning. 
Jeg veed. De fortryder ikke paa, om De umages med at 
levere ham disse Penge, men maaskee best i 3 eller 2 Ter- 
miner, 10 å 15'^- maanedlig, med en lille Formaning om 
en nyttig Anvendelse og, for det første, uden at nævne, fra 
hvem de komme. Paa hans Alder trængte vi Be^e til en 
saadan Erindring, og den vil, paa denne Maade, hverken 
skade eller fornærme. Kort, ingen passer det bedre end 


') Den i forrige Brev omtalte unge Kunstner. Hvad der senere blev 
af ham , vides ikke ; han nævnes ikke i Ph. Weilbach's Konstnei- 
lexikon. 

De; Dem agter han meget, og takker for Deres gode Anbe- 
faling, der virkelig legger Grund til hans Lykke og giør 
ham til en ypperlig Maler. Endnu eengang, fortryd ey paa, 
at De umages hermed; Jeg lover mig alt af Deres Venskab 
og af Deres Lyst at ophielpe Genier, som saa meget 
fortiene det som Møller, thi Naturen har i alt været ham 
gunstig. Vær De ham ligesaa gunstig som den, og alt vil 
gaae got. 

Tak for Deres herlige Vers og Prosa ved saa mange 
Leybgheder. Jeg læser dem alle med dobbelt Fornøyelse, 
da Forfatteren tillige er min Ven, og da han saa uforskrækket 
taler for den gode Sag. Skade, at Politiet der, som her, 
ey taaler Sandhed. Ogsaa jeg har paa dette Kapitel nogle 
Uleyligheder, der dog vel jevner sig, thi Fienden er ikke 
uovervindelig. Efter Deres Noter til Politiets Text længes 
jeg meget ^). Saameget^) er det, at alt nu er vilkaarligt, 
og at enhver indskrænkes til en Dommers Gotbefindende, 
der ofte ey veed, hvad han skal befinde. En ussel Frihed, 
En værre Straf end Censuren, thi der vover jeg intet uden 
et Afslag, men her vover jeg min Velfærd, naar jeg trækkes 
giennem Retterne for hvert Ord, som den ene Dosmer 
har Ret at klage og den anden at dømme over, efter 
Behag. 

Dog, manum de tabula. Jeg glemmer, at jeg er self 
Dommer, og at jeg læser min egen Text. Men jeg frasiger 
mig med Glæde dette Privilegium; Neppe skal jeg heller 
misbruge det. 


*) „Politie-Forhøret og Kiendeisen i Sagen ang. Visen: Hver Mand i 

Byen om Indtoget taler". 
'') Vist Skrivfejl for: Saavidt. 

Lev bestandig vel, i dette og: fleer Aar, det er niit 
Nyaars-Ønske og tillige mit daglige Ønske 

fra 
Deres Ærbødige Ven og Tiener 
Fasting. 

(Efter Orig. i Univ.-Bibl.) 


Fra Claus Fasting til P. A. Heiberg. 

Bergen 5*« Martii 1791. 

AUerhøystærede Ven! 

For de forrige Post tilsendte Bøger takker jeg paa det 
forbindtligste, og ikke mindre for den venskabelige Tilskrifl, 
der, som Tilskrift, gandske vist var uventet og ufortient, 
men som en Souvenir fra en saa kiær og agtet Ven, og 
som en nye Forsikring om Deres Venskab, ligesaa kiær- 
kommen, som den vil være mig uforglemmelig. Indtoget 
er skiønt, muntert og interessant; Arierne eller Sangene ere 
overalt herlige, og især Duetten pag. 27, Marianes Sange 
pag. 31, Eberhards pag. 35 og Marianes pag. 70. Salomon 
Joseph er. aldeles i Karakteren i Vers og Prosa, og Sere- 
naden pag. 66 inderlig løyerlig ligesom Prøve-Arien S. 44. 
Kantaten i Kongens Klub ^) er noget af det beste , De har 
skrevet, og af hvad der er skrevet. Surtout ved den An- 
ledning, hvor den positiv er den beste, jeg har seet, af alle 
Fødsels-, Indtogs-, et quotquot sunt. Kantater hos os og 
andre Stæder. Vidste jeg ikke. De var Poet tilforn, saa 
var dette Stykke nok at erklære Dem derfor. Politieforhøret 


^) Skrevet i Anledning af Kongens Fødselsdag den 29. Januar 1790. 

er paa eengang et Monument for Deres Vittighed og ved- 
kommendes Uvittighed. Et mavrere Forhør gives neppe 
her, hvor dog falder adskilligt. En Side af Deres Proto- 
kollation har meere Styrke, jeg vil ikke tale om Sprog og 
Eleganz (thi det bør man ikke engang fordre af Politiet, 
som har Privilegium at overtræde lige til Retskrivning og 
Elementer i sit Modersmaal), end alt, hvad der er dikteret 
fra den strenge Trefod, hvis Final maae opfyldes, ligemeget 
hvorledes Præmisserne ere. Hvor Partiet dog er ulige, naar 
Politie og Vittighed mødes. Underligt, at Ludvig den 14de 
taalte Boileaus Satire over Adelen, hvori forekomme tusend- 
gange grovere Ting end hos Dem og dog sande, hvori han trak- 
terer dem med un lache, imposteur, un traitre, un Scelerat, 
un perfide, un menteur, etc, hvor han mistænker dem for 
Horunger, ligner dem med Heste, etc. etc. Gandske vist 
vare en Hoben af disse behængte med Ordener, atqui 
ergo, efter Politiemesterens Slutning, un crime d'état Af 
Regieringen, som behængte dem istæden for at hænge dem 
(tilgiv dette Ordspil), og dog blev alt dette ikke paatalt af 
nogen, tvertimod belønnet, som det fortiente. Fiat appli- 
catio fra bon sens der til her. Men dette var og det op- 
lyste Siécle de Louis XIV, hvorimod vores brænder som 
en Tranlampe, som en Praase, et si . . (?), thi hvad ere nogle 
faa Lys for at trænge giennem saa cimmerisk et Mørke? 
Lad os antage for et axiom, at allesteds hvor man er klog 
og retskaffen j er Satiren enten velkommen eller til Over- 
flod. Et vist Beviis, at den fortienes, er at den hades; 
maatte alle Tosser eengang, til deres Beste, lære at begribe 
dette! Jeg kiender f. ex. ingen herligere Satire over Øvrig- 
hedspersoner end Æreporten i Storms Fabler, men jeg 
kiender ingen større Nar, end jeg ville være, om jeg til- 
egnede mig et Ord deraf, og dog kiender jeg desværre 

Narre, som ærgre sig derover. Saaledes i alt. Treffer 

Satiren mig, og jeg fortiener den (som. Gud bedre, alt for 

ofte er min Casus), tier jeg polidsk stille og lader, som det 

var min Naboe. Hvorfor giør den store Verden ikke det 

samme, som min lille Person kan giøre? Dog nok herom, 

da Papiret minder at slutte, og da De har andet at bestille 

end at læse, hvad De veed tusend Gange bedre. Lad mig 

snart læse noget fra Dem, og glem imidlertid ikke at elske 

Deres 

Ærbødigste Ven og Tiener 

Fasting. 

Tak for Møller! Jeg haaber vist, han vil glæde os begge. 
Alle Venner her leve vel. 

(Efter Orig. i Univ.-Bibl.) 


Fra kgl. Skuespiller Frederik Schwarz til P. A. Heiberg. 

Hamborg d. 23 May 1788. 

Kiere Ven! 

Jeg skulle have besvaret Deres ærede Epistel af 17. 
d. M., dersom jeg ikke strax med Tiirsdags Posten havde 
erholdet 5 Breve, hvoraf 3cle fordre prompte Besvarelse — 
Men jeg kiender Deres Gode Overbærelse og er vis paa, 
De ikke giør mig til nogen Brøde, at jeg ikke flux skrev 
Dem til. At min Reise har været meget behagelig, be- 
høver jeg ikke at sige Dem. Sang, Latter, Munterhed og 
Glæde sad heele Reisen hos os paa Vognen. — Saaledes kom 
vi til den Keyserlige frie Rigsstad Hamboi^; men om vi 
kommer saaledes til den Kongl. Residents -Stad Kiøbhvn., 
det maae Skiæbners Fader vide. Her kan Tiden ikke falde 
een lang, fornemelig naar man hai* Bekiendtskab, og dei^paa 

mangler det ikke mig. Her er foruden excellent Mad (gid 
Arends^) var her!) ombre chinoise, Marionetter, Schrøders 
Theater, ogsåa frie Promenade paa Gader og Volde, hvor 
man seer allehaande Næser, med og uden Paryk, og en 
svær Mængde Skutiy^ede — saa man næsten med Føye 
kunde, i Henseende til den lavere Klasse af Folk, kalde 
Staden: Das Land der Puklichten. Schrøder er særdeles 
Artig mod hans Broder i Konsten — hans Huus staaer 
mig aabent — og hans Bord er mit, naar jeg vil kome og 
æde — frie Adgang over alt i Comoedie-Huuset har* jeg — 
jeg er saare vel tilfreds med denne ellers bisare Krop — 
men Rosing og de andre Thaliæ danske Sønner 2) ere det 
ikke. Preislers Rygte fra den Tiid, han var her med sin 
Kone^), er her det sanmie, hvad Sk . . . Vognenes Lugt er 
i Kiøbhvn. Jeg vogter mig for at tale deres Sag, thi det 
kunde let hænde, at jeg kunde tabe derved, und das will 
ich nicht. Jeg har af Skuespil seet 1) Apothekeren og 
Doctoren, som havde, saavel hvad Stykket som Musikken 
angaaer, min fulde Bifald — Jeg troer, det vilde stærk 
Rivalisere med Landsbyepigen og Haandverksfolkene *). 
i) Bagtalelsens Skole . . . Schrøder udmærkede sig ene og 
aliene i dette Stykke i Sir Peters Rolle, de øvrige overgik 
ingen af vores Skuespillere. I Gaar saae jeg et Synge- 
stykke Der Schleier, som første gang blev opført — men 
alting var Sk . . . og ikke Talen værd. Gode Ven! jeg har 


') En anden kgl. Skuespiller. 

^) Rosing, Preisler og Saaby havde lige i Forvejen været i Hamborg 
på Gjennemrejse til Tyskland og Frankrig; se Preisler: Journal 
over en Reise igiennem Frankerige og Tydskland i Aaret 1788. 
I, 33 flg. ^ 

') Året i Forvejen, se hans Journal I, 33 og 39. 

*) Jvfr. Overskou: Den danske Skueplads III, 232 og 255. J 

vel loved Dem at bringe Stads med tfl Hende Selv^) — 
jeg har til den ende forespurgt mig c^ bragt i Erfaring, at 
det vel vilde beløve sig til en ^ å 30^-, og, miter uns gesagt, 
der er meere Fnug i min Kasse end Guld. Er der nu 
meere af det sidste i Deres, saa send mig en Anviisning 
paa Pengene, og jeg skal troelig besørge alting. Jeg veed 
ikke noget vigtigt at melde Dem — jeg vil derfor ende dette 
<hit Galop Epistel. Hils, om De faaer Tiid, min Kone — 
og om De seer Virtuosen Schall*), saa siig ham, at jeg 
tænker paa ham og Gesinde. Hils Deres elskelige mig 
ubekiendte Pige — og vær selv hilset fra Deres Ven 

F. Schwarz. 

(Efler Orig. i Univ.-BibL) 


Fra Niels Ditlev Riegels til P. A. Heiberg. 

Høystærede! 

Jeg burde for lang Tid siden have takket Dem for 
Deres herlige Brudevers ^) , som og for Gaven af Adelens 
Skiendsel i Deres Sangs Afstraffelse*). Men hvo arbeydede 
i Dannemark for at vente sig Tak? man maatte opæde 
tusende Familier, hindre tusendes Liv, udøse Kummer over 
tusende Siele, og da ende sin Løbebane med at svøbe sig 
ind i Guldklumper og blaae Baand, og efterlade de ranede 
Dynger til en langt dummere og nedrigere Afkom, da 


^) D. e. Heibergs forlovede. 

^) Formodentlig Komponisten Claus Schall. 

3) P. A. Heiberg skrev et Digt til Riegels's Bryllup 1790, se Chr. 

Thaarup; Peter Andreas Heiberg. 2. Udg. S. 171. 
*) Sigter til Heibergs Udgave af Politiforhøret og Kjendelsen i Sagen 

ang. Visen: Hver Mand i Byen om Indtoget taler. Denne Udgave 

var dediceret til Riegels. 

kunde man vente at faa Tak af Danske Slaver, at æres 
af dem. 

Bogtrykker Holm er i største Forlegenhed for at betale 
den idømte. Mulet ^), jeg haver aldrig været hans Fiende. 
Med Penge kan jeg paa Øyeblikket ikke hielpe ham. Mon 
det ædeltænkende Selskab, der tilbød Dem 150'**- 2), ikke 
skulde være at formaae til at laane Holm disse Penge imod 
min Gaution for 25'«^ quartaliter Afbetalning. Kiende De 
ingen, der vilde vise denne patriotisme? jeg hverken kiender 
eller anmoder nogen derom, thi iblandt Rige haver jeg ikke 
kundet finde Patrioter. Holm vil levere Dem en latinsk 
Afhandling fra mig, der sandelig haver kostet mig megen 
Umage. 

Næst Hilsen til Deres Hr. Svigerfader forbliver jeg med 

sand Høyagtelse 

Høystæredes 

tienstskyldigste Tiener 

N. D. Riegels. 

Nykiøbing d. 22 December 1790. 

(Efter Orig. i Univ.-Bibl.) 


Fra N. D. Riegels til P. Å. Heiberg. 

Høystærede! 

Hvad man kan bevise, tør man mindst sige. Jeg vilde 
ellers sige, at det nye Testaments Tider vare endnu ikke 


^) Han var bleven idømt en Mulkt på 200 Rdr., fordi han havde 
trykt Riegels's anonymt udgivne Skrift: „Julemærker fra Landet 
og Byen" (1790), og ikke vilde nævne Forfatteren (jvfr. Minerva 
4. Kvartal 1790, S. 263). 

^) Det Selskab, for hvilket Heiberg havde skrevet Visen „Hver Mand 
i Byen om Indtoget taler", tilbød at betale den Mulkt, hvori han 
idømtes, men Heiberg modtog ikke Tilbudet. 

komne. Der skabes daglig hos os af uhumsk Materie eller 
et Intet Ypperligheder, med Moses's Kiep eller en Tomme 
Stok opløfter man Havene. Eseler perorere og recensere, 
Præster ligesaavel som Propheter lig^e hos Horer. Naai- 
Stormænd Josvaiter byde Solen at staae, staar den, og 
Havene reyse sig og vige for deres Aasyn. Præsterne tage 
endnu det fedeste af Kirkens Gods, de 7 mavre Klør 
Leverandeurene opæde endnu de 7 fede. Ved Hoffet som 
i Ægypten fattes ikke paa Frøer og utøy. Morder Englen 
Adelsbanden gaar hveF Nat om og dræber den første- 
fødte, det er den fortiendte og dulige Borger, at ingen af 
hans Idrætter skal komme frem, og endelig ere vi begge 
Patrioter jo det Danske Folks Forsonings Buk, der skal 
bære dets Synder og af Aristocrater og Præster jages ud i 
Ørknen. — Men Spøg vil jeg lade fare. Hermed sendes 
Dem et latinsk Brev fra Videnskabernes Selskab i Stock- 
holm, som jeg udbeder mig af Dem paa Embeds Vegne 
oversadt paa Dansk in formå notariali og da give det til 
Her Boghandler Soldin, som skal indføre det i det Uge 
Blad, jeg vil udgive under Titel af Archiv for Sund For- 
nuft og Menneskeligheders (!) Rettigheder^). Vilde 
De vise mig den Tieneste at besørge dette første Nummer, 
naar Oversættelsen er tilføyet, til Hr. Soldin, da han kmide 
lade tvende Nummere følge med Subscriptions Planen strax, 
da Læserne strax kunde see, hvad de i Fremtiden hafde at 
vente. Vil de være MedArbeyder, skal De have Tak, og 
vil De læse Haandskrifteme igiennem, inden de trykkes, 
vises mig en sand Tieneste. Hils Deres gode Svigerfader, 

og troe mig stedse Deres sande Ven 

N. D. Riegels. 
Høyet d. 25 Martij 1795. 


') Udkom under Titel: Forauftens og Menneskehedens Rettigheder? 
Archiv. Nr. 1—8, Kbh.- 1795-97. 

Torde jeg udbede mig indlagdte'Blrev befordret til Hr. 
Soldin. Finde De det fornødent, følger mit Brev med til 
Oversættelse. Maaske er det best, at de begge aftrykkes 
in originali; i mit er vist Skriver Feyl, thi eurrente calamo 
tager jeg Extract af slige Breve. Jeg vil snart byde Dem 
noget Fransk fra den oflfendtUge Underviisnings Gomission i 
Frankrig, der mishandles jeg ikke for mine videnskabelige 
Opdagelser til Nytte for det borgerlige Liv, hos os udpibes 
jeg for sligt — vale et fave. De maae nok være paa Raad 
med hos Soldin, at alt i det første Nummer af Archivet 
kan komme paa sit rette Sted. 

(Efter Orig. i Univ.-Bibl.) 


Fra N. D. Riegels til P. A. Heiberg. 

Høystærede! 

En canonisk Helt maatte omtales i det canoniske Sprog. 
De er Aristocratemes kiereste Barn, Dem tugte de tidlig, 
mig derimod seypine de, lige til at true med Indførsel, slet 
ikke vil tage imod 4 doppelt Pant, og sligt er galt nok, 
hvor alt ligger af Penges Værd i Kom, og ingen rige Venner 
haver jeg. Tænk , man vil klæde mig nøgen af for 400^-, 
da jeg kan afbetale 50 d. quaiialiter og stille Pant. 
Hvilken Hiramsk Menneske Kierlighed! I en kold Biørns^) 
Barm kan ikke slaae et varmt Hierte. Naar Tiden tillod 
Dem det, kunde De vel tilskrive mig Dommene over min 
fierde Friderichs Historie 2), den legger mig i Graven, og 
det skyndelig, det er alt det, jeg veed om den. Det fore- 
kommer mig selv, som Christian den Anden ey er slet 


^) Ordspil på: Golbiørnsen. 

') Første Hefte al* dette Værk var udkommet 1794. 

forsvart ^), endog den bliver vist i Gonsistorium udpebet, 
siden trisser Baden som Samsons Ræve om med den bag i 
Buxeme antændt som en Brand og foraarsager blot en slem 
Stank. Mon Soldin ey er Aristocrat, mon han ey af disse 
lader mit Haandskrift først læses? hvad han bier efter, 
forstaar jeg ikke. Gak til ham og beed ham at trykke det 
første Nmnmer af Archivet, bestaaende 1) af Brevet om 
Midlerne at forekomme, at Folk ey levende begraves, 2) det 
Manuseript med Selskabets Brev, De have. Skynd paa ham, 
thi det er mig vigtigt, at dette sidste Brev af alle læses. 

Tænk, hvorledes Patrioten er i Dannemark den spe- 
dalske. Kammer Presidenten sagde, Østersøen syntes ikke 
fra Nooret^). Dette haver ingen Fald. Handtlangeren 
Gapitain Recke siger det samme, thi han haver over 2000 d. 
aarlig ved at yndes af Presidenten. Nu passer Recke paa, 
at jeg ingen Land-Maaler kan faae til at nivellere, at jeg 
ey heller kan faa Instrumenter, at hvor jeg vender mig til 
Mathematici ^). Recke er mægtig, han haver vist ikke Uret. 

Galilæus sagde. Jorden var rund, den hele rettroende 
Kirke var mægtig, hafde Ret — Hvo haver nu ret? Lev 
vel og tro mig stedse Deres sande Ven. 

Høyet d. 22 April 1795. N. D. Riegels. ' 

De vilde vise mig den Tieneste strax at besøi^e dette Brev. 

(Efter Orig. i Univ.-Bibl.) 


"^) Formodentlig i Riegels's „Skilderie af Christian den Anden**, som er 
den første Afhandling i 1ste Del af R.s „Smaa historiske Skrifter'*. 
Dette Værk udkom rigtignok først ved Nytårstid 1796, men 
Riegels kunde jo gjerne tidligere have sendt Heiberg de rentrykte 
Ark af sin Afhandlifig, som iøvrigt allerede i 1789 væsentlig havde 
været trykt i „Borger- Vennen*. 

2) Talen er om et Nor, vistnok på Falster, som Riegels vilde have 
udtørret. 

^) Noget er glemt. 

Fra N. D. Riegels til P. A. Heiberg. 

Høystærede ! 

Det ene Ord skal korne Dem dyrt at staae. De sagde, 
jeg skrev en læselig Haand. Mine Krage Tær skal forfølge 
Dem vaagende og sovende, Endtil De komme i Touren med 
at sende efter Aftale med Grouwelle ^) de franske Journaler 
og lærde Blade, der flyve omkring paa Deres Borde; send 
dem blot i en Convolut hver Løverdag Formiddag enten til 
Soldin i Myntergaden eller til Bogtrykker Holm. Tænk paa 
Araberens Ordsprog: den, som nægter en fortørket Vandrings 
Mand Vand, er en doppelt Manddraber — han dræber 
hin og sin egen Erindring af en forsømt Menneske Kierlig- 
heds Pligt. Er denne Sag ugiørlig, maa jeg tigge hos Andre, 
og skielv for mit af Tørst forstenede Aasyn, naar jeg 
kommer til Kiøbenhavn. Jeg skal electricere min Kone, 
hun Deres, og De skal da vist føle Stød eller Ovidius's 
ignis subter cutem, der hos David kaldes Kraft fra det Høye. 

Megen Bedrøvelse haver strømmet ind i min Barm, 
siden jeg saae Dem sidst. Døden frarev mig voldsom en 
flire Aars deylig Dreng. Min Kone, indhyllet i Tungsindig- 
hedens mørke Skye, syntes næsten at følge sin elskte Glut 
i Graven. — Jeg haver i mange Dage maattet, holde Sengen 
og haver saare faa Kræfter til at fuldføre dette Brev. 
Phebus er ikke min Ven, saadan som han er Adelens, han 
er deres accoucheur og beviser sin Ubiquitet, at han boer i 
Stiememe, de bære paa Brystet, for dem smile alt, for mig 
næsten intet. 

Om De lagde Deres bekiendte Patriotiskheden (!) for 
Dagen ved at samle Subscribentere til Noor Udgravningen? 


^) Den franske Republiks Minister i Kjøbenhavn, til hvem Heiberg 
stod i fortroligt Forhold. 

Deres Svigerfader tegner sig vist. Sæt andi*e gode Patrioter 
i Gang med samme Arbeyd. En heel Provinds som Amager 
vinder ved denne ene Udgravning, og kommer Udgravnings 
Compagniet i Stand, vare der i Lolland og Falster over 
trende saadanne Provindser endnu at vinde. 

Dog, hvor daarligt at vilde med Spaden vinde Lande 
— disse skal indtages med Bajonetten, thi denne er Viis- 
dommens og Almagtens Finger — men vist ikke Algod- 
hedens. 

Her have De Subscriptions Lister; betegn Grouwelle og 

de andre Franzoser deres Indhold, og de tegne sig snarere 

til Noorets Udtapning end hele danske Adelskab. Tael 

med Seidelin, med Land Inspecteur Zelmer, de kan som 

gode Mathematiker sige Dem, hvor let dette Foretagende 

er. Lev vel og tro mig stedse 

Deres sande Ven 
N. D. Riegels. 
Høyet d. 26 October 1796. 

(Efter Orig. i Univ.-Bibl.) 


Fra N. D. Riegels til P. A. Heiberg. 

Gode Ven! 

I min slemme Giikt maa jeg ofte bruge Draaber; send 
De mig nu og nogle ; jeg er gandske vis paa, at Deres Læge- 
midler vist vilde sætte mit Blod i Bevægelse. Tænk paa, 
jeg endnu intet haver læst af alt. Gommissionen over Tan- 
ker, Ord og Gieminger i Dannemark^) vedkommende. 


») Den i 1797 nedsatte Kommission, som skulde gjøre et Udkast til 
en Trykke-Anordning. 

Disse Guder paa Jorden rane fra Alherren alle hans Egen- 
skaber, lader ham blot til eget Brug beholde Retfærdigheden 
og Viisdommen. Quaternioniteme eller de, som antoge 4® 
Personer i Guddommen, bleve fordum haardt behandlede, 
maaske fordi de ey hafde Bestalning paa at træde sammen 
i en Gommission. I en Gommission af trende Personer 
blev jo Verden skabt, i en Gommission af 6 — Treenigheden, 
Adam , Eva og Slangen — blev jo Syndefaldet decreteret, 
atter i enCommissionaffem — Treenigheden, Maria, Tømmer 
Svenden Joseph — blev Forløsningen jo decreteret, den 
samme Treenighed, Pilatus, Bødlerne etc. blev jo den. der 
fortsadte sine Gommissions Forhandlinger over Lidelsen og 
Korsfæstelsen og skal jo, Pilatus undtagen, komme igien til 
Domme Dag og udgiøre et med vores Gommission over 
Skrivefrieheden og dømme det Menneskehge Kiøns Grd og 
Gieminger samt Tanker. See, hvor Guddommelig og ypper- 
lig er ikke Gommissions Indretningen. 

Min Autor Pen er for evig henlagt. Scalpeller vil jeg 
føre i dens Sted og giøre mine Anmærkninger med Blyant, 
dennes Brug er jo ikke forbudet. 

Om jeg kommer i Nærheden af Dem, skal vi dog have 
nogle muntre Øyeblik sammen. 

Send mig nu en heel Pacqve piéce, De kan jo faae 
dem ligr^saa gode igien. 

Med sand Høyagtelse er jeg Deres 

oprigtige Ven 

N. D. Riegels. 
Høyet d. 26 December 1797. 

Intet glæder mig mere end at komme Dem og Deres 
Svigerfader saa nær, at vore Begreber kan electriseres; den 
Lysning, deraf opkommer i vennehuld Omgang, er for mig 

8 

den eneste Glæde, jeg attraaer i denne sublunariske Myre 
Tue, hvor en Hof Snog kan giøre saa megen Tummel. 

(Efter Oiig. i Univ.-Bibl.) 


Fra N. D. Riegels til P. A. Heiberg. 

Et glædeligt Nye Aar! 

Det kan man vel ønske sine Venner hver Time paa 
Dagen, thi da dette Aarhundred er en Maaneds Due med 
at udklække Stater, kan man jo ikke vide, naar Nye Aar 
begynder midt inde i Aaret, og er De da meget vred over 
mit sildige Ønske, da giv 12 Dr. 3 $. ud til det Danske 
Cancelie, og den 17 January, Guds Doms Dag, bliver strax 
giordt til den første, den faar Rang, Gang og Sæde med 
Nye Aars Dage. Er dette vanskeligere for Cancelie Almagten 
at byde Tidens Strøm gaa tilbage end at befale over 
Naturens Kræfter, at der skal være Jomfruedom, hvor der 
ingen var i Mands Minde, at der skal være Lærdom, Guds- 
frygt, Dyd, hos den Stand, hvor det er lige saalænge siden, 
at der var noget sligt, ja hvor det er beviist, at der aldrig 
kan komme, saalænge Standen skal være hellig, besieles at 
den hellig Aand og ikke af sund, oplyst Fornuft. Nær 
hafde jeg ventet Dem herover for at oversætte nogle Skibs 
Papirer ved et Strandet Skib, hvis Ladning lod heel contra- 
band, det var ladt fra Tetens med Finanz Regnskaber for 
at føres over til Ganalen og Digerne, at stoppe Huller moil 
der, siden de saalænge have stoppet dem i Kiøbenhavii. 
Tak skal De have for tilsendte mange Bøger, og Tak skal 
De have , om De vil i dette Tilfælde være min Postmester 
og besørge denne Pacque efter sin Addresse til Utreckt 
Mere end 1 D. kan den, vel ikke koste derhen, jeg vilde 

gierne betale den franco til Stedet, med Skibsleylighed kan 

den vel ikke kon^ne fra Helsingør af. Lad Deres gode 

Svigerfader læse, hvorom Her Brez og jeg brevvexler. Her 

Brez, Secretair ved Natur Historie Selskabet i Utreckt, mener, 

at Luften kommer ikke videre ind i de dyriske Legemer 

fra Overfladen af, end at den blot berører NerveEndeme 

og saaledes opvække[r] Følelse af Kulde og Varme. Jeg 

derimod haver med anatomiske Grunde godtgiordt, at den 

varme Luft trækker i Damp indsvøbt ud af Legemet, og 

at den koldere udvændige Luft igien trænger sig ind. Nu 

er Spørgsmaalet, om denne Friction af varm og kold Luft, 

som stedse haver Sted i Legemernes HuudHuUer, ey gierne 

kunde opkomme en sagte electrisk Strøm, og om electrisk 

Materie kan kaldes andet end Ilden opkommet af den 

koldere Lufts Gniening paa den varmere. Kold, paastaar jeg, 

er al Luft — dennes Gniening og Giæring frembringer aliene 

Ild og Varme. Gaz-azote, Gaz aeide carbonique, Gaz oxygéne 

ere alle i deres rolige Tilstand kolde, ja endog meddele 

Blodet indaandet af Lungerne meget Kulde. Hvor gierne 

ønskede jeg herom at kunde tale med Deres Svigerfader. 

Sidst iMay Maaned haaber jeg at kunde slip[p]e desangaaende. 

Hollænderen skal dog stride med Natuur Grunde, ikke med 

Bog Grunde, hentede hos Boerhave og Gaubius, der begge 

vare Bog Helte, men ikke Dyr Granskere. 

Nu til Slutningen et alvorligt Nye Aar. Jeg ønsker 
Dem Lykke til at erhverve sig Balles Ærlighed og Hellig 
\'æver Aand med tilhørende Gewant af phosphorisk Glands. 

Jeg ønsker Dem Moldenhauers Trofasthed, Foragt for 
alt Stort og Smiger, hans og Kones Kydskhed. 

Jeg ønsker Dem Hornemans Dybskuenhed og Iver for 
Videnskaberne. 

Himmelen sende Dem Miinters ordentlige StudereMaade, 

mandige Siel og af de foragteligste Ting Honning trækkende 
Kraft. 

Guderne giøre Dem deelagtig i Eggers' Blyefærdighed 
over egen Roes, hans varme Følelse af hans Kundskabers 
Ringhed og ubetydelige Vægt i Europas's (!) Bestyrelse. 

De underjordiske Incubusser sende Dem SkibsPapirer i 
Mængde, og omsider 50000 rdr. Lad Naturens Orden til- 
dele Dem varig Sundhed og et fornøyet Sind , der er Ari- 
stocratemes Rotte Krudt, og troe De mig med ury^elig 

Høyagtelse Deres 

hengivne Ven 

N. D. Riegels. 
Høyet d. 17 Janu. 1798. 

(Efter Orig. i Univ.-Bibl.) 


r 

Fra Bogtrykker Chr. Iversen i Odense til P.A.Heiberg. 

Odense d. 15de Decbr. 1791. 

Det glædede mig usigeligen at see mig beæret forrige 
Postdag med et Brev fra Deres Velædelhed, hvis personlige 
Kiendskab jeg længe har ønsket og haaber at naae, saa 
snart jeg igien kommer til Kiøbenhavn. 

De befalede 2 Exemplarer af Dramaturgien ^), saa ^^dt 
den er udkommet, skal, saa vel som Fortsættelsen og hvad 
der udkommer imod samme, blive Dem sendt med agendes 
Post under Hr. Hans Melchiors Gouveii, som boer paa 
Rosengaarden N° 104. 


^) „Dramaturgie" (med to Fortsættelser) udkom i Slutningen af 1791 
og Begyndelsen af 1792 som et Tillæg til „Fy ens Maanedsskrivt" 
og indeholdt en Række, til Dels stærkt raillerende Anmeldelser over 
de nedenfor omtalte tyske Forestillinger i Odense. Skriftet tryktes 
hos Iversen, men havde ikke ham til Forfatter, skjønt det en Tid 
antoges. 

Da Deres Velædelhed interesserer Dem for det drama- 
tiske Fag, saa giør jeg mig en Fomøielse af, herved at give 
Dem en Uden Efterretning om disse dramatiske Løyier i 
Odense, dog ikke til Bestemmelse for Trykken; thi 
jeg har Ulykker nok alligevel. 

For omtrent 3 Aar siden overtalte nogle borgerlige 
Venner mig til at giøre en Plan til et dramatisk Selskabs 
Oprettelse, saasom nogle havde saa stor Lyst til at agere, 
og man tiltroede nogle af disse meget Talent. Paa den 
Maade blev jeg da uskyldigviis Stifter af dette Selskab. 
Man foresadte sig, at ingen af Noblessen skulle faae Deel 
deri, saasom disse ved andre Leiligheder havde viist, at de 
saa let forstyrre andres Fornøielser. Men det varede ikke 
længe, førend de vidste at giøre sig Partie iblandt os og 
derved at komme med ind i Selskabet, een efter den anden. 
Den første Vinter vare de meget artige, og nogle af dem 
have bestandig viist sig som Selskabets sande Venner, men 
andre derimod tilkiendegave efter Haanden den Ubehage- 
lighed, det var for dem at paatage sig Roller med blandt 
Borgerlige og at encanaillisere sig med dem i eet Parterre, 
hvor ingen Loger eller noget giorde Forskiel. Imidlertid 
torde dog ingen offentlig yttre sit Mishag, og alting gik sin 
jevne Gang indtil imod sidste Foraar, da vor StiftsAmt- 
niand*) (som ogsaa var i Selskabet) havde den Ubehage- 
lighed, at Bosniak Lieutenant Flindt, i Følge med en Lieu- 
tenant Broktorfif, paa ofifenligGade blev hesselig udskieldet (!) 
— som han dog siden forligtes med ham om. Begge disse 
Officierer vare ikke i det dramatiske Selskab; men da de 
bleve forsadte til andre Regimenter og havde faaet deres 
Depeche, ansaaes de som Fremmede, og kunne da ikke 


') Hans Navn var Fredrik v. Buchwald. 

Dem. Indlagt følger atter noget didhen hørende. De noble 
Herrers Ondskab imod mig gaaer nu næsten til de nedrigste 
Streger, man kan tænke sig (De begriber nok, at det er 
Tydskernes Protecteurer, jeg her taSer om), og det lader, 
som at al den Galde, de ikke have kunnet udøse paa 
Colbiørnsen og Heibei*g, skal nu udtømmes over Iversen. 
Hørte De, med hvilken Gift de Folk tale om deres fornær- 
mede Høihed, saa maatte De troe, at vi levede endnu før 
Souverainitetens Indførelse. Da jeg er eene deres Trueslers 
Formaal, og Stiftsamtmanden er å la tete for de Herrer, 
§om nu vedkiende sig at være det tydske Skuespils Inten- 
dence, har jeg fiiret af hidtil saa meget som mueligt, men 
dette hielper ikke, og nu vil man sige, at StiftsAmtmanden 
vilde om mueligt have min Avis ^) ganske needlagt. Jeg kan 
ikke troe, det er sandt, og naar saa var, maatte jeg dog 
see mig om efter anden Retfærdighed, som Vedkommende 
dog kunne forestille sig. Havde jeg ikke Kone og Børn, 
skulde jeg snart tage Sagen paa en anden Foed, imidlertid 
, er dog min Taalmodighed nær ved at briste — jeg kunde 
derfor ikke heller bare mig i min Avis idag^) at anføre 
Deres Velædelheds Voner og Vaner og at legge til: „at Hr. 
Heiberg maatte takke Gud , at han skrev denne Gomedie i 
Kbhvn. og ikke i Odense i denne Tid." Men apropos, er 
dette Stykke trykt, da beviiser De mig et sand Venskab, 
om De vilde have den Godhed at sende mig et Exemplai' 
med første ridendes Post. Er det derimod ikke trykt 
endnu, saa gav jeg meget til, at jeg var i Kbhvn. for at 
kunne læse det i Manuscript. — Var der ikke lis i Beltet, 
jeg troer, at jeg da gierne reiste imorgen den Dag til Kbhvn. 
for at læse et Stykke, som jeg med Grund venter mig saa 

' ■■■ ■■■-■ »■■ 

^) Se forrige Anm. 

^) Bemærkningen står i Avisen for den 13^© Januar. 

meget af og udentvivl maae indeholde en sand Balsom 
for vore stolte, herskesyge Voner, hvoraf nogle ere utaale- 
lige og selv af andre fornuftige brave Mænd blandt Fyens 
Noblesse nævnes med Skuldertrækken. 

Jeg længes meget efter at see et Par Ord fra Dem, og De 
forbinde mig meget, om De vilde beære mig med alt, hvad 
der kommer fra Deres Pen i denne Tid, være sig om Skue- 
spil eller Voner — disse sidste have giort mig halv forrykt, 
ja saa forrykt, at jeg troer, jeg giør dem tilsidst reent 
galne, og det haaber jeg, de skulle blive, inden jeg slipper 
dem, saafremt Himlen kun forunder mig Koldsindighed. 

Lev De altid vel, til Skræk for alle Narrer! 

Med sand Høiagtelse er jieg 

Deres Velædelheds 

Odense ærbødige Tiener 

d. 14. Jan. 1792. G. Iversen. 

(Efter Orig. i Univ.-Bibl.) 


Fra Chr. Iversen til P. A. Heiberg. 

Velædle" Hr. Heiberg! 
Værdige Ven! 

Saa ganske som vor Tænkemaade sympathiserer, saa 
inderligen glædede mig og Deres sidste ærede Skrivelse. 
De har fuldkommen Ret, Kulden dræber alt Kryb. Jeg har 
selv i denne Tid seet her de kiendeligste Exempler derpaa. 
Narrerne skamme sig nu og tie i det mindste med deres 
Truesler. Men havde Himlen ikke bevæbnet mig med en 
skikkelig Portion Koldsindighed ved disse Omstændigheder, 
saa maatte jeg enten have ærgret mig en Guulsoet paa 
Halsen eller ved Hielp af Stokken nødt een eller anden til 
at følge mig til de Meklenborgske Grændser, for der at 

slaaes in optima fonna, som Cavalierer hør og bør — thi 
ved anden Indbydelse veed De nok, at ingen Cavalier slaaes 
med en Borgerlig, da disse ikke ere Tournierfahige. Jeg 
valgte det bedste, blev hiemme og loe af dem. De maae 
vide, at jeg endnu ifior var saa nøje lieret med alle disse 
velbaarne Herrer Voner, at de courede mig, istedet for jeg 
burde have giort det — som Skik og Brug er. Men Bladet 
har bansadt vendt sig, siden man blev overbeviist, at jeg 
ikke var den, der vilde krybe for at giengielde deres Cour. 
De trængte den Tid til mig, fordi jeg var naragtig nok til 
at angive Tonen for deres Forlystelser, og jeg trænger. Gud 
skee lov! ikke til dem. 

En Anecdote maae jeg dog fortælle Dem. I Anledning 
af det, jeg havde meldt i min Avis om Deres Voner og 
Vaner, skulle jeg have haft en Notarial Requisition, men 
det gik ind igien, ventelig fordi een af dem skulde have 
sadt sit Navn derunder, som de dog nok skammede sig for. 
De naadige Herrer sendte mig altsaa Politiemesteren paa 
Halsen, som i et meget ængsteligt Promemoria spurgte mig, 
hvad jeg nieente med og sigtede til med det Udtryk: 
at Hr. Heiberg maatte takke Gud , at han skrev denne Go- 
moedie i Kbhvn. og ikke i Odense i denne Tid? Jeg gav 
ham følgende Svar: „Det, jeg skrev, det skrev jeg af mit 
Hiertes Fylde, som Ven af Hr. Heiberg, efter min daværende 
egen Følelse, uden Tvetydighed, ganske ligefrem efter Bog- 
staveiTie; og ifald noget Individuum virkelig skulle incom- 
modere ham med Klage, udbad jeg mig Klagen skrivtlig, 
og da kiendte han vel det Kongl. Rescript, der bestemte 
Skribenters Pligter og Rettigheder*" . — Siden den Tid har 
jeg saa intet videre hørt til, hvorledes mit Svar har op- 
bygget Vedkommende. De tilladte 3 Maaneder have de 
tydske Gomoedier nu passeret, og nu have de begyndt paa 

2 friske Maaneder. Men Tilløbet begynder allerede at 
minske stærkt. Imidlertid overøses Skuespillerne saaledes 
med Velgieminger af Noblessen, at man kan sige, den vir- 
kelig giør sig til Nar for Comoedianteme. At Actricerne 
især giøre Lykke baade hos unge og gamle Narre, kan De 
da let forestille sig. Een af Acteurerne har allerede taget 
Borgerskab her som Dragoner, som var meget ukiert at 
høre paa de høie Steder, hvor man tilforn havde haft ham 
til Bords. Men endnu verre ærgrer man sig over den Op- 
dagelse, her er giort, at Directeuren, Hr. Friebach, er en 
Sh-æddersvend fra Berlin, som er opdaget ved andre her 
værende Skræddersvende, der have arbeidet paa Verksted 
med ham. Han foregav ellers at have studeret, og hans 
Kone var en født Baronesse. Vind giøre de overalt i en 
Pokkers Tid, som alle Tydskere. — Men det er Tid, at 
jeg slutter med dette Væv. 

Lev De altid vel, og und De mig stedse Deres Venskab, 
som jeg sætter saa megen Priis paa. 

Med sand Agtelse er jeg Deres Velædelheds 

ærbødige Tiener 

C. Iversen. 
Odense d. llFebr.92. 

P. S. Saasnart det første Bind af Deres Skuespil blive 
færdige, da beder jeg for alting at sende mig samme strax, 
og uagtet jeg ikke meere befatter mig med Boghandelen, 
skal jeg med Fornøielse sørge for Afsættelse her, saa meget 
som mueligt. 

(Efter Oiig. i Univ.-Bibl.) 

Fra Chr. Iversen til P. A. Heiberg. 

P. p. 

Høistærede! 

Med megen Forbindtlighed har jeg af Deres Godhed 
modtaget Ghinafarerne og læst samme med sand Fornøielse. 
Jeg laenges usigeligen efter at see Deres samlede Skuespil, 
hvorefter mange med mig ere begierlige. 

I Henseende til de Tydske Comoediantere og Consorter 
har jeg haft den herrligste Satisfaction, hvoraf De maaskee 
allerede har spurgt noget, men hvis sande Sammenhæng 
jeg dog bør fortælle Dem. Først seirede jeg, Gud skee lov! 
over alle de noble Herrers endnu noblere Projecter til min 
Ruin, og tilsidst blev endog min Avis autoriseret af Can- 
celliet, som man ellers havde lagt Plan til at ville have 
undertrykt. Dernæst blev omsider Satans Rige ueens, og 
Følgen deraf var et Optog paa Gomoedien, hvis Raskhed 
jeg neppe havde tiltroet Odensees Lidbyggere. Madame 
Rosenau, den bedste Actrice, de havde her, tog med sm 
Mand Afskeed fra Banden formedelst Uenighed. Kotzebues 
Kind der Liebe skulde nu gives, i hvilket Amalies Rolle 
just var en af Mad. Rosenaus TriumpfroUer. Derimod be- 
stemtes nu denne Rolle for en Madame Striegler, der stod 
stærk under Stiftsamtmandens Protection, men ikke duede 
til denne Rolle. Kammerherren Juel fra Thaaesinge, der 
tilforn af St. A. var overtalt til at forskrive de tydske Go- 
mediantere, og til Uden Held for sin Pung havde med sin 
Svoger von Krogh fra Leutved paataget sig en Slags Inten- 
dence over Skuespillet og derimod forbunden sig til at svare 
det hele Personale til deres reglementerede Gage, samt 
Friebach til reen Fortieneste den Summa 1000'^-, udløst 
dem af Gielden i Gluckstadt, Altona og Elmshom, ønskte, 

at Mad. Rosenau skulde spille Amalies Rolle som Giæst- 
rolle. Hun var villig dertil, men en Nar, som hedder 
Garnier og styrer den hele Godille, da Hr. Friebach som 
Dlrecteur blot figurerer, vilde ingenlmide tillade dette. Juel, 
som følte, at dette var den mindste Føielighed, de skyldte 
ham, beklagede sig om Torsdagen paa et Bal over denne 
egensindige Uartighed, og et halvt Hundrede Personer op- 
sadte nu en ordentlig Supplique til Hr. Friebach om 
at unde dem den Fomøielse at see Mad. Rosenau i Amalies 
Rolle; men Hr. Garnier gav som Fonnand et impertinent 
Svar derpaa, hvortil alle de andre refererte sig — og denne 
samme Garnier havde Onsdagen forud faaet en ganske an- 
seelig Benefice. De undrer sig nu vel over, at disse Land- 
strygere torde trodse et heelt Publicum; men Deres For- 
undring falder bort, naar De hører, at Garnier, Friebach 
og hans Kone ogsaa vare de meest protegerte af St. A. og 
jevnlige Giæster ved hans høie Bord. Forestillingsaftenen, 
om Fredagen ^), kom nu ; Huset var saa fyldt som mueligt, 
og Seign^ Garnier havde den Impertinance at træde frem 
for, i en meget vel studert Tale, at forkynde Publicum, at 
de ikke fik Mad. Rosenau paa Theåtret. Ligesom han 
nævnte det ulykkelige Afslag, blev saa almindelig istemt 
med Piben og Trampen, at Hr. Garnier forstummede, og 
et Ghor af alles Munde tordnede Navnet Rosenau. Endelig 
kom Garnier igien lidt til Lyd, bad Gud fordømme sig paa, 
at naar Mad. Rosenau kom paa Theåtret, sadte han ikke 
sin Fod der meere — og Echo svarede: Schurke, zum 
Te uf el! Hr. Garnier fik ikke Tid til at giøre en Gompli- 
ment for denne gode Anviisning, førend Friebach kom 


') Den 24«Je Februar 1792. En Fremstilling af Begivenhederne på 
denne Aften, der ganske stemmer med Iversens, haves i den før 
omtalte „Dramaturgie", (anden) Fortsættelse S. 15 flg. 

freni, bleeg som et Liig, bad om Lyd, man taug; men saa 
snart han kom til Afslaget angaaende Mad. Rosenaus Op- 
trædeise, begyndtes strax det forrige Trampen og Raaben. 
Nu kom Mad. Friebach, trak sin Mand til Side og begyndte 
at græde. Det hialp ikke. Trampen og Raaben nødte 
dem endeligen til at lade Teppet falde, og nu gik alle Til- 
skuerne uden at see Stykket, som de dog siden spillede for 
endeel Skomagerdrenge og andre, som de alle lode frit 
gaae ind. Nu troede man, at alting var ude, men hvad 
giør ikke Tydskerne for Penge! Om Mandagen giorde 
Garnier Afbigt paa Theatret, og Mad. Rosenau spillede 
den forlangte Rolle*). Man blev da for saa vidt igien for- 
sonet med Skuespillerne. Men Skuespillets høie Protec- 
teurer ere ganske totaliter faldne med hinanden. — Dog, 
det er Tid, jeg hører op. Lev da vel til en anden gang! 

Ærbødigst 

G. Iversen. 
Odense d. 10 Mart. 92. 

Horsens skal nu være det første Sted, som efter Paaske 
skal hiemsøges af tydsk Gomoedie. Friebach er idag reist 
derhen, for sin Person. 

(Efter Orig. i Univ.-Bibl.) 


) Det hedder i „Dramaturgie" »om denne Skuespillerinde: ^Madame 
Rosenau var dette Theatei*s Ære, og virkelig for god til at sættes 
i Ligning med de fleste andre. Naar de fleste andres Spil var 
det fuldkomneste theatralske Markskrigerie, var hendes den reene 
simple Natur og Sandhed, og ligesaa meget som hun udmerkede 
sig paa Theatret, saa moralsk god og agtelsesværdig var og hendes 
Opførsel uden for Theatret, som Moder og Ægtefælle. End ikke 
mindste Skin af Medisance har kunnet hefte sig paa hende. ** 

Fra Knud Lyne Rahbek til P. A. Heiberg. 

Du er formodenlig kommen efter, at det Notabene, 
der sælges hos Berlings^), er en forandret Udgave, hvori 
(lu ikke længere angives for Theaterovei-sætter, og hvorpaa 
altsaa dit Avertissement'^) ikke er passende, ligesom det og 
nu er urigtigt, at dette NB. i Tilskueren 3) siges at omsnige 
sig i Mørket. I denne Anledning saa velsom i Henseende 
til den ny Uskik at lade en saadan Paskiil give en anden 
Pamphlet Slæbetog for at bugsere den ud i Publicums 
Hænder*), agter jeg i næste Tilskuer, der udkommer i Dag 
^"^ Dage, at forklare mig; med mindi*e du selv derom i Til- 
skueren vilde yttre dine egne uforgribelige Tanker, hvilke 
vilde være mig dobbelt velkomne, især hvis de indeholdt 
en liden Opfordring til at forklare mig over den heele Sag, 
hvorover jeg des friere kunde expectorere mig, siden jeg i 
nogle Biting dissenterer fra dig. Dersom du agter at svare 
andensteds, saasom i pol. og phys. Magazin, eller hvor det 
nu kan være, da lad mig det med et Par Ord viide, paa 
det jeg kan passe at blive i Haanden saa længe, til du har 
lagt mig de Mennesker Prise. Ved samme gode Leilighed 


M , 


Notabene ved Hr. Translateur Heibergs Klage til Publikum over 
Skuespil-Direktionen. Kbh. 1793". Piecen var skrevet til For:^var 
for Theaterehefen Grev Ahlefeldt, som var stærkt angrebet af 
Heiberg (i ^.Subscriptions-Plan" til tredie Bind af hans Skuespil) 
på Grund af hans Forhold over for det af Heiberg indsendte 
Stykke: Hofsorgen eller Testamentet. 

-) I Adresseavisen for 1793 Nr. 230. 

') Den danske Tilskuer for 26. Septbr. 1793. 

*\ Hvorledes Forfatteren til den nævnte Piece benyttede Lejligheden 
til at bringe en tidligere af ham udgivet Piece („Sund Sands til 
Eftertanke, Danmarks Forsvarsvæsen angaaende'*) ud blandt Folk, 
er oplyst i Den danske Tilskuer for 30. Septbr. 1793 S. 618 flg., 
samt i Heibetg's Skuespil HI (1794), S. 43. 

kunde du lade mig faae min Churchill ^) tilbage , hvis du 
ikke bruger den længer. Levvel og hils din Husti-ue 

fra 

Din Ven Rahbek. 
Bakkeh. d. 27 Sept. 1793. 

Apropos! du kunde vel ikke have Lyst til at overlade 
et privat Theater*) din Hofsorg at opføre engang i Vinter, 
under Betingelse naturlig viis, at Manuscriptet blev dig um is- 
brugt og ubeskadiget tilbageleveret. At det ikke skulde blive 
ilde spilt — skiøndt vi er kun Mandfolk — , derfor staaer 
jeg dig inde, og jeg vilde saa gierne see det engang, hvor- 
til under den nærværende Onde Stiernes Indflydelse kun 
er liden Udsigt ved det oflfenlige Theater. Veed du for- 
resten, at Saabye skal have faaet din Aberwitz^) at lære, 
og at det altsaa synes, dine Vonner og Vanner skal igien 
for en DagV — Hvis du spiller paa Ahlefeld og Nota- 
benisten, da spil ikke for stærkt, saa du sprænger Ballen 
i Stæden for at giøre den. Vale, fave! 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Dersom du, kiære Heiberg! kunde levere Overbringeren 
den Hofsorg, dn var saa god at love mig, skulde jeg med 
det første kunde udbede mig din Nærværelse ved en taalelig^ 
Forestilling deraf. Tak imidlertiid, fordi du vil betroe os 


1 

') Charles Churchill, engelsk Satiriker (1731 — 64). Heiberg bearbejdede^ 
senere et af hans Digte på dansk under Titelen: Selvstændigheci 
(trykt første Gang i ,,For Sandhed'' I, 213 flg.). 

2) Det dramatiske literære Selskab. Videre om denne Sag nedenfoi-. 

3) En Figur i „De Vonner og Vanner". 

den. Finder denne Sæddel dig ikke hiemme, da vær saa 
god at lægge Stykket hos Schultz. 

I det Brev, du var saa god at sende mig, er uden 
Tvivl indløbet en Urigtighed, thi den Udgave af Notabene, 
hvori du kaldes Theateroversætter, er neppe offenlig solgt; 
jeg har derfor paa min egen Haand berigtiget dette, dog 
saa at, om den virkelig er solgt, og om du virkelig har 
kiøbt det Exemplar, hvortil dit Svar passede, dog ingen 
Ting er forseet. Jeg vilde blot betage de Herrer alle 
Formalitets Chicaner. løvrigt har jeg nyttet denne Leflig- 
hed til at see lidt ind ad Dørren til Ahlefeldt. 

Levvel og hels din Hustrue 

fra Din Ven Rahbek. 

Bakkeh. d. 1 Oct. 1793. 

(Efter Orig. i Univ.-Bibl.) 


Fra K. L. Rahbek til P. A. Heiberg. ^^ 

Kiære Heiberg!' 

Efter en Række Udsættelser, først foraarsagede ved 
Princessens ^) Død, hvor ovenpaa det syntes upassende for 
de Skrøbeliges Skyld, om man opførte et Stykke af 
den Benævnelse, siden ved enkelte Spillendes Forfald og 
Fraværelse, have vi omsider Torsdagen d. 14 hujus den 
Fornøyelse at opføre din Hofsorg. At vi inderlig ønske 
din og din Hustrues Nærværelse ved Forestillingen, maae 
give dig den Formodning, at vi i det mindste haabe ikke 


») Prinsesse Marie Louise, Datter af Kronprinsen, f. 19. November 
1792, t 12. Oktober 1793. 

9 

at mishandle Stykket^). En formelig Indbydelse til begge 
faaer du paa Onsdag Morgen; kun for at forvisse os, at 
ikke noget foregaaende Engagement skulde berøve os eders 
Nærværelse, skriver jeg dig herved — som det paa nyt 
Dansk hedder — foreløbige n til. At vi kun ere Mand- 
folk, der spille, veed du; imidlertiid haaber jeg, efter 
Prøverne at dømme, du med disse ikke skal blive util- 
freds ; kun maae jeg i Forveyen forberede dig paa, at Mad. 
Ehrenpriises Steddatter ikke bliver saa lang, som hun efter 
Stykket skulde være, da jeg troede, du heller saae en god 
end en lang Charlotte; da jeg forresten gierne kunde have 
opvartet med een, mod hvem vor Skuepladses Store Elsker- 
inder ikke kunde holde Maal. 

I øvrigt ønskede jeg gierne at vide, hvordan du vilde 
have Stram ^) klædt; samt om Skrædderen^) ikke til sine 
sorte Underklæder bør have de omtalte Støvler paa; det 
seer i det mindste efter mine Tanker skrædderligst ud. 
Hvis jeg i Morgen Eftermiddag hos Schultz fandt et Par 
Ord herom, skeede mig en sand Tieneste. 

Vale,, fave t. t. Rahbek. 

Bakkeh. Mandagen d. 11 Nov. 1793. 

(Efter Orig. i Univ.-Bibl. ») 


^) Heiberg bevidner selv Stykkets ^ mesterlige Udførelse'' (Skuespil IH 
(1794), 53). 

^) Figurer i Stykket. 

^) En officiel Indbydelse til Forestillingen, udstedt den 12. November 
af Rahbek som Direktør for det dramatiske literære Selska±> , be- 
vares samme Steds. 

Fra K. L. Rahbek til P. A. Heiberg. 

Kiære Ven! 

Da du har den Godhed at overlade til mig at be- 
ramme det omtalte Møde, ønskede jeg det helst Freedag 
Aften efter 5; da jeg tillige skal bringe Beskeed, om Bispens 
Sabscriptionsplaher have ynglet, hvorpaa jeg næsten tvivler. 

I øvrigt har jeg at lade dig viide, at det bevidste dra- 
matiske Selskab i Dag 8 Dage spiller din Hofsorg igien til 
vor Liebenbergs ^) Afskeed, som nok paa Freedag kommer i 
Børnehuset, NB som Præst. Du ønskede sidst et Par Bil- 
letter til Damer, og jeg bekiændtgiorde dig Vor Indretning," 
at vore Tilskuere nemlig skulle indvoteres i Forveyen; vil 
du nu have den Godhed at lade mig inden Løverdag viide, 
hvo disse tvende kunde være, skal jeg i denne Anledning 
besørge det fornødne. 

Forresten veedst du naturligviis, at min stakkels Minerva 
er bleven Enke 2), og at jeg altsaa har maattet tage hende 
i Huuset igien. Da jeg nu tillige har hendes yngre Broder 
Tilskueren at forsørge ^ som jeg nødig vilde lade miste for 
sin Søsters Skyld, seer jeg mig nødsaget at anmode mine 
og mine stakkels umyndige Børns gamle Venner om en 
ringe Assistance; og da det nu for ikke længe siden har 
behaget den Høyeste ved en bliid og salig Henfart at bort- 
kalde den elskelige Førstefødde ^) , thi er det min tienstlige 


^) M. F. Liebenberg, senere kgl. Konfessionarius. 

») Idet Pram var fratrådt Redaktionen og havde ovei'ladt Rahbek 
den; se Rahbek's Erindringer IV, 247 flg. 

3) Jeg kan ikke tænke mig, at Rahbek ved dette Udtryk kan sigte 
til andet, end at Heiberg, efter at have udgivet to Bind Skuespil 
på eget Forlag, måtte, for at dække det Tab, han havde lidt her- 
ved, foreløbig opgive at tænke på en Fortsættelse og sælge hele 
Oplaget til Bogtrykker Schultz. I 1794 udkom dog 1ste Hefte af 
3<iie Bind, men så heller ikke mere. 

9* 

Begiæring, om der ikke blandt hans Efterladenskab torde 
kunde findes noget, der kunde komme mine kiære Smaa 
i deres nærværende Forfatning til Nytte. 
Lev vel og hels din Hustrue 

fra din Rahbek. 

Onsdag d. 29 Jan. 1794. 


Fra K. L. Rahbek til P. A. Heiberg. 

Kiære Heiberg! 

Megen Tak for det tilsendte Stykke, hvoraf jeg tilfor- 
ladelig med Glæde giør Brug, kun ikke just i de nær- 
værende Dage, da man behøver en mild Stemning mellem 
Folket og ikke bør, det jeg troer, give det andet end 
usyret Brød at æde^). Af samme Aareag kommer Robes- 
pierres Decret, skiøndt det, som du veed, er afsat, og 
skiøndt det ubeski-ivelig godt vilde hielpe paa min Udgiver- 
tarv, ikke før i næste Maaned; jeg frygter, det ellers vilde 
synes, som man alt for graadig greeb Regieringens nu- 
værende Trang til Popularitet og vor Vished paa at kunne 
skrive alt, hvad Lovene tilstæde. 


') Det Stykke, der tales om, er uden Tvivl den Artikel af Heibei-ir. 
som under „Simon Sandrues " Navn indrykkedes i Den danske 
Tilskuer for 17. Marts, og hvori han fremdrog den uanstændige 
Adfærd, to Udlændinge havde vist under Christiansborg Slots 
Brand den 26. Februar. Som bekjendt, følte den engelske Mi- 
nister i Kjøbenhavn, Hailes, sig truffen af Artiklen og anlagde Sa^' 
mod Rahbek som Udgiver af Tilskueren, men Rahbek, hvis For- 
svar førtes af Schønheyder, blev frikjendt af Hof- og Stadsretteii. 
Se Rahbek's Erindringer IV, 272%., og med Hensyn til oven- 
stående Brev især S. 276— 77; jvfr. E. Holm: Danmark-Norges uden- 
rigske Historie 1791-1807 I, 111 flg. 

Kunde* du derimod fra Grouvelle forskaffe mig Robes- 
pierres sidste Tale, item de omtalte Morningchronicles, 
skeede mig en stor Tienéste, thi de Aviser, jeg har, er the 
London Chronicle, der vist nok synes at være et upartisk 
Blad, men neppe saa interessant som det andet; man 
kunde altsaa godt bruge det første til at plukke op og det 
andet til at sætte Smag derpaa. 

In luctu publico^) spiller Borups Selskab ikke før Ons- 
dag otte Dage. 

Kan du skaffe mig noget af det ombeedte, da hav den 

Godhed at lade mig faae det jo før jo hellere. Paa Fredag 

eller Løverdag skal det til Takke tilbageleveres. Hels din 

Hustrue fra 

Din Rahbek. 

Bkh. d. 4 Mart. 1794. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Citoyen ami! Je te préviens qve tu me ferois un 
plaisir bien sensible en arrangeant les choses de la sorte 
qve tu me pourrois au commencement de la semaine pro- 
chaine, pour trois ou qvatre jours seulement, procurer les 
gazettes parisiennes de ces jours passez, et les numeros du 
bon vieux Gordelier-), dont la mémoire m'est trop chére 
pour ne pas jetter qvelqves fleurs sur sa tombe; ce qvi, å 
mon gré, vaut bien mieux qve de jetter des pierres å ses 
accusateurs et ses juges, qvi, å mon gré, pourront bien 


^) Der sigtes naturligvis til Stemningen i Anledningen af Slottets 

Brand. 
2) Camille Desmoulins' bekjendte Blad. 

avoir leur[s] raisons pour le condamner, bien qve ses 
intentions furent bonnes et pures. S. & f. 

Rahbek. 

(Efter Orig. i Univ.-Bibl. 0) 


Fra K. L. Rahbek til P. Å. Heiberg. 

Bakkehuset d. 13 Martii 1794. 

Herved, kiære Heiberg! med Taksigelse N®** af Moni- 
teuren tilbage. Jeg skal ikke nægte, at jeg vel ønskede at 
indrykke den i Minerva, da den hidtil ikke kan være 
kommen her, og da den saa forskiællig og falskelig citeres 
af Tydsklands politiske Bladeluus. Hvis du altsaa ikke 
faaer den anden omtalte Ting til dette Hæfte — thi i det 
Tilfælde torde der da blive formeget Frankrig — , og du 
vil have den Godhed efter dit Tilbud at meddeele mig en 
Overs, af dette, vil det være mig saameget mere kiær- 
komment, da jeg overalt anseer dit Navn i mine periodiske 
Skrifter som et Cer[ti]ficat de leur Givisme. Skulde du 
derimod have faaet hiin bevidste Ting og kunde meddeele 
mig den til dette Hæfte, skulde man da ikke torde haabe 
mod Slutningen af denne Maaned at faae dette Blad, maa- 


') Billetten er udateret, men vistnok skrevet kort før det følgende 
Brev, i hvilket Tilfælde dog Ytringen om den gamle Cordeliers 
„Grav" ikke må forståes aldeles bogstavelig. Thi, om det end på 
Grund af Robespierre's Udtalelser imod Bladet i Begyndelsen af 
1794 (se bl. a. Wallon: Hist. du tribunal révolutionnaire de Paris 
III, 16) nok kunde antages, at det var standset med det samme, 
udkom der endnu i Juni 1795 et Numer af det, som Camille Des- 
moulins havde gjort færdig før sin Død (Wallon a. St.). — Når 
i øvrigt Rahbek skrev til Heiberg på fransk, var det uden Tvivl for 
at Billetten kunde forevises Grouvelle, hos hvem de franske Blade 
skulde lånes; jvfr. et følgende fransk Brev. 

skee i Forbindelse med fleere, til Laans paa to Dage, 
medens man benyttede sig af dem til Historien? — Virke- 
lig li^er denne Artikels^) Tarv mig meget paa Hierte, og 
da heele Verden nu skiiver historiske Artikler, er der een 
Grund meere til at opbyde alt for at give den Interesse og 
Paalidelighed. Den gamle Cordelier sender jeg endnu ikke 
tilbage,* da jeg maaskee, hvis Rummet tillod det, og jeg 
ikke fik hiin Robespierre's Tale in extenso, kunde giøre 
Brug af dens Nf> 6, som jeg maae tilstaae er i det heele 
som skrevet ud af mit Hierte. Meere end eengang har jeg 
været fristet til at aflægge min politiske Troesbekiændelse 
i dine Hænder, og eengang giør jeg det sikkerlig; og da 
haaber jeg, du mindre deri vil finde kiætteriske Grund- 
sætninger end afvigende Begreber om Midlerne til at naae 
det fælles Maal, borgerlig Friehed og Liighed under Lovene. 
Dog, endnu er min Time ikke kommen, thi jeg har 
en stor Stump Marmontel at oversætte endnu*-*), inden jeg 
gaaer til Byen. Jeg vil altsaa blot i Korthed takke dig for 
din venskabelige og virksomme Understøttelse , berette dig, 
at vi først spille Virtuosen og arab. Pulver paa Onsdag, 
siden vor Oldfux, vist nok imod Bibelens udtrykkelige Ord, 
dér byde, at man skal lade de døde begrave deres døde, 
i Gaar skulde følge sin Bedstemoder til Jorden, og man 
altsaa vilde fundet det alt for stor en Oldfuxestreeg af 
ham, samme Dag at spille Comedie; og til Slutning bede 

dig helse din Hustrue 

fra din Ven Rahbek. 

(Efter Orig. i Univ.-Bibl.) 


») Den historiske Artikel i Minerva, som fandtes i Slutningen af 

hvert Måneds-Numer. 
») I 1794 udkom „Marmontels nyeste Fortællinger*, oversatte af 

Rahbek, 1«*« Bind. 

Fra K. L. Rahbek til P. A. Heiberg. 

Kiære Heiberg! 

Herved de to Billetter; disse ere fra niig; vi agte at 
begynde Klokken syv. Om Pigen fra Marienb.^) er jeg 
tildeels af din Meening og tildeels ikke; som Digterværk 
bekiænder jeg, det har alle de Tydskheder, du i din For- 
tale har revset, men som Theaterstykke seer jeg det gierne. 
Hvad Prof. Smith angaaer, som du kalder hende ^), da er 
jeg glad ved, hun ikke hører til Khavns Universitet^ thi i 
de Timer, hun læste, vilde formodenlig de øvrige Prof. 
Bænke staae tomme, og vel tildeels Cathedrene med. Det 
forstaaer sig imidlertiid selv, at dette kun giælder relativ, 
saavidt nemlig hun betragtes som Begynderinde. Vist er 
ogsaa Saabye en Laps, men naar er han ikke det? 

Apropos, for vor Frue von Boi-gen^) maae jeg i For- 
veyen bede om Overbærelse; det er en Begynder, og du 
veed, vor rette Frue er kommen i Rasphuset. 

V. f. t. t. Rahbek. 
(Efter Orig. i Univ.-Bibl.) 


Fra K. L. Rahbek til P. A. Heiberg. 

Kiære Heiberg! 
Megen Tak for din i Gaar mig tilsendte Sæddel og den 
deri givne Efterretning, at den bevidste Samtale til næste 


^) Pigen fra Marienborg, af Kratter, opførtes første Gang på det kgl. 

Theater den 13. Marts 1794 (Overskou: Den danske Skueplad?^ 

III, 574). Herefter synes Brevets Dåtum at kunne bestemmes. 
^) Der menes Skuespillerinden Marie Smidth (senere Mad. Heger), 

som havde en glimrende Debut i Pigen fra Marienboi^ (Overskou 

a. St. S. 594). 
^) En Figur i Heibergs Skuespil „Virtuosen Nr. 2\ 

Minerva Hæfte kan ventes^). Du spørger mig om vis Be- 
skeed, om jeg deri vil indrykke den; fra Rummels Side er 
der intet i Veyen; men vilde du selv fordre, at jeg ube- 
tinget skal svare dig paa dette Spørgsmaal, inden jeg har 
selv giennemlæst Tingen? Jeg veed vel, min Ven! at du 
har erklæret, at du derunder satte dit Navn, og at jeg alt- 
saa blev uden Ansvar, om der endog — imod min For- 
ventning — deri skulde findes noget, der kunde give An- 
ledning til ny Ophævelser; men det er ingenlunde min 
personlige Sikkerhed, jeg er eller nogensinde bliver be- 
kymret for. Det er kun det heele, kun den gode Sag, hvis 
Fare kan bringe mig til at frygte ; og da dine Fiender, som 
ere foes of virtue and of freedom too , have drevet at op- 
ægge endog de bedre mægtige til den Grad imod dig, 
maae du forlade mig, at jeg ikke gierne seer, at mit Skrift 
skulde give hiine en ny Anledning til at tærge disse sidste 
saalænge, at de, fordi noget Skin af Ret kunde synes at være 
paa deres Side, skulde mætte gammelt Had paa dig og 
derved begynde en ny Schmettauiade^). Den historiske 


*) Brevet er udateret, men af forskjellige Kriterier fremgår det, at 
det er skrevet i Begyndelsen af April 1794. Den Samtale, der 
hentydes til, er uden Tvivl den i Rahbeks Brev af 13. Marts om- 
talte flTing'' og identisk med den i Minervas Maj -Hefte 1794 
(S. 247 flg.) trykte Artikel: „Svar paa Alt. En liden Samtale mel- 
lem en tydsk Raadsherre og en fransk Republikaner. Bogstavelig 
optegnet af Doctor Taciturnus Memoriosus, og frit oversat i det 
Franske af en Sansculotte *. Se iøvrigt det følgende Brev. 

=*) Grev Woldemar Friedr. v. Schmettow, tidligere dansk Gesandt i 
Sachsen o. a. St., udgav 1792 (anonymt) „Patriotische Gedanken 
eines Dånen fiber stehende Heere, politisches Gleichgewicht und 
Staatsrevolutionen'*, et Skrift, som indeholdt skarpe Udtalelser 
mod den danske Regering, særlig mod den militære Styrelse, og 
som vakte betydelig Opsigt. Der udkom flere Modskrifter, og på 
Foranledning af Landgrev Carl af Hessen skred endog Regeringen 
selv ind mod Schmettow, men den mod ham indledede Sag hævedes 
ved hans Død 7. Juli 179,4. 

Artikel i Minerva maae vise dig, at jeg tør endnu som før 
være mine Grundsætninger bekiændt, at jeg personlig fi7gter 
intet; men tillad mig ikke blot som Ven, men som Borger, 
at være frygtsom paa dine Vegne, at have — i Fald det 
behøves — Forsigtighed for os begge. Vel har jeg den 
Tilliid, især efter det, du har sagt mig, til Forf. af hiin 
Samtale, at han hverken har comprometteret sig eller 
Sagen; vel troer jeg paa dine Ord, at den er skreven med 
megen Moderation; men jeg føler tillige i mit Inderste, at 
det er vanskeligt at skrive med Moderation om de Mennesker, 
der have bebrejdet Frankrig Grusomheder, de have selv 
foranlediget, ja vel endog bestilt, der have kiøbt Republi- 
kaner, medens Frankrig var et Kongerige, Royalister, siden 
det blev Republik, og der — hvis det blev et Theokratie — 
kiøbte Atheister. Du veed, hvordant det nærværende Øie- 
blik er? du veed, af hvem og paa hvem der lures; at 
man kun ængstlig søger et Paaskud; lad os ikke give dem 
dette. Du er Mand og Fader; og om end disse Grunde 
ikke var, da er du Borger; giv ikke Regieringen ny An- 
ledning til at forsynde sig mod Publicitet og Borgerfriehed. 
Om jeg aldrig var din Ven, vilde jeg ansee det for Pligt, 
ikke blot mod dig, men mod Fædrelandet, mod den oflfen- 
lige Roelighed og den mig saa hellige gode Forstaaelse 
mellem Fyi'ste og Folk at hindre dig at løbe i de Hæn- 
der, der altfor gierne ville forgribe sig paa dig. Troe ikke. 
Heiberg! jeg er feig eller ræd. Vitam impendere vero var 
min store Lærers Valgsprog og er mit; men det skal være 
fornøden eller i det mindste nyttig Sandhed, jeg skal hen- 
give mig for, og jeg har formegen Agtelse og Kiærlighed 
for vor Regiering til at vilde lægge den for Had ved at 
tilkiæmpe mig Martyrkronen, og endnu mindre vil jeg da 
give dem en Mand i Hænde, der har meere Popularitet 

og meere Ministerhad end jeg, og som de altsaa endnu 
giorde sig meere Skade ved endnu engang at forløbe sig 
paa. Fortryd altsaa ikke paa, at jeg bestemt giør det til 
Betingelse først at læse og samtykke det omtalte, inden 
jeg giver afgiørende Svar om dets Indrykkelse. Det hedder 
desuden hos de Mennesker, der for nærværende Tiid med 
eet ere blevne mig gunstige for at have Lov til at være dig 
desmeere hadelige, at min eeneste Brøde er, at jeg af Frygt- 
somhed giør alt, hvad du foreskriver mig; ja, det hedder 
endnu meere, at du er et Redskab i Skrivefriehedens og 
— hvad veed jeg? — næsten i Fædrelandets Fienders 
Haand. ' Jeg kiænder dig, Heiberg! og jeg har ved enhver 
Leilighed sagt dine Miskiændere Sandheden. Men dette, 
troer jeg og, berettiger mig til at sige dig den. Jeg har 
meere end eengang i vore Samtaler slaaet derpaa. De 
Forurettelser, du har liidt, have giort dig bitter; du holder 
dig ikke i dine Udfald nøyagtig til de Grundsætninger, du 
i Rigsdalersædlens Hændelser vedkiændte dig. Sandt nok, 
de, du feider med, ere, hvad du siger dem at være, sandt 
nok, at der gives, som du i Fortalen til een af dine Co- 
medier anfører, une sainte colére; men hver som taler 
med Lidenskab, skader altiid den gode Sag. Det var min 
Feil mod den forrige Theaterdirektion og tildeels mod 
denne; det var manges Feil i Schmettauiaden. Vi have 
begge — min Ven! — eet Maal, Adelsvældens og Privilegie- 
despotiets Nedstyrtelse og Borgerfrieheds Befæstelse; kun 
vil du saa gierne begynde med at nedstyrte, jeg med at 
grundfæste. At giøre Regieringen den oflfenlige Stemme 
vigtig og kiær, at vænne den til saaledes at sætte Priis 
derpaa, at den, naar den engang havde Fristelse til at 
skride ind, ikke tør, det er min evige Spekulation. Derfor 
— og ved min Ære, Heiberg! eene derfor — den viiste 

Bereedvillighed ved enhver Leilighed at giøre Regieringen 
populair; naar den først gandske er det, og dertil er vi 
virkelig paa en god Vey, vil det ikke staae i dens Magt at 
depopularisere sig uden at styrte sig med det samme; 
Trykkefrieheden bliver da, hvad Camille Desmoulins er- 
klærer den for, eene mægtig til at afhielpe og bøde paa 
alle Misbrug. Man maae efter mit System bringe Re- 
gieringen saavidt, at den føler, at Thronen ikke har nogen 
anden paalidelig Støtte at hvile paa end den productive 
Classes, de sande activ[e] Borgeres Velstand og* Kiærlighed; 
da vil den hedde souverain og være det i alle de Tilfælde, 
hvor Souverainetet er nødvendig til at afskaffe hævdede 
Misbrug; men i alle øvrige Begivenheder bliver den af- 
hængig af den sande ofifenlige Villie. Dette — min Ven — 
er min politiske Troesbekiændelse ; det er den llavn, hvor- 
hen jeg styrer min Cours, og om jeg end stundum for- 
slaaes lidet derfra, om jeg end undertiden maae ankre i 
et andet Farvand, haaber jeg dog at lande der tilsidst. 
Samme Cours har jeg og ofte vildet opfordre dig til at 
styre; maaskee forekommer din Vei dig giennere og ligere; 
men da den er udsat for saa mange Stormvinde og Pas- 
sater, er man baade usikkrere paa at oplægge det ønskede 
Land, ogsaa kommer man i det mindste neppe hurtigere 
dertil. Den Vending, Frankrigs Revolution nogle Gange 
har taget, har derfor i mine Tanker giort det øvrige Eu- 
ropas borgerlige Friehed virkelig Skade. Allereede begyndte 
Regieringerne at hælde til hiint populaire System, da de 
med eet bragdes til at grue for deres egen Sikkerhed; de 
foreenede sig nu nøyere end nogentiid med Adel og Kriigs- 
magt, disse to rigtig nok meere tyngende end bærende 
Støtter, men hvorpaa de imidlertiid troe med meere Tryg- 
hed at kunde hviile; vist nok vil ogsaa dette tage en 

græsselig Ende; vist nok vil Frieheden som Palmetræet 
faae Kræfter nok til at reise sig og afkaste Byrden; men 
den frodige, ranke, liige Væxt, den var paa Veye at faae, 
vinder den neppe igien. 

O, Heibei^! maatte det lykkes mig at overtyde dig! 
at overtale dig drømmer jeg ikke om; vilde du engang 
føle, hvor vigtigt det kunde være for den gode Sag, at du 
bandt Munden paa de Niddinger, der stræbe at giøre dit 
Hierte og dine Hensigter mistænkte, da de føle sig for 
svage til at binde an med dit Hoved og dine Grunde; 
vilde du blive os gamle Cordeliers ti;oe og være den første 
blandt os, i Stæden for at hælde til disse nye Ultrai'evolu- 
tionister, som i Trængselens Dage, i Guldbei^s og Sehach 
Rathlows Tiid, enten ikke oplod deres Mund eller krøb for 
Despoterne; disse, der i Biilows og Schachs og Rosen- 
krandses og Ostens Forgemakker have stemplet sig til 
Deniocrater,; en Ri^gels, der nu skriver Pasqviller paa 
Rewentlow, nu i privat Breve nederdrægtigen kryber for 
ham, og, da han ikkenaaer sit Ønske, atter pasqvilliserer 
ham i femte Christians Historie^); der 85 bragte mig 
mundtlige Cabinets Ordrer, parapheredeBodendick^); Buch- 
have, Vaabendrageren for den bulovske Snogeyngel Holm 
og Brabrand^), Lovtaleren over de ostenske Pasqviller 


> ) Med Hensyn til det sidste Punkt har jeg ikke fundet andet faktisk, 
end at Riegels i sin Fortale til det nævnte Værk omtaler, at en 
enkelt af de Skrivelser, han rettede til Rentekammeret — hvis 
<]lhef Grev Reventlow var — angående Benyttelsen af de der be- 
varede Aktstykker til Christian V.'s Historie, ikke blev besvaret. 

2) Joh. Ghr. Bodendick, Kammertjener og Livkirurg hos Kronprinsen. 
— Om Riegels's Forhold til Regeringsforandringen 1784 se Hist. 
Tidsskr. 3. R. V, 335 flg. 

^) Thehandler M. Brabrand, en, som det synes, meget smudsig Per- 
son, var 1791 bleven sat under Tiltale for at have kjøbt falske 
Vidner, hvortil senere kom Anklager for Opsætsighed mod Retten, 

1790^); Gudenrath, der er ærlig nok til at bekiænde, at 
hans heele Had til Regieringen reiser sig af, den ikke be- 
fordrer ham, i øvrigt ligeledes Holms & Gomps Lovtaler 2); 
tilforladelig, Heiberg! det har smertet mig meere end een- 
gang at høre disse Uslinge præconisere dig og regne dig 
til deres Classe, ligesom Hebertisteme Gollot d'Herbois, 
smertet mig at høre dine Modstandere triumpherende kaste 
dit Navn hen i denne Klynge. Meere Moderation og min- 
dre Bitterhed, og du vil være den gode Sags første Støtte, 
i Stæden for du nu blot er paa Veye at blive dens Martyr. 
Troe ikke, jeg raader, dig at smiggre, at loggre, nei! jeg 
vilde ikke engang raade dig at tie en kort Tiid; tael, og 
tael Sandhed, som hidtil; men vind, i Stæden for at 
skræmme; styrk de skrøbelige i det Gode, advar dem 
mildelig, naar de feile, og husk paa, at de ere Mennesker, og 


for Bedrageri, for Forsøg på at få Arrestanterne i Kjøbenhavns 
Fængsler til at bryde ud. for Tilskyndelse til Uroligheder m. m. 
Han foranledigede virkelig flere Gange betydelige Opløb, og et 
sådant fremkaldtes også ved et Skrift, som udgaves under hans 
Kones Navn („Til Publikum. Af Lovise Brabrand."), men som i 
Virkeligheden var forfattet af Kancelliråd Hans Holm, der boede 
i Brabrands Hus. Dr. med. R. Buchhave, Udgiveren af Physisk 
og politisk Magazin, skal have besørget det nævnte Skrift trykt 
og udgivet (se Juridisk Bibliothek I, 371). Skriftet blev iøvrigt 
strax konfiskeret, og Holm sat fast. — Den Bulow, der hentydes til, 
er den bekjendte Gehejmeråd Johan v. B., der antoges at have 
stået i et vist Forhold til den Holm-Brabrandske Sag, og endog 
af den Grund faldt i Unåde; se Indbydelsesskrift fra Sorø Skole 
1878 S. 15 flg. ; Histor. Tidsskr. 3.' R. V, 259. 

*) Herved sigtes uden Tvivl til nogle i 1789 og 1790 udkomne Smæde- 
skrifter, til Dels af Riegels, i hvilke blandt andre Overpræsidenten 
i Kjøbenhavn, Grev A. S. v. d. Osten, angrebes. Det måske be- 
kjendteste af dem hed , Bager Madses Brev-Taske**. 

^) Sekretær J. J. Gudenrath gav senere i I«*® Bind af „Juridisk 
Bibliothek'*, S. 307 flg. en Kritik af Kommissionsdommen over 
Brabrand, hvilken Kritik var meget partisk for denne. 

at man skal fare varligen med Drengen, naar man vil ham 
vel. Troer du, at jeg raader dig dette af Føielighed for 
dine Fiender? intet mindre; de vil ikke hade dig mindre 
derfor. Betaler ikke Prinds Carl Primon og Steineck for 
at skrive ugenlige Paskiller paa mig?^) forkyndte ikke 
Kong Schach mig i gamle Dage, at jeg ikke maatte vente 
Embede? glæder ikke Prinds Wurtemberg sig med det 
Haab, at jeg for N« 21 af Tilskueren skal miste mit 
Hoved? 2) have ikke Ahlefeld og Biilow og Caimette ^) og 
alle Hofsnoge stedse beæret mig med deres hierteligste 
Had? — Frygt ikke, min Ven! at du ved at gaae over til 
de moderatere skulde tabe denne Trophæe; man vilde ikke 
hade dig mindre, men man vilde frygte dig meere. Det er 
nødvendigt, min Ven! at gaae saaledes til Værks, at ikke 
blot de faa prøvede ædle, men ogsaa de halvgode og de 
skrøbelige giøre fælles Sag med os; kyse vi dem over paa 
Despotiets Side, er den gode Sag forloren. Allereede havde 
man inden Christiansborgs Ildebrand saa temmelig bragt 
brave Fredrik selv i Hesserens . . . Hænder; denne vigtige 
Tildragelse rev ham ud derfra; o! lad os omhyggelig vogte 
os, at vi ikke drive ham tilbage. Du veed, med hvilke 


' ) Om Steineck se foran S. 30 Anm. 2. G. F. Primon var Medarbejder 
ved „Folkevennen**, og, efter Steinecks Død, Udgiver af de 6 sidste 
Numre (jvfr. bl. a. Kiøbenhavns jurid.-prakt. Maanedstidende I, 21). 
I Anledning af Rygterne om Prins Carls nære Forhold til „Folke- 
vennen" indeholdt iøvrigt dette Blad under 25. Juli 1794 en Er- 
klæring om, at Prinsen aldrig havde indsendt noget til „Folke- 
vennen**, og at hverken han eller nogen fra Hoffets eller 
Regeringens Side „nogentid har havt eller vildet have Indflydelse 
paa Folkevennens Bestyrelse**. 

2) Nr. 21 af Tilskueren var det Nr., hvori Rahbek havde optaget 
Simon Sandrue's Artikel om Slotsbranden. 

») I Statskalenderen for 1794 nævnes han som Overfalkonermester, 
i den for 1795 som Overceremonimester. 

Øyne man anseer alt, hvad der til en vis Grad taler 
Frankrigs Sag; det præker, hedder det, Revolution og 
Kongemord. At den omtalte Samtale ingenlunde giør 
dette, er jeg paa det fuldkomneste overtydet om; men du 
vil ikke fortænke mig, at jeg bestemt erklærer, at, jeg troer 
at skylde os begge, og selv den gode Sag og Forfatteren, 
at læse den, inden jeg erklærer mig villig at modtage den. 
Du vil ikke troe om mig, at jeg er ræd; eene og frie har 
jeg intet at frygte. Camille Desmoulins: nimiurn timemus 
mortem et exilium et a^otatem rammer ikke mig. Den 
eeneste personlige Frygt, jeg har kiændt, er at foi^ifte min 
gamle Faders Dage, og i denne Henseende er jeg hærdet, 
om ikke beroliget; ogsaa veed jeg, at det er ikke egenlig 
mig, man vil ilde; at jeg i det mindste ikke er de la pre- 
miere réqvisition; men det er for dig, for dine, og endnu 
meere for den offenlige Roelighed, for den gode Sag, jeg 
troer det er mig tilladt at være frygtsom og forsigtig. Vil 
du altsaa betroe mig bemældte Ting enten i Original eller 
Oversættelse, skal jeg ufortøvet give dig bestemt Svar; j^ 
haaber at kunde giøre Brug deraf, især hvis du ikke sætter 
dit Navn derpaa; men skulde Sandhed og Nidkiærhed for 
Fædreland og Ret have henrevet den ædle Forf. ^) for 
langt, skulde han have sagt deri, hvad ikke var klogt, ikke 
nyttigt at sige, i det mindste i det nærværende Øieblik al 
sige her; da beder, da besværger jeg dig ikke af en utidig 
Uforsagtlied at jage efter et Marterdom, saa den gode Sag 
og dit Fædreland i meere end een Henseende vilde konrnie 
til at undgiælde. Durate & vosmet rebus servate secundis. 
Er ogsaa her min Regel. 


') Se det følgende Brev. 

Her har du en meget lang og meget forvirret Præken, 
men Texten har, som du veed, længe lagt og ynglet i mit 
Hoved. Hels din Hustrue! S. <fc f. 

Rahbek. 
Jeg maae dog til petite piéce efter denne lange Tra- 
gedie meddeele dig følgende 

Epigram: 

A. Hvad siger du for godt om Polygene? 

B, De mortuis — min Ven! — nil nisi bene^). 

(Efter Orig. i Univ.-Bibl.) 


Fra K. L. Rahbek til P. A. Heiberg^). 

J'ai lu et relu avec tres grand plaisir le Dialogue qve 
tu as eu la bonté de me communiqver^); j'en suis charme; 
j'y trouve — dans le total — la moderation qve j'aime, et 
qvi me semble si nécessaire å la bonne cause, & j'ai été 
ravi d'y retrouver aussi presqve toutes mes idées, qvi å 
present ont acqvise une tres grande solidité, étant appréciés 
du témoignage d'un spectateur éclairé et tres au fait de 
tout. Ge n'est pourtant pas qve je sois en tout de son 
opinion; il a écrit en citoyen, il a écrit pour la France; 


1) Dette Epigram har Rahbek trykt i Minerva for April 1794 S. 127. 
En Anmeldelse af Polyxena, der siges at være et Melodrama af 
Bertuch, med Musik af Schweizer, findes samme Steds. Stykket 
opførtes i Følge Overskou (Den danske Skueplads III, 575) første 
Gang den 4. April 1794. 

2) Jeg har ved Gjengivelsen af dette som af Rahbeks andre franske 
Breve tilsat nogle Akcenter; men iøvrigt få hans Sprogfejl stå for 
hans egen Regning. 

3) Talen er om den i forrige Brev nævnte, af Heiberg oversatte 
„Samtale**. Af Rahbeks følgende Udtalelser må nødvendig sluttes, 
at Forfatteren var selve den franske Gesandt, Grouvelle. 

10 

toute vérité n'étoit pas bonne å dire; il falloit suivre, 
ménager les septembriseurs et les juinistes, dont la répu- 
bliqve n'étoit pas encore désembarrassée ; mais, méme en 
cette réticence, en cas qv'il soit de mon avis, il a bien 
raison. 

Je me ferai done un plaisir et un honneur d'insérer 
ce Dialogue dans ma Minerve ; j*ai seulement deux ou trois 
petites observations å faire. Je te prie, mon ami, de faire 
part de cette lettre å Git. Gr. ^), voila pourqvoi je Técris I 
dans une langue tant soit peu fran<jaise, mais il vaudra 
bien pardonner å un étranger d'hébertiser dans les mots, 
pourvu qv'il n'hébertise pas dans ses sentiments. 

Tu me permettras sans doute de mettre ce dialogue 
dans la rubriqve des supplements å Thistoire; cette 
petite circonspection ne sera peutétre pas si malavisée 
qv'elle te le pourra paroitre. Je souhaite "aussi instamment, 
mon ami! pour le bien de la chose, qve tu n'y mettes pas 
ton nom^); tu sais bien qv'on te cherche qverelle dans ce 
moment; et ce qvi est tres innocent méme en sortant de 
ma plume, sera tourné et retoumé de tant de facons 
qv'on en saura bien déterrer un crime, sitot' qve tu l'auras 
signe de ton nom. Il me semble important, vu la situation 
actuelle tres délicate de Tauteur, qv'on prenne tres bien 
garde de ne lui point attirer d'afifaire, qvi, bien qv'elle ne 
pourroit jamais terminer å son désavantage, ne laisseroit 
pas de lui étre tres désagréable, et qvi pourroit bien fournir 
des prétextes å ceux dont tout le but est toujours de 
mettre nos patries mal ensemble. Mais, dans le méme 
temps, je te donne ma parole d'honneur, si tu l'exiges. 


^) Grouvelle. 

') Heiberg satte ikke blot ikke sit Navn under Artiklen, men denne 
undertegnedes med Begyndelsesbogstaverne af Rahbeks Navn. 


— 147 — 

qve du moment qv'on fasse qveiqve perqvisition au sujet 
de ce dialogue, je te nommerai sans hésiter. 

Par la méme raison, je voudrois bien aussi qve l'auteur 

jettasse les yeux sur les pages 17, 19, le fin de 30, et le 

commencement de 31, Tapostille å Pitt p. 32. J'avoue qve 

tout cela est tres vrai, tres permis å dire en France; mais 

cela se doit-il aussi imprimer en pais neutre? Les espions 

titrés des cours coalisées ne s'en plaindront ils pas? 

L'Angleterre, qvi se donne les airs de chercher une oqcasion 

de rompre avec nous, ne saisira-t-elle pas avec avidité des 

prétextes si plausibles? la politiqve sage et paciflqve, mais 

peutétre un peu trop moUe et timide, de notre respectable 

B., ne se trouvera-t-elle pas dans un nouvel embarras, ou 

il n'est nuUement ni du caractére, ni de Tintérét de notre 

ami de le plonger. Il me pardonnera de lui faire ces 

observations avec toute la franchise d'un ami juré de la 

liberté; si nous ne nous sommes pas embrassés au champ 

de Mars, nous nous sommes tendus la main aux pieds de 

la statue du Brutus et de Jean Jaqves; je le traite done 

en concitoyen et frére. 

Je lui observerai avec la méme franchise qve les deux 
tirades p. 24 & 33 sur la momerie du culte, sur les char- 
latans du christianisme, et sur les amateurs de Christ, ne 
seront pas goutées dans un pais chrétien. En convenant 
avec lui qve Tétat ne doit point préscrire de culte, je ne 
doute pas qv'il ne m'accorde å mon tour qv'il faut 
respecter celui qv'on y trouve établi. Le plus grand 
raombre de nos citoyens, qvi ne sont pas Théistes, se 
x-evolteront sur eet endroit; et pour moi, qvi ne me suis 
pas encore décidé sur la dogmatique chrétienne, je suis 
intimement attaché å la morale du christianisme, qvi me 

oommande de ne jamais scandaliser mes fréres les foibles. 

10* 

Je souhaiterois de méme qvil seroit permis en deux 
OU trois endroits de troqver les mots Rois & despotes; 
il y a des endroits ou j'aimerois mieux de lire despotes 
qve rois; en d'autres je donnerois la préférence aux 
derniers mots. 

J'ai encore un petit souhait å faire sur la répliqve du 
FranQais p. 32. L'auteur sait bien de qvoi on a accusé 
Genest en Amérique. Je conviens avec lui qve tous les 
peuple^ sont faits pour la liberté; mais ce qve je ne lui 
accorde pas, ce(!) qv'il n'existe de liberté qve dans des 
républiqves; et voila ce qve le fran^ais designe assez claire- 
ment. Les esprit [s] peureux prendront ombrage de eet 
endroit, d'autant plus qve les malveillants feront les 
effrayés afin de les intimider. 

J'avoue de tout mon coeur qve ces changements — un 
seul excepté — sont plutot des sacrifices aux circonstances 
actuelles qv'å des considérations generelles; mais il me 
semble tres nécessaire de déjouer toutes les intrigues des 
ennemis de l'humanité et de la liberté, et de ne leur préter 
le flane d'aucun coté. Sois assuré, du reste, mon ami, qve 
pour moi je n'ai ni la moindre crainte, ni le moindre 
scrupule; j'ai seulement peur d'attirer notre gouvernement 
dans des pas faibles ou faux, et de foumir des prétextes 
spécieux aux malveillans actifs et alertes. 

L'hermitage le 10 d'avril [1794]. 

Salut et fratemité! 

Rahbek. 

[Dette franske Brev har været ledsaget af følgende danske :] 

Til alt det franske, min Ven! jeg har givet fra mi? 
paa den anden Side, maae jeg endnu føye et Par danske 
Ord for din egen Mund. Jeg ønskede for din og Forf. Skyld, 

at mine Anmærkninger lagdes paa Hierte, om man endog 
ikke vil give Minei-va Dialogen ; dog vil jeg indstændig bede 
dig i saa Tilfælde ikke at vende dig til politisk og physisk 
Magazin, da du vel veed, at man og kun ønsker sig en 
Leilighed at komme paa Nakken af den. 

Hvad den fameuse Sag angaaer, da har jeg, min Ven! 
deri strængelig opført mig efter de Grundsætninger, jeg i 
Febr. Maaneds Minerva*) fremsatte, og som jeg i ethvert 
Tilfælde agter at følge. I øvrigt er jeg, hvad den og mig 
selv angaaer, fuldkommen roelig; kun hvis andre ind- 
blandedes i den , frygter jeg ubesindige og i det mindste 
halvdespotiske Forholdsregler, endog ab iis, qvi sunt et 
dicuntur bo ni. Mennesket, kiære H., er Menneske. 

Cordelieren sendes dig herved tilbage; han er og bliver 
min Helt; ogsaa ønsker jeg, at jeg, til den Tiid næste 
Maaneds Historie skal skrives, paa et Par Dage maae faae 
den igien, forudsat at den ikke forinden nogensteds over- 
sættes. 

Dialogen er i det heele mesterlig ; det Par bittre Stæder 
ere fuldkommen tilgivelige; Nam — qvis talia fando tem- 
peret? — men Spør'gsmaal, om de her til Tiid og Sted 
ere politiske. Ratio politica maae dog i det mindste in 
politicis hos Politiker komme i Betragtning, skiøndt jeg 
forresten ingenlunde er dens Ven. 

Mit Epigram 2) har jeg selv ligesaa impromptu oversat 
paa følgende Fransk: 


^ ) Denne Henvisning gjør det sandsynligt, at der sigtes til et Forsøg 
på at realisere et Forslag, som Rahbek i hint Numer af Minerva 
havde fremsat, angående Styrelsen af Theatret ved en Kommitté, 
bestående af 4 Skuespillere og en Videnskabsmand. Overskou 
(Den d. Skueplads III, 593 flg.) taler om en Intrige i denne Ret- 
ning, som gik ud på at spille Direktionen i Hænderne på Schwarz. 

2) Jfr. foran S. 145. 

Qve dites vous, ami, de cette Polixéne? 
Moi? De mortuis, mon cher, non nisi bene! 

Imidlertiid frygter jeg, at Tøsen ikke er død, men 
hun sover. 

Veed du, at de Carlinger i Folkevennen blive ved 
at skrive et Blad efter et andet om mig, kalde mig en fiin 
Folkeforfører, un Chef de parti démocratiqve o. s. fr.; jeg 
er bange for, jeg engang som Hebert kommer dans une 
grande colére. 

Hels i øvrigt din Kone ; var ikke den Omstændighed, al 
jeg med Vished veed, man i nærværende Øieblik lurer paa 
ethvert af vore Skridt og altsaa vilde troe, at vore Sam- 
menkomster vare Raadslagninger om Ting, hvori jeg ikke 
raadspøi^er noget Menneske, havde jeg besøgt dig. Hvad 
ubehageligt der end kunde komme af den bevidste Sag^) — 
hvoraf der dog nok aldeeles ingen Ting vil komme — op- 
veyer det for mig ikke den sande Vinding, at vi ved den 
ere komne hinanden nærmere og have — som jeg haaber 
— lært at kiænde, hvad vi hidtil blot troede. Vale, fave 
toti tuo Rahbek. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Fredensborg d. 17 Juni 1794. 

Megen Tak, kiære Heiberg! for dit Brev; det glæder 
mig at finde hos dig denne æqvam in rebus arduis mentem, 
ogsaa billiger jeg fuldkommen dit Forehavende at udgive 
en Commentair over din Viise, saafremt du upaaanket af 


') Jfr. foran S. 132 Anm. 1. 

Lovene kan commentere over det, du ikke maae lade af- 
trykke^). I øvrigt, hvad du giør, det giør. snarligen; thi vi 
have i dette Øieblik ikke eet eeneste Menneske, der kan vei- 
lede den ofifenlige Stemme, som — efter hvad jeg erfarer — 
saa særdeeles skal være vendt især mod dig. At Skibsted 2) 
var beordret at actionnere os, vidste jeg, men just derfor 
frygtede jeg, at han more suo vilde begynde Sagen med 
at lade dig sætte, da Tingen nok skal behandles som et 
Grimen læsæ. Vær i alle Tilfælde paa din Post. 

Det er ikke for at drage heele Forfølgelsen over mig, 
thi desværre er dit Navn en alt for paalidelig Tordenleder, 
men for at sige, hvad jeg stedse vil sige, Sandhed, at jeg 
vil og maae erklære, at Anmodningen om Viisen kom fra 
mig; at jeg i øvrigt — efter at have paastaaet i høyeste 
Maade Visens Ustraffelighed — tilføyer, at det ikke er mig 
mueligt at indsee, jeg, om den end havde været straffældig, 
kan have noget Ansvar, naar der baade staaer Navn paa 
den, og naar den 8 Dage har circuleret trykt i Publico, 
det giør jeg rigtig nok. Forlad dig paa, jeg hverken for- 
raader mig eller dig. 

Jeg har seet to seenere Viser af dig; men siden den 
forrige er Grimen læsæ Majestatis, er jeg bange for, disse 
er det ogsaa, og at der overalt maae stikke en Majestets- 


*) Talen er om Visen ^ Vor Klub er dog en herlig Sag", for hvis 5*e 
Vers (som mentes at indeholde en Fornærmelse mod Kongen af 
England) der under 13. Juni 1794 befaledes Sagsanlæggelse mod 
Heiberg og Rahbek. Visen, der var bleven afsunget den 2. Juni 
i det forenede Venneselskab, havde først været særskilt trykt, men 
var derefter af Rahbek bleven optrykt i Den danske Tilskuer 1794 
Nr. 43. Rahbek blev dog frikjendt af Retten, medens Heiberg 
idømtes en Mulkt på 300 Rdlr. Året efter udgav han Aktstykkerne 
i Sagen med Kommentar. Rahbek har udførligt udtalt sig om 
Sagen i Erindringer IV, 289 flg. 

*) Generalfiskalen. 

forbrydelse i Navnet Heiberg; jeg tør altsaa ikke bede 
dig betroe mig dem til Indrykkelse *). I øvrigt har — som 
jeg paa Ære kan forsikkre dig — vor gode Ven Fl.^), 
malhonnette homme d'aillem's, ikke mindste Deel i dette, 
Br. formodenlig ligesaa lidt; men det er uden Tvivl blot 
politisk Forsigtighed af Bemstorf, paa det Hailes^), der 
rigtig nok mældte sig, saasnart Ordren var udstædet, skulde 
komme for silde. 

Vi faae nu efterhaanden Øvelse i at staae for Revolu- 
tions Tribunal. Puer, ut sis vitalis, metuo! tager jeg til 
Motto paa næste Halvaar af min Tilskuer. Een af mine 
sande og frittænkende Venner har, saagodt som i samtlige 
Plebejers Navn, tilraadet mig at holde op baade med Til- 
skuer og Minerva, da det i hans Tanke vilde være den 
bedste Hævn; men var det ikke just at spille Aristo- 
kraternes Spil? Pram har De stoppet Munden paa*); dig 
vente de ogsaa at faae knæbiet; bør jeg da lade mig 
tungebinde? Mig synes det ikke, saa modbydeligt end 
Skriveriet, især Tilskueren, i dette Øieblik er mig. 

Var ikke Confiskationen foregaaet^), vilde jeg ansee 
denne heele Sag for saare lidet faiiig, især da j^ seer, du 
commenterer det ulykkelige Vers ligesom jeg®); men nu 


^) Den ene at* dem var uden Tvivl Visen ^De Franske er en van- 
artet Slægt", der bærer Datoen 14. Juni 1794 (Thaarup: Peter 
Andreas Heiberg. 2 Udg. S. 172). 

^) Dr. theol. Rasmus Fleischer? 

3) Se foran S. 132 Anm. 1. 

*) Sigter til, at Pram havde fratrådt Redaktionen af Minerva; jvfr. 
foran S. 131 Anm. 2. 

^) Nemlig Konfiskationen af det pågjældende Nr. af Den danske Til- 
skuer. 

^) Der står i Visen: ,,King George han spiller høje Spil, En Satan 
lik ham nylig til At rive Folkets Klubber ned, Sig selv til stor 

maae man vel soutenere det Skridt, man eengang har 
giordt. Skal Schønheyder være din Advocat, eller hvoV 
jeg har ellers i Sinde at beholde ham til min, siden jeg 
eengang har ham; men tager du ham fra mig, maae jeg 
vel see mig om en anden ^) ; dette til din Elfterretning. I 
øvrigt har den forrige Sag hidtil intet kostet mig, og just 
derfor kunde jeg ikke godt miste ham denne Gang, paa 
det jeg ved dens Slutning anstændig kunde affinde mig 
med ham. Den forrige 2) førte han, som du veed, mester- 
lig. Hailes's Note, hvori han acqviescerer ved Hof- og Stads- 
rets Dommen, skal være ubeskrivelig uartig imod os^); 
bliver den, som formodenlig skeer, aftrykt i Gazette de 
Leyde , skal jeg dog tage mig den underdanige Friehed at 
udlade mig med et Par Ord sammesteds. 

Hels din Hustrue; det kan hænde sig, jeg kommer 
ind til Byen Løverdag Aften; isaafald kommer jeg kanskee 
op til dig at nyde et Smørrebrød, forudsat du ikke alt 
sidder hos Villum Steffensen*), thi der, siger jeg, ihe vestigia 
terrent. Hels din Hustrue, og forresten vale et me ama. 

t. t. Rahbek. 


Fortred. Han troer ej, Britten mukke tør, Hvor gal han endog 
Sagen gjør" osv. Dette „Han** blev af Generalfiskalen fortolket 
som gående på King George, medens Heiberg (og Rahbek) gjorde 
gjældende, at det gik på „en Satan" (Pitt). 

^) Kammeradvokat Schønheyder førte Sagen for begge Parter under ét. 

*) Den tidligere omtalte, ved den engelske Minister Hailes frem- 
kaldte, Sag. 

3) Jvfr. Ghr. Thaarup : Peter Andreas Heiberg. 2 Udg. S. 69. 

*) Bogtrykkersvend Villum Stephanson sad arresteret for et af ham 
udgivet Skrift: „En Raadslagning , hvorlunde de danske Heste, 
Køer, Faar, Sviin, Høns og Giæs ville give mange Penninge til 
Christiansborgs Slots Opbygning. Kbh. 1794". Den mod ham 
anlagte Sag førte til, at han idømtes Fængsel på Vand og Brød 
i 14 Dage. 

Da du dog eengang er Translateur, kunde du nok 
lade Schultz paa en Sæddel faae Oversættelse af følg-ende 
to Ord: pecaire og choyé; begge findes i Marmontel, 
som jeg oversætter paa. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Voila, mon ami! la feuille en qvestion; pour le vieux 
cordelier, je le renvoyerai bientot, de méme qve je ferai 
venir*) les Minerva de cette année å ton ami, avec bien 
des excuses sur une faute causée par mon absence et les 
distractions continuelles qve m'a donné ma situation. Tu 
auras la bonté de te charger de cette commission, qvi te 
parviendra dans peu de jours. 

Qve dis tu de eet infame forgery, de ce rapport 
soidisant de Saint Just, mais qvi ne porte qve trop les 
marqves de la main ulcérée dont elle sort; je Tai lu hier 
en entier; et je souhaiterois bien de savoir ce qv'en dit 
G^2), qvi, bien qv'il y est le plus épargné, ne s'en doit 
pas trouver le moins offensé. 

Qve dis tu aussi de cette émeute^) qv'on tåche de 
nous susciter dans le moment qve nous nous sommes enfin 
lassés des despoties britanniques *), et qve la nation semble 
avoir besoin de toute sa vigueur, de toute son énergie et de 


^) I Brevet står: tenir. 

^) Grouvelle. 

^) Sigter uden Tvivl til den bekjendte Bevægelse mellem Tømmer- 
svendene ved denne Tid, der blev undertrykt med Strenghed. 

*) Jvfr. Neutralitetsforbundet med Sverig af 27. Marts 1794 og de 
Foranstaltninger, der fulgte deraf (se E. Holm: Danmark- No ro^s 
udenr. Historie 1791-1807 I, 94 flg., især 114—15. 

toute sa fratemité pour soutenir la démarche du ministéreV 
Il me serable qve ces Messieurs prennent bien leur temps. 
Et qve dis tu de ce Vækker^), qvi parle droits de 
l'homme dans un moment comme celuici. En vérité, je 
me tromperai fort, s'il ne seroit pas de ces faux fréres 
dont nous avons tant. 

Est ce qve tu connois un certain Allemand Bein, qvi 
demeure Nørrebroe N*» 2. Il m'a écrit pour m'envoyer une 
lettre de Hennings 2), å qvi il a écrit de méme pour lui 
offrir pour son journal une traduction du Réponse å 
tout ^), et il m'a rendu un compliment de Grouvelle; je ne 
lui ai pas fait de réponse, car je crains les faux fréres. 

Beaucoup d'hommes de droit se plaignent de ce qve 
tu n'as pas fait faire le proces å Tami du peuple, non pas 
comme plagiaire, mais comme calomniateur^). Falsen est 
entre autres d'opinion qv'il n'auroit jamais pu échapper. 

Est ce qve tu n'entends rien de notre aflfaire?^) elle 
nie semble tout å fait oubliée, et je crois qv'on se repent 
bien de l'avoir commencée. Tu sais bien sans doute 
qv'apréz le grand tapage qv'on a fait, Willum Steffensen^) 
sera qvitte pour une jeune de qvinze jours. 


^) Et af Malte Conrad Bruun udgivet „Blad for menig Mand". Det 
1ste Nr. udkom S^e August 1794. 

^) A. Hennings, Amtmand i Pløen, tidligere Deputeret i Rente- 
kammeret, bekjendt ved en Række økonomiske og filosofiske 
Skrifter. Han udgav ved denne Tid to periodiske Skrifter: 
^Genius der Zeit" og „Annalen der leidenden Menschheit". 

=*) Den foran (S. 145 Anm. 3) omtalte Afhandling af Grouvelle. 

••) Folkevennen for 25. Juli 1794 havde aftrykt Heiberg's Vise: „Jeg 
skrev saa tidt med vanhellig Pen" osv., og dertil knyttet nogle 
meget giftige Udfald mod Forfatteren, hvilke fortsattes i Numeret 
for 1. August. 

*) Sagen om Visen: „Vor Klub er dog en herlig Sag". 

•) Se foran S. 153 Anm. 4. 

Au reste, je m'engourdis de jour en jour. Mon travail 
m'ennuie et me pése, et je voudrois pouvoir tout jetter. 
Mais — persta et obdura! Est ce qve tu as pareouru la 
petite esqvisse de notre littérature dramatiqve, qvi est au- 
devant du théatre danois de Sander^). Elle ne dit pas 
grande chose, mais je la crois pourtant assés juste. Apro- 
pos! on dit qve Monsieur le Gomte d'Ahlefeld menace de 
nous qvitter. Pour Flindth, il touche aussi å son heure 
demiére. Mais je crains bien qve ce soit des tetes d'hydre ; 
il en renaitra des autres, qvi ne vaudront pas mieux. 

Il y a beaucoup de choses dont j'aimerais å t'entre- 
tenir, mais je suis tombé depuis qvelqve terns dans un 
etat d'hypocondrie , qvi fait qve je ne vois personne de 
mes amis, et me borne å fréqventer un club, ou je paie 
pour avoir le droit d'étre si maussade et si ennuieux qv'il 
piaira å mon mauvais génie. 

J'ai VU une chanson de baptéme de ta main^), qvi en 
vérité n'aura pas de place dans le nouveau livre de pseau- 
mes, mais qvi me semble tres spirituelle. Si Ton savoit 
ce qvi se pouvoit imprimer, je te l'aurois demandée pour 
un de mes journaux, qvi me paroissent sujets å mourir 
d'exinanition. Mais en vérité, je n'ai plus l'honneur de 
savoir ce qvi est défendu, et je ne m'y frotterai pas. Mon 
inertie m'est autant plus penible qve je crains bien qv'on 
l'impute å ces tracasseries soi disantes legales, qvi n'y ont 
aucune part. Mille compliments å ton épouse et å l'anii 


') L. G. Sander udgav i 1794 „Auswahl dånischer Lustspiele fur 
Deutsche. 1. Båndchen** , som Rahbek havde indledet med en 
flSchilderung des dånischen Theaters''. 

*) Formodentlig Sangen: „Du lille Krabat, der saa nylig er fød", der 
optryktes i Iris for Februar 1795, S. 210—11. 

G.^), qvand tu le verras; j'espére dans peu le faire boire 
encore une fois å ma santé, en gagnant mon second proces. 

S. ifc f. 

Rahbek. 
Bakkeh. ce 12 Aout 1794. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Bakkehuset d. 19. Aug. 1794. 

Af alle de Engelske Grovheder, du har skrevet om 2), 
kiænder jeg næsten ingen og veed Reede til ingen. Wraxals^) 
eyer jeg, men paa Tydsk, og har deri intet kundet finde 
anstødeligt mod Danmark, do^ skal den paa Freedag komme 
ind fra Fredensborg*). Westminster Magazine har Schøn- 


') Grouvelle. 

') Det skjønnes' af Brevet , at Heiberg har ønsket at få sådanne af 
en doppelt Art: dels rettede mod den danske Nation, og dels 
rettede mod Pitt, og det er utvivlsomt, at han nærmest har tænkt 
at anvende dem under sin Proces; jvfr. den af ham udgivne 
, Procedure og Dom i Sagen ang. Visen: Vor Klub er dog en herlig 
Sag etc." S. 7, 29, 32 -3i, 53 flg. Ret betegnende falder iøvrigt 
hans Indsamling af engelske Grovheder sammen med nogle Aver- 
tissementer i Berl. Tidende (1. og 4. August 1794), i hvilke Bog- 
trykker Schultz bekjendtgjør, at „et Selskab af bestemte Patrioter 
og virksomme Stats-Borgere** agter at udgive i Trykken en sand- 
færdig og omstændelig Beretning om „de Storbritanniske Foruret- 
telser og Grovheder**, som under nærværende Krig mellem Frankrig 

' og England ere udviste mod danske, norske og holstenske Skibe, 
Kaptejner. og Ladninger. Folk opfordres derfor til at indsende, 
hvad de have i så Henseende af Bevisligheder. 

') N. Wraxall: A Tour through some of the Northern Parts ofEurope, 
particularly Copenhagen, Stockholm and Petersburgh. 2^ ed. 
London 1775. 

*) Hvor Rahbek jævnlig opholdt sig om Sommeren hos Kunstner- 
parret Rosing. 

heyder selv, som giennem Marattnlus Bierring^) har faaet 
den fra Mangor^). Naar man kunde faae de hannoverske 
Åviiser for dette og forrige Aar, vilde man uden Tvivl 
finde gandske gode Bidrage men jeg veed ikke, hvo der 
har dem; hvilket maaskee Nyerup kunde anviise. Moles- 
worth**) selv maatte ellers være et Hovedværk. Jeg er saa 
fattig paa sligt, at jeg ikke engang, som jeg havde haabet, 
kan producere de engelske Aviser, hvori Stanhopes, Lauder- 
dales og andres Taler mod Pitt indeholdes, da Harris^), 
som har 'lovet mig dem, og fra hvem jeg de første Maane- 
der fik dem, paa de sidste Tiider har været aldeeles uefter- 
rettelig dermed, som ogsaa Minerva bevidner. Men uden 
Tvivl kan du i det mindste faae Morningchronicle, hvori 
vel de eftertrykkeligste indeholdes. 

Om Ahlefeldts Afgange), hvis Gay Rewentlau^) bliver 
hans Eftermand, voterer jeg næsten som du. Dog faae vi 
vel i det mindste en taalelig Begyndelse. Jeg vilde i øvrigt 
ønske, Schwartz^) var her, thi han var uden Tvivl den 
eeneste, der vilde og kunde udrette noget godt. Lev yel. 

Din Rahbek. 
(Efter Orig. i Univ.-Bibl.) 


^) N. Chr. Bjerring, som da var Fuldmægtig hos Schønheyder, kaldtes 
undertiden i Spøg „den lille Marat**. 

^) Chr. E. Mangor, Stadsfysikus i Kjøbenhavn, Rahbeks gode Ven. 

^) Det bekjendte Skrift: An Account of Denmark, as it was in the 
year 1692. 

♦) I Kjøbenhavns Vejviser for 1796 anføres en Harris som. engelsk 
Garver i Kjøbenhavn. I det tilsvarende Skrift for 1794 og 1795 
nævnes han ikke. 

*) Grev Ahlefeldt gik af som Theaterchef den 22. August (Overskou : 
Den danske Skueplads III, 611). Han efterfulgtes af en Theater- 
direktion med Hofmarskal Hauch i Spidsen. 

^) Han var Overkammerjunker og Gehejmeråd. 

') Den bekjendte Skuespiller Frederik Schwarz. 

Fra K. L. Rahbek til P. A. Heiberg. 

Bakkehuset d. 3 Oct. 1794. 

Jeg fiar, min Ven, biet med at besvare dit Brev, fordi 

jeg virkelig er i Forlegenhed for at give dig et Svar, da 

du med saa venskabelig en Tilliid overlader din Beslutning 

til dette. Jeg giver dig Ret i, at det er en betænkelig Sag 

at inddrage en saadan Skurk for Retten, naar man maatte 

lade ham gaae ligesaa reen, sem han kom; og saa hialp 

det rigtig nok kun for Øieblikket, med mindre man paa den 

Maade vil faae Folkevennens Forfattere navngivne, og da 

skulde jeg vel ikke troe, at Manderfeldt, alias Hestetyven 

Ingmann, Dansk Spion i Sverrig og svensk i Danmark, der 

ægtede Laurwigs Hore for at bestiæle hans Fallitboe, skulde 

lystes ved at see din Biographie giengiældet med hans^). 

Men — maaskee man ikke fik Udgiverne frem, og hvad 

var da vundet? At skrive til Bergen er ogsaa et saare 

betænkeligt Skridt; thi jeg maae sige dig, jeg ikke tro'er 

Folkevennen Nordahl Brun 2). Jeg veed med Vished, at 

han i et privat Brev til Mansbach, hvori han takkede ham 

for det bekomne Stiftsprovstie , har paa det skiændigste 

haanet os be^e, hvorvel han omtrent til samme Tiid har, 

jeg havde nær sagt krøbet, men i det mindste loggret for 

mig. Kunde du imidlertiid, som incidenter, give din Ven i 

Bergen et Vink om dette Forehavende og spørge ham, 

hvad han meente. Nord. Brun vilde sige derom, saa at han 


*) Som det skjønnes af ovenstående Ytringer, havde Heiberg spurgt 
Rahbek til Råds i Anledning af den Formodning, han nærede 
(jvfr. foran S. 30 flg.) om, at „Folkevennen** arbejdede på hans 
„Biografi"*, en Formodning, der uden Tvivl er bleven bestyrket 
ved nogle heftige Udfald imod ham i de senest udkomne Numre 
af det nævnte Blad. 

') Jvfr. foran S. 91 flg. 

selv, uden at have Anmodning derom fra dig, talte til 
denne, var det altiid en anden Sag; imidlertiid frygter jeg, 
at det, hvis det virkelig — som Primon *) har sagt — er i 
Giærde, vil være skeet, inden Svar fra Bergen kan konmie. 

Maaskee lod det sig giøre i et offenligt Blad at ind- 
rykke en Bekiændtgiørelse , hvori man lod vedkommende 
forstaae, hvad de udsatte sig for; men maaskee er det og 
det allerbedste intet at giøre, at lade den Storm gaae over. 
da den formodenlig af Frygt for Hof- og Stadsretten neppo 
bliver saa frygtelig, som den truer. Et Mesterstykke var 
det ellers — men som hverken du eller jeg kan giøre, om 
man nyttede Werfels Vink i Folkefienden^) om Prinds Carl. 
tog ham i Forsvar og beviiste, at det ikke var mueligt, han 
kunde understøtte eller ynde et Skrift, der besudlede sig 
med evige Invectiver og Paskiller, og bragde ham til at 
grue for den Skiændsel, der vilde falde tilbage paa ham 
ved dette Forhold, og altsaa selv til at hæmme det; thi at 
de staae i hans Sold, er vist. Primon har endog været 
saa ubesindig at lade sin Haarskiærer, der tillige er Guld- 
bergs, hente Penge hos Prinds Carls Kammertiener; men 
jeg tilstaaer, jeg kiænder ingen, som hertil var duelig, nogle 
yngre Mennesker undtagne, der altiid vilde see ud som Red- 
skaber i vor Haand, og det maatte de ikke. Resultatet af 
alt dette bliver, at jeg ikke veed, hvad jeg skal raade dig: 
følg nu det Raad, om du kan. 

Blandt andre, Primon eller[s] havde navngivet som 
Folkevennens Medarbeidere, var og en Mand, som uden 
Tvivl i Dag bliver Jacobiner, P. R. Goiske ; thi da han ikke 


») Se foran S. 30 Anm. 2 og 143 Anm. 1. 

^) „Folke-Fienden. Et Ugeblad. Skrevet af Werfel* , var stiflet i 
direkte Opposition mod „Folkevennen**. 

bliver Politiemester, er sikkerlig hans Royalisme forbi; dog 
troer jeg ikke, at Primon hai* sagt sandt, Folkevennen 
angaaende, thi deri har Peer neppe nogen Deel. 

Hvad Theaterdirektoratet angaaer, da er dm Stemme, 
min Ven! den eeneste, jeg har havt til den (!), og jeg er 
ret vel fomøyet med denne eene Stemme. Hauch agter at 
foreslaae eller har foreslaaet Pram, Gold og Kierulf, mellem 
hvilke man allemaadigst kan gaae i Valg; men Pram har 
i det mindste forsikkret mig, han ingenlunde giør det; 
Gold bliver rimeligviis i Dag Politiemester, og Kierulf lod i 
Gaar, da jeg talte med ham om at søge det, til at være 
aldeeles utilbøyelig dertil^). I Mangel af disse vil man da 
vel gribe til Torkild Baden : En tu perditas res Gampanorum 
narras, ubi summa rerum ad filium meum pervenerit. At 
jeg ikke bliver det, er mig m^et kiært; at Hoffet ikke vil 
have mig, har en Grund, jeg er stolt af; men at Hauch, 
at Thaarup ikke bringe mig i Forslag*), at man saa aldeeles 
glemmer min Tilværelse, det — saa sagte sagt — ærgrer 
mig; thi saa ukyndige de end selv ere i det dramatiske, 
burde de dog virkelig vide, at jeg har anvendt den betyde- 
ligste Deel af min Levetiid paa at lægge mig derefter. 

Jeg sender dig hermed et Bind af Middagsposten , et 
Blad, hvori velbemældte Hr. Primon, uden at enten jeg eller 
nogen har faaet det at vide, mangfoldeligen har paskilleret 
mig; du vil deri finde et Sted, som, siden man da har 
begyndt at bruge uvedkommende Bilager, forekommer mig et 
brugbart Bilag deri. I øvrigt var jeg tilfreds, den havde Ende. 


') Hauch's Meddirektører ble ve Thomas Thaarup og Edvard Storai 

(Overskou: Den d. Skueplads III, 618). 
') I Følge Overskou a. St. foreslog Hauch dog virkelig Rahbek, men 

Kronprinsen vilde ikke gå ind på Forslaget, fordi han havde så 

megen Del i Grev Ahlefeldts Fortrængelse. 

11 

Jeg har en Idee paa, siden Frankrigs Revolution for 
nærværende Tiid er det almindelige Thema, og faa kun 
have Kiæmen af Tingene inde, i næste Minervahæfte paa 
et Par Ark at skrive et kort Udtog af Revolutions Historien, 
uden Raisonnements eller Hypotheser, blot de mærke- 
ligste Facta. Point du Jour, Moniteuren og Histoire de la 
Gonstitution et la révol. par deux amis de la liberté, 7 
Tomer, er de vigtigste Documenter, jeg hertil agter at betiene 
mig af; men maaskee kunde du fra Gr. skafife Rabaut deSt. 
Etienne, samt noget de nyere Tider angaaende. Du seer 
let selv, det bliver kun et Udtog for vor medsnakkende 

« 

Læseverden, og ingen egenlig Historie, som langtfra endnu 
ikke kan leveres. Jeg vilde maaskee meddeele den i to 
Stykker, den første fra Notablenes Sammenkaldelse til første 
Constitutions Antagelse, den anden fra Const. Antagelse til 
27 Julii indeværende Aar. 

Lev nu vel, Hels din Hustrue, og elsk din 

Ven Rahbek. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Bakkehuset d. 15 Nov. 1794. 

Mine Ahnelser vare dog i Sommer ikke saa daarlige, 
som du for 14 Dage siden meente, thi du veed formodenlig, 
at Hof og Stadsretten er føyelig nok i Moi^en til at 
dømme dig paa 300 Rigsdaler, siger og skriver tree hun- 
drede Rigsdaler^). Jeg kan ikke sige dig, hvor denne 
Tidende har knuust mig, der desuden i denne Tiid af andre 


^) Talen er om Sagen i Anledning af Visen: Vor Klub er dog eii 
herlig Sag; jvfr. foran S. 151 Anm. 1. 

Ting har meget meere, end jeg kan bære, og der saa gandske 
føler, hvad min strængeste, helligste Pligt ved denne Leilighed 
var, men ikke er i Stand til at opfylde den^). Hvad vil 
du nu giøreV vil du appellere? og er det da ikke at for- 
mode, at den endnu meere aale- eller snoge-agtige Høyeste- 
ret, som nu eengang seer lisen brudt med arbitrair Mulet, 
vil endnu giøre Vaagen større, saa der aldeeles ingen Red- 
ning bliver af den? veed du Udveye til en Sum af denne 
Bety denhed? tilforladelig! jeg maae til Bunds uddrikke min 
uforsigtige Omgang med Penge og Credit ved at savne 
begge Deele i det Øieblik, da Ære og Pligt og alting paa 
Jorden giør mig Savnet bittrere. Kan jeg da slet ingen 
Ting giøre? du maae dog — derom er jeg overtydet — laane 
disse Penge! kunde du ikke faae dem et Sted, hvor de 
kunde staae roelige et Aar, saa kunde, saa skulde jeg være 
i Stand til, hvad der nu er mig umueligt. Dersom du 
kunde forestille dig, hvor det krænker og græmmer mig, 
at jeg, at min Brøde har draget dig i denne Afgrund, og 
at man saa høymodigen drager mig op 2), paa det du des 
sikkrere skal gaae under! O! hav Sands, hav Overlæg, hav 
Beslutning for os begge! Jeg har ingen meere. Man har 
netop udfunden den Maade, hvorpaa man kunde straffe 
mig føleligst. — Lad mig høre fra dig. Jeg gider ikke en- 
gang bedet dig helse din Kone i et Øieblik, da mit Venskab 
falder eder saa dyrt. Endnu engang, lad mig høre noget 

fra dig ! ^). 

Rahbek. 

(Efter Orig. i Univ.-Bibl.) 


^) Han mener naturligvis, at han selv burde betale Mulkten, da det 
var hans Optryk af Visen, der foranledigede Sagsanlæggelsen. 

^) Nemlig ved at frikjende ham. 

^) Et Par Breve fra Heiberg til Rahbek vedrørende denne Sag ere 
aftrykte i Rahbek's Erindringer IV, 300 flg. 

11* 

Fra K. L. Rahbek tU P. A. Heiberg. 
Eiære Ven! 
Du har i Gaar ved Schultz ladet mig minde om det 
omtalte Motto; her er det: They ought rather to become 
the object of our pity than resentment, who like hangmen 
are obliged to execute for bread. Stemes Koran, part 1. 
Ghapt. 2. Mig synes, det passer ikke ilde til, hvad du i dine 
Anmærkninger har havt at sige Skibst.^). Ved denne Leilighed 
lod Schultz mig — i Følge din Tilladelse — see din Fortale 
m. V., fortryd da ikke paa, at jeg herom med al Venskak 
Friemodighed giør dig to Erindringer. Den eene angaaer mig 
selv. Een af de Ting, siger du omtrent, der bragde dig til 
at troe, du havde tænkt for ringe om din Viise, var, at jeg 
begiærte den til min Tilskuer. Saa inderlig jeg endog føler 
Gomplimehten heri, maae jeg dog erindre dig, at da jeg 
begiærte den, jeg endnu ikke havde seet den, men vidste 
blot, at den var til, og ønskede den, fordi jeg altiid har 
ønsket Arbeider fra din Haand. Havde jeg kiændt den — 
jeg havde, det tilstaaer jeg dig, efter alt, hvad j^ fra den 
fonige Sag 2) kiændte til Haddet mod dig, ikke begiært 
den; imidlertiid fik jeg den, læste den — med Fomøyelse — 
og indrykkede den. Jeg ønskede altsaa, du for Bestemt- 
hedens Skyld vilde sætte, at R. uden din Anmodning ind- 
rykkede den; Sagen er den samme, og den er da nøyag- 
tigere sand^). Jeg kommer rimeligviis til at udgive et 


^) Rahbek sigter til Heiberg's kommenterede Udgave af Sagen om 
Visen: Vor Klub er dog en herlig Sag, og i denne Udgate er det 
ovenanførte Citat virkelig anbragt som (det andet) Motto. 

*) Den Hailes'ske. 

») Jvfr. Rahbek's Fremstilling i hans Erindringer, IV, 290 og 307. 
Et Brev fra Heiberg, som er et Svar på det ovenfor gjengivne, er 
trykt a. St. S. 305-6. Resultatet af Rahbeks Brev var, at Heiber? 
i Indledningen til sin Udgave af Processen slet ikke omtalte Rah- 
beks Benyttelse af Visen, men skrev: „Selskabets enthusiasti?ke 

Halvark i Anledning af denne Sag, og det vilde være af- 
skyeligt, om der mellem vore Udsagn fandtes nogen Mod- 
sigelse. 

Det andet er angaaende Hofogstatsraadsretten ^). 
Min Ven ! denne Methode er under en Heibergs Værdighed ; 
lad Jerusalems Skoemager benytte sig af forsætlige Tryk- 
feiP); du kan ikke og bør ikke. Ilde nok, at du i Holmens 
Sag var af Grunde , jeg ikke kan misbillige , i denne Nød- 
vendighed^). Jeg besværger dig ved din egen Ære, ved 
vort Venskab, ved si qvid de te merui, et fiiit tibi qvid dulce 
raeum, und ikke Aristokratiets Vaabendragere denne Knag 
at hænge deres sorte Bret paa. Ere vi ikke saa vidt, at vi 
offenlig tør sige, vi ansee Hof- og Statsrettens Dom for 


Bifald gav mig den første Tanke om, at Visen maatte have nogen 
mere Værd, end jeg først tiltroede den". 

^) Hvilket Udtryk Heiberg altså fra først af havde brugt i den om- 
talte Indledning. Han udslettede det imidlertid på Rahbeks Op- 
fordring (jvfr. Rahbek's Erindringer IV, 305). 

*) Sigter til Malte Conrad Bruun's (anonymt udgivne) Jerusalems 
Skomagers Rejse til Maanen. I det tredie Numer af dette Skrift 
bekjendtgjorde Forfatteren, at Betegnelserne for to af de i Skriftet 
forekommende Lokaliteter: Adina (o: Dania) og Anifah (o: Hafnia) 
vare Trykfejl for: Alina og Anafa. I den ved Skriftet fremkaldte 
Sag blev der taget ikke ringe Hensyn hertil, og den anklagede — 
Bogtrykkerenken Mad. Svare — blev frikjendt. 

*) I sit Skuespil „Virtuosen Nr. a*" (første Gang trykt i Rigsdaler- 
Seddelens Hændelser") havde Heiberg hentydet til Uredeligheder? 
der gik i Svang på Holmen. Da han mærkede, at dette vakte 
en Opsigt, der kunde have ubehagelige Følger, bekjendtgjorde han 
offentlig, at Holmen var en Trykfejl for Holm i en, hvad der 
dog ikke forhindrede, at Bogtrykker Holm, der havde trykt det 
anonymt udgivne Skrift, idømtes en Mulkt på 200 Rdl. Også i 
Udgaven af de samlede Skuespil (II, 349) gjorde Heiberg et skjem- 
tende Forsøg på at fastholde sin Forklarings Rigtighed. I Følge 
Rahbek's Erindringer var det dog nærmest Hensyn til Folk, hvem 
en Vidneafhøring vilde have gjort ulykkelige, som bestemte Hei- 
berg til denne Optræden (Thaarup: P.A.Heiberg, 2. Udg., S. 32; 
det originale Sted i Rahbek's Erindringer har jeg ikke fundet). 

uretfærdig, da lad os heller ikke vedkiænde os, at vi ikke 
tør sige det. 

Jeg har i øvrigt travelt i denne Tiid med dig ; i Moi^eii 
begynder jeg til Oplysning for Dramets Theorie, jeg hidtil 
har foredraget, at læse over din Hofsorg, som mine Til- 
hørere hertil have udvalgt; og paa Onsdag otte Dage skal 
vi, annuente summo Jove, i Borups Selskab spille dine 
Vonner og Vanner, hvor jeg er Plageman, og hvor vi 
haabe at see dig og din Hustrue. Vale et me ama. 

t. t. Rahbek. 
Bakkeh. d. 9. Febr. 1795. 


Fra K. L. Rahbek til P. A. Heiberg. 

Bakkehuset d. 4<»e December 1796. 

Dit Brev med indlagte til danske Tilskuer modtog jeg 
i Torsdags, just som jeg skulde ind at følge Riber til 
Jorden^), og maae du undskylde, at jeg har de tvende 
følgende Dage ikke havt Leilighed at svare. Det tilsendte 
kommer uvaegerligen ind i næstfølgende Tilskuer; thi Man- 
dagsbladet er bestemt til Ribers Minde , over hvem vor 
Guldberg har meddeelt mig sin Sørgesange), og som med 
Føye maae have en prioriteret Fordring. 

Ikke blot fordi jeg — vore personlige Forhold maatte 
end være, som de vilde 3) — altiid vil giøre mig en Ære af 


1) Digteren H.W.Riber. 

^) Frederik Høegh Guldberg's Digt findes i Den danske Tilskuer for 
5. December 1796. 

^) Fra de første Måneder af 1796 havde der været en stærk Spæn- 
ding mellem Rahbek og Heiberg. Den var allerede forberedt i 
Eftersommeren 1795, da Rahbek i Tilskueren havde optaget el 
Digt af Zetlitz, som var rettet mod Tidens politiske Skribenter af 

i mine Tiidsskrifter at have noget fra P. A. Heibergs Haand 
og under hans Navn, men og fordi jeg — som du meget 
rigtig siger — troer paa magis amica veritas, og endnu 
stadigere paa Meeningsfrieheden og Yttringsfrieheden, kan jeg 
ikke eet Øieblik have Betænkning ved at modtage og ind- 
lykke det tilsendte, om jeg end maaskee især for næi*værende 
Tiidspunkt hellere kunde ønske, at det havde havt andet 
Æmne og anden Anledning ^). Jeg miskiænder ikke hverken 
din Hensigt eller din Adfærd; men at Paskillanten i Kiel 2) vil 
triumphere, og at i det mindste jeg vil blive miskiændt 
for at have lettet ham denne Triumph, derpaa tvivler jeg 
ikke eet Øieblik. Dog — man skal, hvad man bør, alt- 
saa — . Du har ved Guldberg været saa god at love mig 
en Oversættelse af svensk til Charis^), som hiertelig takker 


den friere Retning, og i Anledning af hvilket Heiberg så sendte 
Rahbek et meget groft Brev (trykt i Rahbek's Erindringer IV, 
377 — 79). Han beskyldte ham ikke blot for at være svag og frygt- 
som og for at gjøre sig Umage for at være Ven med ethvert 
Parti, men endog for ligefrem Uærlighed i sin offentlige Optræden 
— hvad der visselig var fuldstændig ubeføjet. Den egentlige 
Spænding mellem de to tidligere Venner indtraf dog først under 
den i Februar 1797 udbrudte så kaldte „Dyveke-Fejde", der som 
bekjendt nærmest førtes mellem Heiberg og Malte Conrad Bruun 
om Skuespillerinderne Mad. Preisler og Mad. Rosing, men i hvil- 
ken Rahbek ganske uforanlediget blev inddraget af Heiberg, der 
troede, at Rahbek var en af Mad. Preislers Hovedmodstandere, 
og at han stod bagved Bruun i alt, hvad denne gjorde i denne 
Sag. Om Dyveke-Fejden se iøvrigt nærmere Rahbek's Erindringer IV, 
432 flg. og Ghr.Thaarup: Peter Andreas Heiberg 2. Udg. S. 79 flg. 

») Her sigtes ganske vist til den i det følgende Brev nærmere om- 
talte Recension af Heiberg over et Par Oversættelser af Malte 
Conrad Bruun. 

*) Uden Tvivl Torkild Baden, Professor i Kiel, som ved denne Tid 
havde udgivet et ^anonymt Skandskrift" mod J. K. Høst under 
Titelen: Hvem er Jens Kragh Høst? (Høst's Erindringer I, 43). 
Jvfr. det følgende Brev. 

•*) Den af Rahbek udgivne Nytårsgave: Gharis for 1797. Om Hei- 
berg's her omtalte Bidrag dertil se det følgende Brev. 

dig for de tvende Stykker, hun har fra din Haand. Tillad 
mig at bede dig i saa Fald tilstille mig den jo før jo hellere, 
da det lakker mod Dagenes Ende. 

Helsen og Høyagtelse 

Rahbek, 
til 

Hr. Translateur P. A. Heiberg. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Kiære Heiberg! 

Vidste du, med hvor inderlig Glæde jeg efter det veder- 
sty^elige Mellemrum^) første Gang igien betiente mig af 
denne Overskrift, hvor usigelig kiært det var mig fra din 
sandrue Pen at have modtaget samme Benævnelse, da 
lovede du mig, hvad jeg herved beder dig om, for Frem- 
tiden ved den mindste Kurre, der kom paa Traaden imellem 
os, strax at faae Ureedet opløst, inden vel og ilde meenende 
tienstfærdige Hænder fik det draget i Haardknude; at vi 
— hvad jeg eengapg saa sikkert haabede, og nu atter 
begynder at glæde mig til — for Fremtiden maatte blive de 

Felices ter et amplius, 

Qvos irrupta tenet copula, 

Nec malis divulsus qverimoniis 

Suprema citius solvet amor die. 
Jeg være saa svag, som jeg vil! men deri har jeg i det 
mindste ikke været det, at aldrig enten Ven eller Fiende, 


') Se det forrige Brev. — Dette Brev er udateret, men når man 
sammenholder det med det foregående og det efterfølgende, bliver 
det klart, at det er skrevet i December 1796. 

enten egen Fortrydelse eller fremmed Beførelse har for- 
vandsket min Meening om dig; at jeg blev ved at agte dig, 
da- det ikke var mig tilladt at elske dig som Ven. Altsaa 
af inderste Hierte: Glemsel for det forgangne, Afbigt for, 
hvad jeg vitterlig eller uvitterlig kan have forsfeet, og inder- 
ligt Broderskab for vore kommende Dage! 

Efter din Venskabelige Tilladelse følger Stykket om 
Brun herved tilbage^); nødig vilde jeg altiid rykke det ind 
i Tilskueren, da mine Anmærkninger ikke synderlig kunde 
giøre Sagen bedre,- siden du desværre fast i alt har fuld- 
kommen Ret. Brun havde sendt mig dem til Gharis eller 
Tilskueren, dog skulde jeg først see dem igiennem; i tredie 
Hæfte af Skaldastykker, som jeg har, stod kun Ynglingens, 
og ikke Oldingens; dette, hvor de groveste Feil ere, 
kunde jeg da intet giøre ved, og for de øvrige Pletter 
blændede Originalens Skiønheder mig. Da nu Høsts Pa- 
skillant^) atter vrøvlede om Bruns meer end litterariske 
Venner, troede jeg, det var den haanligste og værdigste 
Maade at svare ham paa, just i samme Dage at udgive et 
Nummer blot af Bruns Arbeide og med hiin Overskrift^). 

Ordet Laab er jeg imidlertiid nok den rette Syndebuk 
for*), da jeg først har brugt det efter vore gamle Digtere; 

^) I Den danske Tilskuer for 28. November 1796 indrykkede Rahbek 
2 Oversættelser af M. G, Bruun efter Franzén, med Titel „Ynglingens 
Haab" og „Oldingens Erindring". I Oversættelsen var der mange 
Fejl, og P.A.Heiberg skrev et Stykke om den, hvilket han ind- 
sendte til Rahbek, men — som det sees af ovenstående — fik 
tilbage igjen. Han trykte det derefter i Iris og Hebe 4. Kvartal 
1796, S. 373 flg. 

^) Torkild Baden; se det forrige Brev. 

') Over Oversættelserne står, foruden et latinsk Motto, følgende: 

Og dobbelt er mig denne Gave kiær. 
Da fra en elsket Vennehaand den er. K. R. 

*) Det forekommer i det første af de nævnte Digte i Forbindelsen: 
Livets Laab. 

og troede jeg, det var bedre at nytte et mindre brugeligt 
og i Prosa overflødigt Ord end piine eller svække Tankerne. 

Tak for de Snuus, du har givet Haas ^) ; kun vilde jeg, 
du havde givet ham dem hos mig. En slem Trykfeil er 
ellers indløbet deri, at der etsteds staaer femiHint i Stæden 
for masculint, hvilket du endelig maae lade rette, inden 
Koproforen Abildgaard *) kommer sin Kammerat til Hielp, 
og de faae giort Verden denne vigtige Opdagelse. 

Viisen efter Kellgren længes jeg efter ^), da Gharis i 
næste Uge skal være færdig. Med Sønnichsen^) har jeg 
talt, men maae advare dig, at din Sang ikke lader sig 
lægge under Mehuls Musik, som findes i Frankreich ^), 
hvilket jeg har forsøgt med en musikkyndig Mands Hielp. 

Tusende Helsener til din værdige eiegode Hustrue! og 

til dig 

af inderste Hierte Helsen og Broderskab! 

Rahbek. 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Bakkehuset d. 15 Jan. 1797. 

Jeg hører i dette Øieblik en Ting, kiære Heiberg! som 
jeg ved den levende Gud aldrig har drømt om; men da 


') I den i Iris og Hebe, 4 Kvart. 1796, S. 158 flg. indrykkede Artikel 

af Heibei*g: Et Par Ord angaaende Kobberstikker Haases Norske 

Prospekter. 
'-*) o: Maleren N. Abildgaard. 
^) Visen er den i Gharis for 1797 trykte: Mener du, at den har 

Lykken fat osv. 
*) Betegnes i Vejviseren for 1796 som Musik -Trykker og -Handler. 

Formodentlig den samme, der nævnes foran S. 12. 
*) Måske Skriftet: Frankreich im Jahre 1795. 

det er mit ærlige Forsæt at forebygge, at ikke en forsømt 
Misforstaaelse skulde udarte til en Ueenighed som den, der 
i Begyndelsen af afvigte Aar krænkede mig saa inderlig, 
vil jeg, saasnaii jeg kan, søge at berigtige nærværende. 

Jeg vil ikke nægte dig, at det paa eengang var mig 
krænkende og fremmed, at du den Aften paa Comedien i 
Anledning af det Exemplar af Gharis behandlede mig med 
den fremmede Kulde. Det var — ved Gud og min Ære! — 
den bogstaveligste Sandhed, jeg sagde dig, at jeg Nytaars- 
morgen var i store Kongensgade med det Forsæt at bringe 
dig den; men at, da jeg ikke kunde opdage dit Huus, jeg 
udsatte det, da jeg af en dum Undseelighed aldrig gider 
spurgt mig for — indtil jeg om Eftermiddagen hos Schultz 
kunde faae Nummeret at vide ; at jeg nu om Middagen blev 
syg, og derover den og den følgende Dag derangeret i alle 
mine Planer; hertil kom ydermeere, at jeg saa gierne vilde 
skrevet en Envoy heri, da jeg ikke Nytaarsmorgen fik dig 
den bragt selv; og at dette de følgende Dage, først for 
min Upasselighed og siden formedelst en anden Ting, der 
gandske optog min Hierne, ikke vilde lade sig giøre; af 
hvilken Aarsag og vor gode Guldberg først i forrige Uge 
fik sit, hvori der nødvendigen maatte skrives. 

Om Løverdagen var der ikke et peent indbundet Exem- 
plar, før Klokken var mod ti om Aftenen, to hæftede havde 
jeg medtaget i Clubben, hvoraf Tode, som jeg just traf 
der, fik eet og Lundbye^) det andet; til dig, Baggesen, 
Guldberg og endnu et Par andre agtede jeg Nytaarsdag 
^t gaae. 

At dette nu ikke skeede, kunde du, som ikke vidste 
^årsagen, støde dig over, men at du, efter at høre demie. 


i) H. W. Lundby, som havde givet et digterisk Bidrag til Charis. 

endnu optog det saa ilde, har været mig ubegribeligt, indtil 
jeg nu hændelseviis hører, at du tog ilde op, at jeg dedi- 
cerede Baggesen en Samling, som fornemmelig bestod af 
eders andres Arbeider. Det er, ved Gud! aldrig faldet mig 
ind, at du eller nogen kunde optage mig ilde med denne 
Samling, hvad med andre Samlinger, saasom Minerva, Iris, 
Tilskueren o. fl. upaaanket er skeet, hvad e^dnu med sidste 
Aargang Tilskuer vilde skeet dig selv, dersom jeg ikke havde 
frygtet, man vilde fundet det usømmeligt at tilegne dig en 
Aargang, hvis første Nummere bare Spor af vor daværende 
Misforstaaelse. I øvrigt hænger det med denne Tilegnelse af 
Gharis saaledes sammen. Da jeg besluttede mig til dette 
Navn og til den forestaaende Vignette, faldt det mig ind, 
at man med Skin af Føye vilde forarge sig over, at jeg 
paa min egen Haand havde giort til een, hvad der fra 
utænkelige Tjder havde været tree^); jeg fattede da den 
Beslutning ved en saadan Tilegnelse at faae denne Tree- 
foldighed reduceret til en simpel E enhed og at giøre. 
denne Tilegnelse til en Pige, som jeg den Tiid holdt meget 
af. Omstændighederne giorde et Skaar i denne Beslutning; 
imidlertiid hedde Samlingen Gharis, og det blev fornødent 
at give hiin Idee en anden Vending; at henvende en saadan 
Tåndeley til dig, stemte ikke med den mandige Garacter, 
din Poesie og din Tænkemaade have; Ba^esen forekom 
mig af alle den passeligste , og Tilegnelsen blev til ; og jeg 
gientager dig, at det indtil dette Øieblik aldrig er faldet 
mig ind, at du kunde have stødt dig derover; men at der 
var ingen blandt alle Samlingens Medarbeidere, over hvis 
riige og runde Haand jeg var gladere end over din, da 
hver Linie fra den var mig et kiært Beviis paa dit tilbage- 


') Nemlig Ghariterne. 

vendende Venskab, kan Guldberg og fleere vore fælles Be- 
kiændte og Venner bevidne; ligesom og denne og mine 
Venner og Uvenner skulle give mig det Vidnesbyrd, at jeg 
i vore fortroeligste og i vore fiendtligste Dage aldrig har 
talt om dig uden som den Mand, hvem jeg i vor heele 
Litteratur allerhelst vilde ønske til Ven, endog da jeg ikke 
torde vente det; da jeg ingen kiændte af mine Samtidige, 
der i sine borgerlige og personlige Forhold var mig saa 
agtværdig som du. 

Kiære Heiberg! naar dette i Februar og Martii Maa- 
neder 1796 var mit uforanderlige Sprog midt i de Kredse, 
hvor dette Sprog var crimen læsæ, hvor det hedde Feig- 
hed og Troeløshied, og hvad veed jeg alt; mon jeg da nu, 
da jeg var saa inderlig glad over atter at have dig til Ven, 
amicum oflfendam in nugis? Det er mueligt, at jeg kan 
fortørne dig, forsee mig mod dig af Ubetænksomhed, just 
fordi jeg er mig bevidst, hvor langt det er fra mine Tanker 
at vilde fornærme dig; men jeg gientager, at jeg ingen af 
mine samtidige Medvandrere ærer og agter som dig, at — 
naar du tilstæder mig det — ingen af dem er mig person- 
lig saa kiær. Jeg har ved Guldberg ladet dig bede om 
din i Harmonien siungne Viise^); Heibei^! ethvert Bidrag 
fra dig har, foruden sit litterariske Værd, en egen Værdie 
for mig som Beviis paa din Agtelse og Yndest, som mit 
Gertificat de Givisme et de Loyauté; men kunde du troe, 
at det var for at tiltigge mig Bidrag fra dig, jeg saa ind- 
stændig søgte at forebygge Misforstaaelse imellem os, da 
vilde jeg sige : skiænk mig, om du vil, aldrig en Linie, men 
lad mig have og beholde din Agtelse og — om mueligt — 
dit Venskab. 


^) Se det følgende Brev. 

Min venskabelige Helsen til din ædle Kone! jeg for- 
moder, vor Guldberg har sagt hende og dig, at jeg og nu 
snart haaber at have mig en Hustrue^), og da skal det 
være mit summum at fortiene og vinde den Lykke, du har. 
Étre bon époux, bon pére, bon fils, bon ami, bon citoyen, 
voila la religion d'un républicain! sagde Legendre, og det 
er min Troesbekiændelse. 

4 

Helsen og høyagtende Hengivenhed. 

Rahbek. 
(Efter Orig. i Univ.-Bibl.) 


Fra K. L. Rahbek til P. A. Heiberg. 

Bakkeh. d. 22 Jan. 1797. 

Jeg har ikke før i Dag havt Stunder at svare dig saa- 
ledes paa dit Brev, som jeg ønskede og burde, da det er 
mig saa usigelig vigtigt, at hver Misforstaaelse mellem os 
hæves. 

Du veed — siger du — hvo den Rapport em* er, som 
sagde mig det om Gharis — det veed du neppe, gode 
Heiberg! da jeg hørte det paa mit Værelse af Sveistrup^), 
der vist i det mindste først paa tredie Haand havde det 
fra dig, og der sagde mig det, fordi det interesserede ham, 
at vi skulde være Venner, da han veed, hvormeget det 
interesserer mig. Forresten fik jeg for afsagt et Had til 
de Rapporteurer, som i Fior ved denne Tiid klyngede sig 
om dig og mig og alle vore Entours, til nogensinde at høre 
eller agte nogen, som dig angaaende vil rapportere mig 
noget. Forresten troer jeg at vide, hvem du meener; uden 


^) Rahbek var nylig bleven forlovet med Karen Margrete Heger, 
^) Den bekjendte Literat, senere Translatør, H. G. Sveistrup. 

Tvivl et Menneske, som skiftesviis har klynget sig til hver 
af os og lønnet os begge med sin evindehge Uefterrettelig- 
hed og Aabenmundethed; men liid paa, at ingen Øretuder 
nogensinde kan eller skal virke paa min Troe eller Over- 
tydning om dig. 

Dine Grunde mod Dedicationen af Samlinger kan jeg 
ikke giendrive og skal i Fremtiden ære; kun naar du troer, 
at Dedicationen af Charis er tillige til Louisa Augusta, be- 
drager du dig aldeeles; ved Huldgudinden ^) tænkte jeg 
mig blot den Guddom, hvis Digter Wieland — og Bagge- 
sen ansees jo for vor danske Wieland — in specie kaldes, 
og tænkte ved Gud ligesaalidt paa Louise Augusta, uagtet 
jeg for nogle Aar siden engang i et Vers kaldte hende 
Nordens Huldgudinde, som paa min Søster Grethe 2), som 
en Nar i et Nytaarsvers kaldte Gratiernes Dronning, eller 
paa nogen anden af de Sneese Skokke Huldgudinder, her 
vrimler med. Overalt maae jeg sige dig to Ting. L. A. 
er langtfra ikke nogen stor Ting i mine Øyne; jeg har fra 
det Øieblik af, jeg kom i Augustenborgs Løn^), aldrig sagt 
hende en offenlig Compliment, skiøndt jeg indtil den Tiid 
og saalænge det hessiske Partie og Flindt^) giorde sligt til 
en Forbrydelse, adskillige Gange feterte hende; jeg har 
aldrig i mine Dage havt min Fod hos hende, skiøndt 
hendes Mand ofte nok, endog i hendes Navn, har ligefrem 
ladt mig det høre; jeg har endog tree Gange været bedet 


^) Overskriften over Dedications -Verset i Charis lyder: „Til Huld- 
gudindens Digter J. Baggesen", og Verset slutter med, at skal 
Samlingen tækkes Huldgudinden, må Baggesen selv „frembære'' 
den for hende. — Med Rahbeks Ytringer her kan iøvrigt sammen- 
li oldes hans Erindringer V, 12. 

2) Om denne Søster, der var bekjendt for sin Skjønhed, se Hahbek's 
Erindringer IV, 89. 

3) Rahbek var Privatsekretær hos Hertugen af Augustenborg. 
*) Politimesteren. 

til Bords der og afslog det, da jeg, hvorvel mine Kaar nøde 
mig at sælge ham min Tieneste, paa ingen Maade lader 
mig hyre til Opvartning, og vel vil være hans Privatsecre- 
tair, men ikke hans Hofsinde. Heller ikke er — saavidt 
jeg troer — Baggesen nu saaledes i Louisa Augustas Naade, 
at han kan eller bør kaldes hendes Digter. Hvad hendes 
Mand angaaer, da tvivler jeg paa, at han har skrevet de 
Ord, du anfører; og har han skrevet det, seer du, han har 
rigelig givet mig min Deel af Fornærmelsen. Il sait qve, 
dieu merci, je me mele d'écrire, og befatter altsaa ikke een 
moden Mand sig med at skrive, hvad er da jeg? forresten 
hverken billiger eller deeler jeg hans nærværende politiske 
Begreber, hvilket jeg heller paa ingen Maade dølger for 
ham; men ikke desmindre agter jeg ham som en velsindet 
og veltænkende, skiøndt svag Mand, og ærer ham som den, 
jeg personlig har meget at takke, og i hvis Giæld Re- 
gieringens liberale Grundsætninger i nærværende Øieblik 
paa ny bringe mig. 

Hvad mine Complimenter til Prindser, Ministre og 
Vældige angaaer, da troede jeg, kiære Heiberg! i seenere 
Tider ikke at fortiene denne Beskyldning. Jeg roeste dem, 
da jeg troede, de fortiente det; det giorde du ogsaa; da 
min Overtydning har forandret sig — skiøndt seenere end 
din — , da Forholdet mod Hennings^), Cramer 2) og — - 


*) Kammerherre A. Hennings (se foran S. 155 Anm. 2) var bleven 
insulteret i [General Mansbach'sJ , Gedanken eines norwegischen 
Officiers uber die patriotischen Gedanken eines Dånen'' [Schmet- 
tow's], og han offentliggjorde så en Erklæring, hvori han be- 
tegnede den pågjældende Forf. som en fejg og lumpen Person. 
Han fik nu en Udfordring, men afslog den og måtte i den An- 
ledning døje forskjellige Ubehageligheder. Se Hennings: Meine 
Duellgeschichte. Altona. 1795. — Jeg formoder, at det er denne 
Sag, der sigtes til i Brevet. 

2) Se foran S. 55 Anm. 3. 

hvorfor 'ikke sige Tingen reentud — os selv, Cancellie- 
resolutionen mod Brun , Naget til de sandelig ikke 
jacobinske, men dog for frie Boye^), Pram o. fl. — have 
lært mig at kiænde Hans K. H., Dannemarks Bernstorff og 
Friehedens Christian 2), hvem, hvor og naar roste jeg da, 
Heiberg? det smertede mig, da jeg i Indledningen til det 
om Brun fandt, at du yttrede din Ueenighed med mine 
Grundsætninger; de Ting, vi see fra modsatte Side, ere 
vel ikke saa saare mange; at min Stilling i Verden maa- 
skee har bidraget til at giøre min Siæl blødere og meere 
bliidlunet, at jeg hverken har din Kraft eller har havt dine 
Fortrædeligheder og Forurettelser,, tilstaaer jeg; men — 
kiære Heiberg! — dette fraregnet, vilde det giøre mig ondt, 
om vi — angaaende Ting — betydelig afveeg. O ja, 
gode Heiberg! vist drømmer jeg om mange Venner, men 
ikkun Venneomgangs Venner! hvad sande, prøvede Nødens 
Venner angaaer, da har jeg vel og erfaret, hvor siældne 
de ere; vel og havt Øieblik, da Troeløshed af Venner, jeg 
havde næsten 20 Aar troet og fortient, fristede mig til 
Menneskehad; maaskee var det i saadant et marterfuldt 
Tiidsløb, da min heele Siæl var andensteds sysselsat og 
ikke havde Overlæg for mine Forretninger, jeg hengav det 
ulyksalige zetlitziske Manuski'ipt ^) og troede at handle efter 
Overlæg, idet jeg kun ønskede at blive Bogtrykkerkravet 
quit for gandske at kunde opotfre mig til, hvad Jeg var 
fuld af. 

At Professor Moldenhawer d. 31te December om Mor- 
genen skulde have faaet en indbunden Charis, bør jeg om- 
tvivle, da det vilde været en ubegribelig Uforskammenhed 


') Rektor i Nakskov Johannes Boye, Forfatter bl. a. til „Statens Ven". 
^) Christian Ditlev Frederik Reventlow? eller Christian ColbiørnsenV 
') Se foran S. 166 Anm. 3. 

12 

af Schultz eller hans Høgh da ikke at lade mig faåe noget 
Present Exemplar før Klokken 10 om Aftenen, hvorvel jeg 
heele Dagen løb derom. Men at han intet har faaet fra 
mig eller paa min Begiering eller engang med mit 
Vidende, derpaa sætter jeg min Ære i Pant; at Schultz 
som Universitets Bogtrykker forærer Consistoriales sine 
Forlagsartikler , at han især vilde giøre dette med Gharis, 
da han ikke uden deres Tilladelse maae trykke Almanakken 
i nogen ny Fonnat, veed jeg vel; men at mit Navn er til- 
lagt, var mig, indtil din Sæddel, aldeeles ubevidst, og at 
det skulde være skeet 31te Dec, neppe rimeligt, da der den 
Tiid ingen andre var til end nogle kludderhæftede fra en 
Bogbinder Fuchs, hvor blandt andet Kobbertitelen sad paa 
den gale Side, og som altsaa aldeeles ikke vare anstændige 
Present Exemplarer. 

Hvad dine Anmærkninger mod Brun angaaer, da sagde 
jeg dig, hvorfor jeg helst saae dem andensteds. Jeg ind- 
rykkede Zetlitzes Vers, fordi de kunde og burde besvares; 
du havde derimod Ret, og Ret mod mig og noget, jeg 
havde indrykket, du havde Ret mod et Menneske, som paa 
den Tiid var under mangehaande Angreeb. Hvad ham.^) 
forresten angaaer, da er jeg hans Homme d'aflfaires, be- 
styrer hans Pengevæsen og læser hans Gorrecturer, men 
har ikke hans Fortroelighed, og har ikke seet noget af han^^ 
Avertissementer, der begge ere gangne par Winding 2), før 
i Avisen; ligesom jeg og ingen af dem har billiget. Jeg er 
overalt Bruns Ven, fordi han er uretfærdig behandlet, fordi 
Despotiet allemaadigst har befalet at afsky e ham, og fordi 


*) M. G. Bruun. Han opholdt sig dengang på Hven. 

^) Den fra Bruun's Pressesager bekjendte Bogtrykker Winding, som 
var en Ven af Bruun, men mentes at have en lidet heldig Ind- 
flydelse på ham; jvfr. Rahbek's Erindringer IV, 389. 

de, der i hans feirere Dage vare hans Venner, forsage ham ; 
men jeg har aldrig været og bliver neppe nogensinde hans 
Raadgiver. 

For den mig meddeelte Viise takker jeg dig inderlig; 

(len er i din bedste Maneer ^); men — kiære Heiberg! — 

maae jeg giøre dig opmærksom paa eet eeneste Ord deri! 

Du taler om danske Lovs Vaas; du har Ret; men da du 

er devotum caput, meener du da ikke, at Fiskalen atter 

kunde udstrække sine Kløer efter dig? har Loven ikke 

kanskee til Ulykke tillagt sig lige Hellighed med Kongen? 

troe for Guds Skyld ikke, at det er af Frygt for mig, jeg 

nu giør dig denne Erindring ; jeg foragter deres Forfølgelser; 

men jeg frygter, for anden Gang, eller maaskee tredie, at 

drage Forfølgelsen over dig! — skulde du altsaa ikke, da 

du dog har optaget Varianter i den trykte Læsemaade, her 

maaskee vælge een, som ikke gav Sandhedsfienderne Lei- 

lighed til ny Foi^ibelser? Om jeg ikke havde seet Visen, 

da jeg bad dig om den? Jo, men glemte i mit Brev til 

dig over det meget andet at berøre dette Ord. Troe 

imidlertiid for Alting ikke, at det er Frygt for mig! slet 

P. A. Heiberg ud under Viisen, og see saa, om jeg vakkler. 

Tak for din Deeltagelse i min Stillings glade Forandring; 

tak ogsaa din hulde, gode Hustrue; men siig hende tillige 

fra mig, at min tilkommende er sorthaaret du dernier noir; 

tilføy imidlertiid, at dersom jeg nogensinde til hende har 

sagt ondt om Brunetter, saa kommer det af, at jeg over 

hendes fremlysende Godhed dg Naturlighed og fordringløse 

Beskeedenhed altiid har glemt at see efter, hvad Haar hun 


^j Det er uden Tvivl den i Den danske Tilskuer for 30. Januar 1797 
aftrykte Vise „Lovens siette Bog har lagt osv." Det af Rahbek 
påankede Udtryk findes dog ikke i Aftrykket og er altså bleven 
forandret af Heiberg. 

1^2* 

selv havde, og at jeg, da jeg læste det i dit Brev, virkelig 
ikke vidste ret, om hun var Blonde eller Brunette. 

O, kiære Heiberg! at vi, befriede fra det litterariske 
Vrøvl og ramfrie for Despoternes Uretfærdighed, i en frede- 
lig Vraa med vore Hustruer kunde æde vort ved ufor- 
styrret Arbeidsomhed erhvervede Brød, at da ingen litte- 
rarisk eller politisk Ueenighed skulde formørke vor Himmel 
eller afbryde vor Omgang! da vilde jeg haabe at gienvinde, 
hvad jeg hos dig har tabt, og at beholde det. Indtil demie 
Tiidspunkt maae jeg indskrænke mig til at slutte med 

Helsen, Høyagtelse og Hengivenhed. 

Rahbek. 

P. S. Ved at efterlæse dit Brev finder jeg, jeg endnu 
ikke har svart paa dit angaaende Pierre. At jeg aldrig 
der drømte om dig, vil du let formode. Hændelseviis 
har jeg adskillige Gange disputeret med Augustenborg, 
som ikke kan finde sig i, at man kalder Grouelle Citoyen. 
Jeg formodede altsaa, at man af samme System havde 
oversat Avertissementet og af Gallophobie ikke tordet for- 
danske Citoyen^). Dig beder jeg om Forladelse for denne 
Kaadhed. Gode Ven! fra Statsraadet af og indtil det 
skandinaviske Selskab 2) staae vi som Sidemænd paa det 
sorte Bret, lad os da ikke blive ueenige og især ikke blive 
det om Smaating, og vær overtydet om, at intet skal være 


') I Følge Rahbek's Erindringer V, 166 havde Heiberg oversat et 
Avertissement i Adresseavisen for en Franskmand Pierre, og havde 
— „for ikke at komme i Vrøvl med Adresseavisens smaalige Gryp to- 
censur" — oversat Citoyen Pierre ved Undertegnede. Rah- 
bek hentydede spøgende til denne Oversættelse i Tilskueren af 
9. Januar 1797, og Heiberg blev stødt herover. 

^) Om Grunden til, at Heiberg og Rahbek ikke vare blevne Med- 
lemmer af det skandinaviske Selskab, se Fr. Bajer i Hamilton's 
Nordisk Tidskrift 1869 S. 452-53. 

mig vigtigere end at bevare den gode Meening, du yttrer 
om mit Hierte og min Villie, ligesom intet skal kunde rokke 
min faste Overtydning i denne Henseende om dig. 

Du kan vel ikke give mig Anviisning paa et hollandsk 
Lexicon, til Kiøbs, Laans eller anden Maade at bekomme? 

(Efter Orig. i Univ.-Bibl.) 


Fra K. L. Rahbek til P. A. Heiberg. 

Bakkehuset d. IS^e August 1798. 

Inden vi sees i Selskabet i Aften, kiære Heiberg! vilde 
jeg gierne giøre dig een Bøn og et Spørgsmaal. Bønnen er 
denne. Der kommer til Nytaar atter en Charis — men 
som ikke skal hedde Charis — for Lyset; har du ikke 
noget , var det end nok saa lidet , at skiænke mig til den V 
det er mig saa inderlig kiært, hver Gang jeg faaer en ny 
Anledning til at troe, at vore Navne ligesaa troelig følges 
ad paa Musernes Pergamentruller som paa Aristokraternes 
og Hofsnogenes sorte Bræt. Dedication, veed du, vil ikke 
skee deraf, og i betimelig Tiid vil den blive færdig. Dette 
er min Bøn. H^rre, bønhør os! 

Min Forespørgsel er dit Stykke angaaende^); der gives 
to Noter deri, hvorom jeg uden for Selskabet vilde sige dig 
rnin Meening. Den første er den om Mad. Budenhoff; at 
man har slaaet hende ihiel for at vilde arve hende, er dog 
nok ikke gandske saa , skiøndt man har slaaet hende ihiel 


1) Af Sammenhængen synes at måtte sluttes, at dette „Stykke" var 
bestemt for Tidsskriftet „For Sandhed**. Der findes imidlertid 
ikke ved noget af Heibergs Bidrag til „For Sandhed" nogen An- 
mærkning, hvortil Rahbeks Ytringer kunde passe. Formodentlig 
har han, netop som Følge af Rahbeks Brev, udeladt Anmærk- 
ningerne. 

og arver hende. Sandhed — veed Gud — giør den nær- 
værende Administration meere end nok af det; jeg troer 
derfor, at man end ikke bør læ^e et Sandskorn til. Jeg 
husker ikke Noten nøie; men det var den Virkning, den 
ved Oplæsningen giorde paa mig. Gæterum tu videas. 

Derimod har jeg meere end een Indvending mod den, 
der apostropherer Engelbreth og Schow^). Deels fore- 
kommer det mig ikke nødvendigt og torde maaskee — 
skiøndt jeg ikke veed det, da jeg ikke har talt med nogen 
Dødelig derom — være anstødeligt for een og anden, at 
disse to nævnes for en tilladelig, skiøndt maaskee ikke 
gandske tilgivelig Sag. Dernæst maae jeg — som Medlem 
af Selskabet for Sandheden — erindre, at min afdøde Ven 
Meldahl ^) i Sandhed ikke var Engelbreths Ven og neppe i 
sin Himmel vilde udbryde i et Bravo, men snarere — hvis 
hans Sprog der endnu skulde tales, udbryde: Diævlen gale i 
den Sviinhund! det burde han giort for længe siden og saa 
været hængt. Overalt synes mig ingen af be^e disse 
Noter fornøden. 

Tak for dine Anmærkninger til Gyllenborg ^) , de var 
de eeneste, jeg fik, og du vil paa to nær finde dem fulgte. 
Levvel, til vi sees. Din 

Rahbek. 

(Efter Orig. i Univ.-Bibl.) 

^) Den sidste er formodentlig Professor i Filologien, senere i Arkæo- 
logien, Niels Schow. Ved den første må man da vel snarest 
tænke på den lærde Præst W. F. Engelbreth, der også havde syslet 
med Arkæologien. 

^) Jvfr. bl. a. Rahbek's Erindringer IV, 147 flg. Han var Amtmand i 
Sønderamtet på Island og f 1791 (Adresseavisen 1792, Nr. 226: 
M. Stephensen: Island i det Attende Aarhundrede S. 365). 

^) I „For Sandhed** findes to Digte af Gyllenborg, oversatte af Rah- 
bek, nemlig „Vennerne** i 1. Bd. (1798) og „Menneskets Elendijf- 
hed" i 4. Bd. (1799). 

Fra K. L. Rahbek til P. A. Heiberg. 

Kiære Heiberg! 

Du havde Doubletter af Kellgreens bedste Tome, og 
du gav mig den; Hændelsen har givet mig Doubletter af 
hans Amindelses^) Medaille, hvoraf den eene blev sendt 
mig fra Rosenstein 2) strax efter hans Død^), den anden 
nys er skikket mig fra en god Ven. Det er for meget, at 
jeg har to, medens Kellgreens bedre Oversætter, den svenske 
Litteraturs nøyere Fortroelige ingen har; tillad mig da at 
sende dig den eene ved vor Gyllembourg og at smiggre 
mig med, at hvis Kellgreens Aand nogensinde har været 
over mig, er det i dette Øieblik, da jeg sender hans Por- 
trait til den af vore Digtere, hvis Adresse findes paa Me- 
daillens Averse i de flire første Linier*). 

Bakkeh. 1 Dec. 1799. 

Helsen' Høyagtelse og Venskab. 
Rahbek. 


Fra Mægler Wessely til P. A. Heiberg. 

Pro Memoria! 
Forige Løverdag fick jeg det ubetydelige Indfald med 
min Kone at besøge Bal en Domino (hvor jeg aldrig før 
har været), uden at ansee det som mueligt, at Religionen 


1) Der står i Brevet: Almindeses. 

2) N. von Rpsenstein, Landshøvding, Sekretær i det svenske Akademi, 
Medlem af det skandinaviske Literaturselskab. 

3) Kellgren døde 20. April 1795. 

*) 1 Følge den Biografi, som står foran Joh. Henr. Kellgrens Samlade 
Skrifter. 1. Bd. Stockh. 1800, har Medaillens Bagside følgende 
Indskrift: Poetæ, Philosopho, Civi, Amico Lugentes Amici. 1795. 

heri kunde være tfl Hinder; jeg gick samme Dag til Juel ^) 
og sagde ham det; han bad mig komme om Tirsdagen 
med mit Navn pp., som jeg giorde. Men til min store 
Forundring fick jeg det Svar: at han icke torde give mig 
Billet, fordi jeg var en Jøde. 

Jeg haaber, Kiære Ven, at De kiænder mig saa meget, 
for at være overbeviist om, at jeg icke er af de Mennesker, 
der søger deres Lycksalighed i Bal med eller uden Domino, 
og at denne Refus icke fortryder mig, fordi jeg skal lade 
være M komme derhen; men naar De vil betragte mig 
som en Mand, der fra Ungdommen af har søgt at udbrede 
sine Kundskaber i den reene Hensigt at opnaae den bedst 
mueligste moralske Karakter; naar jeg forsickrer Dem, at 
Kiærlighed til Fædreland og Opfyldelsen af hver en Pligt, 
der paaligger mig som Menneske og Medborger, er det jeg 
meest stræber efter i værden, saa vil det visselig icke for- 
undre Dem, at det ærgrede mig, at saa uvidende en Skab- 
ning som en Casserer Juel skal nægte mig billet, icke fordi 
jeg ey henhører til de 9 Classer, nei! men fordi jeg er en 
Jøde. Jeg veed, at De er min Ven, og at De saa godt 
som jeg indseer, at det egentlig er Grev Ahlefeldt 2) det 
kommer fra; giør mig den Tieneste og lad mig faae Deres 
Meening at vide: 

Om jeg skriftlig eller mundtlig skulle tale til Grev 

Ahlefeldt derom? 

Om jeg offentlig skulle skrive derom? 

eller om jeg før med Philosophisk Koldsindighed 

skal tie? 


^) Kassereren ved Hoftheatret. 
=*) Hofmarskallen. 

Overbeviist, at De undskylder min Dristighed, for- 
bliver jeg 

Christianshavn . Deres Ven 

den 18 December 1793. Wessely. 

(Efter Orig. i Univ.-Bibl.) 


Fra fhv. kongelig Skuespiller J. D. Preisler^) til 

P. A. Heiberg. 

Neu-Strelitz d. 7de April 1798. 

Kiereste, Beste Heyberg! 
Du falder vidst i største Forundring over at see Brev 
fra mig, Bedste Ven, og troe for alting ikke, at Interesse 
er den vigtigste Drivefier til Nærværende Skrivelse. Min 
f^ode Datter skulde være mit Vidne, hvor ofte jeg har taelt 
om Dig, dersom Du saae hende! Hun skienkede mig et 
lykkeligt Øyeblick, da hun i Rostock, hvor jeg hentede 
hende, bragde mig en Hilsen fra dig. Jeg glædede mig 
saa inderlig, at jeg faldt hende om Halsen og tackede 
hende af mit gandske Hierte. Underlig gaaer det til i 
Verden, og forunderlige ere Skiebnens Veye ! Her maatte 
jeg hen, efter saa mange sørgefulde Maaneders Forløb. 
Gud veed, aldrig havde mit eget Jeg forskyldt, hvad der 
h sendtes mig. — Dog — lad Dækket falde! Erindringen 
om hiine Ulykkens Dage krænker; — de ere forbi; og i 
dette Øyeblick er den inderlige Overbeviisning at tale med 
en Ven, som yndede mig i fordums Tiid, og som jeg, efter 


) Om denne udmærkede Skuespiller, som i April 1792 pludselig for- 
lod Theatret og flygtede bort med en Elskerinde, se især Over- 
skou's Den danske Skueplads 3 D. , passim , og Edv. Brandes : 
Dansk Skuespilkunst S. 134 flg. 

saa adskillige Aars Forløb, agter m^et, meget høyt endnu, 
vigtigere end Alt Andet. — Nu, beste Ven og Broder! tør 
jeg frit aabne mit Hierte for dig. Min Søster-Søn i) Cai-1 
Ludwig skrev mig til med forrige Post, at min gode Moder 
havde giordt den Aftale med dig, at jeg igiennem dig 
skulde faae ald fornøden Efterretning. Du veed altsaa den 
heele Sag, og vær overbeviist om, at jeg sætter mit fulde 
Tilliid til Dig. — Arbeid for mig, du skal aldrig fortryde 
det. — Nu, da min første Koene er død 2), — skulde jeg 
da icke længes efter at henleve mine øvrige Dage i min 
Fødebye? — Bruger du Attester om Fliid og Opførsel, — 
dem skaffer jeg dig i Hobetall. Og — den Tanke og 
oprigtige Villie at tilfredsstille nogenlunde mine Gredi- 
torer med Tiden, haaber jeg vidst vil fremme mit inderlige 
Ønske. Gud give en lykkelig Fremgang! Gud give, at den 
Tid maatte være nær, meget nær, da jeg kunde omfavne 
min værdige gamle Moder i Hendes eget Hiem! og viise 
mine Venner, at mit heele Hierte er stemt til det inder- 
ligste Venskab! — Et Par Ord fra din Haand, Gode Hey- 
berg, seer jeg me^ Længsel i Møde. Jeg holdt det for 
Pligt strax personlig at henvende mig til Dig, saasnart jeg 
erfoer, at Du var underretted om Sagen. — Hvad meener 
du vel, Beste Ven! min Datter er forloved for 3 a 4 Uger 
siden med en Boghandler i Strelitz, ved Navn Albanus. 
Det var en høytidelig Dag, ikke i Henseende til Pragt eller 
Overdaad, men til Hiertets Sprog. — Manden er ung, 
indei-lig god og værd at eye en god Pige, som j^ ^il 
haabe min Datter er. Hvor de med Tiden vilde eller 


^) Preisler havde kun én Søster; hun var gift med Agent Zinn i 

Kjøbenhavn. 
■^) Den bekjendte Skuespillerinde Mad. Preisler, født Devegge, døde 

i28. Maj 1797 (Overskou a. St. S. 684). 

kunde bygge og boe, er endnu ubestemt. — Tusinde Hil- 
sener fra hende! — Dersom Schvarz, Eisberg, Knudsen, 
Rosing, Saabye &c. endnu tænke paa mig, saa hils flittig 
og kiærlig. — At jeg beder- dig besørge indliggende Epistler, 
fortryder du vist ikke paa. Jeg tør ikke franquere mit 
Brev længer end Hamborg, men Udlægget med meere, 
der kunde komme, vederlægger jeg med Glæde i sin Tiid. 
— Endnu engang, Kiæreste Ven, anbefaler jeg dig min 
heele Sg^ i beste Maade. Af mit forrige Brev til min 
Moder seer du min Hensigt, og jeg troer saa vist, som 
jeg haaber det, at det lykkes. Næst tusinde Omfavnelser 
kalder jeg mig usque ad mortem 

Din oprigtigste og hengivneste 

Preisler. 

(Efter Orig. i Univ.-Bibl.) 


Fra J. D. Preisler til P. A. Heiberg. 

Neu-Strelitz den 14de April 1798. 

Dyrebareste Ven! 
Gid jeg havde faaed din kiære Skrivelse kun Een Dag 
før, saa var du ikke bleven piaged med mit Sidste. Imid- 
lertid iiler jeg med at besvare dit Brev for, om mugligt, at 
fremme min Sag. Hvad mine Greditorers Antall og deres 
Fordringers Størrelse angaaer, da er det mig ikke mugligt 
at angive samme ; men enhver vilde ventelig ved Indkaldelse 
melde sig, og denne var nok, saa vidt jeg indseer, nød- 
vendig, naar en alvorlig Begyndelse skulde giøres. — Men — 
til det fornemmeste af Dine Venskabelige Raad! At gaae 
til Theatret igien. — O, dersom Kongen vilde have den 
Naade for mig, at lade mig træde ind i mine forige Vil- 
kaar — saa kunde mine Greditorer aldrig ønske sig bedre 

Leylighed for i det mindste at komme til en Deel af deres 
Tilgodehavende. Indlagde Brev beder jeg dig indstændig. 
Bedste Ven, dersom du kand, Selv at ovei^ve. Jeg søger 
at overtale min gode gamle Moder til at give hendes Sam- 
tykke og haaber nok at faae det, naar du tillige har det 
Venskab for mig at tale min Sag. Saasnart dette lykkes, 
beder jeg dig indstændig at veylede mig i Henseende til 
Ansøgningen. Det er netop 6 Aar siden i Dag den 14de 
April, da jeg forloed Kiøbenhavn ^) , og i saa lang en Tid 
forandres meget i det formelle. Maaskee havde du da den 
Godhed, ifald det er nødvendigt, at jeg med egen Haand 
skriver Ansøgningen, at sende mig et lidet Udkast, for ikke 
at begaae nogen Feil. Opnaar jeg mit ivrige Ønske i 
Henseende til Kongens Naade, saa vil en Debut viise, om 
jeg tør giøre Paastand paa Publici Yndest. Jeg kand ikke 
nægte, at jeg jo føler mig stærk nok endnu til at opfylde 
en Skuespillers Hovedpligter, og endskiøndt der, især i de 
Sidste Aar, i Henseende til Konsten har væred vacua, saa 
gav dog et Adeligt og Borgerligt Liebhaber-Selskab i Strelilz 
mig Leylighed til at viise mig med Bifald i adskillige Roller, 
som f. E. i Kotzebues Soelens Præstinde, hvor jeg var den 
Ypperste Præst. — Og at en Skuespiller i Tydskland or 
udsadt for langt større Ubehageligheder end i min kiære 
Fødebye, det har jeg meget ofte, ikke selv føelt, men seet. 
— For min Opførsel saavelsom for den strengeste Oeco- 
nomie, Beste Heiberg, kan du paa mine Vegne sikkert 
hævde (!). De mange, tildeels meget haarde Skiebner, jeg. 
især i min Fraværelses Første Aar, har maattet friste, have 
knækked mit Moed saa temmelig, og jeg kiender, Gud skee 


') Af dette Sted synes at måtte sluttes, at Preisler ikke, sålede? 
som Overskou angiver, vendte tilbage til Kjøbenhavn „nogen Tid" 
efter, at han var flygtet derfra. 

evig Tak, nu i sin fulde Styrke den tarvelige, huuslige 
Lyksalighed i en snever Kreds ved siden af en Kone, som 
ikke har den Førstes Aand, men som ikke savner En af 
de Dyder, der ziire en god Huusmoder*). — Jeg phanta- 
serer mig saaledes ind i det Tilkommende, at jeg næsten 
seer Mugligheden for Øynene, endnu at kalde mig lykkelig 
i mit Fædreneland. Bliver jeg det, saa er Du, min Bedste 
Ven, den Første, jeg bør takke derfor. — I Henseende til 
Accorden med mine Creditorer vilde jeg gierne indlade mig 
i 5 pG. paa visse Aar, end ogsaa noget meere ; thi jeg har 
det Haab, at jeg med det uafbrudte Årbeide, som jeg er 
vandt til i Strelitz, hvilket min kiære Moder Selv kan be- 
vidne, dog maatte kunde fortiene Noget i Kiøbenhavn. 
Kuns er det Ulykken i denne liden Bye, at her for nogen 
Tid siden ere ankomne et Par ulykkelige Emigranter, som 
deele min Fortieneste, deels af Medlidenhed, deels for Ny- 
heden[s] Skyld. — Jeg overgiver Dig, Kiæreste, Beste Ven, 
nu min Sag og stoeler saa trygt paa dit Venskab, som om 
jeg arbeidede Selv. Hvor inderlig vilde du glæde mig med 
et Par Ord, som nærede mit Haab! O, naar jeg engang 
kunde gaae hen til dig og udøse mit heele Hierte i Tak- 
sigelser — hvilket Øyeblik for mig! Lev lykkelig med 
din Koene og din søde Dreng, som min Datter ikke 
nok kan tale om. — Tænk paa, at du har din Vens. 
Skiæbne og Lykke i dine Hænder, og at tusinde Vel- 
signelser vente paa Dig. Din 

oprigtige og forbundne 

Preisler. 

(Efter Orig. i Univ.-Bibl.) 

^) I Avertissementet i Adresseavisen i Anledning af hendes Død 
(1821 Nr. 256) kaldes hun Frederikke Vilhelmine Caroline, født 
Reimann. Hun var ved sin Død 48 År gammel. 

Fra J. D. Preisler til P. A. Heiberg. 

Neu Strelitz den 26de May 1798. 

Dyrebareste, Beste Ven! 

Hvor glad modtog j^ dit kiere Brev, og hvor ilede 
jeg med dine gode Raads Efterlevelse. Tak, tusinde Tack, 
Beste Ven. Gid det maatte lykkes! Min Forbindtlighed 
bliver uden Grændser. — Jeg skrev i Dag 8 Dage til Mar- 
skall Hauch ^), Thomas Thaarup, Rosing og Schwarz, dog 
uden at nævne dig i mindste Maade. Postdagen efter, 
nemlig i Tirsdags, skrev jeg atter til Hofmester Brochen- 
huus^) og Jomfrue Astrup^). — Gud regiere deres Siele til 
min Fordeel! Min gode Moder har sendt mig et Brev, 
som jeg modtog i Søndags. O, hvor var det fuld af Øm- 
hed! Hun taler met(!) et rørt Hierte om din Godhed og 
glemmer det aldrig, at du giv^r mig Raad. Ogsaa melder 
hun mig Selv, at hun samtykker gierne deri, at jeg gaaer 
til Theatret igien. — Men — hvorledes skal jeg faae det 
at viide, om jeg kan giøre mig noget Haab? Monne nogen 
af Dem, jeg skrev til, svarer mig? Dersom Mugligheden 
skulde findes, saa maae jeg dog vel giøre formelig Ansøg- 
ning? Eller gaar det maaskee ogsaa an, at Directionen 
paa mit Brev giør en Forestilling til Kongen? Jeg vil 
vente i ald Roelighed og oppebie Tiden med Taaknodig- 
hed^). Til dig, kiereste Ven, flygter jeg, thi dine Raad 
ere saa gode som Andres Daad. — Min gode Datter 
takker dig paa det forbindtligste for din Hilsen og sender 


^) Theaterchefen. 

2) Hofmester hos Kronprinsessen Johan Ludvig Brockenhuus. 

') Den bekjendte Skuespillerinde. 

*) Preislers Forhåbninger skuffedes. Han blev vel ansat ved Theatret 
en 2—3 År senere, men — som Sufflør (Brandes: Dansk Skuespil- 
kunst S. 164). 

dig Een igien, som kommer af det oprigtigste Hierte. 
Stakkels Pige! Hendes Elsker er i Leipzig og bliver maa- 
skee endnu Een heel Maaned borte. Hun sender hendes 
Sukke op til Himlen og trøster sig med de mangfoldige 
Epistler, hun faaer fra ham. — Ogsaa din Frue beder hun 
at hilse ærbødigst og at sige hende: hun misundte hende 
ikke længere Frierdagenes Glæder i dine Arme, da 
hun nu af egen Erfaring kiendte dem meget godt og føelte, 
hvor store de ere. — Fortryd ikke naa de Omkostninger, 
jeg sætter dig i med Postpengene, sær at jeg lægger min 
Moders Brev inden i; men det skeer af Forsigtighed; thi 
jeg frygter meget, at et Brev til min Moder i denne Tid 
letteligen kunde fiskes af somme, som icke vilde mig vel. 
ftid give, at Øyeblieket kom, og at det var mig nær, da 
jeg mundtlig kunde godtgiøre det, jeg nu kun fraværende 
føler at skylde dig. Kiedes ikke, Beste Ven, og tænk, at 
du ikke forøder dine gode Raad paa en Utaknemmelig. 
Lev vel og fornøyet, og tag imod den Forsikring, at jeg 
med sand Oprigtighed kalder mig 

Din hengivneste Ven 
Preisler. 

Til min Svoger Zinn har jeg med Forsæt ikke skreved, 
thi han skal ikke være mig synderlig blid; i det mindste 
^^' J6g paa alle Hilsener, jeg sendte over til Ham, saavel- 
5oni paa adskillige Breve, ikke faaed mindste Svar. 

(Efter Orig. i Univ.-Bibl.) 

Fra Rasmus Rask til P. A. Heiberg. 

København d. lO^e Oktbr 1826^). 

Hojstærede Hr. Heiberg! 

Med Hr. Borring tog jeg mig den Frihed at sende Dem, 
ubekjendte men hojtagtede Landsmand, den første Halvdel 
af min ny Retskrivningslære; herved erholder De Slutningen 
tillige med Tittel og Kobber*^). Der var et forfærdelig! 
harlekin-patriotisk Råb imod å, da jeg begyndte med det, 
nu begynder Stormen at lægge sig og man tilstår at det 
var bedst at have et eget Tegn til den enkelte Lyd lige- 
som til alle de andre i vort Sprog, og at intet er næmniere, 
mere bekjendt og mindre stødende for Ojet end å, adskil- 
lige Prester og Lærde ja endog Damer begynde at følge 
min Skrivemåde i Breve og private Opsatser, der er alle- 
rede en 16 Småpjeser trykte på Dansk med å, hvoriblandt 
et lille Stykke af Prof. Magnusen, af andre har Prof. Gaia- 
borg især i Skilderiet ved mange Opsatser understøttet 
mig under Kampen med Modstanderne, men ingen har ud- 
givet noget betydeligt originalt Stykke med den ny Ret- 
skrivning, uden Hr. N. Petersen, hvis to sidste Verker^) 
jeg giver mig den Frihed at vedlæge. Han er en Begj'^nder 
i Litteraturen, men ingen Begynder i Tænkning, sund Sans 
og Sproggranskning, som mig synes hans Verker udviser. 
Synes hojstærede Ven, om jeg tor bruge dette Navn, det 
samme, så vilde en Anmældelse af hans Verker i franske 
Blade være mig kær og velkommen i hojeste Grad, han er 
en Mand på nogle og tredive Ar, og har været min Skole- 


^) Heiberg har bemærket: „besv. den 29^« DeC s. A." 

^) I de her meddelte Breve fra Rask er også Forfatterens originale 

Interpunktion gjengivet uforandret. 
3) I 1826 udkom af N. M. Petersen to Småskrifter om den dajiske 

Retskrivning samt „Dansk Orddannelseslære". 

broder. I dette Ojeblik er han her i Byen, og beder at 
tilfoje sin ærbødige Hilsen til Dem, som en Mand, der 
ihvor langt og ihvor længe De end har været fjærnet fra 
Fædrenelandet, dog aldrig har ophørt at være dansk, eller 
skammet Dem ved at være det. 

For Bekjendtskabet med Hr. Raymond^) takker jeg 
Dem meget; det værste er han har været mere interessant 
for mig, end jeg har kunnet være det for ham, då jeg 
næsten slet ikke taler Fransk og han ikke forstår et Ord 
Dansk eller Tysk, imidlertid har jeg givet ham et Par An- 
befalelser med til Sverrig; til Noi^e har han ikke benyttet 
sig af nogen, da han ikke har været det 2). Det glæder mig 
at han har været vel fornoyet med vor Oldsagsamling, så- 
vidt jeg har kunnet mærke på ham. 

Jeg vil nu ikke opholde Dem længer med Ubetydelig- 
heder, men slutte med at anbefale Dem, 

Hojstærede Hr. Hejberg 
Deres 
oprigtig hengivne 
R. Rask. 

(Efter Orig. i Univ.-Bibl.) 


Fra Rasmus Rask til P. A. Heiberg. 

København d. 28 Febr. 1828. 

Hojstærede Hr. Hejberg! 

Jeg erindrer ikke om jeg skylder Dem Brev, men 
frygter dog næsten derfor, da jeg er bange for at forårsage 


1) Formodentlig Henry Raymond, af hvem man har et Par mindre, 

arkæologiske Skrifter. 
») Skrivfejl for: der. 

13 

Dem en Udgift og Ulejlighed med' at sende noget så 
lang en Vej med Posten, og derfor både skriver og sender 
sjældnere end jeg ellers gjeme vilde og mig burde. Jeg 
har intet særdeles nyt at mælde, uden hvad De vist vil 
erfare bedre fra andre Sider, men kan dog ikke lade denne 
gode Lejlighed gå ubenyttet bort til at hilse Dem, og skrive 
Dem et Par Linier. Det nordiske Oldskrift- Selskab har 
nylig tilendebragt et vigtigt Bind af islandske Sagaer an- 
gående Danmarks Historie, ni. 1) Jomsvikingasaga, ikke 
den samme som blev udgivet til Prøvehæfte 1824, men en 
anden udførligere og meget gammel Tekst, med et Fae- 
simile af den gamle Skindbog. 2) Jomsvikingadråpa, 
et Digt om Jomsvikingernes Tog, som dog ikke fuldstændigt 
er tilovers. 3) Kny ti ingasaga eller Historie om de danske 
Knud- er, deres Toge til Engelland o.s.v. kan næsten anses 
som en Fortsættelse af Jomsvikingasaga og ender med Kiiud 
den 6te. 4) Nogle andre mindre betydelige Småstykker, hen- 
hørende til samme Tid. Vi have alt overrakt Hans Majestæt 
et Eksemplar. På sidste Gjeneralmøde d. 31de Januar frabad 
jeg mig at vælges på ny, efter at jeg nu i tre År har været 
Selskabets Formand. Major Abrahamsen blev da Formand, 
Prof. Magnusen Viseformand, Kanselliråd Møller Kasserer og 
Prof. Rafn Sekretær som hidtil. — Prof. Nyerup er i denne 
Tid bleven færdig med den 14de og sidste Tome af Suhnis 
Danmarkshistorie, som nu går til År 1400, også denne Del 
indeholder en Del Diplomer som Bilag og Beviser. Et Bind 
af Videnskabernes Selskabs Skrifter ni. 3die Bd. af dets 
filosof, og historiske Afhandlinger er udkommet i disse 
Dage. Det indeholder Oversigt over Selskabets Forhand- 
linger fra 31 Maj 1824 til 31 Maj 1827 af Ørsted, Bidrag 
til Læren om Drifterne af Mynster, gamle danske Rets- 
sædvaner af Schlegel og Kristinden i det hedenske Hus af 

Biskop Munter. Jeg oplæste d. 1ste Februar en Afhandling 
om den gamle hebraiske Tidsregning i Vidsk. Selsk. 
den går fra Adam til Mosesses Udvandring af Ægypten. 
Jeg går ud fra den Grundsætning at a) Menneskelivet aldrig 
har forandret sin Varighed, og b) at alle de angivne Tal i 
Bib. oprindeligvis vare rigtige, men ere tildels blevne for- 
andrede med Hensigt for at hjælpe på det ubegribelige og 
tilsyneladende urimelige i de hoje Summer, som man ikke 
forstod: jeg får da År af meget forskjellig Udstrækning til 
forskjellige Tider ni. 1) af én Måned 2) af to Måneder, 
;^) af fire Måneder 4) af 6 Måneder, og endelig først efter 
Udgangen af Ægypten og den mosaiske Religionsstiftelse, 
År af 12 Måneder, men da dette og alt det senere anses 
Ibr historisk og mindre vanskeligt i det hele taget indlader 
jeg mig ikke deri men indskrænker mig til den ældste og 
vanskeligste Tid med de kortere År. Måskje jeg i Løbet 
af Året vil få Lejlighed til at udgive den særskilt, da jeg 
skal have den' Ære at sende Dem et Eksemplar (i Sel- 
skabets Skrifter kommer den ikke for Retskrivningens Skyld). 
Jeg håber De har fået Afh. om den ægyptiske Tids- 
regning og min lille italiænske Formlære, som jeg 
tor længe siden har sendt Dem ved andre Lejligheder. 
Denne Gang har jeg kun en liden Pjese ni. Molbohistorierne 
at sende, som jeg udgav for Lojer for at se om min Ret- 
skrivning virkelig skræmmede Folk så m^et, men hele 
oplaget er næsten udsålgt, og endnu for et Par Dage siden 
blev der bestilt 20 Eksempl. til Nestved. — N. Petersen 
arbejder på en Oversættelse af Deppings franske Pris- 
skrift om Nordmannernes Toge, den vil udkomme med en 
Del Rettelser, men behandlet med al den Agtelse som 
Forf. virkelig fortjener. Jeg begyndte på et Literaturblad, 

13* 


— 196 — 

for noget siden ^), dog udkom ikke mer end 1ste Nr., 
hvilket jeg dog vil sende for Kuriositetens Skyld. Jeg selv 
er kjendelig nok deri, M. er min Ven Petersen, som skrev 
omtrent med den gi. Retskrivning efter min Anmodning 
for Lojer, de fleste have gættet på Prof. Magnusen, ingen, 
såvidt vides, på ham. Jeg har dog endnu Spekulatsion 
på at fortsætte Bladet men med lat. Bogst. og hos en 
anden Forlæder, samt især at holde mig til den uden- 
landske Literatur, men det vil måskje næppe lykkes ^). 

Jeg véd nu intet mere nyt eller ganmielt at skrive om 
for denne Sinde, men slutter med at anbefale Dem på 
det bedste, hojstærede Hr. Hejberg! 

Deres ærbødig hengivne 

R. Rask. 
E. Skr. 

At den beromte Mæcen, Gehejmr. Joh. Biilow til 

Sanderumgård er død^) vil De vel alt have set af Bladene. 

(Efter Orig. i Univ.-Bibl.) 


Fra Rasmus Rask til P. A. Heiberg. 

København d. 18 Marts 1828. 

Jeg tillader mig blot at tilfoje et Par Ord til min sidste 
Skrivelse, ni. at vedlægge et Par Blade af Skilderiet*), 
det ene indeholdende noget om Å, hvorved det kun gor 
mig ondt, at Forf. virkelig har gjort Alvår af at opgive 


O „Maanedligt Literatur-Blad". Nr. 1. 1827. November. 4to. 

2) Udkom under Titel: „Literaturbladet. Et Ugeblad fornemnaelig for 
udenlandsk Literatur. Nr. 1— 40\ 1828—29. 

3) t 22. Januar 1828. 

*) D. e. „Nyeste Skilderie af Kjøbenhavn". 

det. Det andet af mig selv som Navnet udviser, samt 
endnix det 1. Ark af Petersens Overs, af Deppings Bog 
om Normannerne, som De måskje vil meddele ham 
for Kuriositetens Skyld; i Noterne ere nogle Tillæg og 
Rettelser. Nr. 8 af Hermod beder jeg også meddelt ham, 
da han har anmældt Prof. Rafns Kråkumål, eller på anden 
Måde anvendt til Oplysning af den gamle Musik, 
som Rafti aldeles intet Begreb har om. Det forundrede 
mig .at Depp. ikke havde mærket Uråd, men rost Udgaven 
ubetinget, skont jeg mener man uden al Kundskab til 
Islandsk blot ved at sammenligne flere Vers med Melodien, 
må kunne føle og tage på det urigtige deri. Imidlertid må 
jeg tilstå at R. var langt fra at føle sig overbevist eller op- 
bygt ved min Anmældelse; så at han endog tog til Gjen- 
msele i et eget Tillæg, hvori han forsvarede enhver Punkt; 
ja måskje det tillige var den sande Årsag til at Bladet der- 
med ophørte. Dette Tillæg har jeg ikke ved Hånden, ellers 
skulde jeg sende det; men deraf læres ellers ikke stort 
andet end at Forf. er bleven vred. Men jeg synes Sagen 
fortjener at oplyses, og Sandheden er mig kærere end alle 
Sidehensyn. Af den store danske Ordbog er Bogstavet P 
så og ft færdig trykt, og omleveret, det er som sædvanlig 
uden al filologisk Dulighed, sammenskrabet af uhyre Ma- 
terialier, og især uden al Kundskab til Islandsken, hvoraf 
sjælden et Ord anføres, endsige anvendes, rigtig. Nu har 
jeg intet mere nyt; mit literære Blad er endnu ikke kom- 
met i Stand. Imidlertid vil jeg dog vedlægge Planen for 
Lojer, men der bliver vel næppe noget af ^). Har jeg nogen 


^) Denne Ytring lyder temmelig påfaldende, da det første Numer af 
^Literaturbladef* bærer Datoen: 26. Marts 1828. 

Bekjendt i Deres Kreds, så beder jeg at hilse, men især 
beder jeg Dem ikke at glemme 

Deres oprigtig hengivne 
R. Rask. 

(Efter Orig. i Univ.-Bibl.) 


Fra Henrik Wergeland til P. A, Heiberg. 

^ 

Høiædle 

Herr P. A. Heiberg. 

Saa ung jeg er^), ere Aar visnede hen over min 
Længsel efterat kunne bevidne Dem, ædle Herr Heiberg, 
som Frihedens høihjertede, uforbeholdne Talsmand, Men- 
neskerettighedernes længelydende, klare Tunge, som Den, 
der under Alderdommens Snee endnu gjemmer Kjærlig- 
heden til det fjerne Fædreneland — det, vi have tilfæl- 
leds — ungdommeligvami — — ja Den min dybeste 
Ærefrygt, der fremstiller det Sjeldne og næsten Ideale: 
paaeengang Fædrenelandsvennen og Verdensborgeren. Jeg 
greb da Leiligheden til at fyldestgjøre denne Trang, idet 
jeg, endende 17de Mai netop mit første betydeligere Værk, 
viede Dem dette: et Digt, hvori jeg tænker mig Peter 
Andreas Heibergs Aand at leve^). Er dette saa — da for- 
tjener det en offentlig Dom, og da er det nu for den 
dygtigste Dommer, som heller ikke vil nægte en saadan, 
og da har j^ ikke forsyndet mig ved at tilegne Dem det. 


•) Wergeland var dengang kun 22 År gammel (f. 17. Juni 1808). 

^) Talen er om Digtet „Skabelsen, Mennesket og Messias". Blandt 
de syv Mænd, til hvilke det var dediceret, var P. A. Heiberg og 
Lafayette, hvilken sidste også nævnes i ovenstående Brev. Jvfr. 
H. Wergelands Samlede Skrifter, udgivne af Hartvig Lassen, V, v. 

Tør jeg tillige anbefale Dem medfølgende Paqvet til 
Generalen De La-Fayette, ja bede Dem om, hvis han er i 
Paris, Selv at overbringe ham den? Se, De har alt to 
Bønner i den første og ærbødigste Hilsen! — men de vidne 
om det omfattende Begreb, jeg har dannet mig om Deres 
Mildhed eller Omgjængelighed. Den tredie Bøn gaae der- 
imod til Himlen i det inderligste Levvel, Levvel for Dem: 
at Verden og især vort Norge i Decennier endnu maae 
frydes og styrkes ved nye, friske Frugter af Deres kraft- 
fulde Genie og ædle reen-republicanske Tænkemaade, hvem 
jeg vil kjæmpe med alle mine Landsmænd at yde 

den dybeste Høiagtelse. 

Henr. Wergeland 

Cand. theol. 
Eidgvold 14 Julii 1830 1). 

(Efter Orig. i Univ.-Bibl.) 


») På Brevet har Heiberg skrevet: besv.[aret] den 12*« Sept«" 1830. 


Breve til Rasmus Nyerup, 


Fra Frederik Sneedorff til Nyerup. 

Til Hr. Nyerup '). 

Da man ofte paa en liden Sæddel kan skrive temmelig 
meget og paa en stor 2) temelig lidet, og da det tillige 
og meere kommer an paa Ordenes Mængde end paa Pa- 
piirets Størrelse, saa tænkte jeg og haabede, at du nok til- 
gav mig etc. 

Du talede stundom om, mens vi havde communia 
bona sammen^), at din agt og Hu stod til at reyse; jeg 
gad meget gierne vidst, hvorledes det for nærværende Tiid 
er beskaffen med dig i denne Henseende, thi sandt at sige 
saa giør j^ her ligesom*) Præsten paa Samsøe og beder 
i mine Bønner, at Skiæbnen stundom vilde lade nogle 
Danske Venner strande paa Gottingens Grund. — Dog, 
min Ven, inden du begynder at tænke paa denne Reyse, 
har jeg noget at sige dig, som du endelig maae tage i Be- 
tragtning og overveye saa Philosophisk og med saa koldt 
Blod, som dit Temperament og Sagens Natur vil taale det. 


*) Brevet er udateret, men uden Tvivl skrevet 1783 og fra GOttingen, 
hvor den begavede unge Mand (f. 1761), der senere blev Professor 
i Historie, dengang studerede. Nogle andre af hans Breve derfra 
tryktes allerede i Minerva for April 1787, S. 1 flg. (senere i hans 
samlede Skrifter 1 D. S. 1 flg.). 

») Orig. har: et stort. 

3) Nemlig på Borcks Kollegium, hvor Nyerup endnu boede. 

*) Orig. har: ligesom som. 

At ethvert Land har sine behage%heder, men og sine 
uangenemheder, det er en Sandhed, som du for længe 
siden vidste, men i visse Deele troer jeg, intet Stæd under 
Solen har saa stor en Mangel som Germaniens Gottingen, 
ja en Mangel, som jeg aldrig troer, at din Siæl udholder — 
Ney, min Ven, jeg blev vist nødt til tvende Dage efter din 
Ankomst her at giøre din Gravskrift saaledes lydende : 

Du, som Smør og Fløde kiender, 
Læser! gaae fra denne Steen, 
Du ellers Taare-Strømme sender 
need paa Rasmus Nyeinips Been, 
Thi just var det mangel paa Fløde, 
hvoraf at Rasmus han døde. 

Ja! min Ven, her er minsiel ikke en Draabe Fløde i 
heele Gottingen, den blotte Melk maae erstatte dette, og 
jeg, som veed, hvormeget du elskede Naturens Gaver, med- 
deeler dig dette af Kierlighed til dit sande Gavn. — Dette 
Beviis paa mit Specielle Venskab for dig haaber jeg, du 
giengielder med et par Linier, det er at sige: med et heel 
Brev, og hvis du ikke giør dette, da vil jeg ønske med 
Sig. Hans Holk, at 

16ten Matroser dig afplukte Haaret, 
det monne dig skee 6 gange om Aaret. 

Hvorledes jeg lever V O! ret got, sidder hiemme paa 
min Rumpe og læser Latin og Grædsk, saa jeg snart tænker 
at kunde holde en lille Bataille ud med Diævelen selv paa 
latin, studeerer Diplomatik og Historie — skriver Breve — 
længes efter mine Venner i mit Fæddreneland — er melan- 
(iholsk og fomøyet — og hvad det beste er, og hvorover 

jeg er færdig at crepere af Glæde, snakker Tydsk wie ein 
Gebohrner Deutscher Mann. 

nu dog, inden jeg slutter, ogsaa et lidet propos: 
omendskiønt her er ingen Fløde, saa kan du dog, be- 
væbnet med alle muelige preservativer mod denne Mangel, 
gieme leve her — piin og Tryk Worm^) til, at han søger 
ReyseStipendium , hans vetor satis kan jeg ikke finde 
nogen Grund udi — tvertimod, jeg finder saa mange 
Grunde, hvorfor just han, frem for alle andre, burde reyse 
— I reyse da sammen. — Heine ^) er mig saa synderlig og 
ubegribelig artig, har tilladt mig at gaae paa Biblioteket 
om Formiddagen fra 8 til 11, da ingen andre ere der end 
haxi og de andre Bibliothecairer — laane[r] mig stundom 
Bøger af sit eget Bibliotek — har tilladt mig at komme 
til ham, naar jeg vilde, at spørge ham om alt — dette er 
en herlig virkning af Kofod Anchers Brev, som du jo ikke 
maae glemme tusinde gange at takke ham for fra mig. — 
Hils Worm tusinde gange . fra mig — og vær selv evig 

hilset og erindret af 

Sneedorff 

(Efter Orig. i Univ.-Bibl., Additam. Additam. Nr. 15, Fol.) 


Fra Frederik Sneedorff til Nyerup. 

GSttingen 8 Dec. 1783. 

De faae Breve eller Epistler, som jeg tilforn har til- 
skrevet dig, min kiæreste Ven, har jeg, som du vel kan 


•) Ole Worm, senere Rektor i Horsens. Flere Breve fra Sneedorff 
til ham ere trykte på de foran (S. 203 Anm. 1) anførte /S'teder. 

2) Den bekjendte Filolog og Arkæolog Christian Gottlob Heyne, Pro- 
fessor i Gottingen og tillige Universitetsbibliothekar. 

tænke, stolende paa vort Venskab og gamle Gontubernal- 
skab, i et lystigt Lune feyet fra Haanden, uden neppe at 
give mig Tiid til at betænke, at endog ofte de kiæreste 
Venner ikke altiid fordrage slig Spaz, endskiønt den i sig 
selv er uskyldig. Jeg kiender vel dit gode Hierte for vel 
til at mistænke dig fra denne Side — dog, hvis jeg er 
gaaet for vidt, saa tilgive Du mig og undlade ikke i saa 
mange Breve som mueligt at straffe mig for mine Synder. 

Det længe omtalte, alvorlige og vigtige Brev er nu 
her — og vil jeg meget bede dig, først at klæde dig af i 
din Magelighed, tage din gamle brune Fr[a]que paa med 
det Fløyels Slag (som jeg havde den Ære at giøre Be- 
kientskab med længe førend med dig selv), din røde Safoys 
Nathue samt tilhørende Tøfler, deipaa vandre du ind til 
Cathrine, bestille dig en god Sopken af det respectable 
FinehelJochum , og naar du da mærker, din Siæl har sat 
alle sine Kræfter i de behørige Positiones, da læse du med 
behørig Agtsomhed de følgende Linier, og opskrive alle de 
Grunde, som under Læsningen pro et contra maatte dig 
indfalde, og disse liggendefæe fortøve du ikke jo før jo 
hellere at sende mig. 

Det er her, som du maaskee veed, og har været mig 
meget magtpaaliggende, i denne herlige Bogsamling ogsaa 
at bringe det Danske Bibliotek til saa meget Fuldkomen- 
hed som muelig; jeg har længe talt til Heine herom, som 
er saa enthusiastisk for Bibliotheket som en Elsker for sin 
Pige, indtil mig nu gandske er overdraget at besøi^e saa- 
vel defecteme completterte som de andre gode Danske 
Bøger (det er her at sige, gode Danske Bøger, som deels 
ere forlagte i Dannemark, deels kan have Stæd i et imiversal 
Bibliotek som dette) — min inderlige Lyst til at opfylde 
denne commission, som det sig bør, og som vist i alle 

Henseender ikke er til liden Nytte, har, saavel som min 
indskrænkede Kundskab i dette Fag, givet mig Haab om, 
at du heri var mig behielpelig — jeg har talt til Heine om 
dig og allereede i Forveyen per anticipationem lovet ham 
din høylovlige Biestand i at biedrs^e saa meget mueligt til 
den Danske Litteraturs Opkomst i Gottingen. — Heine 
kiendte dig allerede meget fordeelagtig fra dit Specimen^), 
og jeg vilde give meget til, at du kom her, du vilde have 
meget forud for andre, som studere her, da du vist. er her 
meget fordeelagtig bekiendt. Jeg veed, din Kierlighed saa 
vel for Videnskaberne som for alt, hvad der- angaaer dit 
Fædreneland, ikke afslaaer mig denne begiæiing. — Jeg har 
allereede skrevet til Suhm herom, saa at din umage langt 
li-a ikke blive[r] alleene, jeg vilde alleene bede dig at gaae 
ham til Haande heri, at Manden ikke skulde have for 
nieget Uleylighed hermed — i mit sidste Brev skrev j^ 
ham, hvad vi her have af hans Skrifter, som er kun meget 
lidet — vil du nu ikke, min Ven, strax gaae hen til ham 
og sige ham, at jeg med næste Post skal tage mig den 
Friehed at sende ham en fuldstændig Catalog over alle de 
paa Dansk Forlag trykte Historiske Skrifter, som her findes, 
hvorefter best kan sees, hvad her feyler af Vigtighed — 
siig ham tillige, at de af hans Skrifter, som jeg anførte i 
mit Brev, findes her — at Langebecks Scriptores, VDeele, 
ere her, at Kofod Ancher nyelig har sendt mig sin Jydske 
LiOV til Biblioteket — at Torfæana^) ere her og. De 
Sager ^), hvilke ere her, skal jeg i næste Brev anføre — 

*) Formodentlig: „Spicilegii bibliographici specimen I. [det efter- 
fulgtes i øvrigt af flere] exhibéns ex Bibliotheca Regia Havniensi 
supplementum annalium Maitairianorum et qvidem primitiarum 
årtis typographicæ decades duas. Hafn. ITSQ". 

') „Torfæana (ed. P. F. Suhm). Hafn. 1777\ 4*0. 

») o: Sagaer. 

næsten alle almindelige Historier over Dannemark ere her, det 
Lybske Barns inclusive^) — begge Editionerne tU Gopen- 
hague og Geneve af Mallets Histoire de Dannem. etc. — 
at jeg m^et længes efter Worms Lexicon, kan du let 
indsee — de Kiøbenhavnske Bogtrykkere maae ret være 
nogle Dagdrivere og Torskepander; dog, det bliver imellem 
os! — foruden dette saa beder jeg dig meget at eftersee 
denne følgende Ting : Af Vemeri Clavis L. L. *) have vi kun her 
dee tvende første Tomer A — H. Dette er altsaa en defect. 
som du siger til Suhm, og som endelig maae suppleres — 
men jeg finder her i denne en gandske synderlig tildragelse: 
med Cit ender sig Bogstavet G, pag. 552, og dog følger 
rigtig derpaa ved begyndelsen af D pag. 553, foruden at 
Alphabetet ogsaa følger rigtig, paa Zzz3 følger Aaaal, og 
dog er det aabenbare, at her er en Defect, da C ender sig 
med det Ord Citra, og altsaa alle ordene paa Go — Cu 
etc. mangle — det er dog besynderlig, om dette skulde 
være i alle Exemplarer ^) — see dette efter, min Hierte, og 
giv mig saa bestemt Svar herpaa — da jeg viiste Heint^ 
denne defect, blev han saa forskrækket, saa jeg beder dig 
snart at give Svar herpaa for at recoUigere ham iglen — 
den sidste Samling af det Norske Sælskabs Skrifter ønskede 
jeg meget at have her — hermed følger en Qvitterii^, som 
du er saa god at bringe Kammerherre Suhm, hvorpaa du 
modtager de Penge, som Fortegnelsen udviser, og som 
beløbe sig til Elleve v. live Mark Danske — for disse 


' ) „ Des Lubekischen Dreyjåhrigen Knabens Christian Henrich Heinekens 
Vorschmak der alten, mitlem und neuen Dånischen Geschichte 
etc. Lubeck. 1724*. Tvær-Fol«. 

^) Matth. Werner: Clauis linguæ Latinæ. Havn. 1766 flg. 

') I Universitetsbibliothekets Exemplar mangler intet, men den af 
Sneedorff antydede Fejl i Pagineringen findes også her. Bojr- 
stavet C ender med S. 792, og D begynder med 553. 

sender du mig saa stundom, saalænge Pengene vil holde, 

■ 

vigtige nye udkomne Danske Bøger med Posten, det er at 
sige-, smaae Skrifter, Pasqviller, vigtige Recensioner etc. 
Folianter skal du ikke piine dig med — altsaa i Følge 
heraf sender du mig strax, kiæreste Ven! det Norske 
Sælskabs Sange 2den Deel — Suhms korte, almin- 
delige Ghronologie — og ifald Pengene ikke allereede 
er oppe — Sommerfeldts Geographie — du kan 
fordre, begiære og forlange alt hvad du vil, og intet er 
mig her kiærere, end at du vil tilspørge mig om Ting, 
NB. lærde Ting her paa Biblioteket, ikke for at jeg vil 
lære dig, du veed, man er sig selv nærmest — slig corre- 
spondance er uudsiigelig nyttig, vi begynde da fra dette 
Moment af, som jeg ønsker og beder, du ikke vil nægte 
mig, at skrive hverandre, i Spørgsmaal og Giensvar, litte- 
rariske Breve til, ligerviis som min kiære Brevvexling med 
Worm, som du tusinde gange hilse fra mig; med næste 
Post skriver jeg ham gandske sikkert, imidlertiid give du 
ham mine mangfoldige Taksigelser for hans sidste kiære 
og- lange Brev, hvilket Brev du tage dig til Mynster for 
eftertieden. [Hils] Tetens, Hornemann, Kierulf, mine Brødre 
— og ham med de rødmossede Kinder (vid. dit sidste 

Brev) fra 

Sneedorff. 

Jeg har givet min Broder (NB. ham med de rød- 
mossede Kinder) en lang Hilsen til dig og Worm, siig 
mig, om han har udført den — hvis ikke, da siig ham, 
naar du seer ham hos Barfreds, at du er den omtalte 
Bibliothecar med den grønne Frak -— og Worm den om- 
talte Decanus^) med den hviide Frak, og at han strax 


1) Worm var dengang theologisk Dekanus ved Kommunitetet. 

14 

herefter, som jeg fordum, skal sætte sig imellem eeder 
tvende hos Barfreds og udgiøre den 3<lie blaae Fraque — 
skulle han giøre Modstand, da tag ham paa gevorben Foed. 
Jeg er færdig at crepere af ærgrelse, at jeg ikke har 
en ærlig landsmand her, som jeg kan tale fornuftig med 
paa Dansk — hvorfor vil du ikke komme hertil? Worm 
er undskyldt, leider! men du! tænk dette herlige Biblio- 
tek! de mange store Mænd! denne fortryllende Roelighed! 
den orden, man her kan give sine Ideer, uden at forstyrres 
af Ninette eller (?) Cour etc. — Medium Ævum holder . . .^) 
Reus over, ligesom Hiibner over Statsforfatning, det er at 
sige: pro formå; han læser slet ikke, beskiæftiger sig blot 
med Bibliotheket. — Kan du beholde din Løn fra Bibliotheket 
for eet Aar og dog være her — og da alleene faae 100 
Daler af Kongen eller andenstæds fra til, da giør det; du 
veed, hvor brændende min Kierlighed er til mit Fædrene- 
land, du vil altsaa troe, at min Kiærlighed til Gottingen i 
denne Henseende grunder sig paa Overbeviisning — er du 
først kommet her, faaer du altiid tillæg til — og hvad jeg 
har til overs nu, skal jeg broderlig deele med dig og enhver 
af mine fordums elskede Landsmænd, som komme hertil. 
Betænk, hvad vi samlede her ikke kunde tage os fore — 
tænk dette rigtig over! som Bibliothecar er det dog nød- 
vendigt for dig at have beseet de beste Bibliotheker — 
kommer du, da giøre vi samlede som tvende Hyrder en 
Reyse samen til Wien — og smeltende vore liggendefæe 
samen betragte vi os begge som een Person — betænk, 
hvad Titus sagde til sine Soldater: Veyen til Ære gaaer 
igiennem Møye — og jeg lægger til: gaaer kun igiennem 


^) utydeligt. Disse Efterskrifter ere alle meget gnidret skrevne på 
Randen af Brevet, og flere Ord ere halvt udslidte. 

Møye — jeg troer, jeg døde næsten af Glæde, om jeg saae 
een af eder, mine gamle Staldbrødre, her — nu har jeg 
ikke een, ved Gud ikke een, som jeg kan tale med efter 
min Siæls Lyst. 

Recensionen over Gamborgs Bog^), som Worm spørger 
om i sit Brev, har jeg forfattet og ikke forfattet; den første 
Deel (N« 1) af Recensionen er gandske forqvaklet — ^ den 
anden Deel (No 2) er, som den kom ud af mine Hænder 
— siig til ingen dødelig, at jeg er Forfatter — i mit Brev 
til Worm skal jeg nærmere tale herom — Silentium! siig, 
hvad man siger om den lille Ting. 

(Efter Orig. i Univ.-Bibl., Additam. Additam. Nr. 15, Fol.) 


Fra Professor Jørgen Kierulf til Nyerup. 

Stockholm d. 9 Nov. 91. 

Dette Brev, der skal indeholde, hvad jeg hidtil har 
kunnet erfare om VidenskabeiTies og Litteraturens Tilstand 
i Sverrig, vil jeg nu begynde paa : jeg har besluttet at ind- 
deele mine Bemærkninger paa min Reise mellem mine 
Gorrespondentere saaledes, at hvad der vedkommer Sæderne 
og mit eget Hierte samt det smukke Kiøn, er for mine 
Veninder; Skuepladsen er for Rosing og Rahbek; det po- 
litiske — og det er herfra saare lidt — er for min Broder 
og" NøiTegaard 2), og Litteraturen for dig. Nu veed du, til 
hvem du addresserer dig om politiske og theatralske Sager, 
og" de henvender sig igien til dig om litterariske. Saaledes 
har jeg i forrige Uge skrevet til vor Søe -Etats -General- 


^) Formodentlig A. Gamborg's Forskiel imellem Dyd og gode Hand- 
linger. Kbh. 1783. 
^) Laurits Nørregaard, Generalauditør i Søetaten. 

Auditeur, hvorledes jeg fandt den Svenske Marines Forfat- 
ning i Carlskrona, hvortil endnu kan lægges den authentiske 
Beretning, at de nu ikke eje mere end 12 Linieskibe. — 
Mine Bemærkninger, som jeg endnu kan sende dig, angaae 
kun Universitetet i Lund. — Men med Forord, intet, uden 
hvad jeg udtrykkelig nævner saaledes, maa trykkes, i det 
mindste saa længe jeg opholder mig i Sverrig, thi i Lund 
er vor Litteratur vel saa bekiendt som i nogen af vore 
egne Provincialstæder, og derfra kunde det let blive be- 
kiendt herop, og, da man her giør mnaadelig Vind, vilde 
det spærre mig Adgangen til det Slags Fortroelighed, jeg 
her maaskee hos enkelte kunde vinde. — I Lund regnes 
300 Studentere, og Professorerne lønnes med Kom in 
natura. Her læses i 2 saa kaldte Terminer eller Semestria, 
men Lections Catalogen udstædes ikkun ved Rectoratets 
Omskiftelse. Rector er frie for at læse, uden han selv vil; 
de fleeste Forelæsninger holdes paa Svensk, kun Theo- 
logernes paa Latin, de publike uden særdeles Tilladelse af 
Canzleren paa de 2 publike Auditorier, Naturalie-Gabinettet 
og den botaniske Hauge. Ved Leilighed skal jeg sende dig 
Lections -Gataloguen; jeg vil kun anmærke dette deraf: 
Canzleren er Rigets Drost Grev Carl Ax. Wachtmeister, og 
Pro-Canzl. Biskop Celsius; Professores ordinarii ere 18: 
3 i det theol., 2 i det juridiske, 4 i det medicinske, 9 i det 
philosophiske Facultet; 1 Extraord., 9 Adjuncti: i det 
theol. 1 — jurid. 1 — medie. 2 — NB. Florman, som har 
studeret Veterinær Videnskaben i Khvn., See Abildgaard 
additam. til Ri[e]gels Hist. Chirurgiæ, er syg — 5 i det 
philos. — Mag. Docentes 15. Disse sidstes Anmældelse er 
f. Ex. saal. : Lidbek h. p. m. IL aliquam partem Philosophiæ 
practicæ pro viribus illustrabit; en Adjuncts, Hylanders, 
lyder saa : Sermoni Hebræo et reliquis orientalium DiaJectis 

auctoribusque Græcis, tum sacris ium profanis, annum hunc 
Academicum . . dicare studebit. En andens, Lidtgren: in 
iis quæ sui sunt muneris, indefessam adhibere conabitur 
operam. — Eberstein, Adjunct i det theol. Fac, læser over 
Theol. dogm. efter Wøldicke. Jeg hørte kun 1 Forelæsning, 
det var af Prof. Bring, en Neveu af Lagerbring, over den 
danske Historie; den varede V2 Time og gik fra Eric 
Plougpenning til Calmar- Unionen under Magrethe. Om 

m 

Niels Ebbesen af Nørreris sagde han som saa: „denne 
Gieming af ham (Grev Geerts Drab) plejer af nogle høj- 
ligen at roeses, af andre at lastes; man kan siige: al den 
Stund Grev Geert ikke var retmæssig Souverain i Danmat'k, 
saa førde han sig dog op som en virkelig Souverain, og 
saa kan man siige, og kunde man siige, og siige nogle, at 
hans Person var lige saa hellig og inviolable som en 
Souverains". Dog, jeg mærkede hos 2 Studentere, der 
førte mig derop, en kiændelig Unseelse over, at jeg skulde 
høre ham og ingen anden. — Mag. Lidbeck, en Søn af 
Ridderen Prof. .i Nat. Hist. og Oec, førte mig til Prof. 
Fremling, Prof. Ph. theor.; han er en rask Mand, ikke 
Kantianer, men Bonnettianer, og hos Theologenie i ondt 
Rygte for Kiætterie. — Norberg lærer en Pronuntiation i 
det græske efter de nye Grækers Udtale; deraf giør man 
sig meget tyk — jeg tænkde paa, om en efter den Kiøben- 
liavnske Udtale vilde danne sig Pronuntiationen af det gi. 
islandske Sprog; han gav privat Information i tyrkisk til 
en, der vilde tiene ved Legationerne; hans Memoria Thun- 
bergi og Tale over Schenmarck skal jeg sende ved Leilig- 
hed- Universitets Bibliotheket staaer kun aabent 2 Timer 
Onsdag og Løverdag Eftermiddag; det er ikke lidet, men 
intet mod noget af vore; det stod i 4 Værelser, i den 
største Sal stod et Bord i midten med rødt Klæde paa, 

men jeg saae ingen læse derved; nogle gik og gloede paa 
Bøgerne, Professorerne gik inden for Skrankerne; jeg saae 
Rudbecks Atlantica, hvori stod, dette Ex. havde kostet I 
1200 Daler Sølver Mynt og var paa en Auction i Stock- 
holm engang bleven betalt med 1600 D. S. M. — dog dette 
Exemplar var foræret Bibliotheket. Mon nogen for den 
intrinsique Valem- vilde give 1 Rdl. Sp. for heele Værket? 
Bircks N. T. kiendte man ikke ^). S. S. R. R. D. D. «) vare 
de 2 første T. T. kiøbte, men de sidste forærede af Lai^e- 
bek og siden af Suhm. Flora rossica var foræret af Keiser- 
inden, men før Kiigen, sagde Bibliothekaren Sommelius — 
af Sieldenheder saae jeg kun de tyi'kiske Bøger, der vare 
trykte i Constantinopel, og nogle Arabiske Mss., hvilket alt 
Norberg havde bragt hiem med sig. Det var ikke den 
Aarstid, da botaniske Haver falde i Øjnene; imidlertid, 
skiønt denne kun er liden, troer jeg dog, den er stor nok 
for at være til Nytte , om den ellers er vel indrettet. 
Retzius beklagede, at den ikke havde en Urtegaards Mand 
som vor Bakke, som jeg troer han satte i det mindste lige 
med, om ikke over Kåsemacher, som han og havde kiendt. 
Det astronomiske Observatorium, som er saare tarveligt, er 
især mærkeligt deraf, at det er bygt saaledes, at Taarnet 
af Domkirken betager Udsigten til den sydlige Horizont. — 
Jeg vilde have hørt Retzius, men han skulde just læse over 
Insectologien, som ikke er hans Sag; han havde kun 4 Til- 
hørere; han viiste os derfor i den Time Naturalie-Gabinettet; 
det er saare lidet, men jeg tilstaaer, jeg saae det med For- 
nøjelse, thi Retzius viiste os det, som en lærd Mand altid 
burde viise ukyndige et Gabinet, ved at udtage det 


*) Andreas Birch's Qvatuor E vangelia Græce, cum variantibus a textu 

lectionibus. Havn. 1788. 4*0. 
') Scriptores rerum Danicarum. 

interessanteste og forudsætte deres heele Ukyndighed og 
docere kort og tydeligt — jeg skal en anden Gang fortælle 
dig, hvordan Sparrman viiste os Cabinettet i Stockholm. — 
En virkelig Antik, en Onyx med et Cleopatras Hoved, og 
et Bacchanale , der i det mindste var smukt , om ikke An- 
tik -- Item en Isis og Osiris, fundet ved en Mumie, Nord- 
bei^ havde bragt hiem — og her er alt, hvad jeg saae og 
erfarede i Lund. I Norrkioping lærte jeg at kiende Prof. 
Liden — Du veed, han ligger nu snart 20 Aar contract, uslere 
end Ewald, men med al muelig Siels Raskhed, og bekymrer 
sig om al Slags ny Litteratur ; fra ham har jeg en særdeles 
Hilsen til Khre Suhm og en Hlle Pakke og en Jetton, hans 
Landsmænd Østgøtheme lode slaae i Anledning af hans 
Donation til Upsalas Bibliothek^) — jeg skal sende det, 
saasnart jeg finder Leilighed. GiorveP) siiger, han har nys 
sbevet Suhm til. De gamle Sågar høre ikke under hans 
Departement; men formæld Kammerherren min Gompliment : 
jeg har her Addresse til Gancellie-raåd Engstrom; befaler han 
det, saa skal jeg igiennem den Canal see at faae fat paa 
den bevidste Saga, skiønt det skal være vanskeligt, da her 
slet ingen Catalog skal være derover; og her er kun 1 Men- 
neske, der forstaaer islandsk, og han elsker Flasken mere 
end at skrive islandsk af — men hvad der kan udrettes, 
skal jeg giøre, om Hr. Kammerherren betroer mig det, og 
behørig Adi'esse har jeg fra Liden. Dette maa være nok 
for i Dag (d. 11.). Skriv mig nu til igien med første Post. 
Mine Breve gaae* i Frimans ^) Depescher; leveer det til 

^) Han havde 1779 skjænket sin Bogsamling til 0stg5tha Nation i 
Upsala og desuden tillagt en betydelig Kapital til Samlingens 
Forøgelse. 

^) Bekjendt svensk Literat. Han var ansat ved det kgl. Bibliothek i 
Stockholm. 

') Peder Harboe Friman, dansk Legationssekretær i Stockholm. 

Cortin el. min Broder. Gives der nogen Leilighed hertil, 
saa send mig Schønheiders Plaidoyé mod Luttichau^) til 
Friman, og Mallings Tale over Gerner til Liden. Hils alle 
mine gode Tenner; lad NøiTegaard læse dette Brev eller 
taae Indholden deraf at viide, og skriv snart til din Ven 

J. Kierulf. 

(Efter Orig. i Univ.-BibL, Additam. Additam. Nr. 14, Fol.) 


Fra K. L. Rahbek til Nyerup. 

Fredensb. d. 29 Aug.^) 

Herved, kiære Nyerup! denne Koch ^) bedømt efter din 
Begiæring currente calamo; etwas vorziigliches er der 
imidlertiid ikke i ham, uden det skulde være en Kaadhed 
og Impertinence, som jeg har taget mig den Friehed at 
paaanke. Da imidlertiid Manden har sendt dig dette smukke 
Mæcenat Exemplar, og jeg ikke deraf har giort det høfligste 
Brug, staaer det til dig aldeeles at supprimere den heele 
Recension. Lad mig imidlertiid vide, om der er kommet 
noget nyt Stykke ud af vor Journal, og hvis saa er, da 
send mig det; skriv mig ligeledes Beskeed om Eschen- 
borg(!), og hvad jeg i mit første Brev videre omtalte. I 
et Nummer af Lærde Tidender, som Schultz af Vanvai*e 
sendte mig, fandt jeg en Recension over den norske 


M „Proceduren for Høieste Ret i Sagen, anlagt af . . Generalprocureur 
(^hristian Colbiørnsen imod Kammerherre Chr. Fr. T. v. Luttichau, 
udgivet af J. M. Schønheider. Kbh. ITOl**. 

=') 1793. 

^) Uden Tvivl en tysk Forfatter. Da den omtalte Recension ikke 
blev trykt i „Lærde Efterretninger", er det ikke let med Sikker- 
hed at angive, hvilket Skrift der er Tale om; jvfr. dog S. !218 
Anm. 2. 

Officier, der meget mishagede mig^); husk overalt paa, 
hvad jeg engang mundtlig bad dig om; og vær overtydet 
om, jeg som Borger ikke har mindre mod deslige Marat- 
tiana end som din Ven. At du ikke selv har skreven det, 
veed jeg vel, men hvorfor vil du huse og ha^e Brabr. 
Vaabendrager ? ^) Udførligere herom, om min heele po- 
litiske Credo, naar du vil. Hvorledes i øvrigt Baden kan 
staae dig i Veyen, fatter jeg ikke, og om mig bekymrer 
jeg mig ikke. 

Er der nyelig udkommet noget af Suhms Samlinger, 
Souveraineteten vedkommende^), da send mig det; herude 
siger man, Suhm har skreven en Bog derimod; men dertil 
kiænder jeg vor PoUio for vel; desuden har vi og endnu 
Souveraineteten nødig til at nedtræde os Adel og Feudal 
Despotiet. Hvad jeg i øvrigt bad Høst og dig om, ønskes 
jo før, jo heller. Lev vel, og hels din Hustrue 

fra Din Ven 

Rahbek. 


^) Der er Tale om en Anmeldelse (i Lærde Efterretninger for 1793 
Nr. 28) af (General F. Mansbach's) „Gedanken eines norwegischen 
Officiers uber die patriotischen Gedanken eines Dånen [Grev W. 
Schmettow's] von stehenden Heeren, politischem Gleichgewicht und 
Staals Revolution** etc. Anmeldelsen er yderlig grov, hvad man 
allerede kan skjønne af Begyndelsen: „Et saa uforskammet Skrift 
har Recens. endnu ikke" havt at anmelde. Den ondskabsfulde, 
fejge Kryster spores i hver en Linie" osv. — Om de her meddelte 
Breve fra Rahbek jvfr. iøvrigt Rasm. Nyerups Levnetsløb, ved 
Strøm, S. 38. 

^) Rahbek troede først, at Anmeldelsen var af Buchhave (se næste 
Brev), om hvis Forhold til Brabrand jvfr. foran S. 141 Anm. 3. 

3) Måske sigtes til et Stykke i 2. Bind af Nye Samlinger til den 
danske Historie (1793) S. 115—31: ^Et Par Documenter til 
Souverainitetshistorien". I 1. Hefte af samme Skrifts 3. Bind 
tryktes iøvrigt Fr. Gabel's Hemmelige Efterretninger om Konge- 
loven og om Enevoldsmagtens Indførelse; med et Forord af Suhm. 

Apropos, er Kochs Bog i [8 el] ler 4? ret dog det i 
Recensionen ....*) galt. 

« 

(Efter Orig. i Univ.-Bibl., Additam. Additam. Nr. 15, Fol.) 


Fra Rahbek til Nyerup. 

Fred. d. 5 Sept. 1793. 

Jeg har, kiære Nyerup! i Gaar faaet et Brev fra dig, 
som jeg i Dag, da jeg har absolveret mit Fomiiddags 
Pensum, iiler at besvare; hvad du siger mig om Kochs 
Bog og dens Recension, har jeg selv følt, og gav dig derfor 
i mit forrige Brev Lov at undertrykke den, hvilken jeg 
herved gientager; stulta est clementia, cmn tot 

Ubiqve Kochibus occurras, perituræ parcere chartæ; 
o: der er nok at recensere alligevel; det eeneste, jeg gierne 
vilde have sagt, er det Par Ord om min Ven Hagemeister-). 
hvem jeg i Henseende til Beskeedenhed vilde kalde den 
tydske Pawels. 

Men nu om noget meere vigtigt. Det Par Ord, jeg 
skrev dig om Recensionen af Mannsbachs Smørerie, synes 
du ikke fomøyet med, især hvad jeg lod indflyde om 
Marat og Brabrand. Denne sidste nævnte jeg, fordi jeg 
troede. Recensionen var skreven af hans oflfenUg erkiændte 
Goncipist Buchhave, denne sande Enragé, hvis lumpne For- 
gudelse af de nederdrægtigste Paskiller' mod de sande 


^) Et lille Stykke af Brevet er afrevet. 

*) Måske den tyske Skuespilforfatter J. G. Hagemeister. Da der 
(i Følge MeuseFs Das gelehrte Deutschland 5 Ausg. III, 41—4:2) 
skal findes nogle Digte og en Levnedsbeskrivelse af ham i et at 
E. J. Koch 1793 udgivet Skrift ,,Odeum Friedrichs des Grrossen*, 
er det vel ret sandsynligt, at dette Skrift er det, hvorom der tales 
i dette og det foregående Brev. 

Demophiler, C. Rewentlow o. s. v., forjog mig fra de lærde 
Tidender, og som endelig ved sin Piece i stakkels Louise 
Brabrands Navn har viist, hvad for en Slags Dæmon hans 
Friehedsaand- var. Jeg var overtydet om, og haaber endnu, 
at han har skrevet ovenmældte Recension; thi det skulde 
ved Gud giøre mig inderlig ondt, om vor Litteratur skulde 
eye fleere, der vare dygtige til at skrive saaledes. 

Du spørger mig, om man da ikke skal tage Bladet fra 
Munden mod slig en Hofsnog? og jeg svarer med eet andet 
Spørgsmaal: hvo var den første, der giorde det, og der 
sandelig vel tør sige, at det ikke er hans Skyld, omMansb. 
ikke erfarede, han er en Nidding? dog uden Tvivl danske 
Tilskuer, til hvem endog Minerva har fundet det nok at 
referere sig! men skal man derfor behandle vor Regiering, 
og in specie vor brave Kronprinds, som hans Medskyldige? 
om disse undertiden begaae Feil — de ere Mennesker — , 
skulle disse da fremdrages i det Lys, fremstilles med de 
Farver? til Exempel nævner jeg Anmærkningen om de 
lOOOOO Rigsdaler til Hatte og Gehænger *)r Hvad troer, 
man. at gavne hermed? at vedkommende skulle gaae i sig 
selv og angre deres Feil? skulde det være at haabe? skulde 
de ikke snarere ved denne Tone forbittres og opbringes 
og — om end ikke berøve os Skrivefrieheden , som maa- 
skee just er det, vore enragés ønske — dog foragte Skri- 
benterne? Og nu den Anmærkning om den Begiæring, 
det Løfte, det NaadesmiiP), maae det ikke bringe 
den uoplyste paa den Mistanke, at Regieringen hyrer Folk 
til at skrive Paskiller; og om det nu endog var vist, hvad 


') Denne Sætning er igjen udstreget. 

2) I den nævnte Anmeldelse S. 441 står: ^Og kommer nu en ned- 
ladende Begjering, et Løfte, et Naadesmil til, saa paatager man 
sig gjeme at skrive Gedanken eines norwegischen Officiers**. 

dog i al Fald kun er en Formodning, et Byrygte, at Prinds 
Carl har hyret denne Stieniand, skal man da giengielde 
Dolkestik med Dolkestik? veed man det juridisk vist, da 
nævne man ham ligefrem, da sige man Kronprindsen og 
Folket, der staaer en Nidding ved Thronens Side; men er 
det blot Gisning, hvad kalder du da denne Adfærd? og 
skulde Fredrik ikke kunde vente og fordre, at vi ikke an- 
vende den Trykkefriehed, vi have ham at takke, til at mis- 
handle dem, der ere ham nærmest? Dog — jeg kiænder 
den nyere Lære, at vi ikke have ham Trykkefrieheden at 
takke, uden for saavidt jeg har enhver væbnet at takke, 
at han ikke i Følge den stærkeres Ret røver mig min 
Eyendom; jeg har i Ludvig Capets Proces lært at kiænde 
denne nyere Philosophie! men i det mindste skylder man 
dog vel Fædrelandet at anvende Trykkefrieheden det til 
Gavn? og hvad troer man da at udrette ved slige ubeviste 
og ubeviislige Grovheder? Deres nærmeste Hensigt, i det 
ringeste deres Naturligste Virkning, er, som sagt, at bringe 
Skribenterne saaledes i Ugunst hos R^gieringen, at den 
enten foragter eller hæmmer dem. Jeg sagde før, at jeg 
er overtydet om, at vore enragés ønske Trykkefriehedens 
Ophævelse; og hertil kunne de vel efter deres forskiællige 
Sindelag have høyst forskiællige Aarsager. Nogle, som 
staae i de fældede Aristokraters Sold, og hertil regner jeg 
Riegels, alle Brabrandisterne o. fl., ønske naturligviis intet 
heller end at berøve vor Regiering sit populaire Sindelag 
ved at forstemme den offentlige Røst; de spille enragés for 
at giøre al Friehedsaand mistænkt og forhadt, de misbruge 
med Fliid Skrivefrieheden for at giøre den en Brøde af 
deres egne Forbrydelser. At der gives slige, viser den 
heele Brabrandiade tydelig, og du veed, det var ikke den 
første Gang, man har troet at spore denne Fremgangsmaade; 


i 

ogsaa 1790 ymtede man ikke uden Sandsynlighed meget 
derom. 

Den anden Classe enragés ere virkelige Frieheds En- 
thusiaster, enten af virkelig Overtydning eller i det Haab i 
en Revolution at spille en Rolle; ogsaa disse vUle gierne 
see Trykkefriehedens Ophævelse, i det Haab, at den derover 
opkommende Uvillie skulde volde et Oprør, og dette da 
den ønskede Revolution. Jeg har, min Ven, ikke denne 
Énergie révoluttionaire, især hvor den ikke behøves, og jeg 
veed virkelig ikke, hvad vi kunde vinde derved; jeg troer, 
som Eberhard, at der vindes meere ved sagtere For- 
andringer, og jeg dølger dig ikke, jeg anseer det for Borger- 
og Skribent -pligt at hellige min Pen til at bestriide efter 
mueligste Ævne begge Classer af Enragés. Du veed, min 
Ven! om jeg er Aristoki'at, Træl eller Hofsnog; jeg har 
været Despotfiende, længe før den franske Revolution giorde 
det til Mode, længe før det blev saa sikkert at være som 
nu ; jeg tør til dig sige det uden Pralerie ; du har seet mig 
ved din Side i meget betænkelige Tiider; seet mig trodse 
Gabinets Lynilden i den callisenske Sag^); seet mig reede- 
bon at deele din Fare, da CoUegialhaanden faldt tung paa 
dig'^); jeg frygter ikke Hoffet eller dets Snoge: Curarum 
laber angves debellare mearum; min første Kamp, som jeg 
ufortrøden og uforsagt vedligeholdt, var mod den almægtige 


') Der sigtes til et Angreb af Riegels på Kirurgen Prof. Gallisen 
(1785), mod hvilket Rahbek optrådte, skjønt det sagdes at være 
bifaldet på højere Steder; jvfr. Rahbek's Erindringer III, 51 flg. 

2) I Anledning af en 1785 trykt Brevvexling mellem Nyerup og Fuld- 
mægtig i Rentekammeret Th. Aaby^ (»Brev fra N. til A.** og 
„Svar fra A. til N/), i hvilken Brevvexling der forekom nogle 
temmelig frie Ytringer om det danske Kancelli, foranledigede 
Kancelliet Forfatterne satte under offentlig Tiltale. Da de imidler- 
tid selv bad om godt Vejr, hævedes Sagen, dog først efter at de 
havde fået en alvorlig Irettesættelse. 


Eichstædt, midt under Despotismens tause Dødsnat^); jeg 
har siden havt den Lykke at have dem alle fra Schak til 
Pr, Carl, fra Bodendick til Biilow, til mine Fiender; og alt 
deres Had, alle deres Forfølgelser have endnu aldrig af- 
tvunget mig noget feigt Skridt; jeg tilstaaer ydermeere, at 
min lykkelig ulykkelige Tilstand giør mig denne Kiækhed 
let; jeg er eene paa Jorden, har ingen at drage med i min 
Ulykke, ingen, der giør mig Lykken vigtig og kiær; tvert- 
imod kunde jeg snarere ved ivrig Democratisme vinde 
Heibergsk Yndest og Hæder; men her er min Bekiændelse: 
jeg troer, at vor nuværende Gonstitution — hvordan den 
end er tilveyebragt — er for vor nuværende Forfatning 
den tienligste. Jeg troer, at vor nuværende Administration 
ærlig betiener sig af den Magt, denne giver dem i Hænder, 
til at fremme Folkevel og nærme Tingene Skridtviis til den 
Grad af Friehed og Liighed, vi kunne fordre og modtage; 
og hertil troer jeg ikke ubetydelige Skridt ere skeete; men 
hertil troer jeg og, det er Skribentens som enhver god 
Borgers Pligt at opmuntre dem ved at paaskiønne, hvad 
de giøre for os, og ikke giøre dem fortrædne ved Uskiøn- 
somhed eller ved at affordre dem meere, end de ere i 
Stand til, eller ved at giøre Støy over Smaaforseelser og 
Fordomme, qvas incuria fudit, aut parum cavit humana 


^) Efter Udtrykkene må man antage, at det var før 1784. Men jeg 
har ikke fundet noget fra denne Tid, der endog blot tilnærmelses- 
vis kunde kaldes en Kamp mod Eichstedt, måske med Undtagelse 
af nogle ganske korte Bemærkninger mod den italienske Opera i 
Rahbek's „Breve fra en gammel Skuespiller til hans Søn**. Eichstedt, 
som da var Medlem af Theatrets Overtilsynskommission , pro- 
tegerede nemlig Operaen og Syngespillet, vistnok nærmest i Egen- 
skab af Sangerinden Jfr. Møllers Elsker. I en senere Tid angreb 
Rahbek ganske anderledes heftigt og vedholdende Syngespillet, 
men da var Eichstedts Indflydelse forbi. 


natura. Fremfor alt maae man vaage over, at de ikke 
tabe den skyldige Agt for den oflfenlige Stemme, og dette 
vedligeholdes bedst, naar man tillige vaager over, at denne 
Stemme er ved sin Retfærd virkelig agtværdig. Feile de, 
da oplyse man dem, men glemme derhos ikke, at baade de 
og vi ere Mennesker, at det er tilgiveligt, om de stundum 
feile i deres Handlinger, men at det er heller ikke umue- 
ligt, vi kmme stundum feile i vore Domme derom. Efter 
denne Overtydning har jeg stemt min Tone; derfor er den 
nu mindre dristig end 1786, fordi nu mindre Dristighed 
behøves, fordi Statsstyrerne elske Sandhed og høre den 
gierne og altsaa fortiene at blive den sagte paa en Maade, 
de gierne kunne høre. Overalt har denne Tiids jacobinske 
Tone giort mig mindre Democrat; og ligesom efter Mendel- 
sohns Anmærkning Voltaires blasphemiske Smaaskrifter have 
bragt mange tilbage til Aabenbaringens Fane, der af 
Rousseau og Shaft[e]sbury havde ladet sig henrive til at 
hylde Deismen, saaledes har og de nuværende Republikaners 
rasende Adfærd giort mig til sand Royalist. — Jeg sætter 
niig i Frederiks Sted, jeg spørger, hvad Virkning det vilde 
giøre paa mig at see mig vexelviis forgudet og forklaflfet 
uden Føye, jeg spørger mig, hvorledes jeg vilde tiltales, 
naar jeg var i hans Sted, og derefter læmper jeg min Tone. 
Iniidlertiid haaber jeg ikke at mangle Kiækhed til at sige 
den Sandhed, jeg finder nødvendig eller vigtig; jeg troer 
ikke, jeg spørger først, hvordan den vil blive optaget mig, 
men blot, hvordan den vil blive optagen selv! og hvad 
have vi da at klage over? hvilket Land i Europa er be- 
styret som vort? eller skulle vi endelig fordre Middag i 
Morgenstunden? lad os tænke tilbage, min Ven! hvo af os 
torde 86 have troet, at vi 93 skulde staaet, hvor vi staae! 
og lad os ikke tilskrive Frankrigs Revolution denne Stats- 

skibets hurtigere Fart; dfenne Passatvind har snarere 
standset end fremmet dets Løb. 

Skulde der imidlertiid komme Tider, da slet Ad- 
ministration, ultrae eller despotiske Ministre o. s. fr. skulde 
kræve et meere enei^sk Sprog, men tilise giøre det farligt 
at føre dette, da, min Ven! frygter jeg, vi forgiæves ville 
søge efter hiine Friehedsheltene (!) , som ere høyrøstede, 
medens der er ingen Fare paa Færde. Imidlertiid vU jeg 
give dig dette Brev til Underpant fra mig; hvis jeg paa 
den Tiid lever og skriver, og du seer mig forsage Sandhed 
og Pligt, da vidne det imod mig. Lad os skrive frit, ikke 
for at giøre Opsigt dermed, men for at gavne! lad os ved 
hvert Ord, vi sige, ærligen spørge os selv: hvad vil, og 
hvad kan dette virke! Lad os endog der, hvor vi føle os 
forpligtede at tale med Styrke, vogte os for Grovheder, der 
intet sige; lad os kalde Mannsbach en litterarisk Stiemand, 
fordi dette Ord nøye betegner hans Adfærd, men ikke 
a fawning Greyhound^), da dette kun er et Skiældsord, 
der intet beviser. Lad os svæi^e Despotie og Anarkie lige 
uforsonlig Feide og ligelidt beyle til Hof- og Pøbel -gunst; 
ikke sige uden det, vi med Vished vide, og tillige vide at 
være gavnligt, holde det for Friehed, naar vi kun staae 
under Lovene og ikke under vilkaarlige Bud; forresten 
fremskynde Lovenes Fuldkommeise ved at fremme Op- 
lysning, giøre alt for Fædrelandet og intet for os selv, 
hverken for Gunst eller Gave, eller Villie, eller Venskab, 
eller Forfremmelse, eller Fordeel, eller Hæder, eller Po- 
pularitet; tage til vort Valgsprog Rousseaus Vitam im- 
pendere vero, som staaer indgravet i mit Hierte, men som 


^) Som han kaldes i den nævnte Artikel i „Lærde Efterretninger* 
S. 440. 


225 


jeg endnu er for uhædret tD at torde sætte i mit Skiold, 
og lad os i øvrigt, gode Nyerup, som hidentil æriig og 
uforanderlig elske hinanden. ' Din 

Rahbek. 

Du kan endnu skrive mig til næste Mandag, om du 
vil ; jeg fortsætter gierne en Gorresp. om saa vigtige Æmner 
med dig. 

(Efter Orig. i Univ.-BibL, Additam. Additam. Nr. 15, Fol.) 


Fra Rahbek til Nyerup. % 

Kiære Nyerup! 
Jeg har for en Time siden iFaaet et Brev fra dig, og 
jeg iiler nu at besvare det; thi [ved] at fremsætte dig mine 
Meeninger fremsætter jeg dem tillige fuldelig for mig selv, 
og kan tillige med dig prøve og drøvte dem, om de og ere 
conseqvente og sammenhængende; og derom er det mig 
naturligviis meget at giøre. , Da jeg paa den eene Side af- 
viger fra Gold^) og Kierulf, og paa den anden fra dig, 
Pram, Heiberg o. a., som jeg elsker og agter, skylder jeg 
mig selv, og naar disse fordre det, ogsaa dem Regnskab 
for den Vei, jeg gaaer; men jeg skylder tillige mig selv 
Reede for, at jeg ikke forsætlig søger Afveye. At jeg, saa 
eenig jeg er med dig om alt, hvad der kan siges vor Be- 
styrelse til Roes, dog langt fra ikke ønsker Thorkelinske 
Breve ^) og . . . ske (jeg veed ikke, hvad Navn du har 


*) Prof. juris G. M. T. Cold, der Året efter blev Politimester i Kjøben- 
havn. 

^) Der sigtes til Gehejmearkivar G. Thorkelin's i Brevform affattede 
„Sketch of the Character of His Royal Highness the Prince of 
Demnark. London 1791". En dansk og en tysk Oversættelse af 
dette Skrift blev netop da recenseret i „Lærde Efterretninger'* 
(7. September 1793). 

15 

forstaaet under disse Stræger, mit Hierte siger mig, det 
ikke er mit), kan du paa mit Ord troe, og det vil, naai* 
jeg kommer ind til Byen, en Tilskuer i Anledning af den 
af dig saa kaldte saare uskyldige Piece: fortiene Kron- 
prindsens Handlinger o. s. v. ^) tilfulde beviise; slig 
Trompeten og riegelssk Piben forstemme begge ligemeget 
den sande Vox populi og giøre vedkommende den foragte- 
lig; du siger, Frederik læser ikke disse Blade; tilforladelig 
troer jeg heller ikke, han læser Critiker over slette Overs, 
o. a. s. m. ; men at han ikke skulde læse dette enkelte 
Blad, at en Mansbach, si tant soi qve Mansb. y a, ikke 
bringer eller lader ham bringe sligt Blad, hvo staaer dig 
inde derfor? ere da ikke Forsøg nok giorte paa at indtage 
ham mod Ski'ivefrieheden V har du glemt Prams Historie ^j 
og den saa meget begrædte Biilows^) erkearistokratiske 
Udtalelser ved samme Leilighed? og troer du, Loke 
sover? skulde da den, der skal have hyret Mansb. til at 
skrive mod Skrivefrieheden , være uklog nok til ikke at 
væbne sig mod den med deVaaben, dens. Forfægtere, lige- 
som Republikanerne i La Vendée, selv give dens Fiender 
i Hænde? og skulde selv denne Mand ikke her kunde 
handle optima fide? opdragen i en anden Tiidspunkt, i eii 
anden Stand og i en anden Aand end vi, skulde han ikke 
og være berettiget at ansee sine Fordomme for Sandhed 
og Ret? og skulde ikke mange, som hverken ere Kammer- 


') „Fortjene Kronprindsens Handlinger Tak eller Dadel?" osv. Kbh. 

1793. 
^) Formodentlig sigtes der til, at Kronprinsen var bleven vred på 

Pram i Anledning af en politisk Artikel, denne havde skrevet 

i Minerva (August 1791, S. 226 flg.); jvfr. Nyerup's Magazin for 

Rejseiagttagelser IV, 393. 
') Gehejmeråd Johan v. Bulow, der 1793 var bleven afskediget i 

IZjiåde: jvfr. foran S. 141 Anm. 3. 

herrer eller Junkere, kunne see Tingen fra samme Syns- 
punkt? erindre dig blot, hvorledes mange sande, ærlige 
Friehedsvenner tænkte i den coopmannske Sag!^) Lad os 
for alting aldrig være intolerante; at forfægte Tolerance 
intolerant, det er, som de i physisk Magazin kalder det, 
en sand Utaalelighed. 

Men lad os endog sætte, at Frederik hverken læste 
sligt et Blad eller engang erfarede dets Tilværelse, hvad 
gavner det da? er det for det første afgiort, at det er 
Sandhed, der staaer i det Blad, og dernæst, at det er 
gavnlig Sandhed? man skal skrive, som om intet Christians- 
borg var til! ypperlig! kun at det holdes paa begge Sider, 
at man altsaa ligesaalidt bestormer Christiansborg som 
frygter det; og til hvis Underretning siges da det om 
Naadesmilet og Belønningen for Dolkeriddere? til Folkets? 
og hvad skulde da vi giøre derved? lanternere ham og 
Gonsorter? er da vi Lovene? er da Sagen tilstrækkelig op- 
lyst, saa at vi kunne paakiænde den? Troe mig, kiære 
Xyerup! man forglemmer i vore Dage alt formeget, at 
ogsaa Slotsboerne have Menneskerettigheder og Borger- 
rettigheder, og at disse heller ikke maae krænkes. Jeg 
gientager dig det, Jacobinerne have giort mig til Anti- 
democrat, fordi jeg kun vil staae under Lovene, og fordi 
jeg finder, at denne min eeneste Skiærm staaer fastere 
under den monarkiske Himmelegn end under den oklo- 
kratiske. Heller ikke passe de Lignelser, du tager (?), fuld- 


'j I Anledning af Hollænderen G. Goopmans's Indkaldelse til Dan- 
mark 1791 som Professor chemiæ udbrød der en heftig literær 
Fejde, der endte med en Proces mellem Goopmans og Professor 
Abraham Kali, hvilken sidste særlig skarpt havde angrebet G. 
både på Grund af hans formentlige Udygtighed og på Grund af 
hans politiske Fortid. 

15* ' 

kommen, de to første kunde jeg lettelig vende imod dig 
selv; thi at forsage Kort og Viin for dessikkrere at und- 
gaae deres Misbrug, er neppe ilde giort, og er der ikke 
stor Forskiel paa intet at lade trykke, fordi Bogtrykkeriet 
kan misbruges, og at forsage Grundsætninger, som hidtil 
ikke have ledet uden paa Afveye? 

Du finder mit N" 67*) demoeratisk; saameget Demo- 
crat maae du altiid have fundet mig; Democrat mod Adel- 
stand og Hof, Royalist for Gonstitution og Bestyrelse. Jeg 
er fuldelig overtydet om, at Hof og Adel ere Monarkiets 
svomeste Fiender, og at de langt før, skiøndt under andre 
Navne, finde Sted i det saakaldte Democratie. Jeg gaaer 
et Skridt videre; jeg paastaaer, at naar man undtager fierde 
Fredriks Dage, Danmarks korte Hæders Tiid, og de faa 
Aar under Struensee, er det først nu, vi have Eenevolds 
Konge i Danmark; da vi de øvrige Tider kun have havt 
det gamle Adelsaristokratie under Vizirmasken, og at der 
bestandig og uophørlig arbeides paa at indføre den igien, 
er min Hypothese. Du finder det ubilligt at formode Guld- 
berg, Moltke og Schack R.^) bag Brabrand, Holm og Rie- 
gels. Om Moltke veed jeg intet; Guldbei^ er jeg overtydet 
om, ingen Deel har deri, med mindre han kunde troe, det 
var skeet i en god Meening; men nu Sch. R. — den, der 
stak bag ved Beenfeldt og Luttichau?^) den, hvis Sviger- 
inde er Aristokraternes Hoved ? *) ubillig var Mistanken 


') o: Nr. 67 af „Den danske Tilskuer** (for 9. September 1793). 

») Schack Rathlou. 

*) De to jydske Godsejere, der 1790 på deres Standsfællers Vegne 
overbragte den bekjendte Adresse til Kronprinsen, hvori der kla- 
gedes over Foranstaltningerne til Bondestandens Frigjørelse. 

^) Måske menes Grevinde Anna Elisabeth v. Haxthausen, f. Juul. 
g. m. Statsminister G. G. v. H. og Søster til Schack Rathlous 
Hustru. (I Følge en Meddelelse af Hr. Arkivassistent A. Thiset.) 

ikke imod ham, skiøndt den kan være ugrundet. Men 
var da ikke Bulow indvikklet med Holm ^), Bulow, al Frie- 
heds svorneste Fiende, Schmidts 2) og Sandals^) ogFlindths*) 
og Nørregaards^) og alle Snogenes Skytsgud? han, som i 
Begyndelsen ogsaa erklærede sig for Luttichau og Beenfeldt, 
han, som fandt Gprørsaand i Thaarups Friehedaninde®), 
han, som fandt, at Rimeren i Minerva havde kaldt C. 7. en 
Tyran, fordi han havde sagt, at Rewentlow, da han skaffede 
Bonden Friebed, brød Tyrannens Lænker, han, om hvem 
alle Øretudere og Sladdrere hvislede! og hvad ville han, og 
hvad ville de velV mod hvem var Holms og Brabr. Udfald 
stilede? mod Brutus Golbiørnsen dog vel uden Tvivl! thi 
det var dog vel ikke Brandt'), dette Cancellie (!), de an- 
greb? og hvem er Colb. i Veyen? gielder det, hvad der 
staaer i Medea: cui prodest scelus, is feeit, er vel Gaaden 
snart opløst? og hvem har Riegels i sine seenereDage især 
angrebet? G. Rewentl.! og hvem er han vel i Veyen? — 
eller kan du virkelig troe, at under den Administration, du 
saa ærlig roser, et Par Borgere som Brabrand og Holm 
skulde ved lettres de cachet uden Skyld og Brøde fængsles 
og fastholdes? og skulde Resultat[et] af de derved anstilte 
Undersøgelser blive ved at være saadan en Hemmelighed, 


^) Jvfr. foran S. 141 Anm. 3. 

2) Professor Laurits Smith, da Slotspræst på Fredensborg. Om hans 

venskabeUge Forhold til Gehejmeråd Bulow se Indbydelsesskrif- 

teme fra Sorø Akademis Skole 1874—78. 
») Formodentlig H.P. Sandal, Præst i Helsingør, mest bekjendt ved 

nogle meget opsigtvækkende Breve om helsingørske Forhold, som 

han trykte i Månedsskriftet Iris i Årene 1791—92. 
*) Politimester i Kjøbenhavn. 
*) Formodentlig Laurits Nørregaard, Professor juris og Generalauditør 

i Søetaten. 
^) ^Høstgildet**. Jvfr. også Overskou: Den danske Skueplads III, 462. 
') Gehejmeråd Ghr. Brandt, Præsident i det danske Kancelli. 

naar ikke magna nomina vare indvikklede deri ? Det synes 
dig ubegribeligt, hvad Exministre kunde vinde ved at faae 
Skrivefrieheden misbrugt? mig ikke! een af to Ting kunne 
de vente af denne Misbrug, enten at den skal fælde, eller 
i det mindste forfølge og keede og tilsidst trætte de Folk, 
der ere. dem i Veyen, berøve dem deres Popularitet, og 
maaskee skaflfe dem engang deres Afskeed eller nøde dem 
til at søge den; eller og at disse i et ubesindigt Øieblik 
skulde, forbittrede og fornærmede, forgribe sig paa den og 
derved giøre sig deres gamle Venner til Fiender og give 
sig blot for deres gamle Fiender, som derfor ikke blev 
deres Venner. Og hvorved staae Bernstorf, Rewentlow. 
Colbiørnsen saa fast uden ved deres Popularitet? berøv 
dem denne, og den første Hofcabale fælder dem! berøv 
dem denne, og du berøver dem Drivefiedren til den 
Utrættelighed, det Mod, den Nidkiærhed, hvormed de ar- 
beide for os! og har vi da ikke seet det Øieblik, da Riegel> 
og Mads Bs^er ^) bragde Rewentl.s Popularitet til at vakkle? 
stormer ikke Gudenr.^) og fleere evig mod Colb.? det 
ubesindige Snært, Heib. nys har givet Bernstorff), regner 
jeg ikke hertil, thi Heib. er en ærlig Mand, kuns forbittret 
ved Mishandlinger; og hvo var vel den Pseudo Rejersen, 
der skrev mod Colb. *), fra hvem udgik han ? hvo væbnede 


^) ^ Bager Madses Brev-Taske. Kbh. 1789", en anonym Pamflet af 
Riegels. 

^) J. J. Gudenrath ; jvfr. foran S. 142. 

') Rahbek tænker måske nærmest på nogle Bemærkninger i HeibergV 
Fortale til 2. Udg. af , Virtuosen Nr. 2" (Skuespil 2. B. 1793), om 
Tyskerne og den tyske Adel i Danmark. 

*) Der sigtes til D. N. Reiersen's Billige Erindringer i Anledning at' 
Herr Etatsraad Ghr. Golbiømsens Betragtninger over en Deel jydske 
Jorddrotters Klage. Kbh. 1791. Man har tillagt P.Uldal Forfatter- 
skabet til denne Pjece. 

Lars Sm. ^) mod Trykkefrieheden? min Ven! jeg denoncerer 
ikke hiin eller denne Aristokrat, men jeg denoncerer Ari- 
stokratismen i Almindelighed; Jeg er overtydet om, at den 
lurer paa at rive, paa hvad Maade skee kan, Folker^ie- 
ringen Sceptret af Hænderne, at æ^ge Hof, Ministerium og 
Folk mod hinanden, paa hvad Maade det skeer, ligegodt, 
og hertil, hertil er det, jeg ikke vil, vi sande, ægte Demo- 
crater — siden du vil, vi skulle kunne indbefattes under 
dette Navn -:- skal give dem Vaaben i Hænderne; derfor 
er det, jeg vil, vi skulle vaage over, at den oflfenlige 
Stemme holder den ærværdige Middelvey — hverken op- 
løfter sig til vanvittig Pøbelskriig eller synker ned til sagte 
Hofsnogs Hvislen. — Jeg bekiænder dig, min Ven! at jeg 
i øvrigt er saa langt fra at være Jacobiner, at jeg ikke 
alleene den 31 May vilde vovet mit Liv, hvis jeg havde 
været Franskmand og i Paris, for at standse Marattistemes 
Triumph, men at jeg den 10 August i Fior vilde holdt det 
for Pligt at staae ved Schveitsemes Side i Thuilleriegaarden, 
ja endog 5 og 6 October 89 opofret mig for at hindre 
Toget til Versailles og neppe taget engang Partie med 
Bastillestormerne ; men at jeg ikke desmindre, hvis jeg 
havde havt den Ære at være af den første Nationalfor- 
samling, oftere vilde have stemt med Lally Tolendal og 
Clermont Tonnerre, og siden med Rochefoucauld og Bar- 
nave, end med Maury, Foucauld og Casales. Loven er 
min Jordiske Gud, og den vil jeg hverken see underkastet 
Fyrstens eller Pøblens Egenraadighed. At her gives Folk, 
somi ønske en Revolution, er vel og ustridigt; Gudenrath 


') Det er: den før omtalte Præst og Professor Laurits Smith. Rime- 
ligvis tænkes her på hans Optræden i den Goopmans'ske Fejde, 
jvfr. Lærde Efterretninger for 1793, S. 479 og 503. 

har i sine Breve tU Cancelliet paa en Maade vedkiændt sig 
dette System; og at disse, ved hvert Skridt Skribenternes 
Ubesindighed aflokker Regieringen, til Haan eller Tvang for 
den offenlige Stemme, nærme sig deres Maal, er vel ustri- 
digt, men deres Maal er jo ikke vort. Og hvor vil vi, min 
Ven! for at komme til det, du ivrer over, at Fredrik skal 
faae Lyst til at læse, hvad der skiives, naar han i de to 
tredie Deele deraf maae vente at finde Udfald paa hans 
Person, hans nærmeste, hans Bestyrelse eller hans Myndig- 
hed? og i det meeste af den øvrige trediedeel idel Smig- 
grerier, der efter hans Caracter ere ham lige saa modbyde- 
lige? Om og Paynes^) Troe skulde være den eene salig- 
giørende, hvorom du imidlertiid tillader mig at tvivle, er 
det da rimeligt, at en Kongesøn, Arving til en Eenevolds 
Throne, kan antage den for det? vil vi da aldrig erlndie 
det viise: tu, si hic esses, aliter sentires. Lad os ikke spilde 
vor Kiækhed paa uvisse og ubehagelige Problemers Frem- 
sættelse og Forsvar, lad os giemme den, til vigtige prak- 
tiske Sandheder, der miskiændes, fordre den af os ; lad os da 
tale og tale dristigen, og vi vil staae desmeere til Troende, 
fordi vi ikke have bragt os i ondt Rye ved Mundkaade 
Declamationer. Lad os ikke tale i en afgiørende og især 
ikke i en intolerant Tone om det, vi dog kiænde saa lidet 
til som de franske Anliggender, men lad os med Kiækhed 
og Iver bestride alle de smaa Despoter og Despotier, under 
hvilke vort Fædreland trods Regieringens Bestræbelser sukker. 
Vi vil ikke raabe med Thork/, at alt er saare godt ; men vi 
vil heller ikke bringe os i Mistanke for at misbillige alt, 
ligelidt hykkle for Hof og for Demagogclubber , da ere vi, 
hvad vi bør være. 


') Den engelske radikale Forfatter Thomas Payne, 

At delte Brev ikke er skrevet paa eengang, vil du selv 
idfinde: hermed følger en Recension og nogle Bøger til 
iuhius Bibi. 

din Rahbek. 
sluttet d. 5 Sept. 1793. 
(Efter Orig. i Univ.-Bibl., Additam. Additara. Nr. 15, Fol.) 


Fra Mag. Rasmus Møller til Nyerup. 

Høystærede Ven! 
Tillad, at jeg paa nye bringer m^ tilb^e i Deres 
Erindring. — De modtog mig sidst ved mit Ophold i Kiø- 
benhavn saa venskabelig, at det virkelig er en Skam, at 
ji^ ikke før har takket Dem for Deres Godhed, Men De 
lil undskylde mig, naai- De hører Aarsagen til min lange 
Taushed. Min ældste Søn havde i et halv Aar og længere 
næsten aldrig en Helbreds Time, og for en Tldlang siden 
mistede jeg ham gandske. Denne langvarige Huusbekymring 
(lerangerte saaledes mit Humeur, at jeg "hverken havde Lyst 
til det ene eller det andet. Nu, da dette Saar begynder 
at læges, c^ den halvandet Aars Dreng'), j^ endnu har 
tilbage, ved sin Munterhed og Sundhed skaffer mig lige- 
saamegen Fomøyelse, som jeg havde Soi^ af den anden, 
nu begynder mit Sind at blive en Smule oprømt iglen, og 
nu vaagner den gamle Lyst til at vide noget af de' 'l'^'" 
passerer om mig i den store Verden. Derfor benyt 
^g af den Tilladelse, De ved sidste Samtale gav n 
fgynde en Brewexling med Dem: Det værste er, j 
l^len af saadan Brewexling vil blive saa gandske ee 
hvad Nyt har en Stakkels Landsbyepræst i ; 

') Po¥l Martin Møller. 

Afkrog at bringe en Mand i Kongens KiøbenhavnV Rigtig 
nok kunde jeg fortælle Dem, hvormange Hexer og Trold- 
kvinder der er i vor Bye, hvor tidt vi derfor maae kiærne 
uden at faae Smør, hvorlunde de stundum kaster Folk 
pludselige Sygdomme paa Halsen — ligesaa kunde jeg for- 
tælle Dem, hvorledes kloge Mænd i vor Egn, til Trøst og 
Husvalelse for os alle, veed at standse Virkningen af alle 
disse Foi^iørelser, veed at signe vore lamme Heste og syge 
Kiør etc. etc. Men hvad hielper det at fortælle de vantroe 
Kiøbenhavnere slige sandfærdige Historier? Imidlertid, naar 
De vil tage til Takke med de Retter, jeg har at byde, skal 
jeg nok efterhaanden opvarte dermed, det bedste jeg kan. 

— Dennesinde vil jeg strax skride til Hovedhensigten af 
dette Brev: Jeg fortalte Dem sidst, at jeg havde halweys 
i Sinde at driste mig til det vovelige Arbeide at forsøge 
en Oversættelse af Livius, og De var saa god at love mig I 
ved sidste Samtale, at dersom jeg begyndte paa dette eller 
andet litterarisk Arbeide, vilde De see at skaffe mig en 
eller anden Bog lil laans fra det Kongl. Bibliothek. Da 
jeg nu virkelig har lagt Haand paa ovenmældte Forsøg — 
dog, dette blive for Alting imellem os, da Vanskelig- 
hederne ved dette Arbeide mueligen endnu torde afskrække 
mig^) — , saa ønskede jeg mig overmaade gierne Dracken 
borgs og Stroths Livius samt de 2 (flere troer jeg ey, der 
er) tydske Oversættelser, hvis Navne jeg i dette Øieblik ikke 
erindrer. — Var det mueligt, at disse kunde faaes paa noge 
Tid til Laans, torde jeg da udbede mig dem sendte nie 
første Leylighed, enten til Veyle, Horsens eller Fridericia 

— Tilgiv, at jeg saa dristigen udbeder mig denne Tienesta 


M Den fortræffelige Oversættelse a? Livius udkom, som bekjendt, 
Årene 1800—1818. 


I 

Kan jeg ved nogen Leylighed tiene igien, da er det til- 
forladelig ingen blot Brev -Kompliment, naar jeg forsikrer 
Dem, at jeg er beredvillig dertil. — Nu venter jeg snart et 
Brev fra Dem propfuldt af Nyheder. Hvem er Bestyrer af 
det begyndte Repertorium for Theologer?^) — Faae vi 
Krig, som de snakke om hos os? — Nok et egoistisk 
Spørgsmaal: hvad har mit lille Forsøg forsyndet sig med, 
at det hverken maa finde Sted i de lærde Tidender^) eller 
Kritik og Antikritik? Det er dog, synes mig, hverken for 
orthodox for det første Blad eller for heterodox for det 
sidste? Har det maaskee derved fordærvet sin Sag med 
b^ge? De bliver dog ikke vreed, fordi jeg skriver saa 
aabenhiertigen? Hils Deres gode Kone og tak hende for 
sidste kiærlige Modtagelse. I Haab om snart at see et 
langt Brev fra Dem er jeg altid 

Deres hengivne Ven 

R. Møller. 

Uldum Præstegaard ved Veyle, d. 7<ie Juni 1795. 

(Efter Orig. i Univ.-BibL, Additam. Additam. Nr. 14, Fol.) 


Fra Student Malthe Møller til Nyerup. 

Medfølgende Exemplar af Repertoriumet ^) ville De be- 
hage at antage som et Beviis paa min uskrømtede Agtelse. 


2 


^) o: Malthe MøUer's Repertorium for Fædrelandets Religionslærere. 
) Dengang var Titelen egentlig: Kjøbenhavnske lærde Efterretninger. 
Xyerup var Redaktør deraf. 

^) Det i sin Tid meget opsigtvækkende, rationalistiske Tidsskrift: 
Repertorium for Fædrelandets Religionslærere. De 4 første Hefter 
udkom anonymt 1795. Udgiveren, den 23-årige Student Malthe 
Møller, levede i Tyskland. Det var uden Tvivl det 2det og 3die 
Hefte af Repertoriet, som oversendtes med dette Brev; jvfr. Re- 
pertor. f. Fædrel. Religionsl. 1 B. S. 377. 


1 

f 

Da næste Hefte indeholder et udførligt ^var paa Deres 

Indlæg^), saa beder jeg at tøve med I^censionen, indtil 
det er udkommet. Den strængeste Dom — naar den er 
retfærdig — er mig den kiæreste. Men — ikkun Sand- 
hedens Dom erkiender ieg: kun den er ufeilbarlig, og 
dens Repræsentant lader sig ikke skræmme. 

Det er lidet, at jeg taber; men det er meget, at 
Sandheden vinder. For den — men kun for den — 
bøier ieg mine Knæe. 

For en anden Gang maa ieg bede Dem at hente til- 
forladelig Underretning, inden De betvivler Fakta eller 
holder dem for Satire. Dog, De fattede mig. Ellers 
havde De Pag. 46 (1. Udg.) fundet Inkonseqvenz. Eet er 
det at tirre Regeringen, et andet: ikke at frygte sig for 
den. Hvad ieg i andet Hefte skrev om Semler, er ikke 
stilet mod Dem, thi den Gang havde ieg ikke læst Recen- 
sionen. Naar De taler om Semlerianerne har De Ret; men 
Semler selv var en ærlig Mand. 

Bogtrykker Popp, der under Trykningen har viist et 
saa aldeles lovstridigt Forhold, at han endog nægter mig 
at udlevere Manuskriptet til 1te Hefte, har af Ondskab 
fyldt Bogen med Trykfeil, som De har taget for Ger- 
manismer 2). Maaskee ere nogle at skrive paa min Reg- 
ning, men da burde De have viist dem. Ingen giør sig 
saa megen Umage for at skrive reen Dansk som ieg, og 


') Der sigtes til en Recension af 1. Hefte af Repertoriet i „Kjøben- 
havnske lærde Efterretninger" (1795, S. 305—17), af hvilket Tid 
skrift Nyerup, som sagt, var Redaktør. 

■'') Om Bogtrykker Popp's Forhold udtalte Udgiveren af Repertoriet 
sig udførHgere på Tryk i „Lærde Efterretninger'* 1795, S. 670—71, 
hvilken Udtalelse fremkaldte en vidtløftig „Gjendrivelse* fra Poppj 
dateret 2. Januar 1796. 

kunde jeg selv besørge Correkturen, skulde Repertoriumet 

see anderledes ud. 

Tantum ! 

Udgiveren af Repertoriumet. 
Til 

Recensenten i de lærde Efterretninger. 

(Efter Orig. i Univ.-Bibl., Additam. Additam. Nr. 14, Fol.) 


Fra Malthe Møller til Nyerup. 

P. M. 

Den Ringeagt, De har viist mit offentlige Brev, 
giengielder ieg med, som et Beviis paa min Agtelse, at 
indbyde Dem til Medarbeider i de nordiske Annaler^). 
1 en af Dagene skal jeg desangaaende tilstille Dem det ud- 
førlige Cirkulære. 

Billigste Forundring og Fortrydelse maa det opvække 
hos hver tænkende Mand, at Rektor Boye skal erstatte 
Hornemanns Tab!!*^) Fleischer har med Føie bemærket 
Uliigheden imellem N« xx og xxv ^). Det er høiligen at 
beklage, at de lærde Efterretninger, der indeholde saa 
mange gode og tildeels fortræffelige Recensioner, skal i 


* ) Et Tidsskrift, som Møller påtænkte at udgive på tysk under Titel : 
Annalen der Geisteskultur im Norden. Det synes dog ikke at 
være blevet til noget med Udførelsen af denne Plan. 

») Sigter uden Tvivl til, at Rektor i Nakskov Johannes Boye — For- 
fatter til „Statens Ven" — havde efterfulgt den i 1793 afdøde 
Ghr. Hornemann som filosofisk Recensent i „Lærde Efterretninger**. 

3) Nemlig af „Lærde Efterretninger" for 1795. Nr. 20 indeholdt en 
velvillig Anmeldelse af 1«*® Hefte af „Repertorium for Fædre- 
landets Religionslærere", Nr. 25 en temmelig affejende Recension 
af et Skrift „Dagens Anliggende", hvis Forfatter, J. E. Berger, var 
en Ven af Malthe Møller. 

Aaret 1795 blive Kritiks og Antikritiks ^) Rustkammer, 
Hvilke Insolenzer tillader Boye sig imod Kant! 2) Hvorn 
ledes behandles Berger, hvis Skrift vel ikke har aldeles m\\ 
Bifald, men dog røber udmærkede Talenter og et ædell 
Hierte. Det sande deri har Boye dadlet, og det Urigtige 
forstaaer han ikke at finde. Hvorledes behandles en al 
mine ældste og ædelste Venner, den agtværdige Treschow! 2)1 
Skal da ogsaa Hornemanns Reliqvier*) bedømmes af Boye':*] 
Skal han tage Repressallier paa Sandhedens Ven, som ni 
ikke kan forsvare sigV Jeg har selv i Repertoriet roest 
Boye, uagtet jeg vidste, at han havde recenseret Treschow: 
B. er en brav Mand, hans Philosophies Diktion er elegant,^ 
men dens Gehalt duer ikke. 

Siden Annalernes Bekiendtgiørelse ophøre, efter en af I 
mine Venners Mellemhandling, Recensionerne i A. L. Z.^)] 
De sletteste deri vare af Prof. Mehmel i Erlangen, der op- 
holdt sig, for nogle Aar siden, i Khvn. Recensionen over! 
Sanders Overs, af de danske Skuespil var af Prof. Meisterj 
i Zurich. — Ihenseende til Hr. Albrecht har Recensenteiij 
høiligen forurettet mig, som det 5te Hefte skal udvise. Ube- 
gribeligt er det mig, hvorledes Hr. Hiorth i Basuntone kan I 
anprise Hr. v. Gehrens Usselheder^), som ere foragtede i: 
Tydskland. 


') Det bekjendte Tidsskrift, som var optrådt skarpt imod Repertoriet. 

*) I den nævnte Artikel i Nr. 25 af ,, Lærde Efterretninger*. 

^) Dr. theol., senere Professor, Niels Treschow havde været MøUei-i^ 

Rektor i Helsingør. 
*) „Efterladte philosophiske Skrifter*. Kbh. 1795. 
^) AUgemeine Literatur-Zeitung. 
^) Uden Tvivl Præst ved den tyske reformerte Menighed i Kjøben- 

havn Carl Chr. v. Gehren's Predigten zur BefOrderung des Wahren 

und Guten, hvis 3<m« Samling anmeldtes i AUg. Lit.-Zeitung for 

1795, Nr. 308. 

Kiender De Parodien paa Schillei-s Kunstler: die 
K rieger V Den er et Mesterstykke. Forfatteren er vor 
Baggesen. Kiender De den Taabelighed i smukke Hexa- 
metrer: die Antike an den Wandrer aiis Norden? (die 
Horen, 9s St.). Antiken siger til Vandreren: 

Deinen verdusterten Sinn bindet der nordische Fluch!! 

I mit Skrift om Annalerne skal ieg anføre adskillige af 
Tydskemes Bespottelser imod den danske Nation i Sær- 
deleshed og i Rep. bevise, hvorlunde Hr. v. Phiseldeck^) 
har ha an et Nationen, som ikke forskrev ham. — Ind- 
lagde Avertissement om Dr. Fleischer^) beder ieg indrykket 
i de lærde Efterretninger, i næste Numer. 

Kiøbenhavn ») d. 8de Novbr. 1795. 

Udgiveren 

af 

Repertoriumet. 
Til 

S. T. Hr. Sekretær Mag. Nyerup. 

(Efter Origv i Univ.-BibL, Additam. Additam. Nr. 14, Fol.) 


'j Formodentlig Historikeren Ghristoph v. Schmidt Phiseldeck, Ge- 

hejmearkivar i Wolfenbuttel. 
*) Det pågjældende Avertissement ex trykt i „Lærde Efterretninger* 

for 1795 S. 669—72 og indeholder et skarpt Gjenmæle til Dr. theol. 

Rasmus Fleischer i Anledning af hans Recension af „Repertorief* 

i ^Kritik og Antikritik" 1795, Nr.21-23. 
') Møller opholdt sig ikke i Kjøbenhavn, men, som det vil sees af 

det følgende Brev, i Jena. 

Fra Malthe Møller til Nyerup. 

P. M. 

De har alt for ivrigen medvirket til Oplysningens 
Fremme i vort Fædreland, De har taget alt for megen 
Deel i Repertoriets den gode Sag, til at ieg skulde troe. 
De nu vilde forraade Sandheden ved at smiggre for Vælden, 
som undertrykker den. I denne uryggelige Overbeviisning 
skriver ieg Dem dette Brev: var den ikke i dette Øieblik 
min, saa vilde ieg indklæde de samme Tanker i en anden 
Form — thi aldrig spurgde jeg om de Følger, Sandheden 
kunde have for mig. 

Jeg er Udgiveren af Repertoriet. — Hele Anlæget i mit 
Værk viser, at det ingenlunde var min Agt at blive ano- 
nym. Hvo der kiender Fædrelandets nyere Litteratur- 
historie, vil billige min Fremgangsmaade. Der maatte 
handles offensiv, ifald Seyeren skulde blive den gode 
Sags. 

Ideen til Repertoriet har i 4 Aar været uddannet i 
min Siæl. Jeg har levet i den og med den og vilde finde 
alt i dens Realisering. Men — ene formaaer jeg ikke at 
udføre den. 

Jeg er Autodidaktos i Ordets egentligste Betydning, og 
derfor holder jeg fast ved den engang erkiendte Sandhed, 
indtil man overbeviser mig med Grunde. Min Biographie 
— den er en psykologisk Opgave for den tænkende Mand — 
skal man læse, naar jeg nævner mig. Jeg følte det yd- 
mygende i vore akademiske Laugs- Indretninger. Jeg fik 
ikke meer end første Examen. For at undgaae mine Paa- 
rørendes^) idelige Bebreidelser forlod jeg Danmark og gik 


^) Han var Søn af Toldkontrollør Peder Møller i Helsingør. 

til Gottingen. Jeg var dem der et æventyrligt Menneske, 
fordi ieg ikke, som de, søgde Viisdom hos Professorer, som 
man ligesaa godt kmide have i Khvn. Her^) finder man 
det ogsaa underligt — thi ogsaa her tygger man de første 
Elementer. Ikke nok kan i^ forundre mig over de Danske, 
som gaae til tydske Universiteter: de latinske Skoler ere 
bedre hiemme end her, og i Khvn. kan den akademiske 
Lærer forudsætte meere. 

Jeg lever i Jena — i det raa og vilde Jena, hvor en 
af vore Landsmænd nyelig relegeredes — med den yderste 
Ulyst, men jeg veed mig intet andet Sted saa sikker som 
her. Jeg fandt her to Venner, i Ordets hele Betydning, 
Paulus og Fichte — og de ville vove det yderste for mig. 

Jeg kiender vort Publikums Indiskretion: jeg veed, at 
man maa have et Stempel for at tiltale det: at man maa 
være patenteret af Kongen og de høie Kollegier for at for- 
kynde Sandhed. Jeg er Præst i Menneskehedens Tempel 2), 
og mit Kaldsbrev er det. Apostelen omtaler, der „ikke 
er skrevet med Blæk, men af Aanden". Saadant et 
Kaldsbrev er vel kiendeligt og læseligt for alle Mennesker — 
men man faaer hverken Gonfirmation derpaa i Gancelliet 
eller Goliats af Bispen ! ! 

Jeg havde endnu en anden Grund til at skiule mit 
Navn. 

Jeg dannede mig for Gathederet, ikke for Prædike- 
stolen. Allerede i Aaret 1793 tilbød det theologiske Fa- 
kultet i Gottingen mig at blive dets Adjunkt. Jeg troede 
at skylde Danmark mine Evners Anvendelse, og jeg troede, 
at det trængte til den. Desuden er det for en Udlænding 


*) I Jena. 

») Sigter til, at Møller, så længe Repertoriet udkom anonymt, skrev 
således, at man måtte antage ham for virkelig Præst. 

16 

en betænkelig Sag at være Universitetslærer, uden Ind- 
flydelse, tilmed i Gottingen, hvor den ene Prof. cabalerer 
den andens Tilhørere bort. Her kan jeg blive Dr. Theol. — 
men jeg vil ikke sværge paa de symboliske Bøger, thi — 
Formula concordiæ er iblant dem, og den tykkes mig en 
Formula discordiæ. Jeg arbeyder siden 2 Aar paa et Værk 
over Tertullian; jeg har her i Tydskland Venner; det vilde 
ikke blive mig vanskeligt at vorde Prof. extr. og Præst ved 
Universitetskirken, NB. uden Besoldning, da Akademiet ikke 
kan udrede Lønnen til dette Embede; desaarsag staaer det 
hidtil ubesat. 

Jeg er siden Oktober Maaned, især siden min Bekiendt- 
giørelse om Annalerne, paa den skrækkeligste og gni- 
somste Maade mishandlet af Vælden. Animus meminisse 
horret. Her vil ieg kun anføre et eneste Exempel. Schu- 
bothe korresponderer med mig under 3 af mine Vennei-s, 
Prof. Paulus's, Gancellie R. Lessers og Hr. Floretts Adresse. 
Mine Breve til Sch. aabnes — og 3 af hans til mig ere 
indeholdte i Khvn. Sig mig, er det ikke rædsomt? Hoff- 
mann i V. Z. ^) lærer, at det er en Kortelig Regalie at 
brække Breve. Dog, jeg vil ikke spilde et Ord om denne 
himmelskrigende Uretfærdighed! — og den er endda ikke 
den største. — Nu vil jeg nævne mig, thi nu er det 
Pligt; men jeg bør endnu tie en liden Stund og lade 
Ondskaben straffe sig i dens Udvikling. 

Prof. Bang 2) er en af dem, der leder Intrigueme 
imod mig. Han har (som ieg vidnesfast kan bevise) sagt, 
»at Repertoriet var Skyld i Ildebranden: den var en Guds 
Straf, fordi man taalte saadanne gudsbespottelige Skrifter" ^y 


*) L. A. Hoffmann i Wiener Zeitschrift? 

*) Prof. med. F. L. Bang. 

^) Jvfr. Repertorium for Fædrelandets Religionslærere 5. Hefte S. 121 flg. 

Grev Osten ^) og andre Stormænd har siden piattet det 
efter. 

Jeg falder som et Offer for de nederdrægtigste Cabaler, 
men — jeg vil falde som Ajax, der anrettede større Neder- 
lag iblandt sine Fiender, da han faldt, end da han seirede. 

Min Beslutning staaer urokkelig. Jeg kommer ikke 
mere til Danmark ^) : uden for det skal jeg finde den Virke- 
kreds, som Dominikaner -Hætter og Aristokrater nægtede 
mig der. Men — jeg skal aldrig ophøre at virke for det; 
Rept. fortsættes, det trykkes efter Paaske her — og ieg 
erkiender ingen anden Øvrighed end Senatet i Jena. 

De veed nu, hvo ieg er. De kan nu faae at vide, om 
jeg nogensinde stod i Forhold med dem, jeg angreb. Prof. 
Baden ^) er altsaa en Løgner. 

Af 4e Hefte har De seet, at jeg ikke er tilfreds med 
Hr. Høst's Recension over Tfr. Processerne*). Rec. over 
Jerns. Sk. ^) udkom siden ; den har mit Bifald. Jeg vil 
ikke dølge for Dem, at det tykkedes m%, som om de 
L. Eft. her og der kunde modtage betydelige Reformer, og 
skal i næste Brev forelægge Dem min Plan. Hornemann ^) 
er jeg villig til at recensere. 

hidlagte Avertissement beder jeg at lade indrykke i 
næste Stykke af L. Eft. Hvo der har rec. Bsth. og Hsen '),, 


') Overpræsidenten i Kjøbenhavn. 

^) Han kom dog nogle År efter tilbade. 

^) Udgiver af „Kjøbenhavns Universitets- Journal**. 

*) Høst's Udtalelser om Trykkefrihedsprocesserne mod Heiberg (i An- 
ledning af „Vor Klub er dog en herlig Sag**), W. Stephanson, 
Mad. Svare (i Anl. af „Vækkeren**) m.m. i „Lærde Efterretninger" 
for 1795 S. 137 flg. og 360 flg. 

^) M. C. Bruun's Jerusalems Skomagers Rejse til Maanen. 

^) Ghr. Hornemann's Efterladte philosophiske Skrifter. Kbh. 1795. 

') Bastholm's Skrift: Korte Tanker til nærmere Eftertanke over den 
geistlige Stand, og Dr. theol. Peder Hansen's Skrift: Om en Re- 

16* 

veed ieg ikke og har ikke vildet være saa indiskret at 
spørge Paulus derom. Formodentlig er det Præsten Hr. 
Ahlmann i det Slesvigske, som arbeyder i Journalen og i 
Vielands Merkur har oversat Fragmenterne af Baggesen. 

Rec. over Rhrd. i de L. E.^) er skrevet mig ud af 
Siælen, men at anføre latinske Steder af Philo burde 
Rcsenten overlade til Riem. 

Schubothe begynder at blive modfalden og ftygter. 
Jeg beder ikke at sige ham eller nogen, at jeg har sagt 
Dem mit Navn. Han skrev mig, at en Student havde sagt 
Dem, at han efter 3 Dages Forløb havde faaet Svar paa 
et Brev. Det er Løgn, og hvad er Pralerens Navn? 

Deres Forundring over mit Avertissement imod M*^) 
vil falde bort, naar De læser mit næste Brev. Jeg var vel 
nødt dertil ; thi allerede dengang havde man lært at brække 
Breve. 

Hvo der anstiftede dette sorte Forræderie mod migV 
Det var en Mand, paa hvem jeg troede som paa Gud: det 
var en Mand, der under Venskabs Maske feig og lumske- 
ligen forraadte mig til Vælden. Det var — Berger^). 


ligionslærers Gravitet, hvilke vare blevne recenserede i 6. Bd. (1795) 
af den af Paulus o. fl. udgivne ,Neues theologisches Journal''. 

») Recension i ,Lærde Efterretn." 1795 Nr. 29 og 31 af Fr. V. Rein- 
hard's Forsøg over Jesu Plan til Befordringen af det menneskelige 
Kjøns Lyksalighed. 

•) I „Lærde Efterretn/ 1795 S. 639—40 havde „Udgiveren af Re- 
pertoriumet", for at undgå Opdagelse, med stærke Ord og Trusler 
angrebet „en dansk Student, Hr. M****r, som opholder sig 
udenlands ** (hvorved han naturligvis sigtede til sig selv), fordi 
han på „Spekulation" havde givet sine Venner et Vink om, at 
han måske nok var Forfatter til det opsigtvækkende „Repertorium'. 
Han får det alvorlige Råd at afholde sig fra slig Uforskammethed, 
da hans Navn i modsat Fald „skal vorde opslaaet paa Publici- 
tetens Galge*. 

3) Se foran S. 237 Anm. 3 og 238. 

Jeg siger Danmark Farvel. De har seet af mit Værk, 

at jeg levede i Damnark, og De vil troe mig, at jeg med 

et blødende Hierte siger det Farvel. Den Tid, da Sandhed 

der skal giøre sin Ret gieldende, kommer ikke for mig. 

Jeg vil som ærlig Mand arbeyde, at den maa komme for 

andre. Repertoriet erhvervede mig mange Venne;^'. Dem, 

de ædle, og Danmark glemmer jeg aldrig. Styrket af disse 

mit Livs saligste Erindringer skal jeg, hvor i Verden jeg 

end kommer, altid finde vældig Trøst i den Tanke, at 

Fædrelandets ædelste Mænd agtede mig. Jeg staaer nu 

færdig at opofre alt. Jeg vil leve for Sandheden — og 

hvo der lever for Sandheden, veed, hvorledes han skal 

døe for den. 

Med sand Høiagtelse Deres 

hengivneste 

Domburg Malthe Møller. 

ved Jena d. XII Febr. 96. 

[På en indlagt Seddel står følgende Efterskrift:] 

P. S. Jeg opholder mig for det meste i Jena, stundom 
i Leipzig. Mine følgende Breve leveres Dem af Schubothe. 
Deres Breve bedes [De] at aflevere til ham med Adresse: 
Til Udg. af R. 

(Efter Orig. i Univ.-BibL, Additam. Additam. Nr. 14, Fol.) 


Fra Malte Conrad Bruun til Nyerup. 

Hveen den 13<*® Jun. ^) 

Det Tilsendte har jeg rigtig bekommet,, og dersom det 
var kommet en halv Time før, skulde De strax have havt 


^) 1796. Bruun var som bekjendt i April 1796 flygtet til Hven, da 
der indlededes Sagsanlæggelse imod ham i Anledning af „Aristo- 
kraternes Gatechismus'*. 

Underretning fra mig ved Seidelin ^), som just da var seilet 
bort herfra. Recensionerne^) skal jeg stræbe med, saa 
godt jeg kan; men dette kan vil her paa Øen ikke sige 
meget, thi en forunderlig Vegetations Aand omsvæver mig 
her fra Morgen til Aften; aldrig har jeg noget at bestille, 
og — aldrig faaer jeg Tid til at bestille det, jeg burde; 
jeg sværmer istedenfor at handle, og drømmer istedenfor 
at tænke; jeg fordømmer, naar jeg engang iblant er klog, 
min Døsighed, men jeg opsætter det stedse til i Moi^en at 
gjøre Ende paa den; og naar jeg da vil være virksom, saa 
er det, som en Sirene sang mig i Søvn igjen. Planen til et 
nogenlunde vidtløftigt politiskt Verk (under Titel: Staterne, 
hvad de ere, og hvad de bør være) er udkastet; Sal- 
lustius, Livius, Cicero og Tacitus ere tildeels igjenlæste for 
at samle Ideer dertil ; men nu lader det for mig, som havde 
jeg aldrig skrevet et Ord før, saa vanskelig er hver Linie. 
Selv smaa poetiske Stykker ligge ufuldendte, og jeg har 
derfor ikke kundet holde enten Rahbek eller Høst de givne 
Løfter om litteraire Bidrag. Jeg har sat [mig] fore at gjøi'e 
en Tur over til Skaane fra den I6de, 17cle til den 26— 28de 
d. M. , da jeg haaber, ved at see Menneskevrinunel igjen, 
at komme ud af min arkadiske Døsighed. Inden den Tid 
ønskede jeg gjeme Efterretninger om, hvorledes det staaer 
til med mine Afifairer, om Stævningen er afvist eller ikke. 
om Klingbei^^) har udgivet Acterne i Sagen som en pre- 

^) K. H. Seidelin, den senere bekjendte Bogtrykker og Literat. 

*-*) Nyerup havde sendt Bruun — til Anmeldelse i , Lærde Efterret- 
ninger " — et Skrift af Johan Nordal Brun (formodentlig .Jona- 
than'') og et af Thomas Christoffer Brun („Blandinger**). Jvfr. 
Brev fra Nyerup til Bruun af 28. Maj (Univ.-Bibl. , Additam. Addi- 
tam. Nr. 14, Fol.) og Fr. Birkedal -Barfod: Malte Konrad Bruun 
S. 29—30. 

*) Højesteretsadvokat Chr. Klingberg, der førte denne Sag ligesom 
Bruuns andre Pressesager. 

liminair Justification, hvilket jeg nu saa ofte har mundt- 
ligen og skrivtligen bedet om, og som Høst, da jeg sidst 
talte med ham, ansaae for saa nyttigt; jeg ønskede at 
vide, ifald Klingberg ikke vil have hint, om det da er ham 
imod, at jeg selv skriver en Forklaring over mit Forhold. 
End videre skeede der mig ogsaa en sand Tjeneste,- om 
jeg inden min Åfreise til Skaane fik det Par Beenklæder, 
som min Broder leverte til Høst, med Begjæring at han 
vilde lade dem reparere, og, om muligt, den Frakke, jeg 
bad om maatte blive syet af et ligeledes Høst overleveret 
Stykke Tøi. En Bog, som stod paa den min Broder med- 
givne Liste,, savner jeg ogsaa ugjerne; det er Calendrier 
républicain, som Soldin^) har til Laans fra mig. — Soldin 
forlanger af mig, at jeg skal enten selv fuldende Udgaven 
af mine samlede Digte, eller ogsaa give Rhabek(!) eller 
Lundbye Fuldmagt dertil. Vilde De ikke have den Godhed 
at underrette ham om, at ifald han vil see dette sit Ønske 
opfyldt, saa maa han i alleslags Tidsskrivter (fra Minerva 
og lige ned til Midds^sposten) lade opsøge og afskrive alt, 
hvad der findes, løst og fast, under mit Navn ell. under 
mine velkjendelige Mærker, det aleene undtagen, som staaer 
paa de 5 allerede trykte Ark af min Samling. Saa- 
snart jeg faaer disse Afskrivter, og desuden 1 Explr. af de 
trykte 5 Ark, skal jeg ufortøvet sende Manuskript til Fort- 
sættelsen. — Jeg seer her ligesaa lidet til Svada 2) som til 
noget andet af de khavnske Tidsskrivter. 

Endnu har jeg en noget betænkelig Begjæring fra min 
p. t. Vert, Konge etc. etc. Hr. TaUson. Denne underlige 


*) Boghandler A. Soldin. 

') Det af Bruun udgivne dramaturgiske Tidsskrift, som vedblev at 
udkomme en Tid efter Bruuns Bortrejse, vistnok nærmest redi- 
geret af Rahbek. 

Patron har for nærværende Tid en vigtig Handelsspekula- 
tion for i Khavn. Han har hørt tale om det Sammenskud, 
man gjør for mig^). Nu kommer han til mig og spørger 
mig: Om jeg kmide disponere over de i Khavn sammen- 
skudte Penge? for, siger han, da gjordes der ham en stor 
Tjeneste, om jeg kunde laane ham paa 8 — 10 Dage SOO""*^'- 
imod Beviis. Jeg svarer naturligviis, at jeg ikke kunde i 
nogen Maade disponere over Penge, som ikke vare mine; 
ja, holder han ved, saa kunde jo de, som staae for 
Sammenskuddet, og De kunde, ved at skrive disse til, ud- 
virke det. Jeg lovede ham at lade dem det vide; men 
om det kunde skee eller ikke, beroede paa de mig ube- 
kjendte Omstændigheder. 

De seer selv, at om De (som vel naturligt er) afslaaer 
ham dette Forlangende, saa gjør De dog mig en meget 
væsentlig og vigtig Tjeneste derved, at De for ham lader, 
som om jeg havde begjært det af dem (thi derom bad han 
en tre, fire Gange); for at nægte det har De altid den 
Aarsag, at de Folk, som have sammenskudt, ikke ville 
være fornøjede med sligt, og flere saadanne Grvmde. De 
handle nu imod denne besynderlige Mand (det er han 
virkelig ikke i nogen slet Meening af Ordet), som De fmde 
for godt; men lad ham kun ikke mærke andet, end jeg 
har understøttet hans Forslag. Thi, skjønt jeg holder 
ham for meget ærlig og veltænkende, saa kunde det dog 
hænde, at han, om han tilskrev mig Afslaget, kunde volde 
mig Fortredeligheder, eller i det mindste formindske den 
Beredvillighed og Høflighed, han virkelig har vist mig. 


^) Bruuns Venner skjød en Sum sammen til ham, for at han, som 
det hed, kunde „anvende denne sin Fraværelses Tid paa en lite- 
rarisk Rejse, der vilde give ham Lejlighed til end mere at ud- 
danne sine Talenter og forøge sine Kundskaber." 


— 249 — 

Til min Fader*) sender jeg giennem Præsten Høegh i 
Gjentofte, min Faders nøje Ven, Efterretninger fra mig. — 
Endnu maa jeg besvære Dem eller en anden god Ven med 
den Gommission at skafife mig en svensk Grammatik; jeg 
skriver allerede nogenledes svensk og har endog forsøgt 
paa at oversætte et par Poemer paa Rim vers; men det 
Grammatikalske frygter jeg for. Hils alle, alle de Men- 
nesker i Khavn, som De veed at jeg agter eller elsker, hils 
dem alle paa det venskabeligste fra 

Deres 
salig hensovne • 
M. G. Bruun. 
P. S. 
Naar De eller nogen anden skriver mig til, saa vilde 
De behage at adressere det saaledes: 

Til Hr. Arendatom Tauson paa Hveen, 

og sende det til Kroemanden i Hvebek, Greve. Dette er 
langt bedre end gjennem Torbek, thi Michelsen har nylig 
ladet et Brev til mig løbe Skaaneland rundt, om ikke een 
af mine Bekjendtere i Landskrona havde stoppet det i 
Farten. Jeg har bedet Klingberg at lade alle mine Venner 
denne Adresse vide. 

(Efter Orig. i Univ.-Bibl., Additam. Additam. Nr. 14, Fol.) 


O Justitsråd, Amtsforvalter A. C. Bruun til Ulstrup i Thy. Et Par 
Breve fra ham til Nyerup angående Sønnen haves i den Nyerup'ske 
Brevsamling på Univ.-Bibl. 

Fra Malte Conrad Bruun til Nyerup. 

Hveen den 28^« AugJ). 

Tusinfl Tak for den havte Uleilighed med min Pakke. 
Men da De var saa nær herved i saa godt et Vejr, hvor- 
for undte De mig ikke et Par Timers Samtale med en 
Mand, hvis Hjerte og Hoved saa ubegi-ændset har min 
Hengivenhed og Agtelse? Havde jeg troet endnu at kundet 
treflfe Dem i Hvebæk, sikkert var jeg fulgt over med 
Baaden. 

Jeg gratulerer Dem til Deres fortrefifelige Kones Red- 
ning fra den svære Sygdom; om jeg skal gratulere Dem 
til den Professortitel, De har faaet, veed jeg ikke, da Jeg 
ikke veed, hvorvidt man in realibus har holdt Dem skades- 
løs for den Uret, De maatte lide for Baggesens Skyld ^). 

Angaaende de 150 Rdlr., De har liggende, maa jeg 
sige Dem følgende. . For nærværende Øjeblik kan jeg ikke 
egentlig ansee mig for trængende dertil. Men Imo : Jeg veed 
ikke, hvilken vakker Dag jeg rejser herfra; pludselige Lej- 
ligheder^) kan gjøre dette Skridt saa hurtigen nødvendigt, 
at jeg ikke kunde [faae] Brev til Khavn og Svar tilbage 
igjen. 2do: For at reise til Frankerige maa man have 
klingende Mynt af god Gehalt og især svenske Rigs- 
daler og hollandske Dukater, hvilke jeg tænker her i 
Søestæderne at indkjøbe i Tide. Jeg troer derfor at maatte 
udbede mig disse 150 Rdlr. ligesaagodt nu strax som 


^) 1796. Et forud gående Brev fra Bruun til Nyerup, af 24 Juni, hvil- 
ket ligeledes findes i den Nyerup'ske Brevsamling på Univ.-Bibl., er 
trykt hos Ft. Birkedal-Barfod : Malte Konrad Bruun S. 29— 30. Af 
det her meddelte Brev er et større Stykke trykt samme Steds 
S. 34-36. 

') Da denne udnævntes til Viceprovst på Regentsen, en Plads, til 
hvilken også Nyerup aspirerede. 

') I Randen har Bruun tilføjet „til Søes". 


— 251 — 

siden^ og sender Dem derfor den til Deres Brug maaskee 
udforderlige Qvittering. De kan levere Pengene, om De 
saa synes, til Bjering^), der taler med mig paa Onsdag 
Formiddag. Ellers er vel Postvejen over Helsingborg et 
Landskrona i dette Tilfælde preferabel for de Hrr. Com- 
missionærers i Hvebek etc. 

De mange og vigtige Prøver, jeg har af Deres Venskab, 
berettige mig endnu til een Aabenhjertighed imod Dem. 
Jeg kan ikke med Sikkerhed rejse til Paris (hvor jeg meener 
at kunne faae Emploi dans les aflfaires étrangéres de la 
république), forinden jeg saa omtrent veed nogen Udvej til 
Nervus rerum gerendarum, saasom i det mindste et Fjer- 
dingAar kan hengaae, inden jeg ved at skrive kan fortjene 
noget i Frankerige. De af mine Venner, som bestyre det 
bevidste Sammenskud, fordoblede derfor deres Ret til min 
Taknemmelighed, om de snart lod den Sag faae en Ende, 
eftersom en mindre Sum nu er for mig en langt større 
Velgjeming end en større, naar det varer længere, des- 
uden Oversendelsen af Penge til et fjernt Sted altid er 
forbunden med Vanskeligheder. Jeg er overbeviist om, at 
De, inderlig ærede Ven! ikke fortryder paa, at jeg gjør 
Dem denne Bemærkning og tillige den derpaa grundede 
indstændige Bøn, at De vil bevæge de øvrige til jo før jo 
hellere at gjøre Tingen færdig. Jeg længes efter at kunne 
lade Despoterne offentlig erfare denne Prøve paa en Deel 
af Nationens Yndest for en Despotismens Fjende og Offer. 

Lev evigt vel, ifald en fri Mand kan leve vel derovre. 
Hils Høst, Homemans og alle Venner. 

M. C. Bruun. 

(Efter Orig. i Univ.-Bibl, Additam. Additam. Nr. 14, Fol.) 


*) Se om ham foran S. 158, Anm. 1. 

Fra Malte Conrad Bruun til Nyerup. 

Landskrona den 14de Sept. •). 
i Hast. 

Særdeles højtagtede Ven! 

Der er foregaaet en Hovedforandring i min Stilling, 
siden jeg sidst havde den Øjebliks-Glæde at see Dem. Paa 
en Rejse omki-ing i Skaane kom jeg forleden Dag til Præst, 
Professor, Boghandler og Bogtrykker Lundblad i Lund; 
denne interessante Mand, hvis Historie ogsaa er brav ro- 
manesk, hvis Indsigt i den classiske Litteratur er udmærket, 
tilbød mig at være Gorrecteur i de lærde Sprog hos ham, 
imod at have alting frit i hans Huus. Fordeelagtigheden 
af dette Tilbud i sig selv (thi jeg kommer blant andet til 
at gjøre Boghandelsrejser udenlands for ham, og faaer Tid 
tilovers for mig selv), Nærheden af Danmark, som j^ 
skylder min Virksomhed, hvor jeg elsker saa mange Men- 
nesker, Behageligheden af adskillige svenske Connexioner, 
Uvisheden af det andet Projekt, kort alting bestemte mig 
til at imodtage dette. Jeg gjør den 1ste Okt. Begyndelsen. 
Naturligviis kunde jeg nu særdeles beqvemt paatage mig 
den danske Boghandel i Sverrige. Jeg tilbyder Poulsen-) 
og Rahbek ell. Schulz det. Fra Dem og Høst forstaaer det 
sig, at jeg med al venskabelig Beredvillighed paats^er mig, 
hvad Commissioner De vilde give mig. 

Et svenskt Ugeblad i Spectators Smag, med Udeluk- 
kelse af theologisk og politisk Strid (for en smule Sikker- 
heds Skyld) kommer jeg maaskee til at være Redaktør for. 
Dyveke'*) og meere danskt besørger jeg oversat. Det er 
beklageligt, at der næsten ikke læses dansk i Sverrige, naar 


O 1796. 

') Hofboghandler S. P. Poulsen. 

•) Samsøe's bekjendte Skuespil. 

man undtager 150 ell. 200 Explr. af aristok. Gatechismus, 
som der i det allermindste ere her; Selv til Stokholm og 
Abo ere der gangne flere Transporter, endogsaa med sidste 
Post. Jeg har det faste Haab at faae den danske Litteratm* 
temmelig udbredt i Sverrige. Nordia ^) — for at sige den 
strænge Sandhed — har skadet meget; selv her, i det 
nærli^ende Skaane, hører jeg ikke mange tale om — 

[Resten af Brevet mangler]. 

(Efter Orig. i Univ.-Bibl., Additam. Additam. Nr. 14, Fol.). 


Fra Malte Conrad Bruun til Nyerup. 

Højstærede ! 

Mit forhen yttrede Forsæt at rejse til Paris eller Leiden 
og derfra, ved mine litterate Landsmænds Hjelp, at udgive 
en Journal, bestemt til Communicationskanal mellem Frank- 
rige og Norden (ligesom Nordia mellem Danmark og 
Sverrige) er nu som før mit fasteste og kjæreste Ønske. 
Det kommer aleene an paa Penge-Understøttelser, da jeg 
ikke selv kan aabne mig rige Kilder nok til dette Foreta- 
gende. Det Haab, De gjorde mig om at finde een eller 
anden formuende Mand villig til at gjøre mig et Laan her- 
til, opliver mig. Vær saa god at underrette mig om, enten 
De har nogen Udsigt hertil eller ikke. 

Hils Deres ædle Hustrue, alle Deres og mine Venner fra 

Deres 

inderlig hengivne 

M. G. Bruun. 
Den 3die Maji«). 

i megen Hast! 

(Efter Orig. i Univ.-Bibl., Additam. Additam. Nr. 14, Fol.). 


*) Det af J. K. Høst m. fl. fra 1795 af udgivne skandinaviske Tidsskrift. 
») Året er ikke tilføjet. 

Fra Malte Conrad Bruun til Nyerup. 

Paris, 8 octobre*). 

Høystærede Herr Professor! 

Den lange og almindelige Tausheds Lov, som jeg har 
paalagt mig i Henseende til alle Danske, har ogsaa maattet 
udstrække sig til Dem. Forandrede politiske Omstændig- 
heder, Geheimeraad Rosencranzes^) Yndest for mig, den 
besynderlige Stilling, hvori Danmark er, visse Projekter 
o. s. V. bestemme mig til at fomye alle gamle Venskabs- 
forbindelser. Jeg haaber, at disse Linier maatte trefife Dem 
og Deres i godt Velbefindende. 

Tør jeg bede Dem om en vigtig Tieneste? Jeg har i 
Khavn en Samling af Bøger, hvoriblandt der ere nogle 
franske, mange danske, tydske og svenske. Jeg ønskede 
at faae til Paris, igiennem Herr General Consul Classens 
besørgning, alle Bøger paa dansk, svensk og tydsk, ibegrebet 
tydske Udgaver af Classici. Alt hvad der er franskt, 
alt hvad der kun har et localt eller temporairt Interresse, 
maatte blive i Khavn. J^ ønskede, at De vilde paatage 
Dem den Umage at giøre Valget imellem disse Bøger, og 
tillige at bytte de franske Bøger bort for andre Danske og 
svenske, i Historiens og Geographiens Fag. 

Jeg ønskede, at alle kiøbenhavnske Skribenter, som 
have nogen Godhed for mig, vilde betiene sig af denne 
Leilighed for at sende mig 1 hæftet Exemplar af deres 
nyeste Skrifter. 

Bastholms Bog over de Vildes Sæder ^) skulde være 


») Nyerup har tilføjet Året: 1810. 

2) Formodentlig Gehejme-Statsminister og Chef for Udenrigsdeparte- 
mentet Niels Rosenkrantz. 

•) Historiske Efterretninger til Kundskab om Mennesket i dets vilde 
og raa Tilstand. 1—4 D. Kbh. 1803—4. 

mig yderst kiærkommen , og jeg beder Dem , ifald mueligt, 
at faae et Exemplar tilbyttet for andre Bøger — [Resten 
af Brevet mangler]. 

(Efter Orig. i Univ.-Bibl, Additam. Additam. Nr. 14, Fol.). 


Fra N. D. Riegels til Nyerup. 

Høystærede ! 

En vis D. G. Moldenhauer^) tilsendte mig en trykt 
Kiøbmands Notice, hvori han tvært imod Forordningen af 
1773 dristigen beraaber sig paa, at Kongen selv, uden at 
lade det gaae igiennem Canceliet eller Stats Raadet, haver 
befalet ham ved Øvrighedens Biestand at indkræve de fra 
det Suhmiske Bibliotheck laante Bøger. Denne illegale og 
i Biilows Håndtering (!) saa dadlede Fremgangs Maade 
kunde jeg ikke som Undersaat adlyde. Men af Efterskriften 
finder jeg mig forpligtet til at tilsende Dem for at aflevere 
paa det Kongelige Bibliothek ikke allene Sibbem og Hoyer, 
men endog Voyage dans le Dannemarck par Vernon. 
Skulde man ellers ved Bibliotheket vilde tvinge mig til at 
aflevere det, Suhm haver laant mig til femte Christians og 
fierde Friderichss (!) Histories Forfærdigelse, da skyder jeg mig 
ind under følgende skriftlige Tilladelse fra KammerheiTe 
Suhm, der først af en Dommer skal underkiendes. Min 
Hensigt var, ere Suhms Ord i sit Brev til mig, da jeg 
laante Dem nogle Bøger og endeel Haandskrifter til Deres 
historiske Årbeyde, at De maatte beholde dem saalænge, 
indtil De var færdig med de Kongers Christ. 5. og Friderich 


') Riegels vidste naturligvis meget vel, at Moldenhawer var Over- 
bibliothekar ved det kongelige Bibliothek, i hvilket Suhm's Bib- 
liothek kort i Forvejen var indlemmet. 

4. Historier, da det vilde blive for vidtløftigt og besværligt 
for Dem at udskrive dem, og de fleste neppe kan faaes 
hos nogen anden. Og da Doctor Moldenhauer er en Viden- 
skabs Mand, saa troer jeg gandske vist, at han efter sin 
bekiendte Nidkierhed for Studeringerne lader Dem beholde 
disse Sager til Brug, saa længe De dem behøve, helst naar 
han faar at vide, at det var min Hensigt, De skulde be- 
holde dem saalænge, da jeg udlaante dem. Saavidt Kam- 
merherren. 

Professor Moldenhauer haver jeg engang tilskrevet, og 
han haver ikke værdiget mig Svar. De vilde da for gam- 
mel Kendskabs Skyld rette paa denne Sag, Men for alting 
betegne den Moldenhauer, der taler saa umiddelbar i Kon- 
gens Navn, at jeg dog haver meget paa min Side, naar jeg 
troer, at leye gaar for eye, og at ene Despotisme kan byde 
mig at aflevere det af Suhm laante, inden fierde Friderichss 
Historie er færdig. — Aldrig aandede Videnskaberne friere 
end i vore Dage, aldrig var Musernes Tempel yndigere end 
ovenpaa Canoner, Bomber og Bajonetter — o, Hinunelske 
Oplysning, der ikke kan andet end udvælde af dette saa 
uudtømmelige aristocratiske Kilde Væld. 

Min Helbred er svækket, mine Dage kan ikke være 
mange. Min usle Forfatter Pen skal ikke mere foruroUge 
Despotismens Drabantere. See De Seidelin, hils ham fra 
mig, denne sieldne Danne Mand, og troe mig stedse Deres 

hengivne 

N. D. Riegels. 
Høyet pr. Nykiøbing paa 
Falster. 1796 d. 27 Decbr. 

(Efter Orig. i Univ.-Bibl., Additam. Additam. Nr. 15, Fol.) 

Fra Jens Baggesen til Nyerup. 

Kiel d. 11 Apr. 97. 

Kiæreste Nyerup. 

Jeg skriver Dig disse Linier med udpiint Hierte, ud- 
mattet Siel og Gud veed hvor snart udtæret Legeme, kied 
aflivet, død for al dets Interesse og alle dets Glæder. Min 
ubesh'ivelig elskede Kone^) hentæres Dag for Dag, Nat 
efter Nat, i bestandig Smerte for mine Øyne — jeg har 
ingen Roe, ingen Hvile, intet Haab, ingen Trøst — og føler 
dybt, at Salighed i Livet maa kiøbes eller betales med 
dets pinefuldeste Helvede. Den herlige Hensier, sikkert 
vort Nordens beste Læge fra den Tid Machaon-Berger^) 
forlod det, har lidet eller intet Haab. Hendes videre 
Transport er hidindtil og vil længe blive umuelig. 

Niebuhr^) hai* vel sagt Dig, hvor uheldig vor Reise 
var. Hun er siden, naar jeg undtager en flygtig Lindring, 
Dag fra Dag bleven svagere. Begge de smaae Drenge ere 
ligeledes bleven syge, og Barnepigen. Saaledes ligge vi i 
et Vertshuus , hvor det koster os 3 Rd' om Dagen at lide. 
Det eeneste', som nogenlunde forsøder os vort Lazareth, er 
vore herværende Venner og Veninders hiertelige Deeltagelse 
og Pleye. 

Saavidt nok, for at sætte Dig i Stand til at undskylde 


') Sophie Haller. Hun var angrebet af en dødelig Sygdom, og 
Lægerne havde som det eneste Middel tilrådet et Ophold i Syden. 
Baggesen havde i den Anledning den !20<i« Marts 1797 forladt 
Kjøbenhavn, hvor han Året i Forvejen var bleven ansat som Vice- 
Provst på Regentsen. Under hans Fraværelse varetog Nyerup 
hans Forretninger her; jvfr. A.Baggesen: Jens Baggesens Biogra- 
phie n, 164 flg. 

') J. J. V. Berger, kongelig Livmedicus, t 1791. 

') Den senere berømte Historiker Barthold Georg Niebuhr. Han var 
født i Kjøbenhavn og på det her omhandlede Tidspunkt Sekretær 
ved det kgl. Bibliothek. 

17 

mig for de niig kiære, høytagtede og fortroelig kiendte 
Venner i Kiøbenhavn, hvis jeg i denne Forfatning ikke til- 
skriver dem i Besynderlighed, hvad der i en taaleligere 
vilde være mig yderst behageligt. Hils dem fra mig med 
al den Inderlighed, De maae kiende mig noksom for at til- 
troe mit Hierte, og navnlig især Din fortræffelige gode 
Kone, Frue Hornemann, mine og Dine tre agtværdige 
og af mig hiertelig elskede Facultetsherrer, Moldenhawer, 
Hornemann og Munter — heele det scandinaviske Litteratur- 
selskab ^), besynderlig Pram, Abildgaard, Hauch, Kierulf og 
Høst, — Klena^) og den gode Lahde^). Sig dem, at 
Skiebnen vel kan tvinge mig til Taushed, men ikke til 
Glemsel. 

Bed din Kone fra min Sophie at forvare de 8 Servietter 
og den rene Borddug, som vor Kokkepiges Moder fik at 
sye af et Stykke paa 14 Alen, og som alt er betalt. Tag 
overhovedet paa Din Samvittighed at forvare det Lille, jeg 
har staaende paa Værelserne *), det er at sige, vel at sørge 
for, at ingen uden Du og Din Kone og Klena kommer ind 
paa Kamrene. 

Skriv mig imellemstunder til, hvis Du elsker mig; jeg 
er Almisse værd i min nærværende Tilstand. 


^) I hvis Stiftelse Baggesen havde haft væsentlig Del; se Rasmus 
Nyerups Levnetsløb. Udg. af Strøm. S. 44— 45; J. K. Høst: Erin- 
dringer S. 41; A. Baggesen: Jens Baggesens Biographie II, 174; 
(Hamilton's) Nordisk Tidskrift f5r Politik, Ekonomi och Litteratur. 
4. Arg. S. 451 flg. 

2) Kopist i det kongelige Bibliothek. En af Baggesens Søstre var 
gift med en Toldkontrollør Klena i Wilster. 

^) Kobberstikkeren Lahde, som dengang var i Færd med at stikke 
et Portræt af Baggesen til den af ham og Nyerup påtænkte „Sam- 
ling af fortjente danske Mænds Portraiter med biographiske Efter- 
retninger". Baggesen's Biografi (skreven af ham selv) skulde 
allerede komme i Værkets I«*« Bind, men kom først i det 34*«. 

*) På Regentsen. 

Bed Niebuhr at, hilse Kunzen og Grønland fra mig og 
at sige den første, at jeg, saasnart jeg tør aande frit i 10 
Minuter i Rad, tilskriver ham. 

Min Adresse er for det Første bestandig til Kiel. 

Vale & ama 

Din 

Baggesen. 

N. (y) S. Det er faldet mig ind, at jeg i Grunden burde 
have underskrevet Indbydelsebrevene til de valgte Corre- 
spondentere ^), forudsat at de underskrives en masse — da 
jeg dc^ indtil deres Udfærdigelse var Selskabets active 
Medlem. Hvorledes er dermed gaaet til Værks? 

(Efter Orig. i Univ.-BibL, Additam. Additam. Nr. 14, Fol.) 


Fra Jens Baggesen til Nyerup. 

Kiel d. 18deB(!) April 1797. 

Tak for dit Brev, kiære Nyerup*), og de Par Efter- 
retninger, Din bekiendte Efterretlighed deri skiænker mig; 
Nydelsen af den velsignede Birchners frietrykte Bog om 
rrykkefrieheden havde Ghristiani, hin Hofpræst (der imellem 
5s sagt er intet mindre end en Hofpræst), alt tilmeldt mig. 
Morsøer begynder virkelig at blive det danske Betlehem^). 
3vo skulde troe det, naar man seer dets halv af Havet 
)pslugte Stræder og dets Høeslyde af Kirke og dets engang 
or omtrent 1000"*- kiøbte Slot, at derfra skulde udgaae saa 
lerlige Friehedsapostler, hvis Portraiter Lahde maa stikke, 
•g hvis Sundhed Glade maa drikke V Dog, maaskee reiser 


^) Til det skandinaviske Literaturselskab. 

') Af 15. April. 

^) Birckner var fra 1792 af residerende Kapellan i Korsør. 

17* 

sig dets besynderlige Oplysning just, af dets almindelige 
Forfald, i det samme er saare skikket til at indskyde dets 
Indvaanere Foragt for Stræder, Kirker og Slotte og Respekt 
for Havet, 

De Danskes Vei til Roes og Magt — 
men som de har forsømt, siden de gav dem af med Fæl- 
leder og Chausséer. 

Det undrer Dig, at jeg i min nærværende Forfatning 
kan og gider skrive — mig undrer, at Du af min Skrivelse 
ikke kunde see, at jeg hverken kari eller gider. Skrive og 
skrive er to — omendskiønt hele Verden begynder nu at 
laxere paa Papir med en saadan lilfærdighed, at det lader 
til at blive eet — Der hører megen Helvedes Pine til at 
lære et Menneske, der eengang skriver en saa net og læselig 
Haand som jeg, at glemme Bogstavstrækkene. Jeg troer, 
at det ikke kan komme videre i Sorg og Qvide med et 
syndigt Menneske, end naar det seer sig nødt til at for- 
skrive sig til Fanden — og dog kan man ikke forskrive sig til 
Fanden med sit eget Blod uden overhovedet at kunne skrive. 

Jeg behøver neppe at sige Dig, at min Kone er noget 
bedre, da Du vel strax lugter det af min Stil; men var du 
noget meere bekiendt med mine psychologiske Egenheder, 
vilde Du og uden videre Vink deraf slutte, at jeg selv er 
syg og medecinerer. Det er i Grunden Skade, at jeg ikke 
fra Moi^en til Aften, saa længe jeg lever, har Hoved- og 
Mavepine. Det læsende Scandinavia vilde vinde derved — 
og jeg selv; thi man maa sige, hvad man vil, man moerer 
saa længe andre, til man selv bliver i got Lune — og 
naar jeg er syg, er jeg ubeskrivelig moersom. Spørg Plmii, 
Hornemann (den døde nemlig i) og alle, som have hørt 

') Formodentlig tænker Baggesen på den filosofiske Forfatter Christian 
Hornemann, f 1793. 

mig phantasere paa mine egne Sottesenge. Du kan anbringe 
dette, om du vil, i en Note til min Biographie *), som (om 
Gud sparer mig nærværende Hoved- og Mavepine saa 
længe) snart skal blive fix og færdig. 

Du skriver mig om den lærde Tidende N® 12*^), som 
om jeg havde fulgt den, eller den mig, siden N*^ 1. Gud 
hielpe mig, som jeg læser lærde Tidender! kommer jeg 
først saa vidt, saa begynder jeg snart selv at skrive dem. 
I vore Tider overalt er ikke blot skrive og skrive, men 
læse og skrive eet — med den Besynderlighed, at enhver, 
som læser, sikkert ogsaa skriver, derimod den, som skriver, 
just ikke derfor læser. 

Skulde^) mit kiære Scandinaviske Litt. Selskab ville 
vælge sig et Indsegl, saa gad jeg foreslaaet en Elephant, 
ikke med Overskrivt: der Elephant hat grosse Lust, 
/u ruhen an des Konigs Brust; men tvertimod: 
Festina lente. Mig er denne Langsomhed forbunden 
med Iver saare kiær, og den er saare Dansk, Nyerup, og 
Dannes o: god Dansk. Alt Dansk, som Du veed, holder 
jeg just ikke for Dannes, saalidt som alt christnet for 
christelig. Det fomøyer mig, at den gode værdige Dr. 
Hornemann*) er indkommen i Selskabet — dog det lader 
sig ikke sige paa Dansk, men vel paa Latin, om ikke af 
mig, saa af en anden f. E. Moldenhawer, der forstaaer det 


MI det før omtalte Værk af Lahde og Nyerup. Biografien blev 

iøvrigt ikke skrevet af Baggesen, men af Nyerup. 
^ ) Nyerup havde skrevet, at Baggesen deri vilde finde noget af J. K. 

Høst. Det var nærmest nogle Udtalelser af fremmede Forfattere 

om Baggesen, meddelte af Høst. 
') Hvad der i det følgende siges om det skandinaviske Literatursel- 

skab , er trykt af Fr. Bajer i (Hamilton's) Nordisk Tidskrifl 1869, 

S. 4f60-61. 
*) Claus Frees Hornemann, Dr. theol. og Professor. 

Sprog til Grunde: si non omnibus facultatibus, una tamen 
tota nunc gaudet. Du veed ikke, af hvad Grund Ven 
Abildgaard, hin Momus og Maler, har meldt sig udV Af 
Lune, kiære! Han er istand, inden man seer sig til, paa 
denne Grund at melde sig ud af Verden. Det er ellers intet 
slemt Tegn og giver mig et got Begreb om Eders Alvorlig- 
hed og Viisdom. I have ikke givet ham nok at lee af. 

Den Idee, først at indbyde corresponderende Med- 
lemmer, naar man har Vedtægterne og Fortalen færdig og 
kan sende dem samme, er meget lykkelig, og det glæder 
mig, at den værdige Malling, den meest skandinaviske 
Skandinavier i Selskabet, har paataget sig Udarbeidelsen af 
samme. For den Tid, som min ubetydelige Evne har an- 
vendt paa Selskabets Oprettelse, er Medunderskrivten 
ved denne Indbydelse den eeneste Belønning, mit Hierte og. 
om Du vil, min skandinaviske Forfængelighed ønsker sig. 

Hvis jeg endnu var activ Medlem af Selskabet, kunde 
jeg hverken give den hæderfulde Tode eller den haabefulde 
Benzon ^) min Stemme. Tode vilde j^ give den tilbage i 
Tiden, omtrent 1782 — og Bentzon i Fremtiden, omtrent 
1808. Hverken den eene eller den anden kan tage det ilde 
op; thi alle Mennesker, endog de guddommeligste, fødes 
og døe; og Ghristus selv hørte i sit 14. Aar til og spui^e 
i Templet, og overlod i sit 60de Arbeidet til sine Apostler. 

Archiater Hensier har nu et Glimt af Haab, som op- 
lyser min mørke Siel og begynder at varme mit kolde 
Hierte. Jeg haaber, at den nimis uxorius amnis, min 


^) Nyerup havde i sit Brev ytret, at „Pram og Kjerulf arbejde for et 
haabefaldt ungt Menneske, navnlig Benzon, fra Bergen*". Uden 
Tvivl menes herved den da 20-årige Adrian Benoni Benzon, som 
siden blev General-Guvernør i Vestindien ; se om ham især J. P. 
Mynster: Meddelelser om mit Levnet S. 97 flg. 

Aand, snai*t, løst af lisens Baand, lettere vil flyde paa 
Papiret — og hvis Du brav flittig vil tilmelde mig, hvad 
der i Din Kreds interesserer mit Hoved og Hierte, skal det 
ikke maxigle paa Vand fra min Side til at slukke Din ven- 
skabelige Tørst. Mit Blek er, som Du seer, allerede tem- 
melig vandet; det er et got Tegn; et Beviis, at Tankerne 
flyde saa let, at jeg er nødt til at spæde Galden for at 
følge dem. Mine hiertelige Hilsener til det heele — man 
kan nia med Rette sige — høyærværdige Skandinaviske 
Selskab — med et Foraai-s Kys til Din Kone 

fra Din Ven 

Baggesen. 

N. S. Meddeel af denne Paaskevæv hvad Du vil til 
vore fælles Venner. Pram, Kierulf, Sander, Abildgaard, 
Høst kan Du give det heelt. Gud veed. Portionen er ikke 
for stor. 

(Efter Orig. i Univ.-BibL, Additam. Additam. Nr. 14, Fol.) 


Fra Jens Baggesen til Nyerup. 

Tremsbuttel 8 Junii 1797, 

Hvorfor under Du Din ulykkelige Ven ikke een eeneste 
Linie, kiæreste Nyerup, i hans trøstesløse Jammer ?i) Hvor- 
for bekom jeg ikke engang Svar fra Dig paa mit sidste 

BrevV'^) 

O, vederqvæg mig dog med et par venskabelige Ord, 
at jeg ikke ganske maa forsmægte i den Forestilling, at 
alt, alt, alt har forladt mig. 


1 ) Hans Kone var død den 5*e Maj. 

») Nyerup havde dog skrevet den 3. Juni, men Baggesen havde altså 
endnu ikke modtaget Brevet. 

Jeg er meget syg — undertiden saa svag, at jeg kuii 
med yderste Møye kan forflytte mig fra et Hiøme til et 
andet. Ofte er jeg i en vedholdende Afinagt. Hvad jeg 
har lidt, overgaaer al Indbildnii^. Mit Bryst er stærkt 
angrebet — min forrige gamle Sygdom er med al sin 
Krampe og natlige Svækkelse kommen tilbage — og jeg 
har lidet Haab nogensinde igien at faae mit fulde Helbred. 

Undskyld mig i denne Tilstand for den gode Lahde! 
Skriv Du mit Levnetsløb, som Dig best synes — jeg kan 
ikke længer skrive — blot disse Linier koste mig An- 
strængelse. Hils D. Moldenhawer, D. Munter og D. Horne- 
mann. Gierne skrev jeg Dem til, hvis min Tilstand tillod 
det; men saa sielemattende har den været, siden mit 
egentlige Liv forlod n^ig, at jeg først for et par Boge siden 
var i Stand til at fuldende et Brev til min Svigermoder. 

Hvorledes gaaer det Dig paa Regentsen? logerer Nie- 
buhr hos Dig? 

O, Nyerup, glem ikke aldeles Din arme gamle Ven! 
Hils Din gode Kone, Du lyksalige, som endnu kan omfavne 
Din Mage! hils Klena, som heller ikke svarer mig! Hils 
Scandinavia. 

Min bestandige Adresse er til Sieveking i Ham- 
borg, convoluteret. 

Din 

Baggesen. 

I Morgen reiser jeg herfra til Wandsbech og derfra til 
Schweitz. 

(Efter Orig. i Univ.-Bibl., Additam. Additam. Nr. 14, Fol.) 

Fra Jens Baggesen til Nyerup. 

Dusseldorf d. 30*« October 1798. 

Kiæreste Nyerup. 
Det er endelig efter mångehaande Modgang og Gien- 
vordighed og mangfoldige mislykkede Forsøg paa at arbeide 
mig tilbage igiennem min Reisetang blevet mig mueligt 
med nogenlimde Sikkerhed at fastsætte min Tilbagekomst 
til Kiøbenhavn. Jeg formoder med temmelig Vished, at 
jeg i Midten af November allerede vil være hos Eder, da 
jeg reiser Dag og Nat og ikke tillader mig mindste Ophold 
i Hamborg og Holsteen. 

Jeg beder Dig derfor, kiæreste Ven, at have den God- 
hed fra dette Øyeblik af at giøre mig to vigtige Tienester. 
Den første er at indrette mig (det vil sige indrømme mig) 
tre Værelser, et for mig, et for min Svigermoder, og et for 
mine to Smaadrenge med deres Barnepige, helst og best 
de øverste, paa det at vi ikke mangle det nødvendige 
Huuslye. Den anden Tieneste bestaaer i, paa Stand at 
tilskrive mig et Par Linier, addresseerte An Sieveking, 
Hamburg, for at melde mig, der siden meer end et halvt 
Aars Forløb intet Brev eller Svar paa Brev har fra Kiø- 
benhavn : 

1. Om Du og Din Kone og mine hos Eder staaende 
Sager og heele Regentsen er i god Behold, og om 
i ville modtage mig som en gammel Ven, man 
ikke aldeeles har glemt. 

2. Om det er sandt, hvad adskillige Aviser har sagt, 
og hvad man har tilskrevet Gesandtskabet og 
Justizraad Bugge i Paris, at man har valgt mig til 
Skuespil Directeur i den afgangne Thaarups Sted ^). 


') Baggesen var den 31. August 1798 bleven udnævnt til Direktør 
for det kgl. Theater sammen med Waltersdorff, Thaarup og Kjerulf. 

3. Om der ellers i min Fraværelse er forefaldet noget, 
som besynderligen angaaer mig, og som det var 
got at vide i Tide. 

Jeg har været meget syg i Paris og har med megen 
Besværlighed arbeidet mig igiemiem det oprørte Flandern. 
Hvad jeg i Øvrigt gierne gad berettet Eder, er for uende- 
ligt for et Flyvebrev. Men mundtlig vil jeg let kunne over- 
beviise Dig om, kiæreste Ny[e]rup, at en vis Anelse hindrede 
mig i at levere mit Levnetsløb før denne Periode, der 
netop indeholder det vigtigste og fortællingværdigste, der 
er hændet mig. Hils Din gode Kone og vore fælles Venner, 

Vale & ama 

Baggesen. 

E. S. Jeg beder denne gang ret indstændig om Svar. 
(Efter Orig. i Univ.-BibL, Additam. Additam. Nr. 14, Fol.) 


Fra Jens Baggesen til Nyerup. 

Kiereste Nyerup. 

Jeg sender Dig hermed i yderste Skynding en Snees 
Exemplarer afenKrigshymne, som jeg i samme Øieblik, 
da jeg dødelig syg vaktes af Efterretningen om Engelsk- 
mandens Ankomst for Kiøbenhavn, digtede og her lod 
trykke taliter qualiter. 

Jeg har tilskrevet Brummer om at lade aftrykke en 
Mængde med Danske Bogstaver^). 


^) I Universitetsbibliotheket haves et Exemplar med Titel: Krigs- 
Hymne mod Albion for Dannemarks Landkrigere og Universitetets 
Alumner. Kbh. 1801. (Trykt hos Schultz.) 

Med Dreiers^) Dags Coureer kunde jeg blot sende 
Manuscriptet til Hauch. 

De tyve Exemplarer vilde Du behage, efter at have 
taget et for Dig selv og de tvende Orlogssange *) , at ud- 
deele til Regentsianeme efter Skiønne, med min Hilsen, at 
mit Hierte brænder efter at deele Skiebne med dem. 

De øvrige tolv vilde Du venskabeligst saaledes uddeele, 
som Overskrivten lyder. 

Gapitain Rustad[s] ^) (Brigade Chef i den franske Armee) 
lil tillader mig blot at tilføye: 

Jeg har blot erholdt tre Svar fra Dannemark paa 30 
Breve. Ingen Linie fra Brummer. Ingen Penge, hverken 
af min Gage eller for min Auction. 

Jeg har været dødelig syg og først forladt Sengen i 
Forgaars. 

Jeg hilser min Broder*) tusinde Gange og beder ham 
indstændig melde mig, hvorledes det gaaer i Khavn. 

Jeg kysser Din Kones Hænder og er 

Din forbundne hengivne Ven 

Baggesen. 
Paris d. 13 April 1801. 

(Efter Orig. i Univ.-BibL, Additam. Additam. Nr. 14, Fol.) 


') Den danske Gesandt i Paris. 

*) Formodentlig: Orlogs Sang for Danmarks Søekrigere. Kbh. 1801 — 
og: Dansk Søemands Sang, Hertuginde Lo visa Augusta helliget. 
Kbh. 1801. Om de til Kjøbenhavn sendte Sange jvfr. iøvrigt 
A. Baggesen : Jens Baggesens Biographie III, 73 — 74 og Kr. Arentzen : 
Baggesen og Oehlenschlæger. Indtil Sommeren 1802. S. 225 flg. 

') Se foran S. 58. 

*) H. P. Baggesen. I Kjøbenhavns Vejviser for 1803 og flg. nævnes 
han som Kopist i Kontoret for den vestindiske Gjælds Likvidation. 

Fra Jens Baggesen til Nyerup. 

Paris, d. 10 Julii 1801. 

Hvorledes lever Du med Din Familie, kiæreste Nyerup? 
Meget har jeg hørt om mit gienfødte Fædreneland, siden 
jeg forlod det, og især siden den 2den April; men lidet 
eller intet har jeg erfaret om mine besynderlige Venner 
deri,, da jeg paa m^et faa af mine Breve har erholdt et 
flygtigt Svar, og paa henved fyrretive aldeles intet. Mig 
er dette Correspondenz-Phaenomen et Mirakel, men, des- 
værre, intet behageligt. Det har ladt mig og sat mig i 
tusinde Forlegenheder. Jeg har følt mig i Paris som Naso 
i Tomi og ikke været i Stand til at skrive andet end libros 
tristium og Epistolas ex Ponto, saa meget meere, da jeg 
denne Brevløshed fradraget havde Ulykke nok for Resten. 
Du, som jeg ikke før har tilskrevet (thi det lille Brev med 
mine Krigsviser regner jeg ikke), har desuden ikke fortient 
at høre dem. 

Saa meget er vist, at Fanden — jeg er næsten over- 
beviist om, at han er til — har havt sit Spil med mine 
Skrivelser. Jeg maatte ellers i det mindste have bekommet 
et par Svar meere, end jeg har. Da jeg ikke gider an- 
vende min Tid og spilde mit Papiir paa Fandenivoldsk- 
heder, skriver jeg paa nogen Tid mindre ofte og meere 
kort; men reent lade det være forbyder mig baade min 
Interesse for mig selv og min Interesse for andre. 

Hav det Venskab tilovers for mig, kiæreste Nyerup, 
efterat have nedslugt min korte Indledning, at tilfredsstille 
Min Nysgierrighed og Længsel i følgende Punkter: 

1. Den første Deel af mine Samtlige Skrifter er den 
virkelig udkommet?^) og hvorledes er den bleven 

^) Om denne lidet heldige Udgave, som standsede med det første 
Bind, se A. Baggesen : Jens Baggesens Biographie III, 70 flg. 

modtaget? Er den bleven recenseertV og er der 
ingen Muelighed i saa Fald, at jeg kunde erholde 
et Exemplar af Bogen og de Blade, hvori den roses 
og lastes — eller blot det sidste? Det er alt for 
kiedsommeligt for mig at gaae videre uden at vide, 
hvor, hvorfra eller hvorhen j^ gaaer. 
2. De Bøger, som efter mig og min Svigerfader ble ve 
staaende hos Dig, og hvorover Du lovede at for- 
fatte et Gatalog, ere de solgte eller ikke? Hvis 
de ikke alt ere solgte, ønskede jeg at beholde mine, 
hvis Mangel jeg føler og ikke (som jeg havde troet) 
kan erstatte mig her. Min Svigerfaders Franske 
derimod ønskede jeg anbragte paa en godAuction, 
og for det derfor indkommende kunde man be- 
sørge mig de andre indpakkede og bortsendte med 
Skibsleilighed til Havre de grace — forsynede med 
Beviis, at de tilhøre mig — under Addresse til den 
Danske Handels Commissair i Havre, der besørger 
mig dem hid til Paris. 

3. Hvor er og hvorledes lever min Broder, som jeg 
er urolig over, da jeg intet Svar paa mine sidste 
Breve har fra ham? 

4. Staaer Theatret? og paa hvad Fod? da jeg heller 
ikke derom har hørt det mindste. 

5. Skeer nogen Forandring ved Klosteret og Com- 
mimitetet? og hvilken? Du kan besvare dette lige- 
saa kort som i KlosterprotocoUen. 

6. Hvorledes lever den elskværdige Familie Horne- 
mann? 

Min Kone^) har bestandig været syg og næsten uop- 


») Fanny Reybaz. Baggesen havde ægtet hende den 1. Juli 1799. 

hørlig sengeliggende. Jeg selv og Børnene have af og til 
været syge. Vi har havt alle mulige Uheld — og mit 
Liv har været een vedvarende Skiærmydsel med alle 
Skiebnens fiendtlige Tropper. Hvad Udfaldet paa denne 
lange Krig vil blive, veed jeg endnu ikke; men vist er det, 
at Fienden er vanskelig at faae Bugt med. 

Hav Medlidenhed med Forfatteren af Censurens Op- 
rindelse og andre Bagateller, og skriv mig et Pai* Linier 
til i mit Exilium! Hils alle Dem, jeg bad Dig hilse i mit 
sidste Brev, og omfavn Din Kone og Dine Børn med tak- 
nemmelige og venlige Hilsener fra Din 

Bag[gesen]. 

(Efter Orig. i Univ.-Bibl., Additam. Additam. Nr. 14, Fol.) 


Fra Jens Baggesen til Nyerup. 

Marly pres S*. Germain en Laye. 
Dep. de Seine & Oise, d. 28 Dec. 1807. 

Kiæreste Nyerup. 

Med min hele Siæl levende iblandt Eder, især fra det 
Øyeblik af, I blev ulykkelige, intet tænkende, følende, 
drømmende, uden hvad der er Dansk — indsluttende mig 
i den dybeste Eensomhed siden min Tilbagekomst^) langt 
fra den støiende Verden, og overladende mig i mit tildeels 
frivillige Fængsel aldeles til Erindringen af min doppelte 
Barndom i et Fødeland, der er blevet mig doppelt dyre- 
bart; glemmende, indtil Tilintetgiørelse af deres Sky^e, 
alle Misforstaaelser og Ubehageligheder der, og (for at 


') Baggesen var rejst fra Kjøbenhavn den 26. Maj 1807 og var kom- 
men til Marly den 23. Juli (Biographie III, 277 og 291). 

udtiykke mig saa stærkt, og tillige saa sandt, som mueligt) 
elskende, fra Kiøbenhavns Bombardement af, i visse Maader 
en Dansk Fiende mere end en fremmet Ven, har 
naturligviis min Danske Pen i al denne Tid ikke lagt 
ubrugt. Jeg har skrevet henimod fyrretive Breve, der- 
iblandt to til Dig, hvoraf ti til tolv ere blevne besvarede; 
de øvrige maa jeg troe optagne, forkomne, eller hvad der 
er værre , addresserte til yderst ligegyldige Væsener. Men 
foruden dette Skriverie i Veir og Vind har jeg digtet ad- 
skilligt paa Dansk, som, uagtet det i Henseende til Sproget 
maaskee tør giøre sikkrere Fordring end noget andet, jeg 
har skrevet, paa Eftertidens Opmærksomhed , dog i Hen- 
seende til Indholdet har meer eller mindre Interesse for 
den øiebliklige Nutid. Da jeg hverken fra Dig eller 
Kierulf, der have den Godhed at besørge Udgaven af mine 
Arbeider i), har mindste Svar — fra Brummer ikke heller — 
overalt fra ingen litterarisk Person i Kiøbenhavn — da jeg 
har Aarsag til, efter Tabet af adskilligt deels fra mig, deels 
til mig, at mistroe Exspeditionen underveis, saa vel med 
den agende som med den ridende Post, er jeg meget for- 
legen med denne Fortsættelse af min Danske litterariske 
Virksomhed. Det er ikke mneligt at forestille sig en tykkere 
Uvidenhed end min om Kiøbenhavn og hvad der er hendet. 
Jeg veed kun Byens Ulykke i Almindelighed og min lille 
Families i Særdeleshed. Neergaard har sagt mig, at alle 
mine Arbeider vare brændte med Brummers Magasin — 
at Brummer var ruineert; han troede, mine Manuscripter 
vare brændte med — hvis saa er, har jeg virkelig lidt med 
Eder; thi mine øvrige Tab ved denne Leilighed ere allerede 


^) Vistnok nærmest „Nyeste blandede Digte". Jvfr. dog Baggesens 
Biographie III, 276-77. 

store nok for, naar man kiendte dem, at opvække Deel- 
tagelse. Min Broders Kones voldsomme Død^) har gaaet 
mig usigelig til Hierte — Ångesten, jeg saa lang Tid 
svævede i for alle, der var mig kiære, begyndte næsten al 
svække mine seige Livskræfter — endelig blev jeg syg — 
min Fanny ligesaa — og sandelig, at jeg endnu lever og 
arbeider, er et Under. Men lad nu den Fugl flyve! 

En Herr v. Eitzen reiser herfra som Goureer til Kron- 
prindsen. Som Ven af mig tager han med, hvad jeg i 
en Hast kan giøre færdig; men naturligviis kan jeg ikke 
give en Goureer meget. Indlagt sender jeg Dig nogle 
Stykker, som jeg overlader til Din og et Par andre gode 
Venners Skiønsomhed at lade trykke paa den Maade, Eder 
best synes. Rigtig nok høre dertil andre, som jeg ikke 
har Tid til at afskrive, deels endnu ikke hax* færdige; thi 
efter min Idee skulde disse Sager udgiøre en egen be- 
synderlig Samling af blandede Digte under Navn af Knud 
Vidfadmes Brev flaske. Historien er denne. Knud 
Vidfadme, en halvstuderet Matros, bekiendt i forrige Tider, 
under Navn af Knud Siællandsfår , som Holmens faste 
Stokpoet, har i et halvgalt Øieblik ladt sig forføre til at 
gaae paa lange Reiser og ligger, efter at have været mange 
Aar borte fra Holmen, i Begreb med at forgaae paa Kysten 
af Ghina. Han har for nogen Tid siden ved et forbifarende 
Skib faaet Efterretning om vor Flaades Tab, og hvad han 
deraf kan slutte sig til, æi^rer sig over at maatte krepere 


^) I Adresseavisen for 17. November 1807 averterer Jens Ba^esen- 
Broder H. P. Baggesen, at hans Kone, Maren Christiane, født 
Bruun, er død Natten til den 14. November „efter 14 Dages Lidel- 
ser af heftig Nervesvaghed, som en Følge af Bombardementet*. — 
En Bombe var faldet i hans Stue midt imellem Familiens Med- 
lemmer, havde såret hans Svigermoder og tændt Ild i Huset; se 
K. Arentzen: Baggesen og Oehlenschlæger, 1807—1813. S. 9—10. 

langt fra Holmen; og for at giøre, hvad han kan (erindrende 
sig, hvor meget han i gamle Dage morede og opmuntret (!) 
sine Vandsmagnd med sme lystige Viiser), samler han' alle 
Sange, han siden har giort, propper dem i en Flaske, og 
med et Brev, dateret Kysten af China, ibegreb med at 
foi-gaae, kaster han Flasken over Bord, i Haab at en eller 
anden maa finde den i Søen og bringe den til sin Addresse. 
Hans overmaade comiske Brev, som jeg tildeels har færdigt, 
skulde begynde Samlingen.^ Men midt under Arbeidet har 
den Betænkning standset mig: at jeg aldeles ikke kiender 
Stemningen der hiemme, altsaa let kunde løbe Fare for at 
handle tvertimod mit Øiemeed. Min Stemning sees nu 
tydelig nok af den medfølgende Prøve. Er den Nationens, 
Folkets — det er i Dannemare: de ædleres — saa lad 
det trykke. Indignation imod Engelland — og en dyb 
Følelse af, at det i Steden for at skade os dødeligen har 
dødeligen saaret sig selv — ikke blot Haab, men Tillid til 
Udvikling af den gamle indslumrede Kraft — altsaa frisk 
Mod i al Elendigheden — er min Stemning. Men, hvad 
jeg aldeles ikke veed (thi jeg kan ikke forestille mig, at de 
Danskes skulde kunne være en anden), er Tonen i denne 
Stemning. Den kan maaskee endnu være for sørgelig for 
at taale Skiemtens Alvor — og hvad der her i min dybe 
Følelse er høi Værdighed, kunde i saa Fald miskiendes 
aldeles som lav Spøg. Søemænd, for hvem jeg egentlig 
her har digtet, vilde sikkert ikke misforstaae min Latter; jeg 
kiender deres Aand og Tone — men det er mig ikke nok. 
For min egen Skyld giør jeg ikke disse Betænkeligheder; 
men i en saa kritisk Tid som den nærværende for Dan- 
mark gad jeg være paa Stedet for fuldeligen at be- 
stemme mig. 


18 

Fortsættelse. 

Paris d. 13 Jan. 1808. 

Til Herr Prof. 
Nyerup. 

Ingen Betænkeligheder! Du kan frit lade disse Prøver 
af Knud Vidfadmes Digte trykke paa een med Brummer 
overeenskommende Maade, der ikke forhindrer, at jeg kan 
lade hele Samlingen i eet Bind siden udkomme ved mhi 
Tilbagekomst i Foraaret. 

Sangen til Sneedorf^) (hvis Titel jeg ikke veed, og 
som jeg beder Dig tilføye) ønskede jeg indrykt i Dagen, 
som den er. 

Lod det sig giøre ikke at nævne noget andet Navn 
end Knud Vidfadme, ønskede jeg det særdeles. 

De to Stykker af mine Haideblumen % hvoraf jeg intet 
fuldstændigt Ex. selv har endnu, sender jeg Dig for HeiT 
Grater^), hvis Du tilskriver ham. 

Viis mig det Venskab at hilse Kierulfs, Plums og 
Brummer personlig fra mig og sige dem, hvis Tiden tillod 
mig at skrive meer med denne eeneste sikkre Leilighed — 
skrev jeg dem tredie, anden og fierde Gang til uden at 
have faaet Svar. Min Addresse vide i dog: 
å Marly pres St Germain en Laye, 

Dep. de Seine & Oise. 
fco. Hambg. 


O Uden Tvivl det i „Poetiske Epistler". Kbh. 1814 (S. 136 flg.) trykte 
Digt „Havfnisukket", som er dediceret til „Søekrigslæreren og 
Digteren Kammerherre Sneedorf", og som i Bsiggesens Danske 
Værker 2 Udg., ved A. Baggesen (5 Bd. S. 254) bærer Påtegningen : 
Paris 1807. I „Dagen" har jeg ikke fundet det trykt. 

'') Udkom 1808 i Amsterdam. 

') Bekjendt tysk lærd, der gjorde sig fortjent ved sine ivrige Be- 
stræbelser for at gjøre sine Landsmænd bekjendte med Nordens, 
især den nordiske Oldtids, Kultur og Literatur. 

Jeg længes meget efter en endelig Beretning fra Brum- 
mer. Skriv mig dog, jeg beder Dig indstændigen , et Brev 
til med nogle af de Nyheder, Du veed nødvendigen maa^) 
være Lædske for mig i denne Lue. 

Hils Din gode Kone og den gode Strøm, og vær takket 
for enhver Uleilighed, Du har for Din gamle troe Ven 

Baggesen. 

(Efter Orig. i Univ.-Bibl., Additam. Additam. Nr. 14, Fol.) 


Fra A. C. Gierlew til Nyerup^). 

Paris den S^e Juni 1803. 

Deres faa, mig saa kjerkomne Linier skulle alt længe 
før været besvarede. Som ægte Dansk Mand og Litterator 
haaber jeg, at De tager til Takke med „den Prosit, som 
kom seent, er bedre end aldeles ingen". Jeg havde skrevet 
før, havde jeg ikke villet oppebie Strøms^) Ankomst, som 
Deres Brev saa glad bebudede. I samfulde tre Uger be- 
gloede jeg hver en Diligence, som jeg saae komme, lige- 
meget hvorfra den kom, ventede hver Dag at finde Strøm 
i mit Hotel, indtil endelig et Brev fra ham rev mig ud af 
Drømmen. Vi sees nu ej i Paris. Himlen veed, paa 
hvilken Fjeldtop, mellem hvilke knejsende liskolosser vi 
samles, thi at vi samles, derom tviler ingen af os. For 14 


») Orig. har: paa. 

2) Om A. G. Gierlew, senere dansk Konsul i Tunis, Baggesens gode 
Ven, se bl. a. A. Baggesen: Jens Baggesens Biographie III, 148 flg. 
o. fl. St., Breve fra og til Hans Ghristian Ørsted I, 258 flg., L. 
Daae: Breve fra Danske og Norske S. 8— 9 og 94 flg., og ikke 
mindst Gierlew's egen Bog: Breve over Italien og Sicilien paa en 
Rejse i Aarene 1803 og 1804. 1—2 D. Kbh. 1807. 

3) Se foran S. 58 Anm. 3. 

18* 

Dage siden havde jeg Brev fra min Ven, som ordentlig 
lever lystigt i den lille Schweizer Flekke. Æi'gerligt imid- 
lertid, at han ej kommer til Paris; thi hvad har man dog 
seet — salva venia — naar man ej har seet Paris og Bona- 
parte; jeg ville forsøgt, om han ej skulle moret sig bedie 
her, og hvad Pædagogik angaaer, da drives den dog her i 
det Store, for ej at sige i det Grove, thi hvad er Pestalozzis 
Institut mod Prytanée Fran(jais — hvor alt er saa niUi- 
tærsk, at jeg blot undrer mig over, hvorfor man ej maler 
Børnene Knebelsbarter? 

Tak for Deres Ulejlighed og Fare med Baggesens 
Sang. Forresten beder jeg Dem ej komme med falske 
Læsemaader: „Hvis var Skammen (ej Skylden)? Autors 
Skam!** siger Fader Vessel. Jeg ville saare gjerne skiive 
Dem noget Nyt til herfra; men jeg har dels skrevet saa- 
meget til hans Højærværdighed Dr. Muller og til Hans Vel- 
byrdighed Assessor Berner^) under samme Dato, dels veed 
jeg baade for meget og for lidet, og dels frygter jeg for at 
komme Avisskriveme i Forkjøbet. Af det Gamle vil jeg 
blot gjentage noget, som ganske slaaer ind i Deres Fag. 
nemlig om National Bibliotheket her. Det har næsten slet 
intet af den nyere fremmede Litteratur siden Revolutionens 
Begyndelse, se[l]v af de mest klassiske Værker. At det for 
resten staaer aabent i Ordets egentlige Forstand og ka 
besees af enhver i de med Messingtraads Gitter forsyne 
Skabe, at man har videnskabeligt ordnede Kataloger 
enhvers Eftersyn, og at man strax faaer den Bog, mai 
fordrer til at læse paa Stedet, og tillige, med noget B 
kjendtskab, hjem med, og at Bibliothekarerne give sig a 
mulig Møje for at vejlede den Spørgende, finder jeg a 


') Assessor i det danske Kancelli C. F. Berner. 

saare fortrinligt for vore Indretninger, hvor næsten det 
modsatte finder Sted; saaledes er det ogsaa i Manuskript 
Samlingen, som jeg endnu nøjere kjender. Bibliothekarernes 
Tjenstvillighed og Artighed, selv mod en ganske Fremmed, 
er højst paafaldende. Med de andre Bibliotheker, hvoraf 
Bibliothek du Panthéon, de qvatre Nations, ere de vigtigste 
almindelige, foruden special Bibliothekerne, bestemte tildels 
for enk[elte] Videnskaber eller enkelte Stiftelser, med disse 
er jeg blot bekjendt som Tilskuer, men troer, at det samme 
finder Sted; at man kan læse paa Stedet, er en Trøst for 
mange her, som tilbringe de 4 Timer daglig her uden for 
deres egen jammerlige Bolig. Det samme er Tilfældet ved 
de forskjellige offentlige Forelæsninger, hvor man om Vin- 
teren endnu finder Varme; nogle Ideer udbredes dog ogsaa, 
og jeg har bemærket, at det franske Folk gjerne læser; 
intet er almindeligere end at see højst simple Folk baade 
paa Bibliothekerne og i Forelæsningerne, og Soldater at 
læse paa deres Vagter; synge derimod kjender denne tone- 
løse Nation ej til. Deres egne Forfattere læse de gjerne, 
og i Skuespillene hører man overalt, især af ældre Folk, 
de tre Hoved Sørgespil Digteres vigtigste og skjønneste 
Steder gjentage med megen Salvelse, naar de gives; jeg 
sad engang ved en, som vidste næsten en hel Tragoedie 
af Racine uden ad og forekom altid Skuespillerne, han 
var min Soufleur, som man ellers aldrig hører her, ved 
den højst simple Indretning, at han er omgivet paa de tre 
[Sijder af en lille Kasse, som hindrer Lyden fra at udbrede 
sig bag ved eller til Siderne. — [Prjof. Muller ^) vil sige 


^ ) Et lille StylEke af Brevet er afrevet. — Prof. Muller må være Peter 
Erasmus Muller, idet det passer på ham, når det i Udskriften på 
Brevet hedder, at det overbringes af „den nyeste Doktor og Pro- 
fessor i Theologien ved Kjøbenhavns Højskole". 

Dem om min Samrejse med Baggesen^) og om hans danske 
Digter Arbejder, som jeg veed vil glæde Dem inderligt, som 
det har glædet mig; vil De benytte Dem heraf for at be- 
kjendtgjøre det, kan De, jeg indestaaer for Sandheden, da 
jeg har seet og hørt disse Arbejder, som ere Mesterværker, 
Gjenstanden og Digteren værdige*). Eskesen er ganske 
min Mand, jeg lover mig megen Glæde af vores Rejse, han 
ønsker den ej almindel. bekjendt strax for at midgaae skjeve 
Domme ^). Han hilser Dem meget. Jeg ønsker Dem, men 
endnu mere Universitæts Bibliotheket, til Lykke med, at De 
nu ganske lever herfor*), det vil snart vorde, om ej saa 
glændsende, dog maaskee endnu mere brugbart end dets 
Kongel. Søster ; see til, at man strax kan faaé Bøgerne og 
hver Dag, det er allerede et stort Skridt. Ved Kongens 
Bibliothek har De en værdig Eftermand i Ven Engelstoft, 
hvis muntre Virksomhed selv ej et Bibliotheks kedelige Møje 
vil svække. 

Jeg har ej megen Tiltroe til Paveis's æsthetiske Recen- 
sioner; han har engang præket mod Kjønsdrivten, det vai* 


^) I Slutningen af Juli rejste Baggesen og Gierlew fra Paris til Genf. 
drog gjennem en Del af Schweiz, og derfra til Milano, Modena og 
Florents. Den ovenfor nævnte Strøm gjorde en Del af Schweizer- 
turen med. Jvfr. A. Baggesen: J.Baggesens Biographie III, 158 flg. 
og Gierlew: Breve over Italien og Sicilien paa en Rejse i Aarene 
1803 og 1804 I, 1 flg. 

') Jvfr. Baggesens Biographie a. St. S. 150 flg. 

^) Formålet for Baggesens Rejse var nærmest at besøge Landstedet 
Frasimalga i Nærheden af Modena, som i sin Tid var skjænket 
ham af en Onkel til hans første Kone, men hvis Besiddelse ikke 
havde bragt ham stor Fornøjelse eller Indtægt. 

*) Nyerup havde siden 1796 været Prof. N. Elert adjungeret som 
Universitetsbibliothekar. I 1803 var imidlertid Elert død, og 
Nyerup opgav nu den Stilling, han hidtil samtidig havde beklædt 
som Bibliothekssekretær ved det kongelige Bibliothek. 

en slem theologisk-æsthetisk Bommert — og som Digter!!! 
Lundbye kan han allenfals recensere. Hvad gjør Rahbeck? 
Hejbei^ lever ved det gamle, om det er godt, tør jeg ej 
sige. Jeg har endnu ej seet Malthe Brun og faaer ham vel 
neppe at see. Jeg haaber, at Deres Kone befinder sig saa 
vel, som jeg ønsker. Jeg vover at vedlægge mit Billede 
for hende; hun lovede ved min Afrejse at tage mig under 
sin Beskyttelse mod Alskens Snak og har, medens jeg 
levede i Khvn., vist mig saa megen Godhed, skaffet mig 
saa mange underholdende Timer, at jeg smigrer mig med, 
hun antager dette Bevis paa min uforanderlige Hengiven- 
hed. Det vil glæde mig at være for hendes Øjne og 
saaledes stundom at gjenkalde mig selv i hendes Minde. 
Hvorledes lever Professor Hornemann og hans hele Familie? 
er den yndige, skjønne, blide Birgitte ej endnu givt?^) gid 
det Barn maatte fortjene hende og kunde gjøre hende 
varigt lykkelig. Elsker og Mand — hvilken Forskjel! Deres 
Datter bliver nu ogsaa snart giftefærdig, hun er det vel alt; 
her ville hun alt tænke paa Erobringer i dette Drivhus. Er 
Hans 2) endnu stedse i Jydepotters Land? af den Dreng 
bliver der engang noget; de langsomme, kolde Jyder vil 
dæmpe hans Ild, og det er godt; den Kjøbenhavnske Luft 
opflammede den stedse mere. 

Det glæder mig, at den unge Hr. Drewsen er død. 
Det er en Laps mindre i Kjøbenhavn. Doktor Ørsted, 
min Livs- og Husven, hilser Dem meget; det var ingen 


1 
I 


') Professor Claus Frees Hornemanns Datter Birgitte Sophie blev i 
1803 gift med Balthasar Bang (f. 1779), senere bekjendt som For- 
fatter; jvfr. J. K. Høst: Erindringer S. 35. 

*) Nyerups Søn. Se om ham Rasmus Nyerups Levnetsløb, beskrevet 
af ham selv. Udg. af C. L. Strøm. S. 69 Anm. 2. 


I 

Idea socia/ han kom netop nu ind til mig. Hilsen og 

Agtelse. 

Gierlew. 

(Efter Orig. i Univ.-BibL, Additam. Additara. Nr. 14, Fol) 


Fra Christian Molbech til Nyerup. 

Velbyrdige, Høistærede Hr. Professor! 

I Tillid til den Yndest, Deres Velbyrdighed ved ad- 
skillige Leiligheder har værdiget mig, beder ieg Dem at til- 
give, at ieg uleiliger Dem med disse Linier. — leg har idag 
af et Brev fra Kiøbenhavn erfaret Hr. Professor Molden- 
hawers^) Hiemkomst fra sin norske Reise. Ieg kan formode, 
at han havde ventet, at ieg i Sommer havde gaaet tilhaande 
ved Arbeidet med Doublettemes Rangering paa det kongel. 
Bibliothek, som rimeligen endnu ikke er fuldført 2); hvilket 
ogsaa vilde været mig et ligesaa behageligt som let Arbeide. 
naar ikke min uheldige Skiebne havde giort det umuligt for 
mig. Strax efter min Ankomst til Sorøe, i Begyndelsen af 
lunii Maaned, blev ieg syg, og var i 2 Maaneder næsten 
uophørlig plaget af en Feber, som Lægen gav det Navn 
Nervefeber, og af forskiellige dens ubehagelige Ledsagere 
og Følger. I denne Tid maatte ieg næsten bestandig holde 
mig inde og nød kun saare lidet af de Glæder , som Na- 


') Overbibliothekar ved det store kgl. Bibliothek. 

2) I et tidligere Brev fra Molbech til Nyerup af Kbhvn. 18. April 1804 
ytrer den første, at en stærk Forkjølelsesfeber tvinger ham til i 
nogen Tid at holde sig inde, og da han har hørt, at Arbejdet me«! 
„Opskrivningen af Doubletterne" på det kgl. Bibliothek snart vil 
være tilendebragt, beder han Nyerup udvirke hos Moldenhawer, at 
den Del af Dubletterne, som var bestemt til at katalogiseres af 
ham, måtte blive ham reserveret, osv. 

turen i min skiønne Fødeegn saa rigelig tilbyder. Da ieg 
omsider var nogenlunde restitueret, havde ieg for 3 Uger 
siden, ved at bade mig i Søen, det Uheld at skiere et dybt 
Hul i min Fod, hvilket i denne lange Tid har fængslet mig 
til Bordet og Stolen og berøvet mig al Bevægelse, hvorved 
mit Helbred paa ny er blevet meget svækket og fordærvet. 

Disse ere de uheldige Omstændigheder — hvis detail- 
lerede, for enhver uinterressante Opregnelse ieg beder Dem 
undskylde — som saameget have forlænget mit Ophold her 
og forhindret mig fra at opfylde det Ubetydelige, som ieg 
maaskee kunde været i Stand til at udrette paa Biblio- 
theket tilligemed mine andre Forretninger i Kiøbenhavn. — 
1 Betragtning af Vigtigheden for mig af at bevare mig Hr. 
Professor Moldenhawers Gunst, vover ieg nu at bede Dem, 
Høistærede Hr. Professor! at De ved forefaldende Leilig- 
hed ville bevise mig den Godhed at udvikle dette for ham, 
hvorved ieg tør haabe, han vil vorde overbeviist om, at 
intet mindre end Uvillie fra min Side har foraarsaget hiin 
Forsømmelse; ligesom det bestandig vil være mit ivrigste 
Ønske, at ieg maatte være i Stand til at kunne udrette 
noget paa Bibliotheket og til at giøre mig skikket til engang 
i Tiden at faae en Plads, hvor ringe den end var, ved 
denne herlige Stiftelse. Tiden vil lære, hvorvidt dette mit 
høieste Ønske vil gaae i Opfyldelse; desværre ville nok 
mine indskrænkede Kaar ikke tillade mig at oppebie derine 
meget længe. 

Imidlertid beder ieg Deres Velbyrdighed om Fortsættel- 
sen af Deres anbefalende Yndest og Beskyttelse, som ieg 
tør haabe, ieg aldrig skal giøre mig uværdig til. Ieg vover 
ogsaa at bede Dem, næst at formælde min ydmygste 
Hilsen for Hr. Professor Moldenhawer, som ieg, det snareste 
min uheldige Forfatning tillader det, mundtlig skal aflægge 

for ham, at anbefale mig paa bedste Maade i hans Be- 

vaagenhed; da ieg er overbeviist om, at ingen Anbefaling, 

paa dette Sted, kan være mere gieldende end Deres. 

Med sand og ærbødighedsfuld Høiagtelse henlever i^ 

stedse 

Deres Velbyrdigheds 

ydmygste Tiener 

Ghr. Molbech. 
Sorøe den 26de Aug. 1804. 

(Efter Orig. i Univ.-Bibl., Additam. Addiiam. Nr. 14, Fol.) 


Fra Ghr. Molbech til Nyerup. 

Høiædle, Velbyrdige, 

Høistærede Hr. Professor! 

Min Fader ^), som i dette Øieblik er hiemkommen fra 
Kiøbenhavn, har berettet mig, at Deres Velbyrdighed har 
været saa ædelmodig at ville overdrage mig en ledig Plads 
ved Universitets -Bibliotheket med et aarligt Salarium af 
50 Rdlr. Dette Tilbud er for mig i min Stilling saa for- 
ønsket, at ieg ikke kan andet end med m^en Taknemme- 
lighed med begge Hænder imodtage det; forudsat at ieg er 
dygtig til at opfylde de med samme forbundne Forretninger, 
hvilket ieg vel tør haabe. leg maa derfor bevidne Dem, 
høistærede Hr. Professor! min ærbødigste og erkiendtligste 
Taksigelse for dette nye Beviis paa den Yndest, hvormed 
De beærer mig, og min Bestræbelse skal i hvert Fremtids- 
Øieblik gaae ud paa at giøre mig værdig til Deres Bifald 
og med omhyggelig Nøiagtighed at opfylde de Pligter, som 
paalæ^es mig. 


*) Faderen var Professor i Filosofi og Mathematik ved Sorø Akademi. 

Kun en eneste Omstændighed er i Veien: den, at ieg 
for min Fodskades Skyld neppe før om et far Uger endnu 
vil være i Stand til at forlade Sorøe; thi kun lidet vilde det 
baade mig at tage ind til Kiøbenhavn, ikkun for at om- 
bytte den ene Stuearrest med den anden. — leg er over- 
beviist om, Høistærede Hr. Professor! at hvis det er Dem 
muligt at udvirke, at denne ufrivillige og nødvendige Op- 
sættelse ikke forhindrer mig fra at blive antaget til den 
omskrevne Post, De da vist vil føie denne til Deres øvrige 
mig udviiste Godheder, og derved forbinde mig saameget 
nnere. 

Da det er det yderste Øieblik til at sende Breve paa 
Posthuset, beder ieg Dem undskylde, at ieg for denne 
Gang ikke faaer Leilighed til at føie mere til dette (der 
kun alt for meget bærer Hastværks Præg) end at anbefale 
mig i Deres vedvarende Yndest og undertegne mig 

Defes Velbyrdigheds ^) 

ydmygste Tiener 

Chr. Molbech. 
Sorøe den 2den Sept. 1804. 

(Efter Orig. i Univ.-Bibl, Additam. Additam. Nr. 14, Fol.) 


Fra Chr. Molbech til Nyerup. 

Høistærede Hr. Professor! 

Tillad, at ieg tager mig den Frihed at sende Dem 
disse Linier, da en stærk Feber, som ieg paa ny er bleven 
overfaldet af, og som neppe tillader mig at være af Sengen, 
giøv det umuligt for mig, efter min Bestemmelse i Dag at 


) Håndskriftet har: Velbyrdigste. 

reise til Kiøbenhavn. Min Fader, der er taget ind med 
den Vogn, ieg skulde reist med, er Overbringer af dette 
Brev. 

Mit korte Liv^) har været saare ubetydeligt; men ikke 
des mindre for mig selv saare ulykkeligt. Foruden at ieg, 
fra min tidlige Barndom af, har maattet slæbe mig med et 
sygeligt Legeme, og, som Følge heraf, med en sygelig, van- 
treven Siel, og at ieg i den Alder, da Livets høieste Kraft 
og Nydelse pleier at fremtræde, maa nøies med at nære 
mig med Phantasiens Skyggebilleder: saa har det været 
min Skiebne, at alle de Planer, ieg har lagt til min Frem- 
gang i Verden, een efter den anden ere henveirede. — 
Saaledes gaaer det nu rimeligviis ogsaa med den, hvis Ud- 
førelse ieg med saa megen Glæde saae in>øde, at blive 
ansat ved Universitets -Bibliotheket. — Det er uvist, hvor 
snart ieg vil være istand til at reise ind. En 2 eller 3 
Ugers Tid vil nok for det første gaae med, og inden den 
Tid kan ieg slutte mig til, at den ledige Post maa be- 
sættes. Ieg kommer derfor vel til at give Slip paa et 
Ønske, ieg allerede i nogle Aar har næret, og hvis for- 
ventede Opfyldelse ieg glædede mig saameget til. 

Ieg overlader det aliene til Hr. Professoren at be- 
stemme, om ieg skal indgive den bevidste Ansøgning eller 
ikke, og har i den Henseende aftalt det fornødne med min 
Fader. En Bestilling som denne attraaede var saameget 
efter mit Ønske, at ieg med største Fomøielse, om mine 
trængende Kaar tillode det, paatog mig den uden nogen 
Betaling; men Umuligheder kan ieg ligesaalidet fordre af 
andre, som af mig selv 2). 


^) Han var dengang ikke fyldt 21 År. 

') Han blev imidlertid ganske kort efter, ved Nyerups Anbefaling, 
ansat som Volontør ved det kgl. Bibliothek. 

Maa ieg kun være saa heldig, stedse at bevare mig 
Deres Yndest, som ieg altid vil ansee for een af de mest 
smigrende Udmærkelser, ieg kan erholde: da vil ieg endog 
være ligegyldig ved dette, mig ellers saa følelige Tab! I 
dette blide Haab henlever ieg med fuldkommen Høiagtelse 

Høistærede Hr. Professor! 

Deres ærbødigste Tiener 

Ghr. Molbech. 
Sorøe den 28de Sept. 1804. 

(I største Hast.) 

(Efter Orig. i Univ.-Bibl., Additam. Additam. Nr. 14, Fol.) 


Fra Ghr. Molbech til Nyerup. 
Høistærede kiære Hr. Professor! 


Jeg har levet disse 14 Dage i Lund^) baade ved god 
Helbred og meget behageligt. Nye og interessante Be- 
kiendtskaber har jeg næsten daglig giort; endeel nye og 
mærkelige Gienstande har jeg seet; enhver har modtaget 
n^ig med den mest forekommende Godhed og giæstmilde 
Artighed — saaledes at jeg saare lidet, og næsten slet ikke 
endnu, har mærket til, at jeg er i et fremmedt Land. 
Kunde jeg blot sige, at jeg havde arbeidet ligesaa meget, 
som jeg havde moret' mig! Men desværre, saa er det ikke. 
Nødvendige og unødvendige Adspredelser have dertil været 
alt for mange. Aldeles uvirksom har jeg dog ikke været. 


1) En sammenarbejdet Fremstilling af den Rejse i Sverig, hvorfra 
dette og de følgende Breve hidrøre, haves, som bekjendt, i Mol- 
bech's Skrift: Breve fra Sverrige i Aaret 1812. 1—3 D. Kbh. 
1814—17. 

Skaane, Domkirken og svensk Litteratur have op- 
taget og endnu dagligen optage endeel af mine Timer. 
Ogsaa paa Slutningen af min Ditmarskerhistorie ^) maa jeg 
anvende nogen Tid. — Jo mere jeg bliver kiendt her, jo 
mere ønsker jeg at kunde opholde mig her, i Upsala og 
Stokholm et Aarstid, for at blive ret fortrolig med Sver- 
rige og dette Riges for os saa ukiendte Aand, Litteratur, 
Historie og Forfatning. — A propos! — det vil sige, jeg 
kommer nu til det, jeg egentlig havde at skrive om. Først 
vilde jeg bede Dem, kiære Hr. Professor! at De endelig 
sørger for at skaffe os paa Kongens Bibi. den nyeste 
svenske æsthetiske Litteratur 2) , hvilken i Fior aldeles 
blev forglemt. Ifammarskold og Andre ville kunne give 
Dem Noticer herom, hvis De behøver saadanne; dog maa 
jeg nødvendig optegne følgende: Tidskrifterne Phos- 
phorus. Polyphem, som ere den nyere svenske Skoles 
Hoved-Oplag; Lyceum (hvoraf 2 Hefter ere udkomne. 
Stokh. 1811); Hammarskolds svenske Bogtryknings 
Historie (som kommer ud i Strengnæs); den svenske 
Idunna; Gylfe, et Drottqvæde. Lund. 1812 (som har 
Fegtemesteren Hr. Ling til Forfatter — et originalt, saare 
vittigt Hoved); Franzéns fortræffelige Skaldestycken. Åbo. 
1810. 1ste Band.; Lmdegrens samlade Arbeten. Stockh. 
1807. 3 Vol. 8; Silverstolpes Skaldestycken. 2 Vol. 8; 
Svenske Parnasset 1784 — 86. 3 Vol.^ om denne Samling 
var at faae, som skal have meget Værd. EndeUg ønskede 
jeg meget gierne Digteren Bellman ns (Sverriges første 
muntre Lyrikers) Arbeider, og en meget vakker Samling af 
Svenske Arier og Sange, udkommen i det Kongl. Node 


') Den udkom det følgende År. 

^) Nyerup var dengang i Stockholm. 

Tryckeri i Stockholm i en 7 — 8 smaa Hefter. Jeg maa 
endnu giøre Professoren opmærksom paa Aurivelii ^) C at al. 
Biblioth. Upsaliensis, 2 VoU. 4to, som vi ganske vist 
ikke have paa Kongens Bibi. og absolut burde have. — 
Jeg forudsætter ved alt dette, at De, som i Fior, har nogen- 
lunde fri Haand i Deres Indkiøb. Endnu mindes jeg den 
Aboske Litteraturtidende, som var værd at kiøbe — og 
endelig har jeg for mig selv den Bøn, at De, om muligt, 
vilde skaffe mig et complet Ex. af Lagerbrings svenske 
Historie, om sanmie for taalelig Priis o: 20 — 24 Rdlr. i 
danske Penge er at bekomme 2). — Herfra medfører jeg 
vel ikke andet end Disputationer, hvoraf jeg alt har samlet 
:2 mægtige Stabler. Det kan vel intet hielpe at bede Pro- 
fessoren tænke paa Disputatiories Upsalienses; thi om De 
end kunde belæsse Dem med sligt Gods, vilde De natur- 
ligviis være Dem selv nærmest. 

I Prof. Lundblads Gaard paa det lille Torv lige for 
Prof. Lidbeck ^) har jeg fundet en meget god og bekvem 
Bopæl. Men det holdt haardt, inden jeg fik den; thi det 
er paa denne Tid meget vanskeligt at finde et taaleligt 
Værelse ledigt i Lund; og saameget vanskeligere nu, da 
her er bestilt færdigt Quarteer for 1500 Syge Krigsfolk, som 
lykkeUgviis Ingen nogensinde venter sig hertil. — I denne 
Uge begynder jeg formodentlig at giøre et Par smaa Ud- 
flugter til Malmo og til Loparod; og i næstkommende Uge 
tænker jeg, i Selskab med min Ven Adjunkten Engestrom, 
at giøre en Tour til Baron Maclean*), hvilken Tour maa- 
skee forlænges ned til Kiwike. Engestrom er et saSre elsk- 


\) Skal være: Aurivillii. 

') Her har Nyerup bemærket: gik over i 30 paa Gjorwells Auction. 

') Universitetsbibliothekaren. 

*) Om denne Tur se Breve fra Sverrige I, 157 flg. 


— 288 - 

værdigt og indtagende Menneske, som jeg dagligen faaer 
mere kiær. Efter hans Raad har jeg skrevet til Excellencen 
Baron Engestrom, som Universitetets Gantsler, og mældt 
ham mit herværende Ophold og dets Hensigt. Jeg har 
fattet den store Plan i Jmiii Maaned at giøre Selskab med 
Agardh til Stokholm; men endnu er det vel kun et Luft- 
castel. — Lev vel, bedste Hr. Professor! De hilses ven- 
skabeligst af alle Deres herværende Bekiendte, som giøre 
sig sikkert Haab om den Fornøielse at see Dem her paa 
Deres Hiemreise. Rask beder jeg meget venskabeligt at 
hilse ^). Ogsaa Hammarskold sender jeg, skiøndt ukiendt, 
en Hilsen. — Tien mig i, kiære Hr. Professor! at samle 
alt hvad De kan til Kundskab om den nyeste svenske 
Litteratur — det være Dagblade, Jom*naler eller egne Op- 
tegnelser. Jeg skriver ogsaa herom med næste Post til 

Hammarskold. 

Deres hengivenste Ven 

C. Molbech. 
Lund den :26. April 1812. 

En Bog, som De absolut maa besøi^e kiøbt til 
Biblioth., er følgende: 

Lindskogs Beskrifning om Skara Stift. 1 Hæfte. 
Skara. 1812. 

Jeg maa endelig have den for Beskrivelsen over Thaiiis 
Dagsnæs og over den ældgamle Domkirke. 

Saa maa De og endelig kiøbe os nogle nyere svenske 
Topographier, som vi mangle — saaledes en Beskr. over 
Stokholms Lån i 2Voll. — en Beskrivelse over Ørebro — 
over Falun — over Jonkoping, o. fl. som jeg har seet her 


') Rask, som dengang var Volontør og kort efter blev Amanuensu 
ved Universitetsbibliotheket, var med Nyerup i Stockholm. 

paa Bibliotheket , uden at kunne mindes dem; men som 
jeg veed, vi savne. I det Hele savne vi jo alt af saadant, 
som er fra de sidste 20 Aar. 

Til vor fælles Ven kunde De maaskee kiøbe Tuneld, 
Djurberg, og Bjurmanns Veiviser^), om Leilighed var til 
at sende dem. Han vilde have dem herfra; men her er 
intet. 

(Efter Orig. i Univ.-Bibl., Additam. Additam. Nr. 14, Fol.) 


Fra Chr. Molbech til Nyerup. 

Høistærede Hr. Professor, kiære Ven! 

Deres behagelige Skrivelse af 8 Mai modtog jeg i Gaar 
ved min Hiemkomst fra en liden Landtour. Jeg henvender 
ung først til en af de for mig vigtigste Punkter i samme, 
Kiøbet af Bøger til det Kongel. Bibliothek. Overmaade er 
jeg Herr Professoren forbunden for den Omsorg, De alt 
har havt og fremdeles vil have for denne Sags Udretteise. 
Jeg beder Dem indstændigst ikke at udelade Noget, som 
kiinde være af Vigtighed, i den nyeste æsthetiske, 
historiske og philosophiske Litteratur (for Alt ikke 
Bøger som Adlerbeths Virgil) og alt, hvad der af Blade og 
Tidsskrifter kan være Bidrag til dens Historie; ligesom og 
at De vil have den Godhed at optegne alle didhen hørende 
JSToticer, som maatte synes Dem mærkelige og interessante. 
Jeg har i den Hensigt ogsaa tilskrevet Bibliothekarien 
Hammarschold, og haaber fra ham at erholde et eller andet 
Bidrag.* AK dette er mig saameget mere vigtigt, som jeg 
har begyndt at udarbeide Noget over den nyeste svenske 


) Alle tre bekjendte geografiske Værker over Sverig. 

19 

Litteratur, hvortil jeg efter min Tilbagekomst til Danmark 
kan bruge Alt, hvad som er af nogen Værdi. Glem for 
alting heller ikke de nyere Topographica. Især beder jeg 
at mærke, om Noget saadant skulde gives over Småland 
og Westergotland. Skulde nogle af de kiøbte Bøger, 
som ere mig tienlige, ikke bifaldes af Overbibliothekaren ^), 
kan jeg beholde dem selv. Men en planmæssig Sup- 
plering af den svenske Litteratur er dog virkelig høist vigtig 
for vort Bibliothek. Sørg endelig for, bedste Hr. Professor, 
at Bøgerne det hastigste muligt og med den første sikk^^e 
Skibsleilighed kunne blive afsendte, for at de jo før jo 
hellere kunne komme til Brug. Man veed jo heller ikke, 
hvor længe Søen kan være sikker — for franske Kapere 
og sligt. Dem er . man ellers dygtig i Hælene. Et Par 
svenske Fregatter have til min store Glæde alt opbragt en 
5 — 6 Stykker til Garlscrona og andre Steder. 

Nyt er her intet af Vigtighed. Alt er, Gud være lovet, 
fredeligt. — En Nyhed, som ikke er mig meget behagelig, er 
at der knap bliver noget af min Stokholmske Beise med 
Agardh, som fortryder mig høiligen. Maaskee kunde Hr. 
Professoren ved Skrivelse have virket noget hertil; men 
ogsaa dette vilde være for seent, da Agardh reiser alt den 
28tie eller 30de Mai. De kan tænke, hvor ubehageligt det 
inaa være mig, at en saa skiøn og interessant Leilighed, 
som vel aldrig i mit Liv mere tilbyder sig, skal gaae tabt. 
Jeg faaer imidlertid holde mig skadesløs paa de skaanske 
Herregaarde og hos de vakkre Flickor, saa godt jeg kan; 
til Småland og Bleking tænker jeg dog at komme. Jeg 
venter vel endnu et Brev fra Kiøbenhavn om denne Sag 
inden denne Maaneds Udgang; men Stokholmsreisen bliver 


^) Moldenhawer. 

intet af; dette forudseer jeg^). — Fra Deres Svigersøn'-^) 
kan jeg hilse; jeg har flittigen corresponderet med ham, 
og havde endnu i Gaar Brev fra ham, hvilket jeg besvarede, 
og mældte ham, at jeg havde modtaget Skrivelse fra Hr. 
Professoren. I Kiøbenhavn er man derimod uendelig 
efterladen i Correspondence ; hvorfor jeg nu ogsaa er 
bleven kied af at spille Solo. — Hvad Nyt in politicis V 
Freden med England siger man her nede skal være sluttet. 
En stor Flaade fra Nordsøen saae jeg i Forgaars fra Ronne- 
bei-ga Bakker ved Landscrona passere giennem Sundet. Jeg 
red den Dag i Selskab med en Hr. Major Siewers over 
Valpladsen ved Landscrona og fik et meget anskueligt Be- 
greb om dette Slag. 

Undskyld mit Brevs Korthed og Uorden. Jeg staaer 
iærdig at reise ned til Baron Maclean, hvor j^ bliver en 
4—5 Dage. Baronen er saa artig at sende sin egen Be- 
fordring efter Engestrom og mig. — Alle Hr. Professorens 
herværende Venner og Bekiendte hilse paa det venskabe- 
ligste, hvortil jeg føier Hilsener fra mig selv til Hammar- 
scliold og Rask. — Prof. Rosenschold kom for 8 Dage 
siden fra Berlin over Kiøbenh., men reiste følgende Morgen 
med stor Hast til Rigsdagen. — Jeg beder Professoren 
ogsaa erindre Alt, hvad som kan høre til den nyeste svenske 
j^ta tistiske Litteratur. 

Bevar fremdeles Deres Yndest og Godhed for 

Deres hengivenste, forbundne Ven 

C. Molbech. 
Lund, den 16. Mai 1812. 

(Efter Orig. i Univ.-Bibl., Additam. Additam. Nr. 14, Fol.) 


*) Den kom dog i Stand alligevel. 
'} Pastor C. L. Strøm i Kregome. 

Fra Chr. Molbech til Nyerup. 

Stockh. 18de Sept. 181-i. 

Bedste Hr. Professor! 

Efter et behageligt Ophold i Østergotland hos Secretair 
Rååf paa Thomestorp, som meget takker for de antiquariski* 

o 

Annaler, hos Digteren Åtterboms Familie i Asbo, og ho? 
Palmblad paa Morsjo, reiste jeg endelig i Selskab med 
Atterbom og Hedborn fra Morsjo i Tirsdags og ankom i 
Gaar Eftermiddag til Stockholm — meget udtrættet af en 
fatiguerende og ikke alt for heldig Reise. Blandt andet 
havde vi det Uheld at komme paa en saa fatal Tid til 
Fittja, at vi maatte vente der næsten en heel Dag. Mt*n 
alt er nu glemt. Jeg er hos min kiære Ven Hammarskold 
og finder mig her saa vel, som det er muligt paa noget 
fremmed Sted at være. Formodentlig kommer jeg til at 
boe hos ham under mit Ophold i Stockholm. De vilde og 
have den Godhed at adressere Deres Breve til ham, eller 
at sætte uden paa: afgives på Kongl. Biblioteket till Biblio- 
tekarien Hr. L. Hammarskold ^). 

Endnu har jeg her ingen af vore fælles Bekiendte seet 
uden Askelof og Odmann. — 'Granberg skal jeg til at op- 
søge for at bringe ham Heimskringla, hvis Transport kostede 
mig megen Besvær, da Seidelin havde indpakket Bøgeriu' 
saa daarligt, at jeg paa Thomestorp maatte læ^e de fleste 
i min Kuffert. Her giorde jeg den Opdagelse, at jeg kun 
har 2den og 3die Deel med mig. Skulde dette være en 
Feiltagelse, kunde 1ste Deel maaskee sendes med Stud. Medie. 
Heibei-g, boende hos Baron Gyllemboui^, paa Hiømet af 
Amalie- og Blanco -Gaden, som agtede sig til Stockholm i 


^) Han var egentlig kun I«*« Amanuensis ved Bibliotheket. 

denne Maaned i Selskab med Gtrev Taube^). Med ham 
ønskes sendt ogsaa: Baggesens Riimbreve (tages hos Seide- 
lin) — Høitidsskrifterne i Anledn. af det norske Universitets 
Stiftelse — Alle Kiøbenhavnske Bogcataloger, som Seidelin 
lovede mig, men glemte — endelig mine Ungdoms- 
vandringer og Vaar blomster'^). Begge vilde jeg bede 
Hr. Professoren at skaffe mig ved Dons^), imod For- 
^^ikkiing, at han skal faae dem igien, naar jeg konnner til- 
bage, da jeg har nogle Exemplarer, som jeg ikke var i 
Stand til at faae, fordi min Broder havde dem i For- 
varing. Tillige maa De have den Godhed at bede Dons 
skrive mig til med det allerførste under Hammarskolds 
Adresse. — Indlagte Brev bedes saa hastig skee kan be- 
søi-get. — Om Bøgerne har jeg glemt at skrive til ham. — 
Gandidat R. E. Bruun*), som boer i Reverentsgaden 205, 
anden Sal, veed Besked, om Heiberg kommer til at reise 
til Stockholm. 

Undskyld min Korthed! — Mit Brev til Dons blev alt 
tor langt, og derfor maa dette blive des kortere. Han vil 
kunne fortælle Dem mere om min Reise og de Uheld, jeg 
paa denne har haft. 

Vore fælles Venner Hammarskold og Afzelius hilse 
Dem og Rask. Naar De skriver, som jeg haaber skeer 
med [det] første, da lad mig dog vide noget om, hvor- 
ledes det har sig med Riihs, som maa have en Skrue 


') Om denne Rejse jvfr. Johanne Luise Heiberg: Peter Andreas Hei- 
berg og Thomasine Gyllembourg S. 409 flg. 

-') Udkom 1811 og 1810. 

3) Om Molbechs Forhold til Povl Dons se Køster og Schrøder: Til 
Minde om Povel Dons. Kbh. 1875; især S. 96 flg. 

*) Formodentlig Rasmus Emil Bruun, senere Lektor i Anatomi ved 
Kbhvns Universitet (t 1819). 

løs^), og bs. Oversættelse af Rasks Grammatik. — At 
Wellington den 12te August har taget Madrid, er vel be- 
kiendt. Her er alt krigersk. Hele Armeen marscherer til 
de sydlige Havne; og man seer Toget til Tydskland snarest 
i Møde. Paa hele Veien i Sodermanland mødtes marsche- 
rende Tropper. Kronprindsen er dog endnu ei afgaaet til 
Armeen. Der har været Tale om, at Kongen selv med 
Dronningen skulde gaae til Skaane og tage Hovedquarteer 
paa Beckaskog; men man troer nu, der bliver intet af. 

Hilsen til alle Venner! 

Lev vel og ynd bestandig 

Deres hengivenste Ven 

C. Molbech. 

(Efter Orig. i Univ.-Bibl.. Additam. Additam. Nr. 14, Fol.) 


Fra Chr. Molbech til Nyerup. 

Stockholm 29. Sept. 18M 

Høistærede Hr. Professor! 

Ret høiligen takker jeg Dem for Deres Skrivelse af 
18de d. M., som jeg i Fredags modtog. Faa Ting kunne 
her fomøie mig mere end at modtage Breve fra Fædre- 
landet; og faa ere de, fra hvem jeg hellere seer Breve, end 
fra Dem. 

Efter Deres Ønske maa jeg først mælde Dem , at jeg 
hidtil har levet meget vel i Stockholm, og haaber at leve 


') Friedr. Ruhs, Professor i Greifswald, syslede meget med Norden- 
(særlig Sverigs) Historie og Literatur. Om en Oversættelse af 
Rasks „Grammatik" o: Vejledning til det islandske Sprog. vei\ 
ham, foreligger ellers, så vidt jeg véd, intet. 

saa fremdeles. Vel har jeg i et Par Dage ikke været ret 
frisk og derfor ei været ude; men jeg haaber, det betyder 
ikke andet end en Forkiølelse. Mine Arbeider bestaae her 
fornemmelig i . at studere svensk Litteratur og reenskrive 
Slutningen af min Ditmarskerhistorie, hvortil jeg ogsaa her 
har ladet trykke en Prospectus; og mine Fornøielser i 
Omgang med mine Venner, af hvilke jeg oftest seer Afzelius, 
Breda og Canc. Raad Beckmai'k. Jeg bliver fremdeles 
boende hos Hammarskold, hos hvem ogsaa Askelof boer. 
Atterbom er her ogsaa endnu, men reiser i Morgen til 
Upsala. — Endnu har jeg ikke truflfet hverken Hallenberg, 
Rutstrom eller Swartz, som jeg alle forgieves har søgt; 
og i hvor omstændelig Hr. Professorens Anviisning til 
Rutstroms Bolig end var, var jeg dog forleden Dag ikke 
i Stand til efter denne at finde Huset. — Først i Gaar 
erholdt jeg endelig Tilladelse at faae Bøger til Laans fra 
det Kongelige Bibliotbeket. Farlig meget er just ikke 
vundet herved. Bibliotheksvæsenet her i Stockholm er paa 
en maadelig Fod. 

Udkommen fra Pressen er den yngre Adlerbeths Over- 
sættelse af Oehlenschlægers Vaulundurssaga, og en Over- 
sættelse af Gothes Saga: den Gamle med Lampen. I disse 
Dage ventes ogsaa ned fra Upsala Sondens Oversættelse af 
Gorreggio, som er tilegnet Professor Breda, hvis Søn i 
disse Dage maler Atterbom. 

Hvad i Herrens Navn betyder Høsts Oversættelse af 
Wallmarks Recension?^) Dette er jeg ikke god for at for- 
staae. Er det for at chicanere Oehlenschlæger? Dette kan 
jeg ikke tiltro Høst; desuden faldt Ghicanen snarere tilbage 


') „Prof. Oehlenschlægers Axel og Valborg udenlands vurderet. Fra 
det Svenske ved J. Kragh Høst^ Kbh. 1812. 

paa Sverrige og dets Journalist. Er det for at ledsage 
Oversættelsen med giendrivende Kritik ? Slig Ære fortiener 
den neppe. Fornuftige Mennesker vide, hvad de skulle 
tage slig elendig Kritik for; og hvem i Danmiark veed at' 
eller bryder sig om Hr. Wallmarks Recensioner? Hr. Pro- 
fessoren maa imidlertid have den Godhed at underrette 
mig om, hvorledes det hænger sammen med denne Sag, 
og hvilken Høsts Tendents er. Saa ønsker j^ og at vide, 
hvormange Tilhørere han og Rahbek hav<e paa deres 
svenske æsthetiske Gollegium, og om de kunne holde disse 
vaagne? Høst, som læser Historia antidaliniana (som jeg 
har seet af Dagen), skal i alle Fald have Ondt derved; 
og om Rahbek læser alt for lange Stykker op af Gyllen- 
borg og Oxenstjerna og Leopold &c. &c., da sover vist en- 
hver Dansk, som kiender sin Ewald og Baggesen og Oehlen- 
schlæger. Jeg har havt med mig Høsts Udsigt over den 
SV. Digtekonsts Historie^); og man har her ikke noksom 
kunnet undre sig over, hvorfra en Dansk har kunnet taget 
al den Enthusiasme til at rose slette svenske Rimere. 

For at gaae over til et aldeles modsat Extrem — 
Madame Staél- Holstein og Aug. Wilh. Schlegel, der unzer- 
trennliche, ere hidkomne i forrige Uge og siges at ville 
blive her Vinteren over. Mad. Staél vil enten i Stockholm 
eller i London lade trykke det Værk, hvis Publicering 
Napoleon forbød, fordi deri var sagt for m^et til Be- 
rømmelse for Tydskland og den tydske Litteratur — og 
Intet om ham og hans Bedrifter 2). Hun havde dog været 


') Tillæg til „Skandinavisk Museum" 1802. 

-') o: Skriftet „De rAllemagne^ Det 1810 i Paris udkomne Oplag 

var blevet konfiskeret og tilintetgjort. Senere optryktes Skriftet 

1813 og følgende År. 

saa klog at bevare en Afskrift af Manuskriptet, hvilket 
Keiseren, tilligemed de trykte Ark, lod tilintetgiøre. 

Med den arabiske Citation er det gaaet særdeles uhel- 
digt. Det var ingen Oversættelse af Stedet i Bohadini vita 
Saladini Cap. LX., som ønskedes, men selve den arabiske 
Text. Hr. Professoren er vel saa god ved Leilighed at 
skaffe mig denne. 

De Bøger, jeg kiøber til Bibliotheket , tager jeg ikke 
mere hos Utter, men hos Viborg. Beløbet for de om- 
skrevne Bøger kan altsaa ikke overføres paa den nye Bog- 
regning, men maatte særskilt skikkes mig tilligemed Reg- 
ningerne, hvorpaa jeg kan afgiøre det tilligemed den 
Regning, jeg selv har med mig. Til Werlaufif har jeg 
skrevet; om han nu blot vilde hielpe noget til Sagen, at 
n kunde faae vor svenske Litteratur ret complet. 

Hvorledes er det gaaet til, at Kronprindsessen er 
bleven forlovet med Prinds Christian af Hess en? Dette 
er jeg ret nysgierrig efter at vide. 

Baudissin^) samler og oversætter gamle svenske 
Viser. Det var artigt, om han kom Rååf i Forkiøbet. 

Hilsener til alle Venner! — Vær saa god snart at be- 
sørge Indlagte paa sædvanligt Sted. 

Deres 

Molbech. 

(Efter Orig. i Univ.-Bibl., Additam. Additam. Nr. 14, Fol.) 


') Dansk Chargé d'Affaires i Stockholm. 

Fra Chr. Molbech til Nyerup. 

Sala, den U^e Oct. 181*2. 

Høistærede, kiære Hr. Professor! 

Det vil formodentlig ikke lidet forundre Dem at mod- 
tage Brev fra et Sted, 14 Mile fra Stockholm, paa en Tid, 
da De sikkert troer mig at være i denne Stad. Aarsageii 
hertil er kortelig denne: I Begyndelsen af denne Maaned 
udkom i Stockholm en [Proclama] *) tion fra Overstat- 
holderen, i Følge hvilken alle Fre[mmede] inden 4 Dage 
skulde forlade Stockholm og siden skyndsom [st] reise ud af 
Riget. Ihvorvel jeg hørte, at denne Befaling med temmelig 
Strenghed overholdtes, troede jeg det dog heel let igienneiii 
Grev Baudissin at udvirke mig særskilt Tilladelse til ai 
forblive i Stockholm. Derom gav han mig ogsaa næsten 
fuldkommen Sikkerhed efter . hans første Samtale med Baron 
Engestrom ; men efterat Ministeren efter Sigende havde fore- 
bragt Sagen for H. K. H. Kronprindsen , bragte Baudissin 
mig det Resultat, at der for mig ingen Undtagelse kundt^ 
giøres, og at jeg derfor maatte forlade Stockholm; men til 
Upsala eller et andet lignende Sted kunde jeg faae Til- 
ladelse at reise og opholde mig der nogen Tid. Saa ube- 
hageligt det var mig at forlade Stockholm, just som je^^ 
efter mine Reiser var kommen nogenlimde i Rolighed og 
havde begyndt mine litteraire Arbeider: saa havde jeg dog 
intet andet Valg end enten straks at reise hiem eller at 
see Tiden an i Upsala og der søge at anvende et Par Uger 
saa godt, det lod sig giøre. Jeg valgte det sidste og reistt* 
did i forrige Uge. Det traf sig imidlertid saa, at jeg strak> 
efter min Ankomst til Upsala kom til at giøre en Tour i 
Selskab med Atterbom til Westerås og Sala; og denne er. 


*) Der er et lille Hul i Brevet. 

skiøndt selve Reisen blev ret ubehagelig ved bestandigt 
Regnveir, faldet ret interessant ud. Omveien til Westerås 
var just ikke meget lønnende. Domkirken saae jeg — men 
foruden at den næsten er den i sin gamle Skikkelse bedst 
bevarede Kirke, jeg i Sverrige har seet, og at den har et 
vakkert Monument over Erik XIV., har den just ingen 
Mærkværdigheder. Vi kom saa seent om Aftenen (Dagen 
efter at vi fore fra Upsala) til Sala, at vi først Morgenen 
derpaa (i Søndags) toge ud til Provstegaarden , som ligger 
noget uden for Staden. Jeg fandt den eleganteste Provste- 
gaard, jeg endnu havde seet — den kaldes ogsaa i Al- 
mindelighed Grevegaarden — og i Grev Schwerin en 
meget interessant, genialisk og original Mand, med megen 
Dannelse og Aandskraft og mange solide Kundskaber. 
Hans høie Interesse for H.istor[ien og] hans grundige Ind- 
sigter i Statskundskaben giøre mig hans Samtaler høist 
lærerige og behagelige. Lad være, at han maaskee, ind- 
taget af sine Synspunkter for Historien som Videnskab, for 
Menneskets Bestemmelse og Staternes Øiemed, seer under- 
tiden visse Sager og Begivenheder fra en noget eensidig 
Synspunkt — i hvormeget han i øvrigt skyer al Eensidig- 
hed — , saa hindrer dette mig ikke fra altid at høre ham 
med megen Interesse. I Historien har han fortræffelige og 
grundige Indsigter; og jeg har fra den Side egentlig ikke meget 
andet imod ham, end at han er lidt vel meget indtaget for 
den Nyere Tid og Historie paa de Gamles Bekostning, og 
at han synes mig at sætte vel lidtPriis paa historisk Konst 
i sig selv, da han egentlig ikke agter Historien uden for 
den Nytte, den skal giøre. Det er naturligt,* at han derfor 
sætter langt mindre Priis paa Nationalhistorie end paa 
Universalhistorie, og at han undertiden betragter Historien 
vel m^et å la Schlozer. Gierne hører jeg ham udvikle 

Gangen i de nyere Staters Dannelse og deres politiske For- 
hold — Gierne hører jeg ham tale over det, hvorved et 
Folk skal stræbe at vedligeholde sin Kraft og Værdighed; 
men naar han bedømmer saavel det gamle Norden som 
Grækenland og Rom, da hører jeg ham mindre gierne, thi 
han er da ubillig og eensidig. Hans Foredrag er fortræffe- 
ligt, klart, stærkt og mandigt. Han er en af de mest vel- 
talende Mænd, jeg i Sverrige har fundet. I Opdragelses- 
konsten har han yttret fortræffelige Grundsætninger for 
mig; ogsaa er hans Børn særdeles vel opdragne; og en af 
hans Sønner, en ung Officier, der i sit 16de Aar faldt i 
sidste Finske Krig, udmærkede sig ved en for hans Alder 
uvanlig Aand og Tapperhed. 

Jeg har skildret Dem Grev Schwerin med de faa Træk, 
jeg kan give af ham efter nogle Dages Selskab. Dermed 
maa kiære Ven i Dag være fornøiet^). Min Reise hid har 
jeg fortalt i Brevet til Deres Svigersøn, som jeg beder med 
det snareste besørget ham til Hænde; og han vil vel ved 
Leilighed meddele Dem et og andet deraf. 

Om mit Ophold i Sverrige varer længere end et Par 
Ugers Tid, er usikkert. Vilde Hr. Professoren inden den 
Tid skrive mig til, da behag at lægge Brevet i Gouvert til 
Hammarskold. Hav den Godhed at sige til Dons eller 
Bruun, hvem af disse kiære Ven først seer, at det kan 
beroe til videre med de bestilte Bøger, i Fald disse ikke 
alt med Heiberg eller nogen anden ere afsendte. 

Grev Schwerin tænker i Forening med Askelof at ud- 
give fra næste Aars Begyndelse en litterair Tidende, som 
skal udgives hefteviis og føre Titel af Tidende i litteraire 


') Nærmere om ham i Molbech's Breve fra Sverrige i Aaret 1812 
HI, :21 flg. 

og medborgerlige Æmner. Men at faae Postfrihed for 
denne Tidende har ei villet lykkes dem. En kort Udsigt 
over den nyeste danske Litteratur har jeg lovet Askelof for 
dette Tidsskrift — et Arbeide, som vil more mig, om jeg 
blot faaer Tid dertil. — Øhlenschlægers Gorreggio er nu ud- 
kommet i en SV. Overs, af Sonden i Upsala, med et Slags 
Prolog eller Dedication til Prof. Breda af Oversætteren, 
som er ret vakker. 3die Hefte af Lyceum ventes snart 
færdigt fra Trykken. Dermed er det forbi med dette 
Tidsskrift. Atterbom hilser — og jeg beder alle Venner 

erindrede med Hilsener fra 

Deres hengivenste 

Molbech. 

(Efter Orig. i Univ.-BibL, Additam. Additam. Nr. li. Fol.) 


Fra Chr. Molbech til Nyerup. 

Upsala den ^3de Oct. 181i2. 

Høistærede, kiære Hr. Professor! 

Jeg har havt den Fornøielse at modtage Deres med 
Heiberg afsendte Skrivelse, fast jeg ikke endnu har seet 
ham selv. Hammarskold har skrevet mig til, at han 
tænker at komme hid til Upsala i disse Dage. Men fra 
ham selv har jeg ikke endnu havt Efterretning, saa at jeg 
er uvidende om han, mere favoriseret end jeg, faaer Til- 
ladelse at blive i Stockholm, eller han reiser til Upsala 
ligesom jeg for at lyde høiere Magters Befalinger. Det 
skal imidlertid være mig behageligt at træffe ham ; og endnu 
behageligere vilde det være mig at reise tilbage i hans 
Selskab, hvilket dog formodentlig ikke skeer, da han rime- 
ligviis bliver længere i Sverrige end jeg. 

Til Svar paa Hr. Professorens Spørgsmaal om Kalender- 
Bidrag maa jeg pro Imo sige Dem, at jeg egentlig ikke er 
meget for at give slige Bagateller som det, jeg af saadanne 
Sager har at byde, i Trykken; og pro 2<io, at jeg her intet 
af deslige Papirer har hos mig. Saavidt jeg veed, har jeg 
dog i Stockholm eet af de Stykker, som jeg i Fior overgav 
Hr. Professoren til Idmina^), men som der ei blev trykt. 
Dette, som er det eneste, jeg selv skulde ansee for værdigt 
til Trykken, skal jeg endnu engang sende Dem. Et andet 
Stykke, skrevet i Sverrige, skulde jeg vel ogsaa have Lyst 
til at lade trykke; men jeg kan ingensteds finde det blandt 
mine Papirer og maa enten have ladet« det blive i Kiøben- 
havn eller mistet det. Imidlertid kunde en Plads reserveres 
i Galenderen for disse 5 — 6 Stropher, til jeg kommer hiem; 
og for nu dog at skikke noget, medfølger omstaaende 
Smaastykker *^). — Men som noget langt skiønnere og for- 
træffeligere sender jeg en Afskr. af Afzelii Romance 
Necken, som staaer i 3. H. af Iduna^) og er ligesaa 
inderlig skiøn som den gamle Folkemelodie , bekiendt 
under Navn af Neckens Polska, hvortil den er 
skrevet. Lad os endelig faae en dansk Oversættelse af 
dette skiønne Digt. 

Gapellmester Håffner ønsker sig Underretning, om han 
i Kiøbenhavn kan faae trykt Noder, og for hvilken Be- 
taling for Arket, med Papir og Alt, til et Oplag af en 
5 — 600 Exempl. Han har en heel Deel Melodier til svenske 


^) „Idunna. En Nytaarsgave for 1812, udgivet af R. Nyerup". 

^) Talen er uden Tvivl om nogle af de poetiske Småstykker af Mol- 
bech, som ere trykte i „Frigge. Poetisk Nytaarsgave for 1813. 
Ved R. Nyerup". 

2) Det svenske Tidsskrift af dette Navn. 

og tydske udvalgte Viser og Sange, som han ønskede at 
faae trykte i Kiøbenhavn. Hr. Professoren kunde behage 
at meddele enten mig eller Hammarskold Underretning om 
denne Sag; men det maatte helst være med omgaaende 
Post, for at denne Efterretning mullgen endnu kunde ind- 
løbe, inden jeg reiser fra Stockholm, hvilket vil skee i de 
første Dage af November. 

Hammarskold har skrevet en Udsigt over den nyeste 
danske æsthetiske Litteratur, bestemt for næste Hefte af 
Phosphoros.^); hvorover jeg laver mig til, saa snart den 
udkommer, at skrive en ret skarp Kritik. Lad mig dog 
faae at vide, hvorledes det har sig med Høsts Oversættelse 
af Walmarks Recension. 

Ogsaa beder jeg at blive underrettet om, hvorledes 
det hænger sammen med nogle Bøger, som Bruun har 
skrevet mig til vare afsendte til mig i en Pakke, skikket af 
Hr. Professoren til Stockholm. Hvilke ere disse Bøger, og 
med hvem ere de sendte? — Nogle hører jeg, at Heiberg 
hai' hayt med til mig. 

Det har glædet mig at høre Deres Svigersøns Befordring 
til det attraaede Præstekald i Roeskilde 2). Hav den God- 
hed med snareste at besørge indlagte Brev til ham. 

Om jeg træffer Greve de la Gardie, er usikkert og for- 
modentlig lige saa usikkert, om jeg selv faaer noget Ex. af 


') En sådan Afhandling findes ikke i „Phosphoros", hverken for 

1812 eller 1813. Derimod findes i nogle Numre af „Svensk 
Literatur-Tidning* for 1813 en vistnok af Hammarskfild forfattet 
Afhandling om den nyeste danske Skjønliteratur, imod hvilken 
Molbech tog til Gjenmæle i „Nyeste Skilderie af Kjøbenhavn** for 

1813 Nr. 41-42. 

') Dette må have beroet på en Misforståelse. 

Biorners Kåmpadater — end mere, om Hr. Professoren 

faaer de attraaede 3. 

Hilsen til alle Venner! 

hengivenst 

Molbech. 

(Efter Orig. i Univ.-Bibl., Additam. Additam. Nr. 14, FoL) 


Fra Chr. Molbech til Nyerup. 

Upsala d. 1. November 1812. 

Høistærede kiære Hr. Professor! 

Endnu er jeg her — fast jeg alt for 8 Dage siden 
havde tænkt at reise herfra. Det yderlig slette Veir har i 
nogle Dage holdt mig tilbage. I 14 Dage har det næsten 
uden Ophør regnet; og Udsigterne til en Reise paa 100 
d. Miil i en saadan Aarstid ere ikke behagelige. Om jeg 
imidlertid — som jeg haaber og formoder — bliver min 
nærværende Bestemmelse tro, skal jeg om 8 Dage være et 
godt Stykke paa hiin Side af Stockholm. 

Heiberg har jeg endnu ikke seet, men tænker at træffe 
ham hos Gancellieraad PaykuU paa Valox Såby, hvorhen 
jeg vel endelig i Morgen giver mig ud, om Veiret ikke 
bliver alt for galt ^). Det var et af mine Uheld, at jeg ikke 
kom til at følge med Groshandler Falck, som reiste til Kiø- 
benhavn, imedens jeg var i Sala. Under al den Tid, jeg 
har været i Upsala, har Veiret været saa yderlig slet, at 
mit Ophold her ei har kunnet være synderlig behageligt. 
Dette har vel ogsaa bidraget til, at jeg mere og mere 
længes efter Fædrelandet. 


^) Se om denne Udflugt Breve fra Svenige II, 340 flg. 

Jeg sender Dem herbos det i mit sidste Brev lovede 
Bidrag til Kalenderen, som vel i Aar kan faae en heldigere 
Skiebne end i Fior. Om mere bliver sendt, veed jeg ikke, 
men troer det knap, da det fomiodentlig vil komme for 
sendt (!). — Jeg anbefaler Hr. Professoren at vogte Dem for 
den lavt og nedrigt tænkende Bonnier, om han atter i Aar 
skal være Deres Forlægger. 

Nogle Disputationes Upsalienses har jeg faaet samlet 
mig, men de ere just ikke af stor Betydenhed. Dog er det 
mig kiært at have faaet alle Hoijers ; men af Thunberg, fra 
hvem jeg skal hilse, fik jeg blot et Par med hans Flora 
Capensis. — Til Stockholm kommer bestandig russiske 
Flygtlinge. Keiseren er med Hoflfet paa Åminde, et Gods, 
tilhørende General Armfelt, i Nærheden af Åbo. Rygtet 
vil, at de franske Tropper skulle være -heelt nær Peters- 
bui^. Om nogen ny Hovedbataille vides Intet. Aug. Wilh. 
Schlegel ventes hid til Upsala; saaledes ogsaa Madame 
Staéls Søn, der skal komme hid paa nogen Tid for at lære 
svensk. Mad. Stael skal leve paa en meget glimrende Fod 
i Stockholm, og hendes Følge bestaae af ikke mindre end 
18 Personer. — Fra Werlauflf har jeg intet Brev havt. De 
hosfølgende Breve anbefaler jeg Hr. Professoren til sna- 
reste Befordring. 

Herrerne Atterbom og Palmblad hilse venskabeligst. 
Pabnblad kom først i Gaar hid fra Østergotland. — Mine 
egne Hilsener beder jeg aflagt for alle Venner, og anbefale 
mig i Hr. Professorens bestandige Yndest som 

Deres hengivne 
og forbundne Ven 

C. Molbech. 

Russerne siges at have vundet et Slag, og Franzoserne, 
som skulle svelte ulykkeligt, at have rømmet Moskau. — 
Her ymtes om Nærmelse imellem Sv. og Frankrige. 

(I samme Brev er fortsat på følgende Måde:) 

Stockholm 5*e Novbr. 

Endelig er jeg kommen hid — ikke uden at jeg næsten 

fortryder at have forladt Upsala for at give mig ud paa 

en saa lang og yderlig besværlig Reise. Jeg koni hid i 

Forgaars i et elendigt Veir. Denne Dagsreise var nciig den 

værste, jeg endnu i Sverrige har havt. I Eftermiddag 

tænker jeg at reise herfra. Maaskee skal De endnu høre 

fra mig, inden jeg er over Sverriges Grændser. De la 

Gardie kan jeg naturligviis ikke træife. Gr. Baudissin hilser 

Dem — og end mere 

Deres 

Molbech. 
Tak for Brevet af 16de October! 

Man skal i Kiøbenhavn være meget opbragt over den 

Wallmarkske Recension. — Jeg skal ikke glemme ham og- 

Høst, saasnart jeg kommer hiem. 

(Efter Orig. i Univ.-Bibl., Additam. Additam. Nr. 14, Fol.) 


Fra Ghr. Molbech til Nyerup. 

Asbo i Ostergotland den lO^e November 1812. 

Høistærede kiære Hr. Professor! 

Efter halvfemte Dags høist besværlige Reise i et fort- 
farende Regnveir kom jeg hid i Gaar Aftes; og ingen vil 
undres paa, at jeg her tager nogle Dages Hvile for at 
samle' nye Kræfter til de 35 svenske Miles Reise, jeg endnu 
har tilbage, inden jeg naaer Helsingborg. Det er Atterbonis 

Morfader, Provsten Kennell, en 85 Aars Olding, under hvis 
giæstfrie Tag jeg har fundet det venlige Ly, som min 
aldeles udmattede Krop saa.høiligen trængte til. Jeg for- 
lod Stockholm i Torsdags Eftermiddag den 5te November. 
Samme Dag skrev jeg Dem og et Par andre mine Venner 
til, hvilket Brev afsendtes ved Grev Baudissin. Som en af 
de skiønneste Erindringer medtog jeg endnu et Besøg hos 
Aug. Wilh. Schlegel, med hvilken jeg havde en høist inter- 
essant Samtale i mere end 1 Time. Han er en i sit Ud- 
vortes ligesaa behagelig og elskværdig Mand, som stort 
Genie. Den Artighed, hvormed han modtog mig, den 
Aabenhed og Klarhed, hvormed han talte, indtoge liiig i 
lige høi Grad, og mere tilfreds end før, ved mit Besøg hos 
denne berømte Mand, forlod jeg Stockholm. Hans sidste 
Ord til mig vare: „Ich hoflfe Sie einmal in Danemark 
wiederzusehen", og jeg svarede ham: „Mir(!) und alle 
Dånen, die das Schone lieben, werden Sie dadurch innig 
freuen!" Han arbeider paa en ny Udgave afDerNiebel- 
Lingen Lied, med en Afhandling om dets Oprindelse, 
hvortil jeg har lovet at skaffe ham nogle Oplysninger fra 
Kiøbenhavn. Blandt sine GoUectaneer viste han mig et 
Citat af Grundtvigs Mythologie, som han havde faaet af 
sin Broder i Wien, som han sagde mig giør meget af denne 
Bog. Aug. Schlegel forstaaer ikke Dansk; men hans Broder 
havde oversat Stedet for ham. I en Journal, som Fr. 
Schlegel giver ud (jeg mener, den hedder Vaterlåndisches 
Museum), har Broderen skrevet en Afhandling om sit Ar- 
beide over Niebelungen Lied. I Stockholm tænker han i 
Vinter at holde æsthetiske Forelæsninger. 

Foruden andre Uheld paa min Reise hid ned maatte 
jeg to Gange friste det, at Vognen gik sønder, hvilket 
endda oven i Kiøbef begge Gange skete om Natten. Den 

anden Dag, efterat jeg først om Eftermiddagen var kommen 
bort fra Soder -Telje, reiste jeg hele Natten og tilmed i 
Regnveir, men befandt mig heller ikke vel derefter, og 
maatte lægge mig nogle Timer i Nykoping. Siden regnede 
det bestandig, indtil Norrkoping. Her begyndte det at 
snee. Endelig i Gaar, da jeg forlod Nykoping, klarede det 
noget i Luften. I Aftes begyndte det at fryse, og i Dag 
er det Vinter. Jeg havde den Fomøielse, at det var Vinter 
ogsaa oppe paa Kolmorden. Fieide og Skove vare dækkede 
med Snee; og jeg fik saaledes dog Anskuelse af een skiøii 
Vinterscene i Sverrige. I Norrkoping hilsede jeg paa 
Lindahl og fik af ham endeel Breve fra Langebek, der ikke 
syntes at være af stor Betydenhed. Han tilbød mig flere 
danske — saasom endeel fra Hans Finnsen ^); men jeg 
kunde ikke føre flere. I Linkoping giorde jeg et Bekiendt- 
skab med Gymnasii Adjuneten Mag. Chr. Stenhanimar, som 
var mig meget interessant. Det er af de 3 Brødre (2 ere 
i Upsala) den fortrinligste; og af ingen blandt de yngre 
svenske Æsthetikere og Litterati hai* jeg hørt saa sunde 
Tanker om Phosphoristerne og deres Fremgangsmaade. 
som af ham. 

Jeg tænker, om Veiret herefter bliver mig lidt mere 
gunstigt, at reise over Eksjo til Lund og der tage mit 
andet Hvilested. Til Kiøbenhavn kommer jeg vel ikke før 
i Begyndelsen af December, da jeg, efter min Ankomst til 
Helsingør, tænker først at giøre en kort Tour ned i Siælland. 
Jeg faaer ikke Leilighed til at tilskrive Deres Svigersøn i 
Kregome*^) idag, men beder Dem, saasnart De har faaet 
dette Brev, at tilskrive ham og mælde ham, hvad der af 


') Lærd Islænder, død 1796 som Superintendent på Island. 
=^) C. L. Strøm. 

dets Indhold kan interessere ham angaaende mig og min 
Hiemreise. Jeg har ikke paa meget lang Tid havt Brev 
fra ham og kan ikke vente mig noget mere paa min Reise. 
De kunde have den Godhed at skrive ham til, at jeg der- 
imod venter at finde Brev fra ham i Helsingør. 

Jeg længes nu ret efter Fædrelandet og efter vort gode 
Kiøbenhavn, som dog for Videnskaberne er i det mindste 
5 Gange mere end Stockholm og Upsala tilsammen. Jeg 
vil ikke engang tale om Lund, hvorhen vist ikke Viden- 
skaberne kan lokke mig. 

Alle Venner iKiøbenhavn beder jeg ret meget at hilse; 
og snart skal De, om Gud vil, atter see hos Dem 

Deres hengivenste * 
og ærbødige 
C. Molbech. 

(Brevene til Carlsen og Bruun beder jeg maa det 
snareste muligt blive besørgede.) 

(Efter Orig. i Univ.-Bibl., Additam. Additam. Nr. li, Fol.) 


Fra N. F. S. Grundtvig til Nyerup. 

Egeløkke') d. V^ Maj 1807 
ved Rudkøbing. 

Skønt Ubekendt, vover Jeg at ulejlige Dem, ærede 
Mand! fordi Jeg ved, at De stedse yndede og fremhjalp 
hver videnskabelig Stræben. 


^) Hvor Grundtvig var Huslærer. — Et større Stykke af det her 
meddelte Brev er trykt i Th. Graae's Grundtvig paa Langeland 
S. 36--37*og Fr. Winkel Horn's N. F. S. Grundtvigs Liv og Gjeraing 
S. 63. 

Nordens Oldtid blev Mig i den tidlige Barndom hellig 
og kær, og Jeg erindrer fra hine Dage ej nogen mere 
levende Smerte end den, J^ følte ved at læse hos Hvidt- 
feld , at Vi vidste Intet om de gamle Guder. — Omslynget 
af Trangens og et Brødstudiimis Baand, var det faa og 
flygtige Vikingetog, Jeg kunde gøre til fjerne Tider. — 
Endelig henstødte Skebnen Mig paa en Plads, hvor dog 
nogen Tid levnes Mig til uden Brøde, mellem Fædres Høje, 
at anskue Fædres Daad og paa Asers Altre begrunde Asers 
Højhed. Hvad Stilling og ringe Evne tillod, samlede Jeg 
til Kendskab af Hedenold; men langt fra at tilfredstille 
Mig, opluede det kun stærkere min Længsel efter at trænge 
dybere ind i hin gaadefulde, men herlige Verden. Længe 
stræbte Jeg at neddæmpe denne Længsel, der kun for- 
bittrede min Nydelse; men. Hvem begyndte vel at tænke 
over Aser uden at føle uimodstaaelig Trang til at tænke 
sig Dem hele, som de svævede for Oldtids Skjalde? 

Dobbelt kært vilde det vist nok være Mig at skue 
Eddas utrykte Sange, især dem, som tyde hen paa Vols- 
ungers og Gjukungers betydningsfulde Epoke; men dette 
føler Jeg ret vel er umuligt uden at forlade en Post, hvor- 
fra Jeg ej bør vige. Derimod vover Jeg at henvende Mig 
til Dem med det bønlige Spørgsmaal, om det er lige saa 
umuligt for Mig at faa af Universitetets Bogsamling til 
Laans Resens Edda ^) og andre trykte Sagaer, som Jeg ikke 
har! Kausjon, saa antagelig, som den for saadanne Hellig- 
domme kan gives, skal Jeg stille, hvis det vorder Be- 
tingelsen. 

Jeg føler meget vel, hvor ubeskedent det kan synes, 
at Jeg paa saadan Maade forstyrrer Dem i vigtigere 


1) Udgivet 1665. 

Forretninger; men Jeg beder om Tilgivelse og tør vente 
den af en Mand, for hvem Jeg bærer dyb Højagtelse 

ærbødigst 
N. F. S. Grundtvig. 

(Efter Orig. i Univ.-Bibl, Additam. Additam. Nr. 14, Fol.) 


Fra N. F. S. Grundtvig til Nyerup. 

Egeløkke d. 15tende Maj 1807. 

Nød jeg nogensinde en Glæde, da var det sandelig 
ved Modtagelsen af Deres mig evig uforglemmelige Brev af 
5te d. M. Ved den sig nærmende Opfyldelse af Ønsket, jeg 
saa længe gemte i min Barm, følte og føler jeg mig som 
nyskabt; men, som om Aserne selv vilde give mig et Tegn 
paa deres Yndest, modtager jeg endnu fra Dem en Op- 
muntring til Oldtidens Studium, der langt overstiger mine 
dristigste Forhaabninger. Gid det kun maatte staa i min 
Magt at opfylde Noget af det smigrende Haab, en Ny[e]rup 
sætter til min Granskning! men jeg frygter saare, at Deres 
varme Interesse for gamle Nord lod Dem finde mere i det 
Par Ord, min Harme aftvang mig, end disse virkelig ind- 
slutte. 

Det er vist, at den nordiske Fabellære er mørk og 
vil neppe nogensinde komme til Enhed med sig selv, der- 
som ikke Tilfældet gør Os bekendt med flere Levninger af 
den gamle Tid; men en ganske anden Sag er det med 
Asalæren, der sikkerlig kan fremtræde som et sluttet Heelt, 
da klare Lynglimt adsprede dens Mørke og gøre en sildigere 
Tids Forvanskninger kendelige. Det vilde falde for vidt- 
løftigt her at give en nøjere Udvikling; men jeg arbejder 
paa en kort Fremstilling af min Ide om Asalæren, og saa- 

snart den er færdig, skal jeg give mig den Frihed at sende 
den til Dem, og Deres Dom skal afgøre, om den fortjener 
at fremlægges for Publikum som en Fortale. 

De vil maaske fristes til at kalde mig uforskammet, 
naar jeg spørger, om Laanet af Eddas utrykte Sange er 
en absolut Umulighed; men De vil tilgive Spøi^smaalet, 
naar jeg siger, at de udgøre et nødvendigt Led i min Ide- 
kæde. Kommer jeg saavidt at fremstaa med den Sammen- 
knytning af Eddas Digte og Sagn, som lever i min Ide, da 
vil jeg ikke selv fortælle Asalæren, men lade den udtale af 
en Person , der selv maatte tro paa Individualiteten af de 
optrædende Figurer, og til denne Person valgte jeg Br)ii- 
hild. Naar Sigurd, selv et Offer for Loke, som styrede 
Andvars Naut, har fortalt Hende Volsungemes tragiske 
Skebne, Lokes Værk, da spørger Han, om den løgnglade 
Loke stedse var Fjende af Aser og Asers Afkom. Nu fører 
Brynhild ham tilbage til Tids Fødsel og udvikler i det 
gamle Versemaal Lokes Tilværelse som Asalærens Vende- 
punkt. Derpaa skue Vi sidste Spor af Lokes Virken paa 
denne Side Gudemørket i Sigurds og Brynhjlds Undergang: 
thi Gjukungernes sørgelige Skebne er ikke Lokes Værk, 
men Asernes Hevn. 

For at følge denne Plan, som jeg nødig vilde opgive, 
da den synes mig skabt af Historien selv og fører mig 
trindt i en Epoke, der paa det nøjeste stemmer med min 
kun alt for elegiske Livsnydelse, var det mig nødvendigt at 
kende Kvæderne om Helge Hundingsbane og Brynhild. Vel 
veed jeg, at de sidste skulle være mørke, men faar jeg 
dem, skal jeg slutte mig selv i Fængsel for, om muligt, at 
afnøde dem deres Tanke. 

Naar jeg end tilføjer, at Intet piner mig mere end at 
maatte stirre paa Fjølsvinns Mal som paa et betydningsløj^t 

Kaos, da det dog synes at forkynde det herligste Kvæde, 
og at jeg, saalænge muligt, venter paa et Vink, der kunde 
bringe mig nærmere til Det, da vil De tilgive, at jeg bedende 
fornyer mit Spørgsmaal: om De ikke mener, at Ansøgning 
til en eller anden Stormand, maaske Universitetets Patron, 
kunde stille min Længsel? 

Med Forsendelsen af, Hvad mig laanes, har det ingen 
Vanskelighed, da jeg i Dag beder Hr. Boghandler Schubothe 
at lade Bøgerne afhente hos Dem og indlemme dem i den 
Bog Pakke, Han maanedlig sender mig som velbestaltet 
Forstander for Langelands ormstukne Læseselskab. Hvad 
der undes mig dennesinde, vorder nok afhentet før d. 23de. 

Naar De har den Godhed at spørge: hvad jeg først 
ønsker foruden Resens Edda, da er jeg ikke i liden For- 
legenhed for Svar; thi jeg er ubekendt med det Ejen- 
dommelige ved enhver Del af Eddas Litteratur. Jeg veed 
ikke, om mere af Sæmunds Edda, end hvad der findes i 
den magnæanske Udgave, er trykt ; men hvis saa er, ønskede 
jeg. det frem for Alt, ligesom jeg er min Længsel bevidst 
eller at se Originalen af Voluspa, da jeg troer, at den ellers 
saa skarpsindige Sandvige) har paa nogle Steder forfejlet 
Meningen ganske. Jeg veed, at Resens Edda har en slet 
Tekst, og at den kun indbefatter en Del af Snorros Edda ; 
men jeg veed ikke, om mere af denne sidste er trykt. Alt 
Dette og meget mere veed De^ og da De har givet mig 
Tilladelse at kalde Dem min Velynder, tør jeg ogsaa 
bede Dem komme min Svaghed til Hjelp! Suhms Skrift 
om Odin, der er mig dobbelt kært, da det i min Skole- 
gang først stillede min Længsel efter Nordens Guder, beder 


^) I hans „Forsøg til en Oversættelse af Sjemunds Edda". 1—2 
Hette. Kbh. 1783-85. 

jeg Dem sende mig, da jeg uagtet al anvendt Umage ej 
kan blive Ejer deraf. 

De veed, ærede Mand! at Ungdommen taler meget, 
naar Noget ligger den paa Hjerte, og De vilde derfor und- 
skylde min Vidtløftighed! 

Jeg veed ikke bedre at udtrykke Dem min Højagtelse end 
ved det uskrømtede Vidnesbyrd, at De, Suhms og Sandvigs 
Fostbroder, er for mig gamle Nords Repræsentant, til hvis 
prøvende Alvors Bifald jeg stedse skal bejle med al den 
Evne, Guderne skænkede mig. 

Deres 

saare forbundne • 

Grundtvig. 

(Efter Orig. i Univ.-Bibl., Additam. Additam. Nr. 14, Fol.) 


Fra N. F. S. Grundtvig til Nyerup. 

Egeløkke d. 22de Maj 1807. 

Sandelig, jeg har mere end eengang angret den Be- 
slutning at sende Dem den Fremstilling af Asalæren, som 
jeg har givet mig den Frihed at vedlæge. Det er nn'<r 
klart, at dette Skridt maaske nøder Dem til at tilbage- 
fordre den Opmuntring, De gav mig til at studere Oldtiden : 
men just denne Tanke var det ogsaa, der bestemte mijj 
til at følge mit Forsæt; thi har De skuflfet Dem, kan De 
ikke for tidlig vorde overbevist derom. 

Dersom De finder mine Bemærkninger i Eddas For- 
gaard Publisiteten nogenledes [værdige], beder jeg Dem. 
hvis De ikke derved ulejliges, at De hos Hr. Professor 

Rahbek vil fra mig udbede dem en Plads i hans Mi- 
nerva!^) 

Dersom De kun maatte finde Noget indsluttet i For- 
men, vil De vist ikke stødes af dens Underlighed. Jeg har 
4 Gange stræbt at forandre den; men det har ikke villet 
lykkes, da den i al sin Underlighed er det troeste Aftryk 
af min nærværende Sindstemning, en glad og livfuld Ahnelse 
af gamle Nords Højhed, parret med tilbagetrængt Smerte. 

Med en saare forklarlig Frygt og med sand Højagtelse 
liar jeg den Ære at undertegne mig 

Deres 

saare forbundne 

Grundtvig. 

(Efter Orig. i Univ.-Bibl., Additam. Additam. Nr. 14, Fol.) 


Fra N. F. S. Grundtvig til Nyerup. 

Egeløkke d. lØde Novbr. 1807. 

Højstærede Hr. Professor! 
Efter mer end tvende Maaneders Uvirksomhed under 
den ulykkelige Krig vender jeg nu tilbage til mine kjære 
Sysler. Jeg kan ikke modstaa min Attraa til at meddele 
Dem, ærede Mand! min Bedrøvelse og min Glæde mit i 
samme. En Tidlang troede jeg, at ogsaa Deres Bolig var 
afbrændt, og det forstørrede ikke lidet min Sorg over 
Fædrelandets Uheld, over Videnskabernes mange Tab og 
(let, udentvivl store, vort nordiske Oldstudium led ved Øde- 
læggelsen af en Thorkelins ^) Bogsamlftg. I min Bedøvelse 


') De tryktes i „Ny Minerva" 1807, 2, 156%. under Titel: Om Asa- 

læren. 
'-') Gehejmearki varens. 

havde jeg ganske tabt Universitetets Haandskrifter af Sigte ; 
men — hvilken Følelse af Angest og Glæde gennembævede 
mig ikke, da jeg læste Deres Anmeldelse i Dagen ! ') Glæden 
over, at hine Helligdomme vare frelste, kunde ej forhindre, 
at jeg jo skjælvede ved Tanken om, at ogsaa de kunde 
blevet et Rov for Luerne. 

Nu tør jeg da ikke tænke paa at erholde de islandske 
Manuskripter, da jeg selv maa føle, at Kommissjonen^) 
maatte fortjene Daddel, hvis den under næi-værende Om- 
stændigheder udleverede samme. Dog — Udsigterne til 
Fred ere skjulte i Fremtiden. Jeg havde da kun Valget 
miellem at opgive Haabet om et nøjere Kjendskab til 
Nordens Oldtid og at rive mig løs fra min nærværende 
Stilling. Drevet af en indvortes Trang, har jeg valgt det 
sidste, og ved Vinterens Ende kommer jeg til Hovedstaden. 
Er det mig muligt at subsistere der, agter jeg i nogle Aar 
at nyde den Lyksalighed, som følger den stigende Indsigt. 
Dog, dette er ikke noget Haab, det er blot et Ønske, som 
jeg, især under nærværende Omstændigheder, neppe tør 
være bekjendt for mig selv. 

Nogle Maaneder blive da ventelig alt, hvad jeg kan 
ofre mig selv, men jeg haaber ogsaa ved anstrænget Flid 
at kunne i dem berede mig Aars Arbejde. 

Ifald det lader sig gjøre, tør jeg da bede Dem, ærede 
Mand! at sende mig Bjomers Kåmpadater^) ved Hr. 


O I „Dagen'* for 5. Oktober 1807 var indrykket en Erklæring Ira 
Nyenip, i Følge li vilken alle Universitetsbibliolhekets Manuskriptei 
nogle Dage før Boinbardementet vare blevne gjemte i ^samnie 
brandfri Hvelving, hvori Hr. Justitsraad Bugge hensatte Obseria- 
toriets Instrumenter". 

O Den Arna-Magnæanske. 

') E. J. Bjorner: Nordiska Kåmpa Dater i en Sagoflock samlade om 
forna Kongar och Hjåltar. Stockholm. 1737. Fol. 

Schubothe! Han afsender udentvivl en Bogpakke til mig 
d. 14de, men ogsaa en sidst i Maaneden. 

Med det oprigtige Ønske, at Deres Tab ved den ulykke- 
lige Katastrofe maa være saalidet som muligt; med den 
Bøn, at De ikke vil vredes, fordi jeg ulejliger Dem, og 
med Bevidnelse af min fulde Højagtelse undertegner jeg mig 

ærbødigst 

Grundtvig. 

(Efter Orig. i Univ.-BibL, Additam. Additam. Nr. 14, Fol.) 


Fra N. F. S. Grundtvig til Nyerup. 

Egeløkke d. (Jte Jan. 1808. 

Saare ærede Mand! 

I Aftes modtog jeg Deres mer end venskabelige Brev. 
Stadig Tænkning over dets Indhold tillod ikke Søvnen at 
gæste mig, og jeg iler nu med at sende de Resultater, jeg 
uddrog ^). Vist nok ønskede jeg at kunne give mine 
Tanker mere Fasthed og Bestemthed; men kun een Dag 
foruden denne er i min Magt, jeg er Hovmester af Herrens 
Vrede, og jeg maa nødvendig afkopiere Vojuspa med Mere, 
før jeg bortsender Resens Edda. I Betragtning af dette 
og mere haaber jeg, De undskylder, at det Lidet, jeg sender, 
nærmer sig mere til Intet end Noget. 


*) Af flere Steder i Brevet må man slutte, at Nyerup havde udbedt 
sig Oplysninger af Grundtvig til et mythologisk Arbejde, som han 
selv havde for. Grundtvigs Udtalelser synes dog at tyde på, at 
det, Nyerup fra Begyndelsen af vilde, var noget andet end det, 
der blev Resultatet af hans Syslen på dette Område, nemlig en 
Afhandling „Om Edda**, trykt i Skandinav. Litteraturselskabs 
Skrifter 1807, 2, 113 flg. (men iøvrigt først „begyndt at skrives i 
Februar 1808"), samt Oversættelsen af den yngre Edda. Kbh. 1808. 

Først og fremmest være det mig tilladt at spørge: er 
det ikke muligt at overtyde Vedkommende om det Raseri 
at ville forlange Aars Arbejde af Dage uden at kunne gøre 
Dage til Aar, at overtyde dem om, at Udfaldet af den 
Gæring burde oppebies, før en ny Fremstilling af Asalæren 
gives, og endelig, at Nøden slet ikke nu er mere trængende, 
end den var gennem Aarhundreder , ja end mindre, da 
Suhms Skrift og Møjnikens Haandbog ^) ere tilstrækkelige til 
at forstaa selv Ølenslæger som mythologisk Digter. At dette 
sidste er sandt, haaber jeg at have bevist i min Kritik over 
Baldur hin Gode, som kun mangler sidste Haandspaalæg- 
gelse^). I dette Drama, Kulminasjonspunkten for Ølen- 
slægers Asaklygt, findes skønne Blik i det Enkelte, men 
den samme totale Forvirring i det Hele, den samme Blan- 
ding af Gammelt og Nyt, der hidtil vare de nordiske Mytho- 
logers Særkende. 

Dog det er vel irrevocabile verbum, og da nytter det 
hverken at bevise, bede eller besværge. 

Men hvad er det nu egenlig, som skal gives? Er det 
en forkortet Oversættelse af den prosaiske Edda, da er her 
jo intet at gøre uden at tage Fornuften fangen og, følgende 
Resens skødesløse Tekst, fremstille alle Urimeligheder og 
Modsigelser in nuce; thi til at rense Texten og ledsage den 
med Anmærkninger er jo ingen Tid. 

Eller er det en Læsebog i Asalæren, som skal skabes? 

Dette vil jeg antage, baade fordi det er det eneste, der 
i sin Urimelighed har en smule Rimeligt, og fordi det er 
eneste Tilfælde, hvor min Forstand ikke staar ganske stille. 


^) J. B. Møinichen : Nordiske Folks Overtroe, Guder, Fabler og Helte 
indtil Frode 7. Tider i Bogstav-Orden. Kbh. 1800. 

») Den blev trykt i „Ny Minerva** 1807, 4, 301 flg. Det pågjældende 
Hefte af Tidsskriftet udkom først i Foråret 1808. 

Og dog, naar det nu ogsaa er saa, hvad kan eller tør jeg 
da sige? Selv sidder jeg midt i Grublingen og har nylig 
optaget den under Krigsbuldret tabte Traad. Meget er 
endnu aldeles mørkt for mig, meget af hvad jeg nu anser 
for vist, kan maaske gendrives af de Eddas Sange, jeg ikke 
kender, og endnu har jeg ingen ren Text set af Asalærens 
kanoniske Bog: Voluspa. Var her Tid, da vilde jeg sende 
Dem alle mine skrevne Bemærkninger til Overvejelse og 
Sammenligning; men det nytter jo ikke. Jeg vil da gøre 
det Eneste, der end staar i min Magt, tænke mig selv sat 
i den Nødvendighed at skrive en mythologisk Læsebog og 
jitræbe saavidt muligt at beskue mine egne Meninger og 
Bestræbelser som en Fremmets, der kun fortjene at tages 
Hensyn paa, naar de ere fuldelig beviste og lykkedes. 

Følgende peger den Vej ud, jeg da troer at maatte 
vandre for nogenlunde paa engang at undgaa de gamle 
urigtige og de ny uvisse Forestillinger. 

I en kort Indledning vilde jeg fortælle, at saa højt 
vore Mindesmærker stige op i Alderdommen , finde Vi 
samme Tro om Guder og Mennesker og Begges Væsen. 
Denne Lære er kaldet Asalæren, fordi Odin med sine Aser, 
som fra Østen kom hid, antoge de gamle Guders Navne 
og udgave sig for de samme. Vi have endnu Brudstykker 
af denne Lære i begge Eddaerne; men allerede ved Odins 
Ankomst havde den tabt endel af sin Betydning, og tabte 
efterhaanden stedse mere, indtil den, nedsunket som en 
enkelt ren Draabe i et Morads af vanhældende Fabler, 
maatte vige for Kristlæren. Af Asalærens gradvise For- 
falskning og Glemsel lader den Modsigelse sig forklare, som 
ofte findes mellem Fremstillingen i Sæmunds og i Snorros 
Edda, og de nyeste Undersøgelser have i det mindste gjort 
det til Pligt at være forsigtige i Antagelsen af, hvad den 


— 320 — 

senere Edda beretter som Fædrenes Tro, naar det ikke til- 
lige findes i, eller dog stemmer overens med, den ældre, 
mere paalidelige. 

Dette er Aarsagen, hvorfor jeg igennem dette hele Ar- 
bejde stedse i Hovedfremstillingen holder mig til Sæmimd< 
Edda og kun som Bisag anfører de Oplysninger eller Ud- 
videlser, der gnmde sig paa Snorros. 

Nu vilde jeg dele Læsebogen i tvende Parter og lade 
den første i muligste Korthed afhandle Asernes Tal, Navne, 
mest betydende Tilnavne og særegne Virkekreds. 

Jeg vilde da først opregne de Guder og Gudinder, som 
findes nævnte i Sæmunds Edda, og dersom min Optælliiig 
har været rigtig, ere de følgende: 1) Guder: Odin, Thor. 
Frejr, Baldur, Hødur, Vidar, Njord, Hejmdal, Hæner. 
Bragi, Tyr, Loke, Vale, Uller, Forsete, Mode, Magne og 
Mejle, dog nævnes den sidste kun paa eet Sted i den saa 
mistænkelige HarbardsUod. 2) Gudinder: Fri^a, Freja, 
Gefion, Sif, Idunna, Skade, Sigyn, Saga, Gerda, og maaske 
er det Baldm*s Nanna, som nævnes i Hi*afhagaldr Odins. 

Snorros Edda siger, at der vare tolv store Guder, o«: 
nævner dem saaledes^) etc, men er dette Tal rigtigt, soui 
Voluspa rigtig nok synes at pege hen til, da ere det uden- 
tvivl de 12 først nævnte, da de ere de handlende Guder. 
Af Gudinder har den prosaiske Edda en stor Mængde for- 
uden de nævnte, nemlig^): men handlende ere kun de 7 
første af dem, Sæmunds Edda har. 

Den gamle Edda lader bestandig Guderne handle i 
Samfund og tillægger dem alle Regeringen over Alt. Skulde 
Man efter den kunne gøre nogen hiddeling eller Forskel, 
maatte det vel være følgende. Aserne Thor, Tyr, Hødur 


') Navnene ere ikke anførte. 

og Vidar ere især Udtrykket for Asastyrken, Odin er den 
eneste, som forener Klogskab med Styrke. Vanerne Njord 
og Frej samt Gudinden Freja have mere menneskelige Til- 
bøjeligheder, og derfor hersker mere gensidig Hengivenhed 
mellem dem og Menneskene. Njord synes især at have 
været Templernes Beskytter og agtet paa de Bønner og 
Ofringer som skedte. Thor var Menneskenes heste Trøst, 
fordi Han tugtede Jetterne, som de troede vilde ellers øde- 
lægge Jorden. 

Den yngre Edda gaar langt mere i det Enkelte, giver 
enhver af sine ny Guddomme særskilte Forretninger og 
handler næsten ligedan med de gamle. — Her vilde jeg da 
hidsætte, hvad som findes — ^) 

Blandt de mange Tilnavne, som i begge Eddaer gives 
de mest handlende Guder, ere følgende de forstaaeligste — ^) 

Maaske var dette ogsaa det passeligste Sted at nævne 
Gudernes fornemste Ejemon. 

Den anden Part vilde jeg lade indeholde Efterretning 
om Asernes Væsen og Bedrifter, og fremstille samme om- 
trent saalunde. 

Efterretningerne om Asernes Natur, Tilblivelse og Be- 
stemmelse ere dunkle i den gamle og forvirrede i den ny 
Edda. NaarVi imidlertid efter Sædvane følge hin, da finde 
Vi, at vore Fædre ej have antaget Aserne for evige, at de 
endog troede, der vare Væsener til førend dem, som kaldtes 
Jetter eller Hrimthusser, og at disse vare blevne til af sig 
selv, ved det at Materiens Hovedbestanddele, den udvidende 
og sammentrækkende Kraft, eller Varme og Kulde, for- 
enede sig og frembragte en Temperatur, der er ligelangt 
fra begges Maximum, d. er Livet. Hvor Aserne kom fra. 


^) Mere er ikke skrevet. 

siges ikke, men deres første Livsyttring viser dem som 
Hrimthussemes fødte Fjender, og det er derfor ikke urime- 
ligt, hvad der i de seneste Tider er fremsat, at Man nemlig 
troede, der var en evig Gud (Alfader), som skabte Aserne, 
for at de skulde udrydde Jetterne og saaledes ødelægge alt 
det Liv, der ikke havde sit Udspring fra ham. Saameget 
er i det ringeste vist, at der i adskillige af Eddas Sange 
peges hen paa En større end Tidens Guder, og den sunde 
Fornuft lærer, at Materien, hvis Evighed Fædrene troede, 
maatte være ham forhadt, naar den af sig selv var blevet 
levende. Ej heller kan man nægte, at det Hele ved denne 
Forudsætning vinder en vis Enhed, som det ellers maa 
savne. Dog, for at holde Os til det Visse, ville Vi begive 
Os til Kampen mellem Aser og Jetter, som indbefatter alle 
deres Bedrifter, og begynde med den første Strid, hvor 
Burs Sønner (Aserne) di-æbte Jetten Ymer og druknede i 
hans Blod alle Jetter undtagen Een (Bergelmer). Af Ymers 
Legeme skabte Aserne Verden — her vilde jeg følge Be- 
retningen i Vaftrudnismal. — Antog Man, at Aserne vare 
bestemte til at udrydde Jetterne, da maa de ansees at 
have handlet tvertimod Alfadurs Villie, baade da de skaa- 
nede Bergelmer, og da De byggede en Verden. Ogsaa 
tvende Mennesker, Ask og Embla, skabte de. Odin gav 
Aand etc, og Man kan let bringe denne Skabelse i Sam- 
menhæng med det Foregaaende ved at sige : Aserne skabte 
Mennesker, fordi de frygtede for en Tid, da deres egen 
Magt ej vilde være tilstrækkelig. Saameget er i det mindste 
vist, at Man tidlig finder en lignende Frygt hos Aserne, og' 
at denne Frygt synes at opstaa i det Øjeblik, da Nornerne, 
som bestemte Guders og Menneskers Skebne, udginge at' 
Urdas Kilde. 

Om Asernes Fødsel, første Jettestrid og Skaberværk 

har den prosaiske Edda Følgende, mere udførlig og for- 
skellig etc. 

Det første tydelige Spor, Vi i den gamle Edda finde 
af den fornyede Jettekamp, er da Thor har mistet sin 
Hammer, som er kommet i Jetters Vold. Her vilde jeg 
M^e Thryms Kvida. 

Hvorfra Thor havde faaet denne Hammer, omtales ej, 
og den synes antaget som hans Styrkes medfødte Symbol. 
Snorros Edda fortæller derimod Hammerens Historie saa- 
ledes: etc. 

Ogsaa har demie Edda følgende Fortællinger om Asers 
og Jetters tidlige Handler, som ej findes i den gamle: om 
Jetten, som byggede Asaborgen, og om Wunnas Bortførelse 
etc. etc. 

Endskønt disse to Fortællinger ej haves i den gamle 
Edda, stride de dog ej mod samme, og det er ej urimeligt, 
at Jetterne, da de mærkede, at de unge Guder vare dem 
for stærke, søgte at berøve dem deres evige Ungdom, lige- 
som det og var konsekvent, at de stræbte efter at faa 
Freja i deres Vold, da Hun ejede de Halve, som faldt i 
Striden, og altsaa kunde betydelig forøge deres Magt. Om 
Thors særegne Bedrifter findes her Fortællingen om hans 
Rejse til Geirrodds Gaard og til Uthga[r]deloke, Jette- 
kongen, hvilken sidste ogsaa nævnes i en af Eddas Sange 
etc. etc. 

Af Odin haves og en Bedrift, da Han røvede Suttungs 
Mjød, hvormed det gik saaledes til etc. 

Denne Mjød nævnes ogsaa i den gamle Edda, hvor 
Odin siger, at Han blev beruset af den, og dette lod sig i 
Sammenhæng med de nyeste Forestillinger forklare saa- 
ledes, at Han erholdt Kraft til at sammenblande sig med 
Alfader. 

Nu følger i den ganile Edda Beretningen om den vig- 
tigste og ulykkeligste Tildragelse for Aserne, den nemlig, 
hvorved Baldur blev dem røvet. Han kaldes Valhals Vogter, 
og det er rimeligt, at det kom an paa hans Liv eller Død, 
om Valhal og Asernes Regering skulde vai'e evig eller 
ikke. — Baldur drømte tunge Drømme om sin Skebne, og 
flux betog Forfærdelse alle Guder. De samledes paa Thinge 
under Asken Ygdrasill og raadsloge om, hvad disse Drømme 
betød. Dog, Fremtiden var skjult for de Stærke og laa 
kun forblommet i onde Ahnelser. De sendte da hen at 
adspørge hos de fremtidskyndige Jetter, som svarede, at 
Baldur den elskede var dødtegnet. Da sendtes Bud til alle 
de Sjele, som bo i Luft og i Hav og paa Jord, med Bøn. 
at de ej vilde skade Baldur. Alting svor, og Frygg tog 
mod de samlede Eder. Dog, det Følgende giver Ret til at 
slutte, at et Træ, opvoxet til Ulykke, til Baldurs Bane. 
Nornernes berømte Træ Mistiltejen, ej vilde aflægge Eden. 
Da frygtede Odin sig, lagde Sadel paa Slejpner og nedred 
til Hæl. Med galdrende Runer vakte Han hende, spurgte, 
paa hvem de guldbesvømmede Hynder og skjolddækkede 
Mjød monne vente, hørte det og red bedrøvet tilbage. — 
Nu skedte, hvad Skebnen vilde — Høder, Styrkens blinde 
Gud, kastede med Kraft det spidse Træ mod sin Broders 
Bryst, og denne nedsank, uigenkaldelig før Gudemørket, 
til Hæl. 

Hvorfra Høder fik Træet, siges ej, men det er rimeligt, 
at Loke gav ham det i Løn, da Han selv fremstilles som 
rosende sig af, at Han voldte Baldurs Død. 

Tildels mere udførlig, tildels ganske anderledes for- 
tælles denne Tildragelse saaledes i den prosaiske Edda 
etc. etc. 

Nu er Tid, at Vi se, hvem den Loke var, som saalede^ 


— 325 — 

satte Grændsen for Asers Liv. Af Væsen en Jette, var Han 
i Tids Fødsel blevet Odins Fostbroder, og ved sin Snildhed 
havde Han under den fornyede Jettekamp været Guderne 
til megen Trøst og Tjeneste; men paa eengang vendte Han 
om og blev Asernes arrigste og farligste Fjende. Ingen af 
Eddaerne beretter Aarsagen til denne Forandring, skønt 
(ien gamle giver adskillige halvdunkle Vink, hvoraf det som 
mindst "lader sig slutte, at hans Adskillelse fra Aserne fandt 
Sted i det Øjeblik, da Han hengav sig til Jettekvinden 
Angrboda. Med Hende avlede Han trende Uhyrer: Hæl, 
som nedkastedes i Niflhejm, Midgardsormen, som omvandt 
Jorden, og Ulven Fenris, som opvoxle hos Guderne. Denne 
sidste blev tilsidst bundet og venter tudende i Lænker paa 
Gudemørket; men ved Fængslingen sled Han Haanden 
af Tyr. 

I den prosaiske Edda fortælles Dette udførligere saa- 
ledes etc. 

Snart ramte et nyt Uheld Guderne; thi da Frejr en 
Dag fra Hlidskjalf, Odins Sæde, overskuede Jorden, op- 
tændtes i hans menneskelignende Bryst en brændende 
Kærlighed til Gerda, Gymers Datter, en Jettemø saa skøn, 
at Himlens Lys og Havets blinkende Vove syntes den for- 
elskede Gud kun at være et Genskin af hendes Glands. — 
Her følger Beretningen i Skimis -før. 

Saaledes mistede Frej Sværdet, hvormed Han skulde 
stride i Ragnaroke. 

Snart efter var det, at Aserne lode sige til Jetten Æger, 
som og kaldes Gymer, at Han skulde brygge 01 og gøre 
dem et Gæstebud. Jetten, stedse ilde sindet mod Valguder, 
stillede dem en Snare ved at bede om en Kjedel, stor nok 
til 01 for dem alle. — Her følger Fortællingen om Kedelens 
Hentelse og den med samme forbundne betydningsfulde 

om Thors Kamp med Midgardsormen , thi var den nu 
blevet dræbt, kmide 6udemørk[et] ej kommet, og den havde 
end ej samlet saameget Gift, at Fjørgyns Søn kmide drukne 
deri. Dette er ellers noget ganske andet end det dumme 
Spilop med den sorte Kat hos Utgardeloke, hvorom den 
prosaiske Edda sluddrer. — 

Nu samledes Sejrguder hos Æger. Der vare Odin etc. 
Thor var i Østerleden. 

Lokes Time var kommet. Han dræbte Ægers Træl 
og udjoges, men vendte tilbage, og — nu saa m^et af 
Gudeforhaanelsen , som kan s^es passende. Loke veg vel 
for Thor, men da Han havde tegnet sig sejv som Baldur:> 
Dødsvolder, kunde ej længer være Fred mellem Aser og 
ham, og det skedte, som fortælles i den prosaiske Slutning 
af Lokasenna. 

At Odin var eenøjet, siges overalt, men hvorledes Han 
var blevet [det], kendes ej lyst af den gamle Edda, hvor 
der blot siges, at Han havde pandsat sit ene Øje hos 
Mimer, uden at der tilføjes, i hvilken Anledning og Hensigt 
det skedte, eller hvo den Mimer var. 

Den prosaiske Edda er udførligere og fortæller Til- 
dragelsen saaledes — . 

Er dette rigtig, da bør vel ogsaa Begivenheden her 
have sit Sted, thi ej trængte Odin nogensinde mer til Klog- 
skab end efter at have mistet Loke, sin kloge Fostbroder. 

Vore Fædre troede, at Aserne efter disse Kampe 
skulde uforstyrret regere Verden og Menneskene, indtil den 
af Nornerne bestemte Tid kom, da deres Regerings Ende 
forkyndtes ved allehaande Tegn. — Her følger Voluspa 
om Tegnene, saavidt samme ere forstaaelige, og om Striden 
mellem Odin og Fenris, Frej og Surtur, Thor og Midgai*s- 
ormen. 

Den prosaiske Edda fortæller dette noget anderledes 
og indfører flere Aser som kæmpende, Tyr med Garm, og 
Hejmdal med Loke — . 

Ej troede vore Fædre, at Alt var endt med Gude- 
inørket, men troede meget mere, at en sand gylden Tid 
da begyndte. Solen skulde nu fremstraale i al sin Glands 
og ej mere dækkes af Asernes skinnende Skjold, og en 
Jord eviggrøn skulde opskyde sig af Havet. Tvende Men- 
nesker, Liflf og Liflfthraser — Menneskesæden, Livet og 
Livets Kraft — skulde ej opbrændes, men frembringe en 
ren Slægt paa Jorden. I Gimle skulde alle Gx)de, og i 
Nastrond alle onde Sjele samles. 

Den gamle Edda synes ikke at være ganske enig med 
sig selv om Asernes Skebne efter Gudemørket og nævner 
paa et Sted Vidar og Vale, Mode og Magne som dem, der 
da skulde styre Asers Rigdomme; men i Voluspa siges, at 
Aser skulle samles paa Idas Marke og tale om deres For- 
dums Regering. — Derimod skulde Baldur og Hødur — 
Godheden og den blinde Kraft — styre Hropts Sejerstøtte, 
regere Verden, og dette passer saa aldeles med Fore- 
stillingen om den fulde Harmoni, der nu var opnaaet. 


Hvor ubetydeligt det end er, hvad jeg her fremstillede, 
sender jeg det dog uden Frygt, da jeg er vis paa, at De 
vil se mere paa den gode Villie end paa Evnen. Med 
næste Post tager jeg mig den Frihed at tilsende Dem mine 
Bemærkninger over Baldur hin Gode, da samme paa en vis 
Maade staa i Forbindelse med en Del af det Foranførte. — 
I Det af den gamle Edda, som jeg kender, findes neppe noget 
Vigtigt, som jeg har glemt, men af Resens, der ikke er 
saaledes min Elskede, kan jeg have glemt Meget, især da 

Tiden ej tillod mig at bruge Bøgerne. Alt husker jeg at 
have ganske fortiet Hrungner og Thjasse, skønt den sidstes 
Binding nævnes i Lokasenna. Fortællingen om disse vilde 
jeg sætte et Sted i Tidsrummet før Baldurs Død. Saa og 
Frejs Kamp med Belå, som maa sættes efter Skirners 
Rejse. 

Ved Asernes Optælling burde vel Hejmdals Fødsels 
Historie bemærkes og det i Øvrigt lades uafgjort, hvem 
Han var, thi det er sikkert een af de Ting, som endnu 
hvile i et tykt Mørke. Vogter var Han, men om Han ikke 
ligesaameget bestemtes til at vogte Urdas Kilde for Aserne 
som Gjallarbro for Jetter, turde vel være et stort Spørgs- 
maal. At Gjallar Bro ej gik fra Himlen til Jorden, derom 
kan Synet og dens Bestemmelse overtyde Os. 

Ved Verdens Skabelse burde det vel anmærkes, at 
Solens og Maanens Skabelse ej tillægges Aserne, ja at disse 
endog i Voluspa fremstilles som ældre end Aserne. Dette 
lader sig forklare paa den simpleste og mest konsekvente 
Maade; men maaske har jeg allerede taget for meget Hen- 
syn paa mine Forklaringer, som De dog nok tilgiver. Det 
burde siges, at Alfadm* bestemt nævnes i den gamle Edda, 
thi lad endog Verset i Voluspa være uægte, lad Hyndlas 
Udsagn være tvivlsomt, som det ikke er, saa vil Man dog 
aldrig kunne nægte, at Alfader baade nævnes og sættes 
over Alt i Begyndelsen af Hi-afnagaldr Odinns. 

Maaske var det mest passende efter Opregneisen af 
Asernes Bedrifter at beskrive Valhal og Hels Bolig efter 
begge Eddaer, ved hvilken LejUghed da ogsaa de Val- 
kyrier opregnedes, som findes nævnte i Voluspa. 

Gudernes Boliger burde vel efter Grimnismal staa ved 
deres Optælling. 


— 329 — 

Dersom De ogsaa antog min Inddeling af Lærebogen i 
to Parter som den rigtige, vilde De dog udentvivl^ finde det 
ej blot passende, men temmelig nødvendigt at tilføje end 
en tredie, handlende om Fædrenes Templer, Altre og Offer- 
tjeneste, samt om de øvrige Berøringspmikter mellem Guder 
og Mennesker. Hvad det Første angaaer, da ønskede jeg 
mig derom 'kun Noget af Deres store Kundskab, og saa 
megen Interesse det vilde have for mig at kunne lyst 
skelne mellem Gyar og Volar, Galdrere og Sejdmænd, 
Guders og Jetters Runer og hvad mere hid monne høre, 
saa nødes jeg til heri at bekende min totale Vankundighed 
hidtildags. 

Forholdet mellem Alfer og Dverge er mig ogsaa endnu 
ganske forvirret. 

Maatte nu disse Linier tjene til lidet at formindske 
det herkuliske Arbejde, der paalagdes Dem, da vilde disse 
Dage stedse vorde regnede -for nogle af de skønneste i 

Livet 

af Deres 

inderlig hengivne 

Grundtvig. 

Udentvivl vil De finde Dem i Forlegenhed med Valget 
ril ellem Gudernes talrige Tilnavne, da det vel er ligesaa 
nødvendigt at anføre nogle, som upassende at opregne 
dem alle. Gerne vilde jeg her gøre Noget; men dels har 
jeg kun Odins og Thors Kenninger af Sæmunds Edda op- 
talte, og dels grunder min Rangordning sig paa mine 
individuelle Meninger. Jeg skal imidlertid i disse Dage 
ene beskæftige mig med Dette og lignende Undersøgelser. 
Dei'som da Tiden tillader det, og De under Udarbejdelsen 

støder paa Noget, hvorom De troer, jeg kan give nogen 
Oplysning,^ skal jeg paa et Vink fra Dem opbyde Alt for i 
muligste Hurtighed at bidrage min Skærv. 

(Efter Orig. i Univ.-Bibl., Additam. Additam. Nr. 14, Fol.) 


Fra Rasmus Rask til Nyerup. 

. . . J) d. 21 Jan. 1810. 

Jeg tager mig herved den Frihed at forulejlige Hr. Pro- 
fessoren med noget af yderste Vigtighed for mig, altsaa^), 
som jeg ved, af stor Interesse for Dem, kuns at dette Brev, 
som jeg sender bort næsten i blinde, maatte naa sin Be- 
stemmelse ^). I alt Fald vil jeg udelade alle Navne, ligesaa 
overbevist om, at De vil lettelig kjende hvem jeg mener, 
som at De ikke vil stødes over Formaliteter. Sidste Post- 
dag fik jeg Brev fra den, som jeg havde skrevet det Brev 
til, jeg læste for Professoren*). Dette hans Svar til mig 
følger her in extenso. 


^) Af Frygt for, at Brevet skulde falde i uvedkommendes Hænder — 
jvfr. Brevet selv — har Rask overalt undladt at nævne Steder og 
Personer. 

^) Rask skriver overalt i Brevet aa med et enkelt Bogstav. 

') Nyerup var dengang på Rejse. Brevet er adresseret til ham som 
boende hos ^Hr. Jens Monberg i Horsens". 

*) Den pågjældende var uden Tvivl Gehejmeråd J. Bulow til Sanderum- 
gård. Gjenstanden for Forhandlingerne mellem ham (som tidligere 
havde understøttet Rask; jvfr. N. M. Petersen's Saml. Af handlinger 
I, 240) og Rask sees at have været en Rejse, som han tænkte at 
gjøre i Forening med Nyerup. Rejsens Mal var uden Tvivl nær- 
mest Sverig — som Nyerup besøgte i dette År — , men af nogle 
Ytringer længere fremme i Brevet synes det at måtte sluttes, at 
det var Meningen at give Rejsen en videre Udstrækning. Der 
blev iøvrigt ikke noget af den. 

... d. 11 Jan. 

„Jeg har rigtig modtaget 2 af Deres Breve, hvorfor jeg 
takker Dem. Det sidste, som jeg først fik i Gaar, under- 
retter mig om en Omstændighed, som rigtig nok er vigtig 
for Dem. Skade, at den ei indtraf til en anden Tid ! Men 
alle Omstændigheder kan vi ikke vente skal dreje sig til 
vore Ønskers Opnaaelse, det vil De herefter i Livet oftere 
erfare. Vist nok er den Lejlighed for Dem at kunne gjøre 
en Rejse i Hr. Prof. Nyerups Selskab af de allerønskeligste, 
og mig synes, at De, alle Betænkeligheder uagtet, bør be- 
uxiie Dem deraf. — Bedre havde det vist nok været — 

•i 

De maa tilgive, at jeg aabenhjertig siger min Mening 
derom — at De havde været nogle Aar ældre; at At- 
testatsen havde været fra Haanden, og Banko Sedlerne 
bedre. — Men, som sagt, alle Betænkeligheder ryddes af 
Vejen ved den Lykke at kunne følge med en Nyerup. — 
Vare Vedkommendes, i Kommissionen ^), Indvendinger mod 
Deres Rejse ikke just af Kjærlighed, saa vare de dog ikke 
ugrundede — og skjønt vedkommende selv ikke skulde 
udrede Omkostningerne for samme, var de dog patriotiske 
i en vis Henseende. — Til Rejse hører Penge — Sig mig 
nu ligefrem, hvad De tror at behøve til Deres, saa skal 
det være mig en Fornøjelse at bidrage 2) til samme — og 
Anvisning snart sendes fra mig. — Det er mig kjært, at 
Deres Isl. Gram. snart ventes udgiven'*). Jeg haaber, at 
De ej har gjort Oplaget større, end at De om nogle Aar 
kan tænke paa et nyt. — Hæld og Lykke ønskes Dem til 
alle Deres gode Foretagender og Bestræbelser! 

N. N. 


') Kommissionen til Oldsagers Opbevaring? 
2) I Randen er her tilføjet et NB. 
') Den udkom Året efter. 

Jeg har nogle skjørme Sager for Old Samlingen. — Dette 

ville De, med min Hilsens Formelding, sige Prof. Nyerup.** 

1) 

Det forstaar sig, at jeg i Øjeblikket forlod Attestatsen 
og tog fat paa Botin *) o. s. v. , men imidlertid gjorde jeg 
det ikke uden Uro. Dels for Udfaldet paa Hr. Prof. An- 
liggende, dels især formedelst de, jeg ved ikke, om jeg 
skal sige tvetydige eller til den værre Side tydelige, Ord i 
alle hans Breve om at bidrage. Er denne Frygt grundet, 
saa er alt mit Haab endnu ugrundet, eller rettere, saa er 
det det samme, som om jeg slet intet Haab havde, og 
som om han slet intet vilde gjøre, ti til hvem^) skulde jeg 
vel vende mig om flere Bidrag. Imidlertid er Brevet vist 
nok fortræffeligt, og jeg vil haabe det beste og ønske, at 
Haabet ikke maa beskjæmme mig. I mit Svar holdt jeg 
det raadeligst at lade, som jeg slet ikke mærkede noget til 
sligt; mit Svar var følgende (i udførligt Udtog): 

„At jeg havde læst hans Brev med den ubeskriveligste 
Glæde, fordi det forviss.ede(!)*) mig Opnaaelsen af et 
Ønske, jeg neppe torde ytre eller engang nære; samt fordi 
jeg saa ham enig med mig(!)^) i den Dom, at de gjorte 
Indvendinger vel ikke vare uden al Grund, men at disse 
Grunde langt overvejedes af Modgrundene, og at følgelig 
Resultatet ikke burde blevet, hvad det blev. At jeg vel følte 
Vigtigheden af Alder og Attestats, men trøstede mig, at det 
var by studying at home (og ikke ved Alder), that w(^ 
must obtain the ability of travelling with intelligence and 


*) Således i Brevet. 

') Formodentlig A. Botin's Skrift: ^venska Språket i Tal och Skritl. 

") Ovenover er skrevet: hvilken Side. 

*) Udråbstegnet hidrører fra Brevskriveren. 

*) Ligeledes. 

improvement , men at jeg, hvad Pengevæsenet angik, kun 
. havde den bedrøvelige Trøst, at det vel ikke saa snart 
vilde komme i sin gamle Stand. 

Fremdeles, at jeg umuelig kunde gjøre mig noget be- 
stemt Begreb om, hvad der vilde medgaa, dels fordi jeg 
ikke kjendte Rejse-udgifterne i de Egne, om hvilke 
Dagen gav slemme Beretninger, men som vel vare nød- 
vendige Følger af Kursen og maaske formindskes ved 
tarvelig Levemaade, naar den, som her, var efter begges 
Ønske og Lejlighed^); dels vilde komme an paa Vejen, 
Tiden og Udstrækningen af Hensigten, hvilket maatte 
komme an paa Hr. Professoren og paa de vedkommende 
Herrers Rundhed fremfor alt. »Men at jeg ikke kunde tale 
med Dem herom som allerede afrejst til Jylland, og at De 
vel heller ikke kunde bestemme noget, før De saa det be- 
vidste Udfald; (at De vilde søge Lejlighed at tale med 
ham, dersom det, at De rejste i Selskab, vilde tillade Di- 
versioner); dels endelig, hvad forberedende Udgifter 
angik, hverken kunde eller burde jeg sige noget. Jeg havde 
blot tænkt paa, hvad der stod til mig selv, vidste ikke, 
om det var fornødent at tale fremmede Sprog. Tysk, 
Engelsk og Fransk kunde jeg til Nød læse, men man 
erhvervede sig aldrig Talefærdighed ved Arbejde paa sit 
Kammer. Det bevidste Sprog havde jeg begynt paa og 
allerede faaet sammes Gram. færdig** ^). 

Højlig savnede jeg Hr. Prof.s Nærværelse og Raad, 
dette var, hvad jeg efter beste Skjønnende kunde finde 


*) I Randen har Rask skrevet: „NB. dette indskrænkede jeg siden 
en Del og forandrede". 

') Om hele Slutningen af Stykket (fra: dels vilde komme an paa 
Vejen, Tiden osv.) står en Parenthes i Randen med den Bemærk- 
ning: „dette udelod jeg næsten rent, som upassende". 

paa at svare; Svar kunde naturligvis her ikke opsættes. 
Jeg troede at burde give Dem denne fuldstændige Under-, 
retning om Sagernes Stilling, dels for Interessens Skyld, dels 
for at indrette sig der efter, om De skulde komme til at 
tale med ham; jeg tror, dette vilde ikke være uden god 
Virkning, om det skulde være mueligt, og Hr. . . .^) kunde 
De jo (maaske) gjerne som en god Ven sige hele Sagen, 
da han vist ikke vilde se saa nøje paa saa lidet Ophold. 
Det er jo saa godt som lige ved Vejen. Skjer det, vil De 
naturligvis best selv, efter som De ser Sagens Tarv ind- 
skrænker eller tillader, kunne give et indskrænket eller 
udvidet Udkast til Rejseplanen. De vil ikke glemme 
at foreholde ham de mange vigtige Kod. af Sag., 
Love o. s. V., og de mange Runestene o. s. v., hvis Af- 
skrivning og Besigtelse fordrer temmelig Tid. „Tid vundet, 
meget vundet^, skrev han i et af de forrige Breve til 
mig, og jeg vil haabe, vi skal ikke blive forlegne for at 
anvende den vel. Han vil formodentlig ogsaa selv nok 
føle, at naar en saadan Ting bekostes og foretages, burde 
det gjøres til Gavns, og ikke for en ringe Ting en vigtig 
Sag blive ugjort. Men som sagt, maaske Omstændighederne 
byde at indskrænke dette, jeg undgik i mit Brev med Flid 
begge Dele og al Bestemmelse; ti man ser bedre en Mands 
Stemning af en kort Samtale om den bestemte Ting end 
af et langt Brev; men den burde man dog rette sig efter 
for ikke paa den ene Side at fordæi've alt, eller paa den 
anden skille sig selv vedRaaderum til det allerbehageligste 
og interessanteste. Her synes jeg først ret at se , hvor 
vigtig mundtlig Tale er til at faa noget drevet igjennem, 
og j^g fiygter, at Hr. Professorens Fraværelse kunde skade. 


^) Der har stået et Navn, som dog igjen er udslettet. 

Dog, det er godt, at Drivehjulet er her, kun at han var 
ret virksom og interesseret og ikke ansaa det som en inter- 
essant Kuriositet; jeg vil imidlertid haabe, at han her vil 

gjøre mig ligesaa megen Glæde, som han gjør Hr 

og mig Hovedet kruset ved at forlange saadanne Ting, som 
efter hele Timers Søgen, ja efter at have taget hver Gjen- 
stand i Hænde, umuelig kan findes^). Med den Sag, 
hvortil jeg her sigter, gaar det ellers meget godt, skjønt 
jeg for det allereneste 2) har passet KoUegia. Den gi. giver 
os slet ingen Hjelp, men den fordrukne og hans Søn gjør 
fortræflFelig Tjeneste, og det hele gaar i største Orden. 
Dette overbeviser mig fuldelig om, at det vilde lettelig 
kunne gaa uden min Nærværelse. 

At komme tilbage til Sagen, da har jeg ikke talt derom 
med noget Menneske, og ønskede meget, at De heller ikke 
lod Dem mærke for nogen med det allerringeste om mig, 
især ikke for nogen, fra hvem det kunde komme til de 
Herrer, der vare saa betænksomme og saa kjærlige. Det 
skulde være mig den ubeskriveligste Fornøjelse at kunne 
ret overraske dem med dette Puds, som de ikke tænke 
paa. Men det forstaar sig, at den Mand, De vil besøge paa 
Tilbagevejen, bør jeg intet skjule for, for min Skyld, med 
mindre De finder det raadeligst. Jeg har ikke talt et Ord 
til ham derom, denne Gang i det mindste, erindrer heller 
ikke at have gjort det tilforn. 

Jeg maa nu ende dette lange og i egentlig Forstand 
treenige Brev, og jeg vil ønske Hr. Professoren ret megen 


M Talen er om Universitetsbibliotheket , hvor Rask dengang var 

Volontør. 
*j Skal vel være: allenneste. 

Morskab og megen Fordel for Oldsagerne og deslige inden 

Tilbagekomsten. 

Deres 

hengivne 

') 

(Efter Orig., skreven medxRask's Hånd, i Univ.-Bibl., 
Additam. Additam. Nr. 15, Fol.) 


Fra Pastor Thomas Severin Heiberg til Nyerup^). 

Sidste ærede Skrivelse fra Deres Velbyrdighed, Hr. Pro- 
fessor Nyrup, af 8 Julii indeholder en Begiering, som jeg 
beklager, at jeg ikke hidtil har kundet opfylde. Vel har 
jeg med flere i mine Studenter-Aar ved Academiet sat høy 
Priis paa de Natur-Gaver til Poesie, som vare nedlagte ho? 
Studiosus Ambrosius Stub, hvis smaae Poesier jeg engang 
har samlet og udgivet i Trykken; men hans Forhold og 
Levemaade samt inderlige Caracteer kunde der, saavidt 
man vidste af Rygtet, intet got siges om; af hvilken Aai- 
sag jeg den Tiid ikke ville forud melde noget hans Person 
angaaende, da det contrasterede saa slet med hans Moralsk 
gode, Christelige og Gudelige samt muntre Udtryk og Ind- 
fald. — Denne Ambr. Stub var Student i Aarene omtrent 
1760 til 1770 3). Som Student med det Genie var han ikke 


*) Der synes først at have været skrevet: R..., men dette er igjen 
udslettet. 

2) Th. S. Heiberg, en Morbroder til Peter Andreas Heiberg, var Præst 
til Såby og Kidserup i Sjælland. Han var den første, der havde 
udgivet Ambrosius Stub's Digte (1771) og var, da dette Brev blev 
skrevet, en meget gammel Mand — over 77 År — , hvad også 
den rystende Håndskrift, den gammeldags Udtryksmåde og enkelte 
Hukommelsesfejl noksom viser. 

3) Stub blev Student 1725 og døde 1758. 

for at foretage noget, som kostede Umage, men levede 
hen i en bestandig Uvirksomhed, ubekymret for sin Skiæbne 
i Eftertiden, hvoraf fulgte hans yderlige Fattigdom, der var 
kiendelig nok i hans Klædedragt og Levemaade. Jeg troer 
derfor, man taber intet ved at savne hans Levnets- 
Beskrivelse, som kand udføres i faa Ord: han var en 
god Poet, og det er alt. Man veed, at Juel paa 
Torsæng (ellers Taasinge kaldet) tog sig meget af ham og 
havde ham stedse i sin Gaard, først for at holde ham i 
god Orden, men siden især for at moere sig ved hans Vittig- 
heder. Men nogle gange løb han nogen Tiid boil, helst 
naar han havde Penge hos sig, og kom tilbage forsviret og 
næsten uden Klæder. Juul maatte nogle gange klæde ham 
op for dog at have ham i et anstændigt Udvortes i sine 
Sælskaber. Engang blev ham forelagt at giøre et im- 
promtue over den Talemaade: At have det i Ryggen. 
Han svarede med et par strofer, som saa begyndte: Af 
trende Ting ingen den anden er lig etc. ^); derfor 
fik han en ny sort Kiole. — Engang havde han noget for- 
nærmelig udladt sig enten skrevtlig eller mundtlig imod 
Juul, hans Velgiører, som fraværende; da Stub siden sat 
sig ved Bordet i et samlet Sælskab, bl^v han udkaldet til 
nogen uden for at tale med dem; han gik ud, blev mod- 
taget af tvende, som, efterat hans Brøde var ham forklaret, 
gave ham bestemte Stokke-Prygl; herpaa fattede han sig 
noget, gik ind, tog sin Plads ved Bordet, og paa Spørgs- 
maal af Juul svarede: Jo! han fik dem i tale. 

Stub havde helst Omgang med Gaardens Betiente, med 


') Angående de i Brevet omtalte Vers af Stub ligesom også angående 
hans Livsomstændigheder henvises til Sammenligning til Fr. Bar- 
fod's Udgave af hans Digte (1852) samt til J. Kinch's Tillæg hertil 
i Ribe Skoles Program for 1854. 

22 


— 338 — 

hvilke han øvede Spil og Drik; men i de cultiverede 
Sælskaber kom han meest tvungen, fordi han behagede ved 
sine Vittigheder, men sielden stod han ærdru(!) fra Bord; 
han kunde være fiin og gemeen i sine Udtryk, ligesom han 
fandt Sælskab for sig. I Odense var han een eller flere 
Vintre med Juul; der moérede han adskillige Sælskaber, 
men søgte helst en Viin-Kielder, hvor han for en Pægel 
Viin efter anden giordeVers for Sælskåbet, saaledes for en 
Kloster Frøken, som kiørte forbie til Kirke -Vielse, den 
Strofe: Ved Vinen den klare etc, over en gammel Pige, 
som blev b^ravet, den Vittighed: Min Brudesæng er 
Gravens Muld etc. Jeg eyer ikke den lille trykte Sam- 
ling; den forkom med mere i en Ildebrand, som jeg en- 
gang prøvede. Det anførte er alt, hvad jeg erindrer om 
denne Person, som af Naturen var vel begavet, men ved 
Opdragelsen og Vanen reent fordærvet; Gemyttet var got, 
som hos de fleste Vellystige; hjan kiendte aldrig ret Brug 
af sin Tiid, derfor gavnede han ingen, men nioerede mange, 
forargede flere, skadede sig selv. Dette er ofte Geniers 
Skiæbne, naar de fra Begyndelsen mangle god Anførsel, 
det nedlagte Pund ligger næsten ubrugt og døer med dem. 
Man har kiendt mange saadanne, som deels ere borte, 
deels leve iblant os. Mere kunde vel anføres om denne 
Stub, men saavidt [det] støder an imod Moralitet eller 
Sædeligh. og Religion, bør det billig belægges med Taushed. 


K. Saabye 
23 August 1815. 


ærbødigst 
T. S. Heiberg. 


Hans Fødested, Alder og Endeligt er mig ubekiendt, 

(Efter Orig. i Univ.-BibL, Additam. Additam. Nr. 14, FoL) 

[Inden i Brevet er lagt et Brudstykke af en Optegnelse, som hid- 
rører fra en anden Mand, men som uden Tvivl også er fremkaldt ved 
en Forespørgsel fra Nyerup. Den lyder således:] 

Efter St. Cathrine Kyerkes (!) Ministerialbog er Studiosus 
Ambrosius Stub begravet paa bemeldte Kjerkegaard d. 18de 
Juli 1758, hvilket nuværende Sognepræst attesterer. Naar 
bemeldte Stub kom til Ribe sidste Gang, vides ikke; men 
Rygtet siger, at han ankom fra Taasinge, da han forlod 
Kammerherre Juel, fordi denne havde straffet ham kor- 
porlig og strængt, fordi han havde lagt et satirisk Digt om 
Kammerherren under Kammerherindens Tallerken. Efter 
Fortælling skal han have været yderst fattig og ernæret sig 
ved at læse for Børn, og har underviist nulevende Spandets 
Broder. Han omgikkes med de vittigste Mænd i Byen, 
med Schamfugl, Schumager og Steensen. . Disse udgjorde 
som et sluttet Selskab og samledes jevnlig paa Apotheket 
for at drikke og tale med hinanden. De havde visse Ved- 
tægter, naar de kom, drak eller gik, som i Vers vare for- 
fattede af Stub og malede i Værelset. Dette har Steensen 
fortalt min Fader, som nu ei længer erindrer Versene. 

[Resten af Optegnelsen er bortklippet.] 


Fra Jens Smidth til Nyerup^). 

Cortzelitze d. 31 Julii 1798. 

Høistærede Ven! 
Jo mere man lærer at kiende til den saa kaldte Ridder- 
tid og til de Mennesker, der udgiøre dens Historie, jo mere 


*) Jens Hansen Smidth, Gand. theoL, senere Præst, Oversætter af 
Horats, Forfatter til forskjellige æsthetiske Arbejder, Skrifter om 
Havevæsen osv. Han fik 1816 Titel af Professor. 

maa man afskye den og dem. Der er ingen Liderlighed 
eller Voldsomhed, som en Ridder jo har giort sig skyldig i. 
Og hvor var det muligt andet? deres Opdragelse var slet, 
derved blev de dumme. I Følelsen af deres Overlegenhed, 
som Ridder -Rustningen gav dem over Mængden, var de 
overmodige indtil Ækelhed. Ene beskiæftigede med Krigen 
blev deres Hierter haarde, følesløse for Kummer og Elen- 
dighed og lukkede for enhver af Borger-Samfundets blidere 
velgiørende Følelser. Naar Krigens Larm taug, var de sat 
i den mest ørkesløse Lediggang, og i den blev de for Tids- 
fordriv udsvævende i Æde og Drik, i Hoer og Sodomiteri, 
i bøddelagtig Voldsomhed mod deres Undermænd. Evige 
Fejder og Stimands Daad mod Bønder og Kiøbmænd er 
deres Historie paa enhver Tid og ethvert Sted. Deres for- 
skregne Galanterie var tosset Narrefias, der i Bund og Grund 
fordærvede det andet Kiøn, som de under al denne Leflen 
dbg tyranniserede. Naar de ikke var Skurke eller Bødler, 
saa var de idetmindste Narre, der lode sig trække ved 
Næsen af en herskesyg Geistlighed, der misbrugde dem 
som døde Maskiner til enhver deres Hensigt. Kun ved dem 
var det Mellem alderens Kleresie muligt at faae den over- 
legne Indflydelse paa hiin Tids Førster, og de var brugbare 
Værktøjer, fordi det var deres egen Fordel ikke at erkiende 
nogen Lov eller Overherre. Dette er i Korthed det Syns- 
punkt, hvorfra jeg fast troer, at Riddervæsnet bør be- 
tragtes. De kan deraf slutte Dem til, hvor yderst paa- 
faldende enhver Roes over hine Lehnsvæsnets og Anarchiets 
Tider maa være mig; der er nok mgen Nation, hvis 
Skribentere saa yderlig har overdrevet denne Roes som 
Tyskernes; enhver ædel Handling — og en eller anden 
maatte der blandt denne Sværm, til Ære for Menneske- 
heden, og ikke for Germanernes National -Biedersinn, dog 

skinne frem — udpyntes af dem med de grundløseste og 
for Gosmopoliten ærgerlige Lovprisninger paa Fornuftens 
og vore Tiders Bekostning. Det er en stoer Fortieneste af 
Meiners^), at han saa ganske har fremstillet hine Tider i 
deres sande Skygge; Lys bør man ikke tale om ved denne 
Lejlighed. Tyskerne har overalt den Ulykke at have en 
stoer Hob Historiskrivere; og at skrive Historie er et Ar- 
bejd, som, naar en stoer Hob befatter sig dermed, maae 
nødvendig de fleste af dem giøre det slet; men især be- 
synderUgt er det, at ingen af deres Kunstdommere har 
fremstaaet og viist dem det Latterlige, der er i denne 
Skryden over Germanernes urspriingliche Freiheitsgeist og 
Biedersinn. Al deres Legio af historiske Kalendere er fuld 
deraf, og selv deres bedre Historikere har undertiden giort 
sig skyldige deri. Jeg behøver ikke at commentere for 
Dem for at vise Dem disse yndede Udtryks Ugrund Og 
Latterlighed, og naar hine endog henfører dem til Tyskernes 
nyere Tider, saa er det indtil Ækelhed dumt. 

Jeg har nu udgydet mit Hierte for Dem i denne Sag, 
og ved Lejlighed yttrer jeg maaskee disse Sætninger paa 
Tysk, men det kan ventelig ikke være andet, end at en 
eller anden sparer mig Umagen, thi Tingen, synes mig, 
ligger lige for Øjnene. 

Hvorledes lever DeV Lad mig endelig snart høre fra 
Dem! Har De nylig havt Brev fra vor kiære Gråter? 2) 

De Attester, som Deres venskabelige Godhed lovede 
at besørge mig fra Suhm og Moldenhauer ^), maa jeg bede 


') Den bekjendte tyske historiske Forfatter Christoph Meiners. 

') Jvfr. foran S. 274. 

^) Også i et senere Brev til Nyerup, hvoraf kun et Brudstykke er 

bevaret, omtales disse Attester, men det sees ikke ret, hvorpå de 

skulde gå ud. 

Dem om, hvis muligt er, at forøge med een fra Munter, 
og da saa hastigt som muligt at besørge dem alle tre, eller 
saa mange De kan faae, til Sectr. Lynge i det Clasenske 
Biblioteks Gaard. Da, som De indseer, min Velfærd 
fremmes ved disse Attester, saa stoler jeg pa^ Deres Ven- 
skab i at skaffe mig dem saa brugbare for mig som muligt. 
Jeg bliver Dem for bestandig inderlig forbunden for denne 
Tieneste, og anbefaler den af ganske Hierte til Deres Iver. 

Rygtet, at jeg skulde være Forfatter til det flskaliserede 
Beviis &c. ^), er en Usandhed, som jeg ikke ønskede sand. 
om det end ikke var under Tiltale. De har ventelig hørt 
dette Rygte, da det endog alt er bragt mig herhid fra 
Kiøbenhavn. Jeg synes ikke, den sande Forfatter har skiult 
sig saa godt, at man skulde længe løbe vild efter ham. 

Giør mig endelig den Tieneste at lade mig høre noget 
Om, hvad Folk siger om Recensionen over skandinavisk 
Museum 2). Man maa gierne giøre mig den Fornøjelse at 
sige ingen Ting derom. Lad mig for Alting snart høre fra 
Dem. Lev vel! og glæd stedse med Deres Venskab 

Deres hengivne og forbundne 

Jens Smidth. 

(Efter Orig. i Univ.-BibL, Additam. Additam. Nr. 15, Fol.) 


^) o: Malte Conrad Bruun's Beviis, at en monarkisk Regjering ikke 
er forbunden at bortgive Embeder efter de Søgendes Duelighed. 

*) Af det foran omtalte Brudstykke af et Brev til Nyerup (af 2(). 
Novbr. 1798), sees, at der er Tale om en Anmeldelse, som vakte 
megen Misfornøjelse hos det skandinaviske Literaturselskab, fordi 
den, som Smidth siger, ikke var „fuld af ubetingede Lovtaler''. 
Man tillagde Smidth Forfatterskabet, men han fralægger sig det. 

Fra Jens Smidth til Nyerup. 

Moseby') pr. gtubbekiøbing paa Falster. 
25 Febr. 1817. 

Dersom jeg var en Fyrste, der havde Raad dertil, saa 
vilde jeg, til Belønning for Deres Bog om Alm. Moerskabs- 
læsning i Danmark Æc.^), sende Dem en Gulddaase, hvori 
ikke var mit Portrait eller mit Navnetræk, men et Laurbær- 
blad og et Egeblad: thi en Krands af begge disse Blade 
har De, efter min Mening, fortient Dem ved denne Bog. 
Men, ganske i Tidens Aand, vil jeg istedetfor Guld sende 
Dem Papier, for ret inderlig at takke Dem for den For- 
nøielse, som Deres Bog har forvoldet mig: dens Læsning 
har været mig som et -behageligt Møde med kiere Ungdoms 
Venner, hvis Aasyn man gierne seer, hvis Tale man gierne 
hører, hvis hele Væsen gienkalder en forsvunden lykkeligere 
Tid. Jeg har altid giort mig Umage for ved mine Besøg 
hos Almuen at faae fat paa disses Bøger, dels blot af 
Guriositet, som man kalder det, dels for at faae en Fore- 
stilling om dens Begreber og Følelser: men denne Umage 
har aldrig ret villet lykkes mig, fordi jeg, som jeg tit har 
beklaget, mangler Talent til at sætte mig ind i dens For- 
trolighed. Skal man desuden opsnappe noget om Almuens 
ældre Litteratur og Smagen for den, saa maatte det være 
hos de gamle, thi hos de Unge er ved det militære Sving 
og den Seminaristiske Aand, de have modtaget, intet med 
Hensyn til Fortidens Aand at hente: men hine Gamle ere 
nu saa godt som uddøde, og de faa, der endnu ere til- 
bage, betragte en Præst med en Art Mistro, som der hører 
et langt Bekiendtskab til at overvinde. Præsterne har 


') Smidth var 1804 bleven Præst til Astrup på Falster, men han boede 

i Moseby. 
*) Nyerup's bekjendte Bog med denne Titel udkom 1816. 

nemlig i den senere Tid ikke behandlet Almuens Meninger 
med den vedbørligeSkaansel: man har skrevet og prædiket 
saa meget mod Fordomme og Overtro, at den gamle Bonde 
ikke tør komme frem med sine Begreber af Frygt for, at 
de skulle rangeres i disse udskregne Klasser og betragtes 
med Haan. Al Tiltale mødes for det meste med en for- 
sigtig Taushed. Man har villet give Almuen en ny Littera- 
tur, og Følgen deraf er, at den har slet ingen: den nye 
svarer altfor ofte ikke til Bondens Tankegang, endnu mindre 
til hans Nationalaand ; den er ham slet ikke gemytlig. 
Denne Omskiftelse kan maaske i Fremtiden virke noget 
godt, men heraf er endnu kun saare svage Spoer. Af den 
gamle Litteratur findes paa Bondens Skab ikkun forrevne 
og defecte Exemplarer; vel ikke altid af den Grund, som 
en gammel Kone sagde til mig: „Vi maae hielpe os med 
det gamle Guds Ord, thi det nye er saa dyrt**; men mest 
fordi det gamle er gaaet af Moden, og det nye er endnu 
ikke kommen i Moden igien. Jeg troer, at der nuomstunder 
læses meget mindre hos Bonden, end der læstes fra 1700 
til 1780 omtrent. 

Har jeg saaledes andetsteds mangen en Gang forgiæves 
søgt om gammelt Bogvæsen og dets Indtryk, saa er dette 
end mere Tilfældet her i min Omegn: men jeg troer heller 
ikke, at LoUiker og Falstringer ere Danske. Disse to Øer 
har fra Arilds Tid havt saa megen fredelig, men især 
fiendtlig Omgang og Behandling med og af de Vendiske 
Søhgmer, at det slet ikke er usandsynligt, at Beboerne ere 
et Stykke af en Folkestamme, der er hidsat eller hidjaget 
ved en Pommersk eller Polsk Revolution. Det er vist, at 
provincial Aasynet her er væsentligen forskielligt fi-a det i 
N. Jydland og Fyhn, hvor, efter min Forestilling, endnu er 
mest af den oprindelige Danskhed. Sporene af gamle 

Vedtægter, Sagn, Viser ere der langt hyppigere og tyde- 
ligere end her, hvor alt synes at være meget fortysket. 
Hvilke Spoer af Danskhed denne Revolution, hvilken jeg 
hensætter i det 14. elier 15, Åarhundrede, kunde efterladt 
sig, ere end videre forvidskede ved den ulyksalige Trældom, 
hvori disse to Øer især nedsank ved Adelsaristokratiet: 
dette hævede sig, som De veed, til en frygtelig Høide ved 
Fridrik l's lumpne Haandfæstning, hvori han tilkiøbte sig 
Kongenavnet ved at fraskrive sig Magten: og videre, da 
Adelen ved Reformationen ei blot stial Kirkers og Klosteres 
Guld og Sølv, men ogsaa tilranede sig Geistlighedens Godser 
og Herligheder: dennes Tyranni er vel i sig selv ikke at 
berømme, men det .har dog et mere godmodigt Physiognomi 
end Herremandens bandende Ladefoged. Men kort sagt: 
fremfor nogen Provindses nedsank disse to Øers Almue i et 
Slaveri, der maatte fordærve den og udslette det ringe 
Spoer af Danskhed, som Venderne havde levnet. Af dette 
Slaveri saae jeg jo i min Barndom endnu tydelige Spoer i), 
og Tidsløbet fra 1787 kunde jo endnu ikke udslette dem. 
Jeg tvivler derfor paa, at der her skulde findes synderlige 
Bilag til Deres Bog eller nogen Efterslet til Deres mange 
interessante Noter. 

Min Mening om Lollands og Falsters fra det øvrige 
Danmarks heelt forskiellige Folkehistorie agter jeg nøiere 
at udføre, ifald jeg nogensinde bringer for Dagen min paa- 
tænkte Beskrivelse over Falster 2); men her nu kun om 
Deres Bog: denne er af den Beskaffenhed, at den kan 
prydes med en rig Efterslet; ikke maa De troe, at jeg vil 
paastaae, at det, De har givet, er ufuldstændigt: om end 


*) Smidths Fader var Inspektør på Korselitse på Falster. 
^) Den udkom ikke. 

saa var, saa var jeg ikke istand til at savne det manglende; 
nei, endnu engang inderlig Tak og megen Ære for det, De 
har givet; men da man af Gaven faaer at see Deres Rig- 
dom, saa beder man Dem om mere. Denne Bøn er i sig 
selv saa ubestemt, at jeg maa forklare mig noget nøiere. 
Primo gad jeg seet noget om vor Almues Undervisning fra 
den Tid, den fik Lov og Adgang til at læse: De har nu 
sagt os, hvormed den moerede sig, men hvormed trøstede 
og opbyggede den sig? Hvilke .religiøse Bøger have længst 
vedligeholdt sin Agtelse blandt menige Mand? Hvoriede? 
er enhver Tidsalders fra den forrige forskiellige Aand 
kiendelig i disse Andagtsbøger, som have afløst hinanden? 
Hvorledes er Sprogets og Smagens Forandringer angivne i 
disse Bøgers kronologiske Række? Jeg kunde blive ved at 
spørge og saaledes forsøge paa at opgive Dem flere vigtige 
Synspuncter, hvorfra dette Emne kunde betragtes; men 
disse seer De fuldt saa vel som jeg, og altsaa har jeg sagt 
nok derom. Secundo ønskede jeg meget at høre et for- 
nuftigt Ord om Bondepractica og den nye Planete-Bog: to 
Bøger, som nu kun tages for Spøg, men engang toges for 
ramme Alvor. Havde visse Folk forstaaet sig bedre paa 
Julemærkerne, saa havde de ikke taget Vinterquarteer i 
Kreml, og saa havde Jesuiteme ikke faaet nye Privilegier, 
det Tyske Forbund kunde ikke snakke i Ro i Frankfurt 
&c. &c., kort og godt: det er stoer Skade med disse Jule- 
mærker, at de enten ere gangne af Moden eller nu slaae 
fejl; men alvorlig talt: hvorfra har vi dem? Jeg troer, at 
de hos os ere ældre end Kristendommen, lige saa fuldt som 
Troen paa heldige og uheldige Dage, samt Prognostica af 
Dyrekredsens og Planeternes underlige Blanding. Der kan 
vist ingen troe mindre end jeg paa Astrologi, men dens 
Historie er mig et glimrende Vidnesbyrd om den menneske- 

lige Aands Dristighed og Lettrbenhed. Fra hvilken Tid har 
man egentligen begyndt at benævne Dagene efter Helgene, 
og har disse Helgene havt nogen Indflydelse paa enkelte 
Dages metereologiske(!) eller agronomiske Betydning siden 
efter? eller hvorhen skal man vende sig for at finde 
Spiren dertil? Hvo er den udødelige Forfatter til de 
latinske Vers, hvis frie Oversættelse i Aarhundrede har 
underviist os om, hvortit vi i hver Maaned bør afføre, 
aarelades o. s. v. ? Jeg kan i denne Anledning tænke mig 
saa meget historiskt og litterairt interressant , at jeg her 
langtfra ikke fik Plads til alle mine Spørgsmaal; men min 
gode Genius erindrer mig itide om Ordsproget om den ene 
Spørger og de syv Vise. Hvorvidt Hend. Smeds Lægebog 
og andre deslige Bøger kunde komme med i Betragtning, 
naar der tales, om vor Almues Litteratur, maa De be- 
stemme; men jeg vil nu slutte for ikke at misbruge Deres 
Taalmodighed ved ydermere at vise Dem, hvormeget Deres 
Bog og enhver med den beslægtet Emne interresserer mig. 
Skiøtter De om at vide, hvad jeg bestiller, saa svarer 
jeg, at jeg er Præst, og dette Svar kan De da efter Behag 
give mangehaande Betydninger; men desforuden har jeg 
ogsaa i den senere Tid begyndt paa en Samling af de 
blandt menige Danske Mand mest giængse Talemaader og 
Ordsprog: et Arbeide, jeg i Udførelsen har fundet langt 
vanskeligere end i Forestillingen. Troer De, at sligt Ar- 
beide under min Haand kan blive noget, saa meddeel mig 
venlig Deres Haad og Veiledning; jeg vil da om føie Tid 
sende Dem Bogstaverne A, B og C til Giennemsyn. Af 
denne Samling udelades naturligviis alle Svinerier, Ob- 
scoeniteter og Eeder, uagtet der i alle disse ere Naiviteter, 
kraftige Udtryk og Sententser, der fortiente at opbevares, 
hvis de kunde oversættes i Sproget for høviske Ører; men 

det kunne de ligesaa lidet, som de kunne gives i andre 
Landes Tungemaal. Åt jeg til denne Samling har valgt 
den alfabetiske Orden, vil jeg en anden Gang sige Dem 
mine Grunde for, uagtet det af Deres Fortale til Peder Syv 
synes, som bifalder De ikke denne Orden. 

Lev vel!. Jeg anbefaler mig til Deres venskabelige 
Erindring og er med al Høiagtelse Deres inderligen hen- 
givne 

J. H. Smidth. 
S. T. 

Hr. Professor Nyrup 
i Kiøbenhavn. 

(Efter Orig. i Univ.-Bibl., Additam. Additam. Nr. 15, Fol.) 


Fra Jens Smidth til Nyerup. 

Moseby 6 Aug. 1819. 

Min Formand Magister Biering har aldrig faaet nogen 
Gulddaase eller nogen anden Foræring af Napoleon^); dog 
har Rygtet sagt det, men Anledningen dertil var denne: 

En af Mag. Bierings Sønner vilde forære sin Fader en 
Skildpaddes Daase, sendte den fra Kbhavn med en Skipper 
og lagde inden i Daasen en af de første Sølvmynter, hvor- 
paa Napoleons Ansigt saaes, ledsagede dette med et Brev, 
rigtignok skrevet i Napoleons Navn, paa Latin, med en 
Taksigelse for den ærefulde Omtale, Gonsulen havde faaet 
i Oliva pacis. Brevet ankom, just som den gamle Biering 


') Anledningen til denne Bemærkning er, at Nyerup i sit Literatur- 
lexikon, hvis l^te Halvdel var udkommet 1818, havde anført under 
Christian Henrik Bjering, at denne for sit Skrift: Oliva pacis anno 
seculi undevigesimi primo Europæ peroptate porrecta, havde faet 
en Skrivelse fra Napoleon samt en Gulddåse med hans Portræt, 

sad til Bords: han selv var intet Øieblik i den Tanke, at 
slig Daase med en Sølvmynt i, kommende med en Skipper, 
kunde komme fra Napoleon, men han fandt Behag i Spøgen 
og vilde, at den ogsaa skulde moere hans Giæster, vel for- 
nemmelig med at giette paa, hvo der egentlig vår Ophavs- 
manden. Men blandt disse Giæster var een eller to, der 
vare godtroende nok til at ansee Spøgen for ramme Alvor: 
da disse hørte til en Klasse af Mennesker, hvem man ikke 
kunde tiltroe denne Aii af Godtroenhed, saa faldt det 
ingen ind at føre dem ud af en Vildfarelse, som ingen for- 
modede, idet man ansaae deres Snak for Ironi, hvormed 
de vilde fortsætte Spøgen. Saasnart Maaltidet var forbi, 
satte disse Giæster sig paa Vognen og lode sig det være 
meget magtpaaliggende at udbrede Efterretningen om den 
Napoleontiske Daase til alle Bekiendtere og Venner: man 
saae den næste Postdag i Laalands- Avisen ; derfra optoges 
den andensteds — og at Skildpadden under Rygtets Hænder 
var forvandlet til Guld, en simpel Femfranker til et Portrait, 
vil enhver finde ganske i Rygtets og Rygtebringernes Aand. 
Man var tilbøielig til at troe denne Efterretning, da alle 
yndte og undte Manden vel, og saa mangen en har faaet 
Daase, Ring og Portrait for meget mmdre end en Oliva 
Pacis. Enhver, der kom for at lykønske, blev naturligviis 
strax bragt udaf Vildfarelsen; man loe over Spøgen og 
den Vending, den havde taget, og Latteren gik ud over de 
godtroende Sladderhanker. Hvorfor M. Biering ikke selv 
fienkaldte den trykte Efterretning herom, veed jeg ikke, da 
jeg den Tid ikke var her paa Egnen og aldrig siden talede 
med ham ; formodentlig har Gienkaldelsen ikke kunnet skee 
aden at udsætte Fortællerne for Spot. Overalt kan jeg 
kke indestaae for, at den slet ikke er gienkaldet. Her har 
De, kiere Ven! Historien om, hvorledes en blot og bar 


— 350 — 

Familiespøg er udartet til en falsk Efterretning. De maa 
benytte denne min Meddelelse, som De bedst veed, vil og 
kan. Hvad Lupus in fabula bedte, bebøver De jo ikke at 
vide; det vil jeg engang mundtlig sige Dem. 

Men nu noget om mine egne Sager. Hofboghandler 
Beeken lader trykke min Samling af Danske Ordsprog og 
Talemaader ^) , og jeg har nu modig fattet den Beslutning, 
at lade første Hefte træde frem for Lyset. Manuskiiptet 
bliver afsendt med denne eller næste Post. Beeken skrev 
mig til, at han vilde formaae Dem til at læse en af Correc- 
[tu]rerne. Taler han til Dem derom, saa forener jeg ind- 
stændigst min Bøn med hans; og har De alt sagt ham Ja, 
saa takker jeg Dem ret meget derfor. Sagen er: jeg har 
virkelig faaet en Skræk i Kroppen over den fatale Skiødes- 
løshed, hvormed man har læst Correcturen af min Over- 
sættelse af Horatses Satirer 2); og skulde denne i mindste 
Maade finde Sted ved mine Ordsprog, saa lod j^ dem 
heller blive utrykte. Jeg beder Dem derfor, at De ret med 
venlig Iver vil tage Dem af idetmindste de tre fire første 
Ark, for at Værket kan faae en nogenlunde tækkelig Form 
og komme ret i Gang. Jeg længes meget efter at høre 
Deres Tanker derom og vilde gierne sende Dem Fortalen 
til Giennemsyn og, om De saa syntes, til Rettelse. Seilers 
Weisheit auf der Gasse maa jeg beholde, til denne Fortale 
er færdig; skulde De midlertid opdage nogen Bog, jeg 
kunde benytte, saa send mig den. 

Vi ere her midt i Høsten og høste iaar ganske godt, 
men lide af Hede og Tørke. Kan De løsrive Dem fra By- 
livet og Bogstøvet, saa giør en Tour herover: De kan nu 


O l8*e (eneste) Hefte af dette Værk udkom 1822 hos Hempel i Odense. 
') Udkom 1816. 

komme let og beqvemt afsted med Dampbaaden '). Sanders 
altfor uskyldige Piece har jeg faaet: sligt vil De see, jeg 
ikke kan bruge i min Kram. Lev vel. Ganske Deres 

J. Smidth. 

E. Sk. Formodentlig kiendte De Mag. Fogh 2), Præst i 
Idesstrup; han døde i forgaars. Det var et meget godt 
Menneske og en god Philolog. 

Dette Brev kom for sildigen paa Posthuset; jeg har 
derfor aabnet det igien for at sige Dem: jeg har seet, at 
Prof. Sander er død; gid jeg havde den Værd, haji troede 
at have; men jeg gad nok have skrevet hans Niels Ebbe- 
sen. — Hvor i al Verden har De faaet fat paa Hans Pon- 
toppidans Sang om Bomholms Befrielse?'*) og er det Ret 
mod den stakkels Mand at lade sligt trykke? De maa 
vide, at jeg paa en Auction engang — efter hans Søns 
Kones anden Mand — fik i Besiddelse en heel Deel Ma- 
nuskribter(!), som den gode Mand med egen Haand havde 
skrevet; deriblandt var ogsaa hiint Digt om Bornholm; jeg 
kom snart efter, at der iblandt det altsammen var Intet, 
der enten havde synderlig Værd for Litteraturen eller kunde 
tiene til at udbrede nogen Glands om Mandens Navn; 
jeg lod derfor Alt ligge som dødt og magtesløst hos mig. 
Oet Exemplar, De har havt, maa altsaa være Maecenat 
Exemplaret til Hr. Bohn i Rønne, eller en Afskrift deraf. — 
Et andet curiosum quid blandt disse Værker var en Tra- 
vestering, Parodi, eller jeg veed ikke, hvad jeg skal kalde 
det, paa Holbergs Peder Paars, hvorved dette Digt er 


O „Galedonia" havde kort i Forvejen begyndt sine Farter. 
') Søren Lemvigh Fog. 

'') Et Uddrag af dette Digt er trykt i „Dansk Minerva'' 8 Bd. (1819) 
S. 142 flg. 

blevet dobbelt saa langt, og Obscoeniteteme deri tre Gange 
saa brede. Jeg laante engang Olufsen noget deraf; han 
gav det til Rahbek, der lod trykke et Epitome deraf; naar 
og hvor, erindrer jeg ikke. Hai- De, kiere Ven! Lyst til 
det Kram, skal jeg ved Leilighed sende Dem det. 

Blandt de Bøger, jeg kunde bruge til min Samling af 
Ordsprog &c., regner jeg ikke allene andre slige Samlinger, 
men ogsaa tillige og fornemmelig saadanne Bøger, der 
handle om Almuens gale og overtroiske Meninger, f. Ex. 
Die gestriegélte Rocken Philosophie — Mårmlings Aber- 
glaubiske (!) Albertåten — og deslige, som jeg kun kiender 
af Citationer, og af hvilke der skal være en stoer Deel paa 
Latin; jo galere jo bedre, maa det her hedde. Hine Al- 
mues Meninger vare engang de høiere Stænders og næsten 
alles, der ikke hævede sig over Mængden og deres Tid. 
Den menneskelige Aand er et saa mærkværdigt Væsen, at 
ogsaa dens Vildfarelser ere lærerige; det er af disse, man 
fornemmeligen kan lære at kiende den, og det er yderst 
interressant at see , hvorledes man paa et Sandskorn 
af Sandhed kan opføre en heel Bygning af Løgn og 
Harms-eligkeiten ^). 

Lev vel! Undskyld dette lange, snaksomme Brev. 

(Efter Orig. i Univ.-Bibl., Additam. Additam. Nr. 15, Fol.) 


^) Sigter uden Tvivl til Claus Harms's heftige Angreb på Rationalis- 
men i hans bekjendte Skrift: ^Das sind die 95 theses oder Streit- 
såtze Dr. Luthers" etc. Kiel. 1817. 


^''^==SK>**5^i><35.^^=i^ 

